
Forord 


Agderseminaret 2019 hadde tittelen Grenseløst Agder. Det som skilte og 
det som bandt. Gjennom denne boka presenteres et flertall av foredragene 
fra dette seminaret i artikkelform. Seminaret ble arrangert på KUBEN 
Aust-Agder museum og arkiv i Arendal 17.—18. oktober 2019. 

Agderseminaret viderefører en lang tradisjon for seminarer om his- 
toriske emner. Årlige sommerseminarer i historie ble arrangert fra 1976 
og fram til 1999. Fra 2007 har rådet for Forskernettverk Agder holdt tra- 
disjonen ved like med et seminar lagt til høsten. Forskernettverk Agder 
ble etablert året før som et tiltak for å fremme forskning om og formid- 
ling av Agders historie, og sette den inn i et videre perspektiv. Nettverket 
omfatter samtlige av landsdelens institusjoner med historikere i staben, 
samt Historisk forening Agder (HIFO Agder). Inntil 2015 ble seminarene 
som regel fulgt av bokutgivelser. Etter den tid har utgivelsene skjedd som 
Open Access-publikasjoner. 

Åtte av kapitlene i denne antologien er bearbeidede versjoner av fore- 
drag som ble presentert på Agderseminaret 2019. Disse er supplert med 
ytterligere ett bidrag, Bjørg Selands kapittel om konservative holdnin- 
ger til likestilling på Sørlandet. De ni kapitlene favner bredt: Fra historie 
til statsvitenskap og sosiologi, og fra oversiktsarbeider til mer spesifikke 
undersøkelser. Tanken er at de skal gi grunnlag for diskusjon mellom 
forskere med ulik faglig bakgrunn, samtidig som de skal ha interesse for 
det allmenne publikum. Det overordnede målet er å bidra til en dypere 
forståelse av landsdelens sosiale og kulturelle utvikling ved å fokusere på 
sentrale temaer og sette disse inn i en større sammenheng. 

De seks historikerne som utgjør rådet for Forskernettverk Agder, har 
fungert som redaksjonskomité: Gunhild Aaby, formidlingsleder ved 
Vest-Agder-museet, Thomas Olsen, arkivar ved Statsarkivet i Kristian- 
sand / Arkivverket, Trond Bjerkås, førsteamanuensis ved Universitetet i 
Agder, Leonhard Jansen, konservator ved Setesdalsmuseet / Aust-Agder 
museum og arkiv, Kristoffer Vadum, forskningsleder ved Aust-Agder 


FORORD 


museum og arkiv og Berit Eide Johnsen, professor ved Universitetet i 
Agder. De to sistnevnte er også bokens redaktører. 


Berit Eide Johnsen 
Kristoffer Vadum 
Kristiansand, oktober 2020 

Innledning 


Den 1. januar 2020 ble Aust-Agder og Vest-Agder slått sammen til ett 
fylke, Agder. Det skjedde etter en lang prosess full av gode argumenter, 
men ikke minst protester og motforestillinger. Etter manges mening var 
det nå på tide å se framover. Men her spør vi i tillegg: Hvorfor ikke også 
se oss tilbake? 

I denne antologien kaster ni historikere og samfunnsforskere et his- 
torisk blikk på landsdelen vår, samtidig som de også har et nåtids- og 
framtidsperspektiv. Bidragene favner vidt. I ett av dem drøftes det om 
regionreformen vil styrke Agder som politisk kraft, og i et annet utforskes 
regionen i administrativ og samfunnsgeografisk retning. Andre temaer 
er stortingsvalg og politisk representasjon, organisasjoner og institusjo- 
ner som både har hatt ett fylke og begge som geografisk ramme, kom- 
munikasjonslinjer innad i regionen og landsdelen i et kjønnsperspektiv 
- både i dag og med vekt på historiske forklaringer. 

I det første kapitlet er samfunnsgeograf Jon P. Knudsens tema regional 
representasjon i storting og regjering. Er det slutt på den tiden da politisk 
representasjon er lik politisk makt? Og i så tilfelle; hvor ligger den egent- 
lige makten? I veien fram til en konklusjon redegjør han blant annet for 
partioppslutningen på Agder, presenterer sentrale agderpolitikere, drøfter 
regional politikkutvikling og ser på hvordan regionen har vært represen- 
tert på sentralt nivå. Et tema er også den nasjonale politikkens betydning 
for Agder. Strukturelle forhold som urbanisering (Agderbyen), sentralise- 
ring samt kommune- og fylkesstruktur trekkes også inn i analysen, som 
bygger på så vel egne erfaringer som etablert samfunnsfaglig forskning. 

I neste kapittel undersøker historiker Roger Tronstad Kristiansands 
rolle som regionalt styringssentrum i perioden 1641-1919. Gjennom disse 
århundrene var Agder del av en større administrativ region som inklu- 
derte både Rogaland og Telemark, der Kristiansand hadde rollen som 
hovedsete for stiftamtmann og biskop. Vår tids regionreform er dermed 
ikke uten historiske forløpere. Et sentralt tema i kapitlet er samspillet mel- 
lom geistlige og verdslige øvrighetspersoner i forvaltningen av regionen 

og det store antallet stiftsomfattende organer som i praksis bandt områ- 
det sammen. Avslutningsvis drøftes periodens kontinuitet opp mot de 
endringene som trådte i kraft etter 1919. 

I det tredje kapitlet tar historiker Leonhard Jansen for seg veiene 
som regionale forbindelseslinjer på Agder, med vekt på den betydning 
de har hatt for setesdølenes kontakt med omverdenen. Den vanskelige 
topografien i Setesdal innebar ofte at heia var mer farbar enn selve dalen. 
Likevel har disse fysiske hindringene kun vært en av mange faktorer som 
har hatt betydning for setesdølenes veivalg. Undersøkelsen viser hvordan 
strukturelle endringer i næringsgrunnlag, administrativ organisering og 
infrastruktur drev setesdølene i ulike retninger til ulike tider, men også 
hvordan veibygging i nyere tid har ført til en stadig sterkere kanalisering 
av trafikken nedover dalføret, mot Kristiansand. 

I det fjerde kapitlet er historiker Berit Eide Johnsens tema argumen- 
ter for valg og vraking av stortingsrepresentanter. Rammen for denne 
næranalysen er at ingen politikere fra nåværende Lillesand kommune 
(tidligere bykommunen Lillesand og landkommunene Vestre Moland og 
Høvåg) har oppnådd fast plass på Stortinget de siste hundre årene. I peri- 
oden 1862-1931 kom derimot hele fire stortingspolitikere derfra. Johnsen 
går inn på bakgrunnen for at de ble valgt og gjenvalgt, hvilke standpunk- 
ter de inntok og hvilke interesser de representerte. Videre redegjør hun 
for valgordningen, som endret seg i løpet av denne perioden, og vurderer 
hvordan den kan ha virket inn. Dessuten presenteres de viktigste riks- 
politiske sakene som vakte engasjement lokalt, og hvordan de kan ha vir- 
ket inn på valgene. 

Historikeren Dag Hundstads bidrag er en analyse av frivillige organi- 
sasjoner og regionbygging på Agder. Med utgangspunktet i de teoretiske 
begrepene identitetsregion og referanseregion kartlegger han i hvilken 
grad landsdelen har fungert som et relevant og hensiktsmessig territorielt 
rammeverk for frivillig samhandling, og har vært uttrykk for regional 
tilknytning og identifikasjon. Dette dokumenteres kvalitativt med Agder 
Historielag som eksempel. I en kvantitativ undersøkelse trekkes også 
fylkesoverskridende kretser i hele landet inn. Analysen gir mange svar, 
men Hundstad konkluderer med at den også kan være utgangspunkt 
for å stille nye spørsmål når det gjelder forholdet mellom territorium og 

identitet, blant annet hvilke faktorer som avgjorde valg av fylkesvis eller 
fylkesoverskridende organisering. 

Historikeren Nils M. Justvik tar deretter for seg idretten og idretts- 
historien i et regionalt perspektiv. Aust-Agder hadde før 1970 en sterkere 
resultatliste enn nabofylket i vest. De sentrale spørsmålene er for det 
første hvordan enkelte idrettsutøvere på Agder kunne gjøre det såpass 
bra til tross for beskjedne rammebetingelser, og for det andre om for- 
skjeller i idrettsprestasjoner mellom de to fylkene skyldtes strukturelle 
ulikheter mellom øst og vest. Kapitlet viser innledningsvis hvordan den 
organiserte idretten i Norge hadde en pionerfase i arendalsområdet. Selv 
om Kristiansand etter hvert ble et senter for idrett på Sørlandet og en 
driver for mange utøvere, forble bygdene likevel en viktig leverandør av 
idrettsprestasjoner. Årsaken til dette var at mye av kraften i den regionale 
idrettsbevegelsen lå i små, tette miljøer preget av utstrakt allsidighet. En 
annen faktor som utforskes, er hvorvidt den pietistiske vekkelsesbevegel- 
sen fra 1870-tallet slo sterkere inn i vestlige deler av Agder når det gjaldt 
motstand mot idretten. 

I kapittel sju konstaterer samfunnsforskeren May-Linda Magnussen 
at Agder over flere år er blitt rangert som den minst likestilte delen av 
Norge - et likestillingsmessig annerledesland. Hun presenterer omfat- 
tende statistikk fra Statistisk sentralbyrå (SSB), og drøfter på grunnlag 
av den hvordan landsdelen skiller seg fra andre deler av landet når det 
gjelder likestillingsutfordringer. Et fokus er også variasjoner innad i 
landsdelen. I analysen trekker hun inn ulike forskningsbidrag så vel som 
kvalitativt materiale (intervjuer) når hun reflekterer rundt mulige årsaker 
til at hverdagslivene til folk på Agder ser ut til å være mer kjønnede enn 
ellers i landet. Hennes konklusjoner knyttes til holdninger, forventninger 
og praksis hos både kvinner og menn. Avslutningsvis konstaterer hun 
at regionale særtrekk og interne variasjoner i landsdelen har mye med 
økonomi, næringsstruktur og arbeidsmarkeder å gjøre, men at de også 
dreier seg om kulturforskjeller som ikke uttømmende kan forklares med 
klasseforskjeller. Historiske forklaringer som religiøst liv må også trekkes 
inn, og med dette viser hun direkte til neste kapittel. 

Historikeren Bjørg Selands bidrag dreier seg om kulturhistoriske 
aspekter ved synet på kjønnsmessig likestilling. Hun konstaterer at 

sørlendingene synes å stå for en konservatisme som vanskelig kan for- 
klares uten å trekke inn den religiøse kulturarven. Hennes hovedfokus 
er kjønnsrollemønstre på 1800- og 1900-tallet knyttet til den kristelige 
lekmannsbevegelsen, nærmere bestemt bedehuskulturen. Den innbefat- 
tet så vel den tradisjonelle misjonskvinnerollen (knyttet til kvinne- eller 
håndarbeidsforeninger) som mer myndige religiøse kvinneroller (for- 
melle og uformelle eliteposisjoner). Hun viser også til visse topografiske 
og næringsstrukturelle forhold som kan bidra til å forklare at konser- 
vative holdninger til likestilling har holdt stand. Her peker hun på den 
tette kulturkontakten mellom Sørlandet og USA, som la grunnlag for at 
innflytelsen fra angloamerikansk vekkelseskristendom ble særlig sterk 
i denne landsdelen. Underveis i analysen problematiserer hun for øvrig 
forestillingen om Agder som «annerledeslandet». I den forbindelse viser 
hun til et mer omfattende sør- og vestlandsk bibelbelte, der Rogaland 
var kjerneområde og spredningssenter for 1800- og 1900-tallets folkelige 
pietisme. At Rogaland skårer høyere enn Agder på dagens statistikk for 
likestilling, antar hun kan ha sammenheng med en ulik utvikling innen 
økonomi og næringsliv i nyere tid. 

Avslutningsvis kaster tidligere redaktør i Fædrelandsvennen, Finn 
Holmer-Hoven, et skråblikk på den langvarige — og til tider intense — 
kampen mellom Aust-Agder og Vest-Agder. Han siterer Rudyard Kipling, 
som i 1889 skrev i diktet «The Ballad of East and West»: «East is East and 
West is West, and never the twain shall meet». Er det dette diktet som 
best vil beskrive det fremtidige, sammenslåtte Agder? Kanskje. Eller er 
det er håp om forsoning? 

KAPITTEL 1 


Regional representasjon i storting 
og regjering. Hvor viktig er det? 


Jon P. Knudsen 


For en tid siden fikk jeg en epost fra en representant for det vi med Jurgen 
Habermas (1962/2002) må kunne kalle den borgerlige offentligheten på 
Agder, Knut O. Mygland. Han var indignert over at det ikke var interesse 
ved vårt eget universitet for regionens rikspolitiske betydning: 


Min påstand er at Indre Agder og dalstroka innafor blir litt neglisjert på UiA. 
Det er for lite søkelys på det politiske tyngdepunkt som var i Eiken/Fjotland på 
1910- 0g 1920-tallet. En av pådriverne for kvinnelig stemmerett, stortingsmann 
Eftestøl, kom fra Fjotland. Den markante stortingspolitikeren og venstreman- 
nen Gunnuf Eiesland var herfra. Likedan stortingspresident Bryggesaa. Men 
dette politiske miljøet er nesten glemt, selv om disse i en periode var viktige 


rikspolitikere. (Mygland, personlig kommunikasjon, 22. august 2019) 


Min umiddelbare reaksjon var at det nok ikke bare er Indre (Vest-)Agder 
som er glemt av Universitet i Agder. Og det er heller ikke bare ved UiA 
det glemmes. Det er vel heller slik at studier av stortingsrepresentasjon 
nærmest har gått av moten som forskningsfelt. I tidligere tider var dette et 
viktig tema. Utover i etterkrigstiden kom meningsmålingene, som brakte 
folk til å tro på desimaler hinsides all statistisk forsiktighet. I valgforsk- 
ningens storhetstid var i tillegg troen på at politisk representasjon var lik 
politisk makt, svært så utbredt. 

Men så kom Stein Rokkan (1966) med et nytt budskap: Stemmer teller, 
men ressurser avgjør. Gradvis ble interessen for den synlige representasjon 


Sitering av dette kapitlet: Knudsen, J.P. (2020). Regional representasjon i storting og regjering. Hvor 
viktig er det? I Johnsen, B.E. og Vadum, K. (red.), Grenseløst Agder. Det som skilte og det som bandt 
(s. 13-29). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

i regjering og storting avløst av en søken etter hvor den egentlige mak- 
ten fantes. Både akademisk og politisk ble dagsorden dermed en annen. 
Tydeligst kom dette til uttrykk gjennom den brede maktutredningen som 
ble igangsatt i 1972 og rapportert i 1983 (St. meld. nr. 44 (1982-83). Nå var 
det interesseorganisasjonene, de korporative kanalene og maktspillet i 
parlamentarismens bakrom som skulle fram i lyset. Der fikk forskningen 
annet å stelle med. Stortingsrepresentasjonen ble overlatt til kommer- 
sielle meningsmålere, memoarlitteraturen og lokale delegasjoner på tur 
til Oslo med en sak. Forskningsfokus hadde beveget seg fra den nume- 
riske til den korporative kanal. Ottar Hellevik (1969) hadde rett nok for- 
talt oss at Stortinget representerte en sosial elite, men det var likevel en 
elite som selv ofte følte mer avmakt enn makt. Det skulle heller ikke mye 
til for å få elitestemplet hos Hellevik. Det holdt med examen artium og 
en håndfull verv. Og typisk nok, da sluttrapporten fra maktutredningen 
ble debattert i Stortinget, visste de angivelige makthavere knapt hva de 
skulle bruke den til. 

Likevel, bildet over må nyanseres. Selv om forskningsinteressen har 
flyttet seg, er det ikke slik at den nasjonale representasjonen er uviktig. 
Det umiddelbare inntrykket er også at representasjon i regjering er noe 
som vies mer oppmerksomhet enn representasjon i storting. Og går vi 
til Stortingets sammensetning og arbeidsmåter, er det opplagt interes- 
sant hvilke fagkomiteer representantene havner i og hvilke posisjoner de 
får internt i partigruppene. Av særlig interesse er de posisjonene der den 
parlamentariske arenaen møter andre maktsfærer. 


Et borgerlig Agder 


En observasjon må legges til for landsdelens representasjon i regjering. 
For Agders del har den som regel vært sterkere i borgerlige enn i arbeider- 
partiledede regjeringer. Dette følger rett og slett av landsdelens politiske 
geografi. Agder stemmer mindre rødt enn landsgjennomsnittet, selv om 
det er store interne forskjeller. Grovt sett kan vi si at Agder blir rødere jo 
lengre øst og innover i landet vi kommer og blåere — og gulere — desto 
lengre vest og ut mot kysten vi befinner oss (Aardal, 2011). 

REGIONAL REPRESENTASJON I STORTING OG REGJERING. HVOR VIKTIG ER DET? 


Skal vi reformulere problemstillingen, kan vi kanskje si at hvordan vi 
er representert i storting og regjering er viktigere enn at vi er det. Det er 
forskjell på å sitte på avgjørende poster der makten utøves, og å få tildelt 
et par statssekretærposter som avlat i et rikspolitisk spill. Jon Lilletun og 
Ansgar Gabrielsens karrierer kan være eksempler på hvordan det arter 
seg for dem som virkelig når inn til maktens midte. 

Jon Lilletun er kanskje den fremste politikeren Agder har fostret i nyere 
tid. Han kom fra små kår på Vestlandet og bar med seg den klassiske 
Venstre-ideologien slik den hadde vokst fram i samspill med motkultu- 
rene: avhold, lekmannsrørsle og målsak. Lilletun personifiserte dem alle, 
på sitt vennlige, spørrende og kulturåpne vis. Nils Kjær ville ikke ha fun- 
net spor av Vestlandsfanden i ham. Lilletun søkte kompromisser. Før han 
kom inn i rikspolitikken, hadde han gjort seg bemerket i utvekslingen 
mellom kommunalt tiltaksarbeid og frivillig organisasjonsliv i Vennesla. 
Han var kraft og brobygger. 

På Stortinget ble det likeens. Han satt som fast representant for 
Vest-Agder KrF fra 1989 til han døde i 2006. Også her ble han brobygge- 
ren. To eksempler illustrerer dette godt. Han fikk fra første stund av god 
kontakt med politikere fra andre partier. Han var i perioden 1989-1997 
først medlem og senere leder av kirke-, undervisnings- (og forsknings-) 
komiteen. Dette falt sammen med at Gudmund Hernes, Ap, var fagstats- 
råd (1990-1995) og Randi Øverland fra Vest-Agder statssekretær i samme 
departement. Hernes og Lilletun fant hverandre umiddelbart over blokk- 
skillet. Lilletun hadde også en god tone med Arbeiderpartiets folk i sin 
egen komité. Det er i ettertid ikke tvil om at denne kontakten var viktig 
for å drive høgskolesamlingen på Agder — og senere universitetsprosjektet 
- fram. Forholdet mellom mange av landsdelens akademikere og statsråd 
Hernes var på samme tid anstrengt, etter at statsråden tidlig hadde satt 
foten ned for å skape et femte universitet i Norge ved fusjon mellom de 
daværende høgskolene i Kristiansand (ADH) og Stavanger (HSR) (Knud- 
sen, 2019, S. 254-255). 

Da Kjell Magne Bondevik dannet sin første regjering etter valget i 1997, 
ble Lilletun kirke-, utdannings- og forskningsminister. Jeg var da poli- 
tisk redaktør i Fædrelandsvennen, og befant meg i Oslo da dette skjedde. 
Over en kopp kaffe i stortingsrestauranten ga Lilletun uttrykk for tvil om 

egne evner. Ville han makte oppgaven? Han besto så avgjort. Da Bonde- 
vik dannet sin andre regjering høsten 2001, bestående av KrF, Høyre og 
Venstre, var den parlamentariske situasjonen vanskelig. Dermed fikk 
Lilletun jobben med å lose regjeringens saker gjennom i Stortinget. Han 
ble fellesparlamentarisk leder for regjeringspartiene. Midtbanespille- 
ren Bondevik (Rimehaug, 1997) trengte Lilletuns samarbeidsevner og 
kontaktnett for å lykkes. Bondevik behersket ikke denne delen av banen 
alene. De kontrafaktiske spørsmålene har liten plass i samfunnsforsknin- 
gen, men det er likevel ikke til å unngå at spørsmålet stilles: Hvordan ville 
utfallet av striden om KrFs linjevalg i 2019 ha vært dersom Lilletun hadde 
fått leve lenge nok til å ta del i den diskusjonen (Erstad, 2019)? 

Ansgar Gabrielsens vei til makt og innflytelse har noen av de samme 
ingrediensene. Han hadde tidlig markert seg som omgjengelig og talent- 
full ordfører (H) i Lindesnes før han havnet på Stortinget i 1993. Den 
første perioden i rikspolitikken var han lite synlig, men etter valget i 
1997 ble han valgt som innpisker for Høyres stortingsgruppe. I Bonde- 
viks andre regjering ble han først næringsminister og deretter, fra 2004 
av, helseminister. Som næringsminister høstet han internasjonal berøm- 
melse for å ha drevet gjennom lovendringen som krevde 40 prosent 
kvinnerepresentasjon i aksjeselskapenes styrer. Som helseminister var 
han aktiv for å befeste reformen som fra 2002 av overførte sykehusene fra 
fylkeskommunalt eierskap til statlige foretak. Etter at han gikk ut av riks- 
politikken i 2005 startet Gabrielsen eget firma, som dannet utgangspunkt 
for videre engasjement i norsk helse- og sykehusvesen. Fra denne posisjo- 
nen har han siden blant annet vært engasjert som pådriver for utviklin- 
gen av Oslo Cancer Cluster og for etableringen av en ny helsebydel på Eg 
i Kristiansand. 

Begge disse eksemplene illustrerer at rikspolitikken byr fram arenaer 
for handling. Men samtidig viser det at det er egenskaper hos aktørene 
- og koplinger mellom aktører på ulike arenaer - som bestemmer om 
representasjonen skal omsettes i reell innflytelse. Slik forstått viser også 
disse eksemplene hvordan ulike former for individuell og sosial kapital 
inngår som byttemiddel for å skaffe innflytelse i politikken. Dette er et 
felt som det er skrevet svært mye om, både innenfor generell samfunns- 
teori og mer spesifikt innenfor den type statsvitenskapelig litteratur 

som behandler slike temaer (Bourdieu, 1979/1995; Granovetter, 1973; 
Putnam, 2001). 

Jeg vil hevde at det finnes flere historiske og nyere eksempler på slike 
koplinger. En av arkitektene bak Bondepartiets reformistiske linje og for- 
liket med Arbeiderpartiet på 1930-tallet var Gabriel Moseid, også han fra 
Vennesla. Som Lilletun er han svært relevant for å forstå hvordan kom- 
promisser blir til. Det klasseforliket som fant sted mellom bønder og 
arbeidere midt i dette tiåret, var skjellsettende for norsk politikks videre 
utvikling (Nielsen, 2001). Rikspolitisk var Moseid antakelig viktigere enn 
Lilletun, men så virket han også i en helt annen tid. For den institusjonelle 
utviklingen på Agder var kanskje Lilletun viktigere, særlig gjennom sitt 
arbeid med universitetssaken. Flytter vi oss til den første etterkrigstiden, 
finner vi Venstre-høvdingen Bent Røiseland, som gjerne omtales som den 
beste statsministeren vi aldri fikk (Garvik, Vetland & Røiseland, 2003). 
Røiseland var også en samarbeidets mann, men da som talsmann for bor- 
gerlig samling som et alternativ til det Rune Slagstad (1998, s. 191—364) 
kom til å benevne Arbeiderpartistaten. 

Går vi helt fram til vår egen tid, ser vi igjen hvordan aktører fra Agder 
blir sentrale i utformingen av rikspolitikken. KrF er i dag et mindre 
parti enn på lenge, men partiet ble likevel, blant annet gjennom den 
opprivende striden om linjevalget etter stortingsvalget i 2017, jokeren i 
regjeringskabalen. Med ett var Kjell Ingolf Ropstad fra Evje og Horn- 
nes partileder, mens den mangeårige Lyngdals-ordføreren Hans Fredrik 
Grøvan ble gruppeleder i Stortinget. Som en kuriositet kan også nevnes 
hvordan vestre Vest-Agder igjen ble synlig på Stortinget etter valget i 
2013. Men nå ble tyngdepunktet flyttet fra Eiken og Fjotland til kysten 
i det nye Lister. Ingunn Foss (H), Hans Fredrik Grøvan (KrF) og Odd 
Omland (Ap) utgjorde en periode nærmest en egen Lister-benk. 

Det er allerede nevnt at Agders mest framtredende representanter har 
vært borgerlige politikere, mens Arbeiderpartiets folkevalgte mer har fylt 
de bakre rekkene. Noen navn bør likevel nevnes. I nyere tid er det bare 
Grete Faremo som har profilert seg som Ap-statsråd fra landsdelen. Den 
siste før henne var Jens Haugland, som satt i Einar Gerhardsens regje- 
ringer fra 1955 til 1965. Begge kom fra de indre bygder, Faremo fra Setes- 
dal og Haugland fra Bjelland i Marnardal. Faremo har aldri representert 

landsdelen som folkevalgt. Haugland hadde sentrale roller som justis- og 
kommunalminister. Hans betydning for å drive gjennom vesentlige refor- 
mer som 1960-årenes kommunereform og innføring av bygningsloven i 
1965 er ennå lite utforsket. Sigurd Verdal bør også trekkes fram. Han satt 
på Stortinget fra 1981 til 1993, og var i perioden 1985 til 1989 visepresident 
i Lagtinget. Fra 1992 til 2000 var han leder av det nasjonale Omsetnings- 
rådet for landbruket. Verdals regionale kongstanke var å gjøre Byremo 
til et kraftsentrum for indre Vest-Agder, slik Evje var det i Setesdal. Han 
lyktes for skolesatsingen, men ellers er det få spor av regional sentralise- 
ring i denne delen av Agder. 

Lenger tilbake finner vi Nils Hjelmtveit fra Eydehavn som var kirke- 
og undervisningsminister fra 1935 til 1945 og etter den tid fylkesmann i 
Aust-Agder. Nevnes bør også østlendingen Lars Evensen, som var indus- 
triminister i Gerhardsens regjering i perioden 1947 til 1953. Fra 1954 til 
1966 var han fylkesmann i Vest-Agder, og han brukte da sine erfaringer 
fra statsrådstiden til å kople utenlandske industriinteresser til de store 
kraft- og industriprosjektene i vestre del av fylket. 


Nominasjon og rekruttering 


Ser vi på utvelgelsen av representanter, synes det også å være en markant 
forskjell i måten dette gjøres på i Arbeiderpartiet og de ikke-sosialistiske 
partiene. I Arbeiderpartiet har det vært tradisjon for at kandidatene stil- 
ler seg til disposisjon, og at den partiet nominerer, blir renominert både 
én og to ganger uten at det skjeles til rikspolitisk oppdrift. Hensynet til 
balansen mellom kjønn, lokalgeografi og kopling til fagbevegelsen teller 
mer enn individuelle egenskaper. Så ikke i Høyre, KrF og Fremskritts- 
partiet. I Vest-Agder Høyre gikk Peter Gitmark hardt til verks for å slå ut 
den sittende representanten, Anne Berit Andersen, før valget i 2005. Hans 
Fredrik Grøvan kjørte like røft mot KrFs nestleder, Dagrun Eriksen, for 
å erobre hennes plass som listetopp i samme fylke forut for valget i 2013. 
Og for den som observerte oppkjøringen til stortingsvalget i 1997, var det 
langt fra noen idyll å spore mellom Fremskrittspartiets førstekandidat 
i Vest-Agder, Vidar Kleppe fra Kristiansand, og andrekandidaten, Odd 
Djøseland fra Farsund. 

Noen av disse konfliktene hadde ideologiske sider ved seg, som kam- 
pen mellom Grøvan og Eriksen. I andre tilfeller dreide det seg mer om 
personlig rivalisering. Under valgkampen høsten 1997 kom det en dag et 
brev til Fædrelandsvennens redaksjon fra Odd Djøseland med et vold- 
somt angrep på listekollega Kleppe. Djøseland ønsket brevet trykt som 
innlegg på debattsidene underskrevet: «En som ønsker Kleppe-fri sone». 
Ønsket ble ikke etterkommet, men saken ble heller ikke forfulgt som 
nyhetssak — den gang. 

I betydelig grad er disse seleksjonsprosessene utslag av nasjonale 
partikulturer. I arbeiderbevegelsen stiller medlemmene seg til kollek- 
tivets disposisjon, og oppgaven for en stortingsrepresentant er først og 
fremst å stemme riktig, ikke å opptre individuelt og originalt. Aust-Agder 
Arbeiderpartis mangeårige representant Osmund Faremo passet ikke 
helt inn i denne formen, og kunne ofte opptre i fri dressur. Han ble blant 
annet landskjent da han i 1974 foreslo å innføre offentlig produktkontroll 
for politisk journalistikk. I andre partier vil toleransen for individuelle 
ambisjoner være større. Grøvans kamp mot Eriksen kan i så måte gis 
ideologisk dekning fra Linderot-salmen «Ingen vinner frem til den evige 
ro som seg ei veldig fremtrenger» (Linderot, 1798/1985). 


Representasjonens strukturelle bakteppe 


Spør vi oss nærmere om hva den rikspolitiske representasjonen betyr i 
en regional sammenheng, er det fristende å se mer systematisk på spørs- 
målet om geografien i politikken. For igjen å trekke på Rokkan (1967) er 
Norge som statsdannelse å betrakte som et kompromiss mellom regionale 
interesser. I 1814 skulle dette landet, som siden det opphørte å eksistere 
som egen stat i senmiddelalderen hadde mistet mye av sitt territorium 
i både øst og vest, igjen skapes som politisk størrelse. Utgangspunktet 
var dårlig. Landet hang ikke sammen kommunikasjonsmessig, og det var 
snarere en samling regionalt atskilte økonomier i gjensidig utakt (Hodne, 
1981; Sejersted, 2002) enn noe som liknet et hele. Nasjonsbyggingen kom 
da også til å ta form av kamp mellom ulike interesser, regionalt som kul- 
turelt. Så sent som på slutten av 1800-tallet diskuterte målrørsla om Norge 
skulle forstås som befolket av to konkurrerende nasjoner (Hoel, 2009). 

I dette perspektivet kom behovet for å holde landet sammen til å bli 
et overordnet politisk anliggende, og regional- og distriktspolitikk kom 
utover på 1900-tallet til å utkrystallisere seg som nasjonal metapolitikk 
(Knudsen, 2018, 2019). Det er først i nyere tid at dette politiske rasjonalet 
har forvitret. Det er mange måter å forstå denne forvitringen på, og en av 
dem er at den klassiske distriktspolitikken, slik den hadde oppstått i kjøl- 
vannet etter kriseforliket i 1935 og blitt institusjonalisert i etterkrigstidens 
politiske programmer og satsinger, hadde utspilt sin rolle (Rasmussen, 
2003). Noen vil hevde at dette mer skyldtes den ideologiske snuoperasjo- 
nen som inntraff på 1980-tallet, med deregulering og nyliberalisme. Fra 
tidlig på 1990-tallet er det uansett mulig å spore et markant taktskifte, 
der disse tankeretningene kom til å berede grunnen for en nedbygging 
av regionalpolitikkens betydning i Norge (Teigen, 2012, 2019). Paradok- 
salt nok fikk denne utviklingen et ekstra skyv fra en ny miljøbevissthet, 
der byen gikk fra å være forkjetret til å bli omfavnet. Mens 1970-tallets 
grønne bølge rullet mot distriktene, trakk den et par tiår senere til byen. 
Et mer konsentrert bosettingsmønster var med ett løsningen på en rekke 
politiske utfordringer (Næss, Saglie & Halvorsen-Thorén, 2015). 

Dermed ble den regionalpolitiske agendaen i Norge også mer kompleks. 
Fra gjenoppbyggingen etter krigen hadde den norske regionalpolitikken 
i mangt vært en distriktspolitikk, først for Nord-Norge og Namdalen og 
deretter for utkantene i Sør-Norge (Teigen, 2019). Kritikerne av denne 
politikken ønsket heller å utvikle dynamiske byregioner rundt store og 
mellomstore byer landet rundt etter svensk mønster. En av de fremste 
talsmennene for en slik politikk var professor i samfunnsgeografi ved 
Universitetet i Oslo Tor Fr. Rasmussen (1969, 2003), som var oppvokst 
i Flekkefjord. Dette var en politikk det ikke var støtte for i Stortinget 
før Arne Rettedal (H) ble kommunal- og arbeidsminister i 1981. Han lot 
bevisst etableringsloven, som skulle hindre for sterk byggeaktivitet i og 
rundt store byer, sove. Dermed var en skanse brutt, og framover mot vår 
egen tid ble det nærmest et politisk mål å skape slike dynamiske arbeids- 
og boligmarkeder rundt regionale bysentra, men da som et nasjonalt svar 
på den amerikanske økonomen Michael Porters (1990) tese om at den 
globale økonomien var konstituert ved samhandlingen mellom spesiali- 
serte regionale økonomier. I EU fikk den samme ideen gjensvar gjennom 

slagordet om å skape et regionenes Europa (Magone, 2003). Regionalt 
konsentrerte bo- og arbeidsmarkeder ble nøkkelen til utvikling mange 
steder i Norge som i Norden forøvrig (Castells & Himanen, 2003). Iro- 
nisk nok var det utkantideologen, professoren og SV-politikeren Ottar 
Brox (1984) som først beskrev fenomenet ved å analysere den tilsyne- 
latende konsolideringen av et tidligere truet bosettingsmønster i Troms, 
en bekreftelse på at en ny type pendlingsatferd hadde endret bosettings- 
betingelsene i distriktene. I det mer folkerike lavlandet på Østlandet lan- 
serte Tor Selstad (1983) begrepet Mjøsbyen for vise hvordan bystrukturen 
rundt Mjøsa kunne forstås som et samlet byfelt for vekst og utvikling. 
På Agder ble Agderbyen lansert som merkelapp for de samme proses- 
sene langs linjen Mandal-Tvedestrand. Dette bykonseptet ble beskre- 
vet og analysert gjennom et regionalt scenarioprosjekt bestilt av de to 
fylkeskommunene og medfinansiert av Miljøverndepartementet og tre 
av landsdelens banker (Knudsen, Jacobsen & Svendal, 1990). Dette var 
et bybegrep som skapte vel så mye strid som begeistring. Agderbyen ble 
i Agders indre bygder og flanker oppfattet som den endelige bekreftel- 
sen på sentraliseringstrusselen, mens den i Kristiansand og Arendal ble 
forstått som et forsøk på å nulle ut de nedarvede og egentlige bysentra- 
enes identitet og rolle. Dette forsto Victor D. Norman (H), opprinnelig 
fra Risør og senere en tid bosatt i Lillesand, godt da han som statsråd 
i Bondeviks andre regjering med ansvar for utflytting av statsinstitu- 
sjoner fra hovedstaden i 2003 pekte på Agderbyen som lokalisering for 
Post- og teletilsynet (nå Nasjonal kommunikasjonsmyndighet, NKOM). 
Slik tvang dermed Norman Agder-politikerne til å ta i det unevnelige. 
Sjokkvirkningen var om mulig enda større da samferdselsstatsråd Torild 
Skogsholm valgte Lillesand som lokalisering for tilsynet. Med det var 
forestillingen om Agderbyens funksjonalitet nasjonalt bekreftet. 


En ny bypolitikk 


Men de regionale byfeltene skulle, som nevnt, snart møte motbør fra den 
nye miljøbevegelsens konsentrerte byforståelse. Der de store byfeltene 
fordret utstrakt pendling og byspredning, forkynte den nye ideologien 
konsentrert bebyggelse og kompakte byer. Reisene skulle tas kollektivt, 

eller aller helst med sykkel eller til fots. Lillesands Tine Sundtoft (H) ble 
klima- og miljøminister i Erna Solbergs regjering for perioden 2013-2015. 
Hennes store sak var å forplikte Norge på en klimapolitikk der Kristian- 
sand ble det fremste regionale utstillingsvinduet for denne politikkens 
konsekvenser. Og i Kristiansand satt Sundtofts partifelle og nære venn 
Harald Furre som ordfører. Han kom dermed i en vanskelig situasjon. 
På den ene siden skulle han iverksette en restriktiv utbyggingspolitikk, 
stimulert via statlige belønningsmidler. På den annen side skulle han føre 
en politikk som befestet Kristiansand som landsdelens dynamiske sen- 
trum. Dermed kunne han risikere å bli straffet ved bortfall av de samme 
midlene. Dette fordret - og fordrer — en nærmest umulig balansegang 
mellom nasjonale politiske krav og lokale ønsker. 

Vi har altså to interessante eksempler på at statsråder fra Agder, Nor- 
man og Sundtoft, har fattet beslutninger med store konsekvenser for 
og korrektiver til politisk praksis i egen landsdel. Begge statsråder kom 
også fra Høyre, et parti som ellers ikke utmerker seg ved rabulisme. De 
to eksemplene kan også være instruktive ved at de illustrerer hver sin 
generasjon av bypolitikk. Norman betjente byregionen og Sundtoft den 
kompakte byen. Dermed ga de hvert sitt bidrag til det som i dag er blitt 
en fornyelse av den historiske spenningen i norsk politikk, nemlig mot- 
setningen mellom by og land, mellom sentrum og utkant, Stein Rokkans 
(1967) beskrevne hovedspenning i det norske nasjonsbyggingsprosjek- 
tet. For om geografien har forvitret i politikken (Knudsen, 2018; Teigen, 
2012), kan den nå være i ferd med å komme voldsomt tilbake. 

Konflikten mellom de to byperspektivene, det regionforstørrende og det 
kompakte, skulle også finne et annet nedslag i vår landsdel. Det skjedde da 
kommunene Iveland og Evje og Hornnes for et drøyt tiår siden ønsket å 
realisere to større boligfelt, ett i Iveland og ett på Moisund. Fylkesmannen 
i Aust-Agder reiste innsigelse mot planene med den begrunnelsen at disse 
feltene ville stimulere til økt pendling mot byene ved kysten, siden de lokale 
arbeidsmarkedene i de to kommunene ville være for tynne til å absorbere 
de nye innbyggerne som feltene ville rekruttere. Fylkesmannen påpekte at 
en slik utvikling ville være i strid med nasjonal klimapolitikk, som la opp til 
kompakte byer og korte arbeidsreiser. Ordførerne i de to kommunene, Ole 
Magne Omdal (Sp) og Bjørn Ropstad (KrF), parerte raskt med at nasjonal 

distrikts- og regionalpolitikk tok til orde for det motsatte, nemlig at det 
var et mål å skape regionforstørring med utgangspunkt i sterke, regionale 
arbeidsmarkeder for å stimulere bosetting i distriktene. Kjell Ingolf Ropstad 
(KrF), sønn av ordføreren i Evje og Hornnes, var inne i sin første stortings- 
periode og tok saken opp gjennom et spørsmål til miljøvernministeren, Erik 
Solheim (SV), som da også var statsråd for plansaker. Men før statsråden 
rakk å skifte sol og vind mellom to nasjonale politikkområder på kollisjons- 
kurs, ble saken forlikt hos Fylkesmannen ved at kommunene aksepterte å 
redusere størrelsen på boligfeltene (Knudsen, 2018). Men dermed kokte også 
en sak med stort prinsipielt og rikspolitisk potensial bort i kålen. 


Kommune- og regionreform 


Spørsmålet om hensiktsmessigheten med den norske kommune- og 
fylkesstrukturen har vært reist flere ganger opp gjennom historien. 
Første del av 1960-tallet gikk med til å sanere antall kommuner i Norge i 
tråd med Schei-komiteens innstilling (Stugu, 2015). Agder fikk da i grove 
trekk den kommunestrukturen landsdelen inntil nylig har hatt, med 
unntak av Arendal, som forble en innklemt bykommune inntil byen ble 
slått sammen med fire nabokommuner i 1992. Den pågående kommune- 
reformen har i Agder bare gitt tre realiserte prosesser: sammenslåing 
av Lyngdal og Audnedal, fusjon av Mandal, Lindesnes og Marnardal, 
og endelig et amputert Stor-Kristiansand bestående av Kristiansand, 
Søgne og Songdalen. Hele det gamle Aust-Agder forblir dermed, i likhet 
med mye av landet ellers, uberørt av kommunereformen så langt. En av 
pådriverne for denne reformen er mangeårig statsråd i ulike departemen- 
ter Monica Mæland, oppvokst i Arendal. For statssekretær i Kommunal- 
og moderniseringsdepartementet Aase-Marte Johansen Horrigmo (H, 
2018-2020), opprinnelig fra Vennesla, og hennes etterfølgere våren 2020, 
først Harald Furre, så Paal Pedersen fra Mandal, er dette resultatet også 
lite tilfredsstillende. Men slik denne saken har utviklet seg, er den nær- 
mest uten dynamikk, og i alle fall noe ingen rikspolitisk folkevalgt fra 
landsdelen ser som vinnersak for seg og sitt parti. 

Med fylkesreformen har det forholdt seg noe annerledes. Mens Høyre 
og Fremskrittspartiet prinsipielt har ønsket fylkeskommunen bort, 

måtte Erna Solbergs første regjering akseptere at mellompartiene KrF og 
Venstre fikk gjennomslag for at den skulle bestå. Noe annet var det ikke 
flertall for i Stortinget. Med regionreformen ble også mandatet for fylkes- 
kommunene styrket, samtidig som de ble redusert i antall fra 19 til 11. 
Sammenslåingen av Agder-fylkene hadde vært vurdert en rekke ganger 
før, men nå ble den effektuert med virkning fra 1. januar 2020. Sett uten- 
fra synes det som om to av fylkessammenslåingene gikk enklere enn de 
andre, nemlig den i Agder og den i Trøndelag. Begge hadde karakter av 
å være modne og samtidig tilpasset en regional struktur med betydelig 
etablert samhandling rundt ett, definert byfelt, for Agders del Agderbyen. 
Rikspolitisk hadde dette nærmest hatt karakter av en ekspedisjonssak. 
Men likevel bør KrFs rolle trekkes fram, fordi partiet er det av mellom- 
partiene som grundigst omtalte saken i eget program, og fordi egdene 
i stortingsgruppa var særlig sentrale i behandlingen av saken. Torhild 
Brandsdal fra Vennesla hadde regionreformen som sitt ansvarsområde, 
og i hennes sykefravær fungerte Per Sverre Kvinlaug fra Kvinesdal som 
vikar, mens Hans Fredrik Grøvan holdt i de overordnede prinsippene for 
behandlingen av saken. 


Regional politikkutvikling 


Når en skal analysere Agders rikspolitiske gjennomslag, holder det ikke 
bare å se på representasjon i storting og regjering. En må også se på 
hvilke saker som reises regionalt, og som formuleres og løses på andre 
måter enn gjennom de nasjonale, representative kanaler. Her er det flere 
eksempler. Om vi tar utgangspunkt i dokumentet Felles mål for Agder 
(Norman, Røed & Knudsen, 1994) og de sakene som ble løftet fram der, 
er to av dem typisk slike. Det ene er prosessen med å få nye E18 mellom 
Kristiansand og Grimstad bygget som en sammenhengende firefeltsvei 
og gjennom offentlig-privat samarbeid (OPS). En viktig driver i dette var 
en regional veiaksjon der tunge representanter for offentlige og private 
interessenter tok på seg refleksvester, bar fakler og aksjonerte for snarlig 
handling. Til og med agderbispen lot seg mobilisere. Ved siden av dette 
var det et betydelig initiativ i den regionale veiforvaltningen for samme 
sak. Resultat var at dette veiprosjektet kunne åpnes for trafikk i 2009. 

Den andre prosessen som bør trekkes fram, er det arbeidet som ble 
drevet regionalt for å skaffe kapital til å realisere kompetanse- og kultur- 
satsinger ut over det som kunne skaffes via ordinær statlig finansiering. 
Dette skjedde ved at det regionalt ble etablert stiftelser gjennom salg av 
kraftaksjer for slike formål. De tre viktigste av disse var Cultiva for kultur- 
satsinger i Kristiansand, Sørlandets kompetansefond for Vest-Agder og 
Aust-Agder utviklings- og kompetansefond for Aust-Agder. Særlig for 
kulturfeltet er det uomtvistelig at innsatsen fra Cultiva har bidratt vesentlig 
til å realisere eller framskynde både kulturaktiviteter og tilhørende insti- 
tusjoner i Kristiansand (Johnsen, Dragseth, Johannessen & Lysgård, 2011). 

Et siste poeng som skal tas med i denne sammenhengen, er et arbeid 
som ble initiert fra kommuneledelsen i Kristiansand rett etter århundre- 
skiftet med tanke på la storbyene i Norge overta for fylkeskommunene 
som regionale utviklingsaktører i en ren tonivåforvaltning. Ordfører 
Bjørg Wallevik (H) og rådmann Erling Valvik organiserte sammen 
et nettverk med sine kolleger i Oslo, Bergen, Stavanger, Trondheim og 
Tromsø for å fremme tanken. Det ble utarbeidet et eget notat for dette, 
blant annet bygd på finske erfaringer med tonivåforvaltning (Røed, 
Knudsen & Fosse, 2002). Prosessen vakte interesse hos daværende kom- 
munalminister Erna Solberg, men som del av Bondeviks andre regjering 
var hun bundet av denne regjeringens fredning av fylkeskommunen. 
Prosessen er også interessant fordi den er et eksempel på at Kristiansand 
tok rikspolitisk lederskap på et viktig saksfelt, storbypolitikken. Notatet 
ble også presentert for Stortingets kommunalkomité med samme resul- 
tat: interessert lunkenhet. Med den senere regionreformen under effek- 
tuering er tonivåmodellen i praksis død. Interessant nok er den samme 
modellen også i ferd med å bli avviklet i Finland, slik at normalmodel- 
len også der kan bli en folkevalgt flernivåforvaltning, som ellers i Europa 
(Committee of Regions, 2019). 


Ved et veiskille? 


Så langt har framstillingen dreid seg om Agders representasjon i nasjonal 
politikk ogi noen grad om den nasjonale politikkens betydning for Agder. 
De siste årene har, som allerede påpekt, den regionale legitimeringen av 

nasjonal politikk blitt sterkt nedtonet (Knudsen, 2018; Teigen, 2012, 2019). 
Mye av dette har skutt fart etter suksessive omganger med avvikling av 
eksplisitt politiske organer i de geografiske styringskjedene, til fordel for 
ulike foretaksmodeller eller andre formalpragmatiske løsninger innenfor 
ulike samfunnssektorer. Resultatet er at Norge i institusjonell sammen- 
likning er blitt et mer liberalistisk land, også målt mot andre europeiske 
land (Schneider & Paunescu, 2012). Sykehussektoren er et eksempel på 
dette, universitets- og høgskolesektoren et annet. 

Et av resultatene av denne utviklingen er at politikken abdiserer, og at 
den tradisjonelle påvirkning som utøves fra ulike regioner mot de nasjo- 
nale beslutningsarenaene, ikke lenger virker. Helseministeren melder 
pass overfor sykehusstrukturen og henviser i stedet til helseforetakene. 
Utdanningsstatsråden lar universitetsstyrene legge ned og kapre tidligere 
høgskoler som de vil, mens kommunalministeren overlater utformingen 
av kommunekartet til stemningen i den lokale nabopraten potensielle 
fusjonspartnere imellom. I liberal sjargong heter det å styre via «arm's 
length» og i et geografisk vokabular benevnes det regionalliberalisme. Vi 
kan jo bare tenke oss hva tidligere statsråder som Jens Chr. Hauge, Arne 
Rettedal eller Gudmund Hernes ville ha sagt om de skulle bys slike ram- 
mebetingelser for sitt virke. 

Det er blitt stuerent å være geografiløs. Som fenomen føyer det seg inn 
i linjen av andre slike frikoplingsøvelser, som å være kulturløs og la insti- 
tusjoner og regionale inndelinger få hete hva de vil. NSB blir til Vy. Oslo- 
Met gjør krav på å betegne et universitet. Et nytt fylke får hete Vestland; 
Fjordland var opptatt. Et annet fylke blir passe avsjelet til Innlandet — et 
mulig kontrapunkt til Utlandet? I et slikt klima er det ikke så mye å hente 
for en regional delegasjon ved å ta Sørtoget — som det nå er døpt - til Oslo 
for å be makthavere uten makt om noe som helst. 

Men ennå skal det visstnok hefte skam ved å være historieløs. Mon det. 
For i Norge er historie og geografi uløselig knyttet sammen. Regional- 
som kunnskapspolitikken er blitt slik kirkepolitikken utviklet seg i etter- 
krigstiden, da det gjaldt for statsrådene å være teologisk døve og blinde. 
Nå har vi fått en styringskultur der det samme gjelder geografien, og det 
er ikke bærekraftig, for å bruke en av tidens mest forslitte merkelapper. 
For å avslutte der jeg begynte - med Rokkan. Norge er som prosjekt et 

kompromiss mellom regionale interesser. Den som glemmer det, er dømt 
til å mislykkes — i storting som i regjering. I dag er det min påstand at 
mange i storting og styringsverk har mistet grepet om denne innsikten, 
og at kommunevalget 2019 blant annet bar preg av det. Det skal mer til 
for å rette opp det som her er skjedd enn å skysse en distriktsminister 
med uklar portefølje inn i en regjering. Det handler heller om å gjenfinne 
forståelsen av hvilket land vi bor i. 

Kristiansands rolle som 
regionalt styringssentrum i 
perioden 1641-1919 


Roger Tronstad 


Fra 1. januar 2016 ble Fylkesmannen i Aust-Agder og Fylkesmannen 
i Vest-Agder slått sammen til ett embete — Fylkesmannen i Aust- og 
Vest-Agder. Fra 1. januar 2019 ble den sistnevnte betegnelsen endret til 
Fylkesmannen i Agder. Ikke bare på statlig plan ble det nylig en endring 
- fra 1. januar 2020 ble de to fylkeskommunene slått sammen til Agder 
fylkeskommune, og dermed utgjør Aust-Agder og Vest-Agder ett fylke 
- Agder. 

I prosessen fram mot disse endringene har det vært mange diskusjo- 
ner. Et av stridstemaene har vært om Agder skulle danne ett fylke alene 
eller være en del av et større fylke. Et annet tema har vært hvor admi- 
nistrasjonssetet for fylkeskommunen skulle ligge. Også i forbindelse 
med det nye fylkesmannsembetet for både Aust-Agder og Vest-Agder 
fra 1. januar 2016 ble det diskusjoner om hvor virksomheten skulle loka- 
liseres. Skulle hele fylkesmannsvirksomheten ligge ett sted og hele det 
fylkeskommunale organet ett sted, eventuelt i samme by, eller skulle 
hvert av de to organenes funksjoner fordeles på to steder, for eksempel 
Arendal og Kristiansand? 

I dette kapitlet skal vi rette søkelyset mot en lang tidsperiode da Agder 
var en del av en større administrativ region, samtidig som Kristiansand 
var regionens hovedstad. Ved inngangen til 1600-tallet var Norge i geist- 
lig henseende inndelt i fire regioner, det vil si bispedømmer eller såkalte 


Sitering av dette kapitlet: Tronstad, R. (2020). Kristiansands rolle som regionalt styringssentrum i peri- 
oden 1641-1919. I Johnsen, B.E. og Vadum, K. (red.), Grenseløst Agder. Det som skilte og det som bandt 
(s. 30-54). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

stift. Agder var en del av det sørligste stiftet. Under eneveldet oppsto også 
andre typer stiftsomfattende, offentlige virksomheter rundt om i landet. 
Vi skal ta for oss perioden fra 1641, da Kristiansand ble grunnlagt, og 
fram til 1919, da stiftamtmannsembetet forsvant og amtene skiftet navn. 
Med utgangspunkt i stiftsomfattende virksomheter som Agder var en del 
av, er hovedspørsmålet i dette kapitlet: Hvilken rolle hadde Kristiansand 
som administrasjonssentrum i Norges sørligste region i perioden? Det 
faller utenfor oppgaven å drøfte hvordan de forskjellige organene kom til 
å fungere i praksis, da dette ville ha medført svært tidkrevende under- 
søkelser og sprengt de fysiske rammene for kapitlet. Noen få eksempler 
på konflikter skal likevel nevnes. 


Bakteppet for Kristiansands rolle 


Først skal vi se på perioden som dekker en mannsalder før og etter Kris- 
tiansands grunnleggelse. Vi skal fokusere på begrepene stift og stiftamt, 
siden de er sentrale for forståelsen av regionen som Agder var en del av. 

På 1500-tallet, og lenge før det, lå Agder under Stavanger stift, og bispe- 
setet var da i Stavanger. Til stiftet hørte dagens Agder og Rogaland, og i 
tillegg Hallingdal prosti med prestegjeldene Eidfjord, Ål og Nes, og Val- 
dres prosti med prestegjeldene Aurdal, Slidre og Vang. På 1600-tallet kom 
flere endringer av stiftets utstrekning. Det begynte i 1608, da prestegjeldet 
Eidfjord ble overført til Hardanger prosti i Bergen stift. Stavanger stift ble 
da tydelig splittet i to geografisk atskilte deler. I 1605 ble Laurits Claus- 
søn Schouboe, i latinisert form også kalt Laurentius Claudii Scavenius, 
biskop i Stavanger. Han sørget for at det for første gang ble tegnet et kart 
over Stavanger stift. Det skjedde i ca. 1618. Den opprinnelige versjonen 
av kartet, som var tegnet av eller i samarbeid med Scavenius, har seinere 
gått tapt. Kartet kan ha vært laget delvis på grunnlag av biskopens obser- 
vasjoner på visitasreiser. Det ble trykt i flere omganger og versjoner i lang 
tid etter 1618, blant annet hos Johannes & Cornelis Blaeu i Amsterdam. 
På kartet ser man tydelig hvor atskilt Hallingdal og Valdres ble betraktet 
fra resten av Stavanger stift. 

GERMAN] cva. 


å “ulo De Noord Zee. 


Scaveniuskartet, trykt i 1638 av Joan og Cornelis Blaeu. 
Kilde: Koninklijke Bibliotheek, Amsterdam. 


For biskopen i Stavanger var det besværlig å foreta inspeksjonsreiser til 
Hallingdal og Valdres. I 1631 kom en større forandring for å gjøre det lettere 
for biskopen. Da ble prostiene Hallingdal og Valdres overført til Oslo stift. 
Til gjengjeld ble Øvre Telemark prosti overført fra Oslo stift til Stavan- 
ger stift." Etter at byttet av prostier ble gjennomført i 1631, fortsatte likevel 
Scavenius-kartene å bli utgitt i lang tid etter med de gamle stiftsgrensene, 
men kartene viste i hvert fall hvordan grensene hadde vært før 1631. Byttet 
av Hallingdal og Valdres mot Øvre Telemark er den mest dramatiske end- 
ringen, geografisk sett, for det sørligste stiftet i perioden 1600-1900? Det er 
uvisst hvorfor en slik naturlig løsning ikke var valgt lenge før 1631. 


1 Kongebrev 10.04.1631, trykt i Norske Rigs-Registranter, bd. 6, 1628-1634, 8. 309. 
2 I 1864 ble også de to andre prostiene i Telemark, nemlig Nedre Telemark og Bamble, lagt til 
stiftet, som da het Kristiansand. Kongelig resolusjon 27.02.1864. 

Byttet av prostier kan godt ses på som en forskyving av tyngdepunktet 
i stiftet fra vest mot øst, i hvert fall geografisk. Snart skulle også det admi- 
nistrative tyngdepunktet bli flyttet i samme retning. Etter at Kristiansand 
var grunnlagt i 1641, begynte sentralmyndighetene å tenke på hvordan 
byen kunne stimuleres til befolkningsmessig og økonomisk vekst og 
betydning. I 1662 ba byens deputerte — de eligerte menn — om at Stavan- 
ger domkapittel måtte flyttes til Kristiansand. Det var imidlertid litt tid- 
lig for myndighetene å gi den nye byen en regional administrativ rolle. 

I 1662 ble det bestemt at betegnelsen «amt» skulle tas i bruk i stedet 
for «len».* I praksis ble amtene likevel ofte kalt len og amtmennene for 
lensherrer eller befalingsmenn i flere år etter 1662. I en overgangsperiode 
fra 1662 til 1671 var det delvis én amtmann for Nedenes, Råbyggelaget og 
Mandal og én amtmann for Lister> Disse herrene bodde imidlertid ikke i 
regionen. I 1667 klaget Agdesidens lagmann over at det ikke bodde noen 
amtmann i Kristiansand.* 

Betegnelsene lensherre og befalingsmann gikk nokså konsekvent over 
til å bli «amtmann» fra 1671. Det skyldes at en ny type befalingsmann ble 
opprettet det året. I 1671 oppsto nemlig stiftamtene, som var et forvalt- 
ningsnivå over — og større enn — amtene. Da ble det etablert fire regionale 
«Stift- eller Hoved-Amter» i Norge. Det sørligste stiftamtet skulle hete 
«Christianssands eller Agdesidens Hoved-Amt» og skulle også omfatte 
Stavanger amt, det vil si Rogaland, og Bratsberg amt, det vil si Telemark. 

«Agdesiden» var også betegnelsen på hovedlenet, som i første halvdel 
av 1600-tallet omfattet dagens Agder-fylke. Betegnelsen ble også brukt 
om lagdømmet, som på 1600- og 1700-tallet likeledes omfattet Agder. 

Hovedamtene falt i hovedsak sammen med bispedømmenes grenser. Siden 
den vanlige betegnelsen på bispedømme var stift, kom hovedamtene etter 
hvert til å bli kalt stiftamt. Det vanlige navnet på det sørligste hovedamtet ble 


Steen 1941: 140 
Mykland 1977: 121 
Weidling 2000: 31 
Steen 1941: 138 


AY KV 


Reskript 08.02.1671, trykt i: a) Kongelige Rescripter I, s. 46; b) Kongelige Rescripter II, s. 70; 
c) Samling af Norge vedkommende Kgl. Rescripter, Resolutioner og Collegialbreve m.v. for Tids- 
rummet fra 1660 til 1813, forsaavidt de kunne ansees at være af Vigtighed for den Lovstuderende 
og den juridiske Embedsmand i Almindelighed. Udtogsviis udgiven af F. Stang, B. Dunker, s. 15. 

etter hvert «Christiansands stiftamt». Vi kan legge merke til at hovedamtet 
ikke skulle hete Stavanger, slik som stiftet het ennå i 1670-årene, men Kris- 
tiansand eller Agdesiden. Det var altså den verdslige overøvrighetsregionen 
som var først ute med å hete Kristiansand i stedet for Stavanger. Bestemmel- 
sen i 1671 om å opprette et «Christiansands stiftamt» kan ses på som et første 
ledd i å oppgradere den unge agderbyen regionaladministrativt. 

Ifølge 1671-bestemmelsen skulle lederen for stiftamtet ha tittelen stifts- 
befalingsmann, men etter hvert ble betegnelsen stiftamtmann også brukt. 
Stiftamtmannen skulle ha 1000 riksdaler i årslønn, mens hver amtmann 
skulle ha 500 riksdaler. Avlønningen illustrerer at stiftamtmannen sto 
over amtmannen i rang og myndighet. 

I 1670 fikk stattholder Ulrik Frederik Gyldenløve og generalløytnant 
Jørgen Bjelke i oppdrag å utarbeide et forslag til administrativ struktur 
for Norge, blant annet inndeling i amt. Den nevnte bestemmelsen i 1671 
var i tråd med de to herrenes forslag med hensyn til inndeling i hovedamt 
og amt. Forslaget gikk også ut på at Ove Juel skulle bli stiftamtmann i 
Kristiansands hovedamt og «... formedelst Correspondencen saa og 
Kongl. Majtt.s Interesse og Stedens samt Trafiqvens Importants at resi- 
dere udi Christianssand».* Det ser ut til at Kristiansands geografiske og 
strategiske plassering var grunnen til at Gyldenløve og Bjelke fant det 
påkrevd at stiftamtmannen skulle bo der. 

Fra 1671 ble faktisk Ove Juel den første stiftsbefalingsmannen i Kris- 
tiansand hovedamt. Han bodde riktignok verken i Kristiansand eller 
Stavanger, men på Akershus, siden han også var visestattholder i Norge. 
Juel gikk av som stiftamtmann i Kristiansand i 1679. I 1680 ble amtman- 
nen i Stavanger, baron Ludvig Holgersen Rosenkrantz, utnevnt som ny 
stiftamtmann. Han skulle være både stiftamtmann og - i hvert fall fore- 
løpig - amtmann i Stavanger amt med bosted i Stavanger. Året etter til- 
trådte Jacob Jenssøn Jersin som biskop i Stavanger. 

Forholdet mellom stiftamtmann og biskop var ikke nødvendig- 
vis alltid avklart eller hjertelig. Konflikter om rang kunne forekomme. 
I 1682 tilspisset dette seg i en delikat episode. Bakgrunnen for dette var 


8 «Statholder Gyldenløves og Jørgen Bjelkes Betænkning angaaende Norges Administration 
1670», trykt i Meddelelser fra det norske Rigsarchiv, første bind, s. 386. 
9 Weidling 2000: 22, 34, 38 

formalitetene rundt saksområder som biskop og stiftamtmann hadde fel- 
les, som for eksempel kirkeadministrative spørsmål i hele stiftet. I en del 
slike saker pleide stiftamtmannen og biskopen å være til stede i dom- 
kapitlet, som var et kollegium av først og fremst geistlige. Denne typen 
møte, som på dansk het «landemode», skulle presideres, det vil si ledes, 
av Rosenkrantz. Møtene pleide å bli holdt i det såkalte kapittelshuset ved 
domkirka.” I april 1682 hadde kapitlet et slikt møte. Før møtet, mens 
Rosenkrantz var en tur i Holland, hadde biskop Jersin gjort møtebordet 
breiere, og under møtet plasserte han seg rett ved siden av Rosenkrantz, 
som var den øverste av de to, formelt sett. Dette likte ikke Rosenkrantz, 
som skrev til kongen at han syntes stiftamtmannen burde presidere alene 
«til Eders Kongl. Mayts. Høye Respect»." 


Bordplassering i kapittelsalen i Sjælland stift. 
Kilde: Riksarkivet, Danske Kanselli, Fcab, 0012 Norske tegnelser 1670-1683, 
fol. 314a-315a. Vedlegg til missiv 10.06.1682 til Rosenkrantz og Jersin. 


10 Riksarkivet, Danske Kanselli, Skapsaker, F, 0066 Skap 14, pakke 324-333, 1623-1686, s. 144. Brev 
27.10.1681 fra Rosenkrantz til Danske Kanselli. 

11 Riksarkivet, Danske Kanselli, Fcca, 0035 Norske innlegg 1682-1683, s. 52. Brev 08.04.1682 fra 
Rosenkrantz til Danske Kanselli. 

Kongen svarte i juni at bordplasseringen skulle være slik som i Sjællands 
stift, og som framgikk av en vedlagt skisse.” Skissen viser plasseringen av 
de fire høyere embetsmennene, nemlig stiftsbefalingsmannen i Sjælland, 
biskopen i Sjælland, stiftsprosten og magister Christen Lodberg. Sist- 
nevnte var en framstående dansk teolog. Bordet var ovalt, og ingen satt 
egentlig rett ved siden av en annen, men spredt rundt bordet. Langs veg- 
gene satt prostene. Her kan det nevnes at biskopene som kongen utnevnte 
til Norge under eneveldet, ble vigslet og innsatt i embetet av biskopen i 
Sjælland i København.* 


Kristiansand blir stiftsby 


Omtrent samtidig med bord-episoden oppsto en annen situasjon som 
kom til å berøre ikke bare Rosenkrantz og Jersin, men i høyeste grad også 
Kristiansand by. 

På nyåret i 1682 ble det fart i arbeidet med å utrede Kristiansand som 
stiftshovedstad. Som svar på en henvendelse fra Rentekammeret til 
magistraten i Kristiansand, leverte borgermester Carsten Mechlenburg 
en redegjørelse for byherrenes synspunkt. Mechlenburg kalte Stavanger 
for «en aldrende Bye», og foreslo at Kristiansand ble sete for blant annet 
stiftamtmannen." I mai 1682 traff kongen avgjørelsen som endret Kristi- 
ansands status.” Bestemmelsen innebar følgende fire punkter: 


e Stavanger stift skulle hete Kristiansand stift 

e domkapitlet og latinskolen skulle holde til i Kristiansand 

e Kristiansand kirke skulle få status som domkirke 

e  stiftamtmannen og biskopen skulle flytte fra Stavanger til Kristiansand 


12 Riksarkivet, Danske Kanselli, Fcab, 0012 Norske tegnelser 1670-1683, fol. 314a-315a. Missiv 
10.06.1682 til Rosenkrantz og Jersin. 

13 Kiil 1969: 58 

14 Riksarkivet, Danske Kanselli, Fcca, 0040 Norske innlegg 1572-1799, 1686-1687, S. 35-40. 
Mechlenburgs memorial februar 1682. 

15 Riksarkivet, Danske kanselli, Fcab, 0012 Norske tegnelser 1670-1683, fol. 309b-310a. Missiv 
06.05.1682 til Rosenkrantz og Jersin. 

Nå skulle altså stiftet hete Kristiansand, slik som stiftamtet het fra 1671. Det 
var to uttrykkelige begrunnelser for vedtaket om å forandre byens status: 


e for at Kristiansand «des meere maa tiltage», det vil vel si å vokse i 
størrelse og velstand 

e for at geistlige og verdslige undersåtter i stiftet skulle ha nærmere 
til «at søge deris ret» 


Det sistnevnte må bety at når den administrative plasseringen var midt 
på Agder-kysten, så ble det ikke så langt å reise fra lengst øst i regionen 
når noen trengte hjelp av stiftsinstanser som hadde tilhold i Kristian- 
sand. Riktignok ville det bli lenger å reise for de som bodde i Stavanger 
amt, men nå skulle jo Kristiansand prioriteres. 

I tillegg kan det ha vært forsvarsstrategiske motiver bak kongens 
avgjørelse. I 1660—1680-årene ble festningsverkene på Christiansholm, 
Odderøya, Dybingen og Lagmannsholmen bygd ut. Sverre Steen skriver 
at Kristiansand ble regnet som en av rikets hovedfestninger fra 1670, ved 
siden av Akershus og Bergenhus. Han minner også om at byen i 1685 ble 
fast havn for kystkrigsflåten og fikk et kongelig skipsverft.'* 

Baron Rosenkrantz hadde ikke lyst til å flytte til Kristiansand i 1682. 
Han var godt etablert i Stavanger som stiftamtmann og amtmann og 
hadde godset sitt på Vestlandet, blant annet Rosendal. Jersin på sin side 
hadde flyttet fra Danmark til Stavanger året før, og hadde ikke lyst til å 
flytte igjen allerede. En av grunnene kan ha vært at det meste av bispesto- 
lens benefiserte gods lå i Ryfylke og på Jæren. Men kongen hadde forutsatt 
at begge skulle flytte det året. I mars 1683 bodde både Rosenkrantz og Jer- 
sin fremdeles i Stavanger. Det likte ikke kongen, som nå måtte minne om 
bestemmelsen fra mai 1682. Kongen befalte stiftamtmannen og biskopen å 
flytte til Kristiansand, og det innen pinse i 1683.” Det nyttet ikke at Rosen- 
krantz klaget over at Kristiansand var «en skarp og mager ort».'* Rosen- 
krantz flyttet til Kristiansand det året, mens Jersin drøyde til høsten 1684, 


16 Steen 1941: 141-142 

17 Riksarkivet, Danske kanselli, Fcab 0012 Norske tegnelser 1670-1683, fol. 386a-b. Missiv 
29.03.1683 til Rosenkrantz og Jersin. 

18 Steen 1941: 141 

muligens etter den store bybrannen i Stavanger 4. november. Dermed var 
begge bosatt i Kristiansand da Kristian 5. besøkte byen i juli i 1685. 

Den katastrofale brannen i Stavanger i 1684 må ha bidratt til at Kristian- 
sand fikk en sterkere posisjon som hovedby i stiftet. Stavanger var for øvrig 
nedgradert fra en status som kjøpstad til å være ladested i årene 1686-1690. 

Kristiansand hadde nå blitt stiftsby og ble for så vidt en av Norges fire 
viktigste byer. Den var likevel den minste av stiftsbyene, og Kristiansand 
stift var det minste stiftet. For eksempel var Akershus stift tre ganger så 
stort i folketall i 1801, og dobbelt så stort i areal. Gjennom 1700-tallet vokste 
imidlertid Kristiansand og ble større enn Stavanger i folketall. Man regner 
med at Kristiansand og Stavanger kan ha hatt rundt 1500 innbyggere hver i 
1660-årene. I 1801 hadde folketallet økt til ca. 2500 i Stavanger og nær 5000 
i Kristiansand.” Flyttingen av stiftssetet i 1680-årene hadde nok likevel 
ikke så stor virkning for agderbyens folketall som ønsket. I hundreårs- 
perioden fram til 1780 økte nemlig folketallet bare til ca. 3000 personer. I 
1790 var folketallet 3600-3700. Det var i 1790-årene at den største veksten 
kom. Sverre Steen forklarer dette først og fremst med høykonjunkturer 
fra 1790-årene, da krigene i Europa startet, og — som en konsekvens — økt 
tilflytting av yngre, arbeidsføre mennesker fra bygdene til byen.” 


Overøvrigheten i Kristiansand 


Et synlig kjennetegn på at Kristiansand var stiftshovedstad fra 1680-årene, 
var at de to såkalte overøvrighetspersonene residerte der. Kongen hadde 
kjøpt eiendom til stiftamtmannen og biskopen da de to flyttet til Kristian- 
sand. Begge eiendommene hadde store bygninger og lå ved krysset Elve- 
gata/Kongens gate. Kongen hadde gitt 2000 riksdaler for eiendommen som 
stiftamtmannen skulle ha, mens biskopens residens kostet 700 riksdaler.” 
I 1812 kjøpte staten en grunneiendom ved krysset Dronningens gate/Kirke- 
gata. Der ble det oppført et stort trehus som stiftamtmennene bodde i fram 
til huset gikk tapt i bybrannen i 1892. Boligen som biskopen fikk i 1680-årene, 


19 Norges historie, bind 15, Historisk atlas, oversikter, register, s. 220. 
20 Steen 1941: 382-383, 434-436 
21 Steen 1941: 561 

ble fort skrøpelig og måtte fraflyttes og rives på slutten av 1700-tallet.” Gjen- 
nom 1800-tallet bodde biskopene forskjellige steder i byen. 

Hver av stiftamtmennene i Norge kunne være amtmann samtidig i ett 
av amtene i stiftet, og da ikke nødvendigvis det amtet som han bodde i. 
Da stiftamtmann Rosenkrantz bosatte seg i Kristiansand, ble han også 
amtmann i Lister og Mandal amt i stedet for Stavanger amt. Mannen som 
var amtmann i Lister og Mandal, måtte derfor avstå dette amtet, og fikk 
i stedet Stavanger amt. Dette bestemte kongen i november 1683.” Rosen- 
krantz hadde denne doble funksjonen til han døde i Kristiansand i 1685. 
Ellers hadde Lister og Mandal sin egen amtmann fra 1671 og helt til 1815. 


AMT 1680 


Hoved- eller stiftsamtsgrense 1630 
Amisgrense 1680 
………: Riksgrense i dag 


LG. : Larvik grevskap 
Sm. : Smålenenes amt 
T. : Tønsberg 

TG. : Tønsberg grevskap 


VARDØHUS 
AMT 


AKERSHUS 
STIFTAMT ad 


Stavang 


OG ” 
ha AL ofis 
Stiftamtstuenes regnskapsdistikter PONDAL Gi 
var ikke alltid identiske med stiftamtene. 


Amtene i Norge i 1680. 
Kilde: Norsk historisk leksikon, Cappelen Akademisk Forlag as, Oslo 1999, s. 17. 


22 Leewy 1956: 64 
23 Riksarkivet, Danske kanselli, Fcab, 0012 Norske tegnelser 1670-1683, fol. 441b-442a. Missiv 
17.11.1683 til stattholder Ulrik Frederik Gyldenløve. 

For Nedenes ble det annerledes. I årene 1671—1679 var stiftamtmann Ove 
Juel også amtmann i Nedenes. Dette skulle bli en langvarig ordning. 
Riktignok hadde Nedenes i en mellomperiode fra 1680 til 1689 en egen 
amtmann. Men fra 1689 var stiftamtmann Christian Stockfleth også amt- 
mann i Nedenes, og denne ordningen kom nå til å vare helt til 1815. 

I 1691 fikk stiftamtmannen i Kristiansand en arbeidsinstruks av kon- 
gen. En av oppgavene som stiftamtmann var å inspisere og bistå amt- 
mennene og kontrollere andre sivile embets- og tjenestemenn i stiftet. 
En annen oppgave var å ha oppsyn med justisvesenet og dets embets- og 
tjenestemenn. En tredje var å ha et våkent øye for blant annet handel, 
fiskeri og industri. En fjerde myndighetsoppgave var å være overøvrighet 
over byene i hele stiftet.>* 

Vi kan nevne et konkret eksempel på utfall av oppgaven med å kontrol- 
lere embetsmenn. En av de mest brysomme embetsmennene i stiftamtet, 
og faktisk i hele Norge, på 1700-tallet var Mauritz Anthoni Schweder. 
I 1764 ble han utnevnt til byfogd i Kristiansand, og i 1767 ble han også 
politimester i samme by. Schweder var en hensynsløs og usedvanlig kve- 
rulantisk embetsmann. Da det ble klart at han gikk fysisk hardt fram 
for å presse penger ut av folk for påståtte eller bagatellmessige forseelser, 
måtte Hans Hagerup, stiftamtmann 1767-1781, sende inn en klage til 
sentralmyndighetene. Det ble nedsatt en kommisjon, som ila Schweder 
høye bøter. Schweder anket. Saken endte med at Høyesterett fradømte 
Schweder embetet både som byfogd og politimester i 1773. Dette var for 
øvrig ikke den eneste problemsaken som Hagerup fikk med Schweder. 

Når det gjelder rollen som overøvrighet over byene, hadde ikke 
stiftamtmannen styrings- eller bestemmelsesrett, men han kunne følge 
med, gi råd og være kontaktperson. Borgerne hadde selvstyre i egen by. 
Hvis det var uenighet mellom en bys organer, og de ikke ville respektere 
stiftamtmannens syn, måtte han gi opp eller søke kongens avgjørelse.” 
Det er mange eksempler på dette, men ikke på at stiftamtmennene på 
eget initiativ har blandet seg inn i byenes affærer for å avgjøre saker. 


24 Instruks 24.11.1691, trykt i Aarsberetninger fra Det Kongelige Geheimearchiv, indeholdende Bidrag 
til dansk Historie af utrykte Kilder. Udgivne af C.F. Wegener. Andre bind, s. 318-321. 

25 —Finne-Grønn 1932: 197-198 

26 Steen 1941: 464 

Henrik Adelaer, stiftamtmann 1711—1718, krevde riktignok å få godkjenne 
byregnskapene før de ble sendt til Rentekammeret. Det fant magistraten 
krenkende, men stiftamtmannen var i sin fulle rett når han ville kon- 
trollere magistratens regnskaper.” Stiftamtmann Hagerup ga ordre til 
magistraten i Kristiansand i mars 1771 om å undersøke hvor stor korn- 
beholdningen var i byen.” Dette var imidlertid ikke å blande seg inn i 
magistratens affærer, men må heller ses på som behov for hjelp til å få en 
god oversikt i en uvanlig kald ettervinter med islagt havn og lite korn. 
Det at stiftamtmennene ga såkalte ordre til magistraten, innebar ikke at 
de dermed overprøvde magistratens gjøren og laden. 

En av dem som kom nærmest opp til konflikt med magistraten, var 
nok Hans Christopher Diederich Victor von Levetzow, stiftamtmann 
1790-1800. I 1786 ble antall deputerte borgere i Kristiansand redusert 
fra tolv til fire. I 1793 ba de fire deputerte om avløsning. Inntil da hadde 
byborgerne selv valgt hvem som skulle være de eligerte menn, men nå 
ville magistraten overta retten til å foreta valget. Da satte Levetzow foten 
ned. I et meget skarpt brev til magistraten ga han en nøyaktig instruks 
for hvordan valget skulle foregå. Magistraten måtte bøye seg for stiftamt- 
mannens ordre om at det fortsatt var byborgerne som skulle bestemme 
dette. Da de nye deputerte fikk problemer med å få utlevert nødvendige 
dokumenter fra byens arkiv, måtte Levetzow igjen trå til med å gi magist- 
raten pålegg, denne gang om å la de deputerte få se registraturen over 
arkivet, slik at de kunne rekvirere det de ønsket å se.” 

Enkelte ganger forekom det gnisninger innen magistraten og dens 
medhjelpere. En av magistratens sekretærer var rådstueskriveren. Som 
sådan førte han protokollene for rådstueretten, hvor magistraten satt og 
dømte i ankesaker. I Kristiansand var denne funksjonen kombinert med 
å være byskriver, det vil si sekretær for førsteinstansen byretten, som var 
administrert av byfogden. Fra 1763 til 1799 var Henrik Arnold Thaulow 
by- og rådstueskriver i Kristiansand. I tillegg var han skriver i flere andre 
sammenhenger, blant annet i politiretten og brannretten. Som skriver 
hadde han adgang til byens arkiver. Både før og under Thaulows tid var 


27 Friis 1941: 25 
28 Friis 1941: 77 
29 Friis 1941: 103-105 

det gnisninger mellom magistraten og by- og rådstueskriveren når det 
kom til ansvar og adgang til byens arkiver og segl. Et annet forhold som 
Thaulow var oppgitt over, var at han ble pålagt altfor mange oppgaver av 
magistraten. Dessuten hadde magistratsherrene fått laget seg hvert sitt 
rådstuesegl, og i tillegg ble det utstedt mange bestallinger på magistrats- 
fullmektiger og -betjenter som fikk økonomiske fordeler, ifølge Thaulow, 
og titler som for eksempel stiftsfullmektig, viserådmann og magasinfor- 
valter. Thaulow følte at han på denne måten ble neglisjert med hensyn 
til kompetanse, ansvar og avlønning. Derfor tok han opp saken med 
stiftamtmann Hagerup, som også innhentet magistratens syn. Magistra- 
ten minte om at Thaulows forgjenger hadde ansatt to fullmektiger for å 
avhjelpe seg? Det ser ikke ut til at saken innebar annet enn at stiftamt- 
mannen ble brukt som kontaktperson og klagemur. Muligens kan han ha 
dempet gnisningene ved å ha meglingsmøter med de involverte. 

Gjennom 1700-tallet ble skillet mellom stiftamtmann og amtmann 
utvisket. Fra 1815 ble byene underlagt nærmeste amtmann i stedet for 
stiftamtmann. Dessuten utførte jo stiftamtmannen alle amtmanns- 
oppgavene i egenskap av amtmann i sin del av stiftamtet. 

I den drøye hundreårsperioden fra 1689 til 1815 måtte stiftamtmannen 
dra fra hjemstedet i Kristiansand og østover i stedet for vestover når han i 
egenskap av amtmann i Nedenes skulle besøke amtet sitt, men det betydde 
antakelig ikke noen forskjell så lenge han bodde midt på Agder-kysten. 

I 1815 vedtok kongen en justering og presisering av jurisdiksjons- 
områdene til landets stiftamtmenn og amtmenn For Agder innebar 
endringen for det første at stiftamtmannen i Kristiansand, som hittil også 
hadde vært amtmann i Nedenes, i stedet skulle være amtmann i Lister og 
Mandal i tillegg til stiftamtmannsrollen, altså tilbake til ordningen fra 
1680-årene. Stiftamtmannen skulle fortsatt ha bosted i Kristiansand, som 
jo lå i Lister og Mandal amt. 

For det andre skulle den daværende amtmannen i Lister og Mandal 
overta Nedenes amt og ha bopel i eller ved Arendal. Stiftamtmann Oluf 
Borch de Schouboe overtok Lister og Mandal amt fra mai 1815. Broren 


30 Tronstad 2008: 33-37 
31 Kongelig resolusjon 16.03.1815. Byttet skjedde fra 22.05.1815. 

hans, Ulrik Frederik Anton de Schouboe, ble amtmann i Nedenes fra 
samme tid, men han ble boende i Kristiansand til han sluttet i embetet i 
1837. Deretter ser det ut til at embetet har hatt kontor i eller ved Arendal 
helt fram til i dag i det nye embetet. 

I Norge var det fire stift fram til 1800-tallet. Derfor var det fire stiftamt- 
menn og fire biskoper i Norge til enhver tid på 1600- og 1700-tallet. Fra 
1804 hadde Nord-Norge egen biskop, og i 1863 ble Hamar eget stift igjen, 
slik det var før reformasjonen. 

Biskopen sto over prostene, og prostene over sogneprestene. Embets- 
mannen som gikk under tittelen stiftsprost, var prost bare ved dom- 
kirka. Han hadde ikke noen overordnet prostefunksjon for hele stiftet. På 
1900-tallet ble tittelen endret til domprost? Biskopen hadde tilsyn med 
prestene og kirkelige tjenere. De skulle ha råd og veiledning av biskopen 
i blant annet tros- og samvittighetsspørsmål. Biskopen hadde også flere 
andre oppgaver, blant annet å vigsle kirkene. 

Stiftamtmannen og biskopen hadde mange ansvarsområder innen sine 
embeter som de tok seg av hver for seg, og som hver av dem kunne ta opp 
direkte med sentralmyndighetene ved behov. Men de hadde også noen 
arbeidsfelt der begge hadde ansvaret sammen. I 1672 ble det opprettet en 
stiftsdireksjon i hver av stiftsbyene.” Stiftsdireksjonen besto av stiftamt- 
mannen, som var formann, og biskopen. Oppgavene til dette tomanns- 
kollegiet var blant annet å ha overoppsyn med de såkalte kunjunktime 
sakene, det vil si kirkene, kirkegårdene, prestegårdene, hospitalene, skolene 
og fattigstellet. Slike oppgaver hadde direksjonen ansvaret for i hele stiftet. 
Dette framgår også av den nevnte instruksen for stiftamtmannen i 1691. 

Når verdslig og kirkelig ledelse satt sammen i form av tomannskol- 
legiet, kunne det by på utfordringer, i hvert fall på 1600- og 1700-tallet. 
Regelverket sa ikke helt nøyaktig hva kollegiet skulle avgjøre i forhold 
til det som stiftamtmannen eller biskopen kunne avgjøre innenfor sine 
embeter. Av og til kom det klage til kongen fra stiftamtmann eller biskop 
over at den andre avgjorde saker på egen hånd. Biskopen hadde muli- 
gens vanskelig for å svelge at stiftamtmannen var den øverste av de to og 


32 Kiil 1969: 53 
33 Kiil 1969: 65 

skulle være med på å avgjøre kirkespørsmål, mens stiftamtmannen følte 
seg oversett hvis biskopen avgjorde mye på egen hånd. 

I 1742 var stiftamtmann Carl Juell og biskop Jacob Kærup i Kristian- 
sand uenige om en del spørsmål. Stiftamtmannen sendte et klagebrev til 
kongen. Der ble biskopen kritisert for å ha truffet en beslutning angå- 
ende et pengeoffer fra menigheten i Kristiansand som to hørere, det vil 
si lærere, ved katedralskolen skulle ha. Stiftamtmannen mente at han 
selv hadde medbestemmelsesrett i saker som gjaldt kirke og skole, men 
at han ikke var blitt konsultert i denne saken, hvor han var uenig i bisko- 
pens avgjørelse. De to tolket ikke regelverket for offer på samme måte 
i denne saken. I tillegg ble biskopen kritisert for å beholde de originale 
reskriptene som kongen sendte til de to, altså til stiftsdireksjonen, mens 
stiftamtmannen måtte nøye seg med å få en kopi. Stiftamtmannen opp- 
lyste at han likevel hadde «... overbaaret denne biskopens lovstridige og 
mig nærgaaende behandling og adfærd, uden derfor ved Sagens videre 
drift for høyere Rett, at søge billig Satisfaction». 

Saken ble avgjort ved kongelig reskript til biskopen, som fikk støtte 
av kongen. De to hørerne skulle beholde offeret, og reskripter og brev 
vedrørende «Geistligheden» skulle oppbevares i biskopens «Stiftskiste», 
altså i bispearkivet.” Reskriptet var ikke særlig presist på dette punktet, 
så direksjonsdokumentene av ymse slag er i dag delvis å finne i bispearki- 
vet, delvis i stiftamtmannens arkiv og delvis i et eget stiftsdireksjonsarkiv. 
Da, som nå, var adgangen til arkivet helt nødvendig for å utføre de opp- 
gavene man var satt til. Fikk man ikke adgang og innsyn i arkivet, ble det 
lett konflikter, som vi har sett flere eksempler på. 

Stiftsdireksjonen var i virksomhet i Kristiansand fra 1684, da både 
stiftamtmannen og biskopen var på plass i byen. På 1900-tallet var fylkes- 
mannen formann i direksjonen. Stiftsdireksjonene ble nedlagt fra 1. januar 
1997 og oppgavene overlatt til bispedømmeråd, biskop og fylkesmann. 


34 SAK, Stiftamtmannen i Kristiansand, Ba, Kopibok 78 (1741-1742), fol. 63a-65b. Brev 16.02.1742. 

35 Kongelig reskript 27.04.1742, trykt i: a) Kongelige Rescripter II, s. 326-327; b) Rescripter, Reso- 
lutioner og Collegial-Breve for Kongeriget Norge i Tidsrummet fra 1660-1813. Til Brug for den 
Lovstuderende, udtogsviis udgivne af Julius August S. Schmidt. Første bind, 1660-1784, S. 272-273; 
c) Tillæg og Anhang til den af Høiesteretsadvokat Stang og Overretsprocurator Dunker udgivne 
Samling af Norge vedkommende Rescripter, Resolutioner og Collegialbreve m.v. for Tidsrummet fra 
1660 til 1813. Udgivet af B. Dunker, s. 86. 

Andre regionale organ 


I tillegg til stiftamtmannens og biskopens virksomheter hadde også 
andre typer statlige, regionale instanser basen sin i eller ved Kristian- 
sand. I noen av dem satt riktignok stiftamtmannen og/eller biskopen 
blant representantene. 

Den ene av disse instansene var domkapitlet. Ved hver domkirke fantes 
et domkapittel helt fra middelalderen av. Domkapitlet var et kollegium, 
særlig av geistlige, som behandlet kirkelige saker og dømte i ekteskaps- 
saker og i saker mot geistlige embetsmenn fra hele stiftet. Fra 1600-tallet 
ble organet ofte kalt for konsistorialretten. 

I tillegg til stiftamtmannen og biskopen møtte som regel en prost og 
rektoren ved katedralskolen, dessuten en prest, kapellan, predikant eller 
medhjelper i menigheten, vanligvis rundt fem personer i alt i konsistorial- 
retten. Kirkelig jurisdiksjon i ekteskapssaker falt bort fra 1797. I løpet av 
1800-tallet falt domkapitlets oppgaver bort, og i 1887 ble all kirkelig juris- 
diksjon avviklet. 

Domkapitlet besto altså ikke av egne ansatte, men av embets- og tje- 
nestemenn fra andre offentlige virksomheter. Instansen var i funksjon i 
Kristiansand fra slutten av 1684, da både stiftamtmannen og biskopen var 
på plass, og i ca. 200 år. 

I 1786 ble det etablert et offentlig fattigvesen i Kristiansand stift. Det 
skulle bestå av lokale fattigkommisjoner. Disse skulle ha en overordnet 
instans i stiftet, nemlig en overfattigkommisjon. Den skulle ha sete i 
Kristiansand og bestå av stiftamtmannen og biskopen som direktører, 
pluss en fra byens magistrat som stiftamtmannen utnevnte, en fra geist- 
ligheten som biskopen utpekte, og i tillegg to av de fornemste borgerne 
i byen, utpekt av magistraten. Denne overinstansen skulle særlig ta seg 
av klagesaker fra stiftet, men også fungere som fattigkommisjon for 
Kristiansand by. 

Et annet eksempel på stiftsomfattende organ i tilknytning til fattig- 
vesenet, er Kristiansand tukthus. I løpet av 1700-tallet ble det etablert et 
tukthus i hver av de fire stiftsbyene. I 1786 ble det bestemt at Kristiansand 


36 Anordning 05.05.1786, trykt i: Kongelige Forordninger II, s. 356-373. 


45 


KAPITTEL 2 


skulle etablere en slik anstalt. Det framgår av anordningen om et fattig- 
vesen i stiftet. Tukthuset ble opprettet i 1789. Opprinnelig var det tenkt 
som et arbeids- og manufakturhus for løsgjengere, men ganske raskt ble 
det en ren straffeanstalt for kvinner og menn som var dømt for tigging, 
tyveri, drap og andre lovbrudd» Stiftsdireksjonen hadde den overord- 
nede ledelsen av institusjonen, mens en tukthusinspeksjon hadde ansva- 
ret for det nærmere tilsynet. Tukthuset som institusjon ble nedlagt i 1876. 
Tukthusbygningen, som ble oppført på begynnelsen av 1800-tallet, var en 
av byens største bygninger, og ble dermed en svært synlig stiftsinstitusjon. 

En annen virksomhet var katedralskolen. Kristiansand hadde hatt en 
skole før 1680-årene, men som vi har sett ble katedralskolestatusen over- 
ført fra Stavanger til Kristiansand fra dette tiåret. Kristiansand katedral- 
skole var ikke bare for elever fra Kristiansand by eller stift. Noen få av 
elevene, for eksempel i andre halvdel av 1700-tallet, var fra Akershus, 
Bergen og Danmark.” Katedralskolen hadde altså en funksjon for et geo- 
grafisk område større enn stiftet. 

En helt annen type virksomhet var det militære. I 1670 vurderte statthol- 
der Ulrik Frederik Gyldenløve og generalløytnant Jørgen Bjelke hvilke av 
Norges festninger som burde holdes i drift og ved like. Mellom Akershus og 
Bergen gjaldt dette ett festningsområde: «Fredriksholm og Christiansand, 
formedelst Correspondencen med Danmark, som den nærmeste Plads 
imod Judtland, saavelsom og Havnens og Trafiqvens Importants samme- 
steds baade for Eders Kongl. Maj.s Flaade saavelsom imod Fremmede.»** 
Fredriksholm festning ved Flekkerøy havn ble oppført i 1650-årene. Med 
festningsområdet «Christiansand» mentes først og fremst Christiansholm 
festning, som sto ferdig i Kristiansand i 1672. De to herrene satte også opp 
en oversikt over mannskaper. På Fredriksholm mente de at det skulle være 
en kaptein, en løytnant, en sersjant, to korporaler, en tambur, elleve andre 
betjenter og 18 menige. Christiansholm skulle ha en oberst, en kaptein, en 
sersjant og 12 menige.” Kristiansand skulle altså ha et mindre mannskap 


37 SAK, Kristiansand tukthus, 0012a Fangefortegnelse mv. 1776-1860. Fundas 24.07.1789. 

38 Kongelig resolusjon 20.04.1876. 

39 —Helland-Hansen 1952; Wergeland 1963: 183 

40 «Statholder Gyldenløves og Jørgen Bjelkes Betænkning angaaende Norges Administration 
1670», trykt i Meddelelser fra det norske Rigsarchiv, første bind, s. 404. 

41 Samme sted, s. 409. 

enn Fredriksholm, men en høyere offiser enn kaptein. Gjennom 1700-tal- 
let var kommandantene på Fredriksholm kapteiner og majorer. Komman- 
dantene i Kristiansand var oberster og generalmajorer.” Kristiansand og 
Fredriksholm var sentrum for kystforsvaret i hele stiftet. I ufredstider var 
det også landmilitære styrker i området. 

Kristiansand 1662. Kilde: Riksarkivet, DK 3. 


Også rettslig sett var Kristiansand et sentralt sted i stiftet før 1900-tal- 
let. Fra 1660-årene og gjennom 1700- og 1800-tallet var bygdetinget 
første rettsinstans på landet, mens bytinget hadde samme rolle i byen. 
Fra bygdetinget kunne saker ankes til lagtinget, som var andre instans. 
Agdesiden lagsogn eller lagdømme besto av nåværende Agder. Lagman- 
nens embetssete var Holmegård i Holum, men lagtinget ble holdt rundt 
om på forskjellige tingsteder i lagsognet. I byene fantes en mellominstans. 


42 Wergeland 1963: 323-327 

Bytingssaker kunne nemlig ankes til vedkommende bys rådstuerett som 
andre instans og deretter til lagtinget. Rådstueretten besto av magistraten 
og hadde hyppige møter. Lagtingsdommer kunne ankes til Overhoffret- 
ten, som trådte sammen på Akershus i januar hvert år. I stiftsbyene kunne 
mange dommer ankes direkte fra rådstueretten til Overhoffretten. Derfra 
kunne dommer ankes til Høyesterett i København. 

På slutten av 1700-tallet kom myndighetene fram til at domstolssystemet 
var uhensiktsmessig og ikke førte til den ønskede «Forkortelse og Lettelse» i 
rettergangen. Saksmengden hadde økt, det var for mange mellominstanser, 
og lagtingene holdt rettsmøte bare tre ganger i året. Dermed ble behandlin- 
gen av saker tidkrevende og kostbar. I 1797 ble det bestemt at både lagtin- 
gene, rådstuerettene og Overhoffretten skulle legges ned ved utgangen av 
september. Fra 1. november skulle i stedet en stiftsoverrett være i virksom- 
het i hver av de fire stiftshovedstedene som andre instans for både bygde- 
ting og byting. Høyesterett skulle fortsatt bestå som tredje instans.” 

Kristiansand stiftsoverrett ble dermed etablert i 1797. Dette ble enda et 
organ som omfattet hele stiftet, og med sete i Kristiansand. Rettergangen 
ble nå mer effektiv både her og i de andre stiftene. Møtene skulle holdes 
i rådstuen hver uke. Stiftsoverretten hadde en formann, justitiarius, og 
to bisittere, assessorer. Stiftamtmannen hadde også sete i stiftsoverretten. 
Der skulle han være president og ha oppsyn med orden og verdighet, men 
han hadde ingen domsmyndighet. Dermed var det ingen fare for konflikt 
mellom stiftamtmannen og de andre om avgjørelser i rettssaker. 

Fra 1890 ble det omlegginger i domstolsapparatet. Underrettsdommer 
skulle ikke lenger ankes inn for stiftsoverrettene, men for nyetablerte 
lagmannsretter.** Agder-fylkene hørte først under Agder lagdømme (lag- 
mannsrett), sammen med Telemark og Rogaland, med sete i Kristiansand 
1887-1891. Deretter hørte Agder under Borgarting og Agder lagdømme 
med sete i Kristiania/Oslo 1892-1936. Fra 1936 har Agder tilhørt Agder 
lagdømme med sete i Skien. I 1890 ble det også bestemt at Kristiansand 
stiftsoverrett skulle opphøre.* 


43 Forordning 11.08.1797, trykt i: a) Chronologisk Register, s. 244-253. Tolvte del, 1797-1799; b) 
Kongelige Forordninger II, s. 626-631; c) Kongelige Forordninger I, s. 271-275. 

44 Lov av 01.07.1887, nr. 5 

45 Lov av 31.05.1890, nr. 1 

Ett organ som eksisterte i Kristiansand bare noen få tiår, var stiftamt- 
stuen. I 1660-årene ble amtenes regnskaper ivaretatt av amtmennene. Da 
stiftamtene ble opprettet, gikk ansvaret for amtsfinansene over til et eget 
regnskapskontor, den såkalte stiftamtstuen, i hver stiftsby. Kontoret ble 
bestyrt av en stiftamtskriver. I 1680, før Kristiansand ble stiftssentrum, 
var stiftamtskriveren den høyeste embetsmannen som bodde i Kristian- 
sand.% Kristiansand stiftamtstue fikk ikke lang levetid. Den ble lagt ned 
i 1713. Stiftamtstueregionen ble da delt, slik at den østlige delen ble lagt til 
Kristiania og den vestlige til Bergen.” 

Enda en virksomhet var skipsmåling. I 1641 ble det bestemt at alle 
skip skulle måles fra da av, slik at skipstollen kunne variere med skipe- 
nes drektighet. Ansvaret for skipsmåling lå hos en generalskipsmåler. 
Under ham fantes en skipsmåler i flere av byene. I 1754 ble det oppret- 
tet et embete som generalskipsmåler i hvert stift. Generalskipsmåleren i 
Kristiansand hadde også ansvaret for Langesund og Kragerø. Ordningen 
varte bare fram til 1794. Fra da av skulle skipsmåling foretas av det lokale 
tollvesenet.** 

En siste virksomhet som skal nevnes her, er veiarbeid. I 1786 ble det 
opprettet et generalveimesterembete for Kristiansand stift, slik som i de 
andre stiftene. Men allerede i 1824 ble veimestervesenet i Norge lagt ned, 
mens ansvaret for veivesenet ble overført til amtmennene.* 


Endringen i 1919 


Gjennom 1800-tallet — etter at Norge i 1814 slapp vekk fra det danske ene- 
veldet — kom det opp flere forslag om å endre amtsnavnene her i landet og 
tai bruk gamle, norske landskapsnavn og betegnelser. Dette føyde seg inn 
i fornorskingsprosessen og utviklingen av nasjonalfølelsen på den tida. 
Saken ble ikke mindre aktuell etter unionsoppløsningen i 1905. 

Torsdag 13. februar 1913 hadde Den norske historiske forening møte for 
å diskutere navn på embetsdistriktene. Språkprofessor Marius Hægstad 


46 Steen 1941: 140 

47 Kiil 1969: 193 

48 Weidling 2000: 75-76 
49 Weidling 2000: 99-100 

holdt foredrag. Han hadde vært medlem av komiteen som ble nedsatt i 
1902 for å arbeide med navnesaken. Komiteen leverte en innstilling i 1905. 
Hægstad sa det var enighet i komiteen om å kalle stiftene for bispedømme. 
I komiteen gikk Hægstad med på å døpe amt om til syssel. Agder skulle 
bestå av «Østagder syssel» og «Vestagder syssel». Men nå — i 1913 — hadde 
Hægstad skiftet mening og ville heller bruke fylke. Lederen for HIFO var 
professor Halvdan Koht. I møtet var han kritisk til at man skulle ta opp 
det oldnorske navnet fylke, som ikke hadde levd på flere hundre år. «Det 
blir kunstig som gamle Kluter paa nye Klær», sa han.” 

Under navnedebatten som fulgte i Norge i krigsårene 1914-1918 ville 
mange gjerne kvitte seg med den tyske betegnelsen amt, og mange gikk 
nå inn for å velge fylke, som også var en norsk betegnelse på et admini- 
strativt område i middelalderen. Blant forslagene til tittel på embetsman- 
nen kom det fram jarl, fylkeshøvding og sysselmann, men man endte med 
fylkesmann. 

Ved lov av 14. august 1918 ble amt forandret til fylke. De to amts- 
navnene på Agder ble forandret til Aust-Agder fylke og Vest-Agder fylke. 
Tittelen stiftamtmann falt bort. På det tidspunktet var det likevel ikke 
noe særlig igjen av stiftamtmannens opprinnelige særoppgaver. Samtidig 
ble stift endret til bispedømme, og Kristiansand stift skulle nå hete Agder 
bispedømme. Endringene skulle tre i kraft fra 1. januar 1919. Stavanger 
bispedømme ble for øvrig opprettet, eller gjenopprettet, i 1924, gjeldende 
fra 1925." Fra 1. januar 2005 endret Agder bispedømme navn til Agder og 
Telemark bispedømme. 

Fra 1925 hadde biskopen med sete i Kristiansand ikke lenger Rogaland 
i embetsdistriktet sitt. For så vidt kan man si at Kristiansands rolle som 
regionalt styringssentrum var svekket, i hvert fall geografisk i kirkelige 
saker. 

Den største forskjellen kom til å gjelde i verdslig henseende. Fra 1919 
hadde Kristiansand ikke noen stiftamtmann. Hvert fylke fikk i stedet sin 
fylkesmann, med et departement som sin overordnede. Kristiansands 
stilling som regionalt styringssentrum ble dermed svekket på 1900-tallet 


50 —Flekkefjords-Posten 18.02.1913 
51 Lov av 11.08.1924 

med hensyn til det gamle systemet, der stiftamtmannen var regionens 
høvding, oppsynsmann og bindeledd mellom sentral- og lokalmyndig- 
hetene i verdslige spørsmål, uansett fag. Dette gjaldt riktignok også de 
andre stiftamtene. 

Fra tiårene rundt 1900 vokste det fram ulike statlige fagetater med 
regional inndeling, med egne etatssjefer og med hyppige endringer med 
hensyn til organisasjon, geografisk virkeområde, administrasjonssete og 
navn. Vi skal bare kort nevne ett eksempel her. I 1897 ble det etablert 
et statlig tilsyn med elektriske anlegg > Landet ble delt i fem tilsyns- 
distrikter, der 3. distrikt omfattet Agder og Rogaland. Telemark ble fra 
1912 overført fra 2. distrikt til 3. distrikt. Rogaland ble overført til 4. dis- 
trikt fra 1924, men store deler av fylket ble fra henholdsvis 1931 og 1937 
tilbakeført til 3. distrikt. Tilsynsmannen for 3. distrikt hadde tilhold i 
Arendal 1898-1957, og deretter i Kristiansand.” 1900-tallet innebærer 
et helt annet kapittel for den sørligste regionen i Norge og faller utenfor 
oppgaven å gjøre rede for her. 


Konklusjon 


Agder har vært en del av mange ulike typer stiftsomfattende organ i peri- 
oden 1600-tallet til rundt 1900. Omtrent halvparten av virksomhetene 
som vi har sett på, eksisterte med visse endringer i omtrent hele perioden, 
nemlig stiftamtet, stiftet, stiftsdireksjonen, katedralskolen, domkapitlet 
og kystforsvaret. Når de har eksistert såpass lenge uten større organisa- 
toriske endringer, må det tas som tegn på at de har fungert etter sin hen- 
sikt i den lange perioden. De andre har eksistert i noen få eller mange 
tiår i perioden. Stiftamtstuen er den eneste som eksisterte fra slutten av 
1600-tallet og bare fram til begynnelsen av 1700-tallet. Overfattigkom- 
misjonen, tukthuset og stiftsoverretten eksisterte så å si fra slutten av 
1700-tallet og ut 1800-tallet. En skipsmålingsansvarlig for stiftet fantes 
bare i andre halvdel av 1700-tallet, og en generalveimester for stiftet var i 
virksomhet bare noen få tiår rundt 1800. 


52 Kongelig resolusjon 27.11.1897 
53 Statsarkivet i Kristiansand / Arkivportalen, arkivkatalog for Elektrisitetstilsynet 3. distrikt. 

Det var Kristiansand som ble sete for ledelsen av alle de nevnte instan- 
sene, og byen hadde dermed en klar rolle som verdslig, geistlig, rettslig 
og militært styringssentrum for stiftsregionen. Den første mannsalderen 
etter 1641 var byen ung og trolig for liten til å fylle rollen. Men da for- 
svarsverkene ble utbygd i og rundt Kristiansand fram mot 1680-årene, 
ble byen rikets hovedfestning mellom Akershus og Bergen. Flekkerøy var 
fra gammelt av en stor og viktig flåtehavn. Kristiansand hadde nærhet 
til Danmark, og utgjorde en slags portstolpe i sjøveien mellom Vest- og 
Øst-Europa. Den strategiske posisjonen var utvilsomt bakgrunnen for at 
kongen ville satse på Kristiansand som administrasjonssentrum i regio- 
nen i stedet for Stavanger. Ladestedet Arendal, som fikk rettigheter som 
kjøpstad i 1723, hadde ikke den strategiske betydningen som Kristian- 
sand, og var derfor ikke et alternativ som hovedstad i regionen. 

Embetsmennene som hadde det regionale setet sitt i Kristiansand, 
utgjorde ikke mange personer, og særlig to av dem opptrådte i ledelsen 
av flere av organene. Stiftamtmannen var leder av stiftamtet og biskopen 
av stiftet. Begge utgjorde stiftsdireksjonen alene, og begge utgjorde den 
overordnede ledelsen av overfattigkommisjonen og tukthuset, og begge 
satt i domkapitlet sammen med tre andre. Stiftamtmannen var president 
i stiftsoverretten, men det var tre dommere som dømte. Flere av med- 
lemmene i domkapitlet og overfattigkommisjonen og tukthustilsynet var 
lokale embets- og tjenestemenn med andre hovedyrker. 

Stiftamtmannen og biskopen var de to med klart høyest status i hele 
perioden. Dernest kom nok rektor ved katedralskolen. Offiserene hadde 
også høy status. Det samme gjaldt for dommerne i stiftsoverretten fra 
slutten av 1700-tallet. 

Hele perioden sett under ett var det altså ikke snakk om særlig mange 
personer. Hvis man derimot tar for seg alle embets- og tjenestemenn som 
hadde virket sitt i Kristiansand, men som ikke hadde noen roller i stifts- 
omfattende organ, dreide det seg utvilsomt om flere titalls personer. Blant 
dem var byfogden, by- og rådstueskriveren, politimesteren, tollerne, 
losene og forlikskommissærene, for å ta noen eksempler. 

Stiftsbyen hadde små stiftsorgan med få ansatte, men med et stort 
geografisk virkeområde. Tilstedeværelsen av de nevnte stiftsomfattende 

organene markerte at Kristiansand var hovedstaden i stiftet og en av de 
fire hovedbyene i Norge. 

Spørsmålet om hvordan de forskjellige organene kom til å fungere i 
praksis med hensyn til blant annet organisering, oppgaver og utfordrin- 
ger, krever videre forskning. Kildetilfanget er rikt nok til å finne ut mye 
om det innenfor flere av organene. 


Kilder og litteratur 
Kilder 


Chronologisk Register = Chronologisk Register over de Kongelige Forordninger og 
Aabne Breve, samt andre trykte Anordninger, som fra Aar 1670 af ere udkomne, 
tilligemed et nøiagtigt Udtog af de endnu gjeldende, for saavidt samme i 
Almindelighed angaae Undersaatterne i Danmark og Norge, forsynet med et 
alphabetisk Register ved Assessor Jacob Henric Schou. Tolvte del, 1797—1799. 
Kiøbenhavn: N. Christensen, 1800. 

Flekkefjords-Posten 18.02.1913. 

Kongelige Forordninger I = Kongelige Forordninger, aabne Breve og andre trykte 
Anordninger for Norge. Udkomne i Tidsrommet 1648—1814. Udgivne i Udtog af 
Fr. Timme. Andre del, 1771—1814. Christiania: Forlagt av J.W. Cappelen, «Trykt i 
det Wulfbergske Bogtrykkeri», 1842. 

Kongelige Forordninger II = Kongelige Forordninger og aabne Breve samt andre trykte 
Anordninger m.m. som fra Aar 1670 til 1814 ere udkomne og vedkomme Kongeriget 
Norges Lovgivning i tidsfølgende Orden og udtogsviis udgivne og forsynede med 
alphabetisk Register af Peter Hersleb Smith. Andre del, 1755-1800. Christiania: 
«Trykt i det Wulfbergske Bogtrykkerie af R. Hviid» 1824. 

Kongelige Rescripter I = Kongelige Rescripter, Resolutioner og Collegialbreve for 
Danmark og Norge, udtogsviis udgivne i chronologisk Orden ved Laurids Fogtman. 
Andre del, 1670-1699. Kiøbenhavn: Gyldendals Forlag, 1803. 

Kongelige Rescripter II = Kongelige Rescripter, Resolutioner og Collegialbreve for 
Danmark og Norge, udtogsviis udgivne i chronologisk Orden ved Laurids Fogtman. 
Fjerde del, andre bind, 1740-1746. Kiøbenhavn: Gyldendals Forlag, 1788. 

Kongelige Rescripter III = Kongelige Rescripter, Resolutioner og Collegial-Breve for 
Norge i Tidsrummet 1660-1813. Udgivne i Udtog af Fr. Aug. Wessel Berg. Første bind, 
1660-1746. Christiania: Forlagt av J.W. Cappelen. Trykt i P.T. Mallings Officin. 1841. 

Norske Rigs-Registranter, bd. 6, 1628-1634. Christiania: A.W. Brøgger, 1877. 

Riksarkivet, Danske Kanselli, Fcab, 0012 Norske tegnelser 1670-1683. 

Riksarkivet, Danske Kanselli, Fcca, 0035 Norske innlegg 1682-1683. 

Riksarkivet, Danske Kanselli, Fcca, 0040 Norske innlegg 1686—1687. 

Riksarkivet, Danske Kanselli, Skapsaker, F, 0066 Skap 14, pakke 324—333, 1623—1686. 

Rescripter, Resolutioner og Collegial-Breve for Kongeriget Norge i Tidsrummet fra 
1660—1813. Til Brug for den Lovstuderende, udtogsviis udgivne af Julius August S. 
Schmidt. Første bind, 1660—1784. Christiania: Chr. Tønsbergs Forlag, 1847. 

Samling af Norge vedkommende Kgl. Rescripter, Resolutioner og Collegialbreve m.v. 
for Tidsrummet fra 1660 til 1813, forsaavidt de kunne ansees at være af Vigtighed 
for den Lovstuderende og den juridiske Embedsmand i Almindelighed. Udtogsviis 
udgiven af F. Stang, B. Dunker. Christiania: Forlagt av Johan Dahl, 1838. 

«Statholder Gyldenløves og Jørgen Bjelkes Betænkning angaaende Norges 
Administration 1670», trykt i Meddelelser fra det norske Rigsarchiv, første bind. 
Christiania: Feilberg & Landmarks Forlag, 1870. 

Tillæg og Anhang til den af Høiesteretsadvokat Stang og Overretsprocurator Dunker 
udgivne Samling af Norge vedkommende Rescripter, Resolutioner og Collegialbreve 
m.v. for Tidsrummet fra 1660 til 1813. Udgivet af B. Dunker. Christiania: Forlagt av 
Johan Dahl, 1840. 

Aarsberetninger fra Det Kongelige Geheimearchiv, indeholdende Bidrag til dansk 
Historie af utrykte Kilder. Udgivne af C.F. Wegener. Andre bind. København: 

I kommisjon hos C.A. Reitzel, 1856—1860. 

På tvers eller på langs? 
Setesdølane sin kontakt 
med verda ikring seg 


Leonhard Jansen 


Setesdal er av mange kjend som den lukka dalen der tida har stått stille i 
bygder der folk stort sett hadde nok med seg sjølve, og brydde seg lite om 
kva som rørde seg andre stader. Slik var det ikkje. Også setesdølane måtte 
ut i den vide verda. Men vegvalet vart ofte påverka av tilhøve utanfor 
dalen. Handel var viktig, ikkje minst fordi dei ikkje makta å produsere 
tilstrekkeleg med kornvarer til livsopphaldet. Offentlege ærend førde dei 
til byar og bygder der styresmaktene oppheldt seg. Endringar i nærings- 
grunnlag, administrativ organisering, og frå 1840-åra også bygging av 
postveg, var på mange vis styrande for kvar setesdølane la vegen. 


Ein lukka og isolert dal? 


I boka si Ferd og fest frå 1929 skriv Sverre Steen: 


I det almene folks bevissthet lever sikkert en bestemt forestilling om at Setes- 
dalen, Norges svarteste avdal, har ligget utenfor Norge liksom visse andre 
deler i vårt vidstrakte land. Vi kjenner alle derfra noen merkelige drakter 


som vi har sett på museum, korte, vide stakker med bånd, lang-brok med 


1 Bakgrunnsmaterialet for kapitlet er i hovudsak henta frå Leonhard Jansen et al. (2019) Frå post- 
veg til riksveg — vegar og vegminne langs riksveg 9. 


Sitering av dette kapitlet: Jansen, L. (2020). På tvers eller på langs? Setesdølane sin kontakt med verda 
ikring seg? I Johnsen, B.E. og Vadum, K. (red.), Grenseløst Agder. Det som skilte og det som bandt 
(s. 55-74). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

skinnbak, tollekniv og pannelokk, «spir». Vi kjenner gammeldags treskurd 
og rosemalte ølboller, som forresten ikke er gamle. Vi har hørt en del dunkle 
historier om Onde-Asmund, eventyrkjempen fra Rygnestad, og presten som 
ble stukket ihjel av bønder som var øre av brennevin og hjemmebrygg som 
skulle være uhorvelig sterkt. Og vi danner oss et bilde av Setesdal som noe 
henimot mørkeloft, med underlige forglemte saker, mugg og støv og glinsende 
villdyrøine og ram lukt. Og så sukker vi et kultivert sukk: Ja, slik går det når 
man holder sig borte fra samkvem med andre folk, når man er sig selv nok. Nu 
er det heldigvis bedre: jernbane og bilrute og melkekjøring og civilisasjon og 
samferdsel og smugling og lykke i Setesdalen også. Men vi har nok dømt feil 
igjen, og innbilt oss at fortids folk var like låke til bens og like gjerrige på tiden 
som vi tror vi er. Vi har glemt at kjøreveier var helt unødvendige for folk som 


skulle ride. Vi har igjen glemt at avsidesliggende slett ikke betyr avstengt. 


Sverre Steen var ikkje den første som gjorde seg sine tankar om setesdølen 
og det eksotiske. Oppfatninga av Setesdal som noko for seg sjølv, lengst 
inni Råbyggjelaget, isolert og eksotisk, er gamal. Sokneprest i Valle, Reier 
Gjellebøl, var ein av dei fyrste som gav næring til denne måten å tenke på 
då han i 1777 skreiv sin Beskrivelse over Sætersdalen: 


Omendskjønt dette Folk er et fattigt Folk, og tidt lider mangel paa adskil- 
lige Ting, saa er dog den Kjærlighed til deres Fødested saa stor, at de heller 
udvælge at lide ondt hos deres egne, end at have det godt hos Fremmede. [...] 
Jeg vil ikke anføre flere Beviser herpaa, end dette at man sjelden, ja aldrig 
her hører at nogen tager Tjeneste i nogen By eller giver sig sammesteds til 
nogen Profession, meget mindre lader sig hverve til Garnisons Tjeneste uden 


Commando: 


Det som er eit lite paradoks i denne samanheng er at det Gjellebøl i si sam- 
tid observerte truleg er ganske korrekt. På 1700-talet og tidleg 1800-tal 
var det svært få som reiste frå dalen, og svært få som flytta inn. Når folk 
flytta var det til ei anna bygd i dalen. Kanskje ikkje så mykje merkande 


2 Steen 1929: 238 
3 Gjellebøl 1800: 15 

frå år til år, men i statistisk form kan det registrerast som ei gliderørsle 
nedover dalen mot kysten. 

På 15- og 1600-talet hadde det vore stor trafikk, så vel mellom dalføra 
som langsetter. Truleg hadde dette å gjere med at det på 1700-talet utvikla 
seg eit omfattande husmannsvesen som absorberte dei fleste, men som på 
grunn av sterk folkevekst nådde eit mettingspunkt to-tre tiår ut på 1800- 
talet. Då Postvegen kom i 1840-åra var det mest som å opne ein ventil. 
Samstundes begynte dølar i hundretal å emigrere til Amerika.” 

Sjølv om vi har liten detaljkunnskap om reiser før kjeldematerialet tek 
til å flyte rikare utover på 1600-talet, kan vi utifrå den kunnskap vi har 
setje opp nokre sannsynlege grunnar for at dei likevel ganske ofte måtte 
take seg ein tur utanbygds: 


e dei var avhengige av å kjøpe mat (korn, salt, m.m.) 

e ivanskelege år og i periodar med folkevekst måtte nokon søke ut for 
å sikre seg eit næringsgrunnlag 

e offentlege ærend (kyrkje, rettsstell, administrasjon, soldatteneste) 


Ei følgje av slike ferder kunne vere giftarmål og meir kontakt. 
Det vi alt no kan slå fast, er at dølane sine reiseruter og vegval har vore 
i endring så langt tilbake vi har grunnlag for å meine noko. 


Dei eldste vegane 


Arkeologiske funn viser at dei fyrste jegerane kom til Setesdal i eldre 
steinalder (8000-6500 f. Kr.). Det er rimeleg å tru at dei kom vestfrå, men 
vi veit det sjølvsagt ikkje. Det skulle gå endå 2-3000 år før dei begynte 
å halde husdyr og dyrke jorda, og eit samanhangande jordbruk er enda 
yngre’ 

Vi må likevel skyte inn at under dei arkeologiske utgravingane på 
Langeid i Bygland i 2011 vart det funne stolpehol med restar av kol som 
er daterte til eldre steinalder. Det kan tolkast slik at det då var nokon som 


4 Jansen & Ryningen 1994, bd. VII: 280-288 
5 Jansen & Ryningen 1994, bd. VII: 21ff 

hadde bygt seg hus på Langeid og budde der. Førebels har vi lite å saman- 
halde desse dateringane med, men det er eit indisium på at busetjinga i 
Setesdal er eldre enn vi tidlegare har hatt grunnlag for å meine. 

Våre auge ser etter den kortaste vegen, medan dei den gong såg etter 
det som var mest praktisk og hensiktsmessig. Reisa hadde også ei mei- 
ning i den forstand at dei mest alltid frakta med seg eit eller anna. 

Vi må også hugse på at dei valde ulike vegliner ettersom véret var, 
om det var sommar eller vinter, om bekkane og elvene fløymde eller var 
turre, om dei hadde hest og kløv eller bar på ryggen osb. Overordna prin- 
sipp var å leggje vegen der det var lett å gå. Vegane følgde terrenget. «Dei 
gamle gjorde heiane flate», heiter det i Setesdal. 

Frå Valle og nordover var lenge Stavanger den viktigaste byen. I løpet 
av ein dag eller to kunne byklarar og valldølar kome seg til sjøen (Ryfylke, 
Lysefjorden), setje frå seg hestane der og ordne båtskyss. 

For byklarane kunne ei reise til Kristiansand vare i opptil tre veker. 
Sjølv med båttransport for varene på Byglandsfjorden, måtte hestar og 
sledar følgje etter heile vegen til byen slik at ein fekk frakta varene med seg 
over land der det ikkje var framkomeleg med båt. Det var ei slitsam reise. 

I godt vér orienterte dei seg ved hjelp av fjell og landskap. Når uvér med 
regn og skodde reduserte sikten til eit minimum, måtte dei take andre 
hjelpemiddel i bruk. Nokre stader var det «nyddingar»; steinar som var 
lagde oppå kvarandre for å markere vegen. Det var også vanleg å byg- 
gje vardar som var store og synlege på lang avstand. Nokre av desse er 
gluggevardar, dvs. det går eit hol gjennom varden som dei kunne sjå gjen- 
nom og take retninga med. 

Der ferdsla var stor vart terrenget nedslite, og det gjorde vegen lett å 
sjå. Desse vegane er framleis i bruk av folk som ferdast i fjellet, og ikkje 
minst av dei mange sauene som kvart år går der på sommarbeite. 

Men korleis reiste så setesdølane? Eg vel i denne samanheng å defi- 
nere Setesdal som området frå grensa mot Telemark til Byglandsfjord. 
Lenger sør budde «blåmennene», landskapet var opnare der, og kontak- 
ten med kysten tettare. Det spegla seg att mellom anna i byggjeskikk og 


6 Wenn 2016: 4 
7 — Jansen & Ryningen 1994, bd. VII: 46ff 

klededrakt. Nemninga «blåmenn» siktar til at dei ikkje brukte setesdals- 
drakt, men dressa seg i bukser og jakke laga av blåsvart ulltøy. 


I dag går rv. 9 langsetter Byglandsfjorden. Før Postvegen kom i 1844 gjekk turen oppe 
på heia frå Senum ved Byglandsfjord til Ose. Det var enklare enn å ta seg fram i dal- 
botnen. Kart frå boka «Frå postveg til riksveg», utarbeidd av Harald Tallaksen. 


Langs dalføret gjekk det vegar — relativt korte vegstubbar — mellom gardane 
og mellom grendene. Ikkje nødvendigvis opparbeidd veg, men slik at det 
var mogeleg å take seg fram. Fleire stader stuper fjellsida like ned i elva eller 
fjorden, og det er uråd å kome forbi utan båt. I prinsippet kunne ein med 
å bruke ein kombinasjon av småvegar, omvegar, robåtar og ferjer take seg 
fram i dalbotnen heilt ned til Kristiansand. I praksis var dette tungvint. Spe- 
sielt når vi har i minnet at dei også skulle ha hest og lass med på same turen. 

Vintervegane på isen var lette å ferdast etter, men det var usikre vegar 
som bokstaveleg talt kunne forsvinne under føtene. Vår og haust var det 
ofte lange periodar at fjorden ikkje var farbar på noko som helst vis. 

Den vanlegaste reiseruta for dei som ferdast etter dalen var å bruke 
heia. For eksempel gjorde dei det på vestsida av Byglandsfjorden, ved 
Senum, og kom ned i dalen att ved Ose. 

Ein annan stad var mellom Valle og Bykle. Det var uråd å kome forbi 
den berykta Byklestigen så vel med slede som med tung kløv. Då la dei 
i veg over heia over mot Bjørnevatn, og vidare til Stavenes i Bykle for til 
sist å finne ein plass å krysse elva, gjerne nord for sjølve Bykle kyrkjebygd. 

Dernest gjekk det mange vegar på tvers av heiane. Mest kjend er utan 
tvil Skinnevegen frå øvre del av Setesdal over til Lysefjorden. Stavanger 
vart etablert som bispesete i 1125, og skatten til biskopen vart levert i form 
av skinn. Vi finn det mellom anna att i det gamle takstsystemet på jordei- 
gedomar, som frå 1600-talet vart målt i huder og skinn. Den tid vart nok 
også skatten betalt på andre måtar, men namnet Skinnevegen levde vidare. 

Men folk ferdast nok her før den tid au. Transporten var tung og vans- 
keleg, og dei kunne berre frakte med seg konserverte varer som huder, 
talg, smør og tørka kjøtt. Vi må likevel ikkje gløyme at det var grenser for 
kor mykje av denne type vare ein kunne tillate seg å selje frå ein dal som 
knapt nokon gong har vore heilt sjølvforsynt med mat. 

Austover frå Valle gjekk Bispevegen over til Fyresdal. Historikaren P. 
A. Munch meinte at Bispevegen var ein av tri «principale Fjældveie» i 
Sør-Noreg. Eit knutepunkt for ferdsla vestover frå Austlandet var Moland 
i Fyresdal. Derfrå gjekk Bispevegen over heia til Valle.» 

I tillegg til desse hovudlinene var det sjølvsagt mange andre veger som 
gjekk over heia. Dei fleste starta på garden der bonden budde. Det vil føre 
for langt å gå inn på alle her. 


Korleis reiste folk? Og kvar reiste dei? 


Vi har lite handfast å vise til for å dokumentere korleis setesdølane tok 
seg fram og kvar dei reiste i den eldste tida. Med unntak av ei reise frå 
Gulen i Sogn til Valle, og derfrå til Bringsvær i Fjære kring år 1128,'* må 


8 Jansen 2018: 27f 
9 Dybdahl 1947: 45 
10  Orknøyingasoga 1929: 114-124 

vi heilt fram til 1500-talet før dei første kjeldene begynner å nemne slikt. 
Og då er det gjerne som halvkvedne viser; f.eks. vert Vonde-Åsmund 
Rygnestad kalla «en lands floge» som kan oppfattast slik at han vore i 
utlandet. Eigedomshandlar er andre vitnemål som indirekte fortel at 
nokon har vore på reis.” 

Ut over det er det indikasjonar på at det i vikingtid og middelalder 
kan ha vore fleire marknadar også i Setesdal, der utanbygds handels- 
menn kom med varene sine. Produksjon av jern gav utan tvil grunnlag 
for omfattande handel. Uvanleg mange arkeologiske funn av vekter og 
vektlodd, som nødvendigvis må ha ein samanheng med kjøp og sal, stør 
ei slik hypotese. Meir vanleg enn dei fleste andre stader på Agder, finn vi 
importerte varer i gravene: våpen, mynter, glas og smykke. 

For førti år sidan la arkeologen Jan Henning Larsen, på bakgrunn av 
desse funna, fram ein teori om at det kan ha vore ein stor marknadsplass i 
Valle i vikingtida.” Dette vart endå meir styrkt gjennom utgravingane på 
Langeid. Funnet kan eintydig daterast til rett etter år 1000, og ei øks som 
vart funnen i ei av gravene knyter den gravlagde til Knut den mektige sitt 
felttog i England 1015-16. At det var setesdølar med i det felttoget veit vi 
mellom anna frå innskrifta på galtelandsteinen på Evje, der det står (på 
moderne norsk): Arnstein reiste denne steinen til minne om Bjor, son sin; 
han døydde i hæren då Knut angreip England. Ein er Gud.” 

Sverdet som vart funne i den eine grava er eitt av dei mest praktfulle vi 
kjenner frå norsk jernalder. Fragment av arabiske og europeiske myntar 
er også noko vi merker oss." 

Importgjenstandane er udiskutable bevis på kontakt mellom Setes- 
dal og andre område. Kvar møteplassane har vore, der setesdølane sine 
varer vart bytta i varer og myntar av gull og sølv, er ukjent. Men logikken 
tilseier at det må ha vore på marknadsplassar i landsdelen, og også direkte 
med båtar som kom inn i fjordane langs kysten. 

Vi veit at det føregjekk ein stor produksjon av jern med utgangspunkt 
i myrmalm frå vikingtida til eit stykke ut i seinmiddelalderen. Det er 


11 Ryningen 1987: 349 
12 Larsen 1980 

13 Larsen 2013: 63 

14 Wenn 2016: 205f 

vanleg å rekne at ein vanleg gard på den tid hadde eit behov på ein kilo 
jern årleg. Berre i Bykle kan produksjonen ha vore opp mot 20 tonn årleg 
utifrå nyare vurderingar. Det vart utan tvil produsert jern for heile Agder 
og Rogaland. I tillegg må det ha vore ein betydeleg eksport til utlandet. 

Det kontaktnettet og den handelen desse funna vitnar om, viser at det 
må ha vore eit nettverk av vegar med ei viss form for organisering. Desse 
har gått langsetter dalen, men også vestover (Skinnevegen) og austover 
(Bispevegen). Dess lenger opp i dalen, dess kortare var vegen til sjøen og 
Vestlandet, og mogelegheiter for båtfrakt. Det er grunn til å tru at Setes- 
dal på denne tida var del av eit velorganisert handelsnettverk der jern 
var ei viktig salsvare. Ikkje berre til områda nærare kysten, men også 
til eksport. Det må ha vore ei betydeleg ferdsle mellom marknadane og 
produksjonsstadene for jern. 

Funna på Langeid er i denne samanheng verdt å merke seg. I dag er det 
ei grend med ikkje så svært mange fastbuande, og difor tykkjest det ufor- 
ståeleg at den rikdomen som er avdekka under arkeologiske utgravingar 
er å finne akkurat der. 

Ei hypotese vil vere at ein på Langeid kan setje ein båt på vatnet og ro 
eller segle like ned til Byglandsfjord. Der måtte ein på land, men så var 
det mogeleg å bruke båt att frå Fennefoss til enden av Kilefjorden. Då er 
det og sannsynleg at einkvan på Langeid hadde ein viss kontroll med 
handelen med jern, og hadde kontakt med dei som skulle ha vara og som 
hadde båtar til å frakte med. Om dette kan vere rett tenkt, er det likevel 
ingen haldepunkt for korleis dette kan ha vorte praktisert. 

I historisk tid vart fraktebåtane på Byglandsfjorden kalla senumsbåtar 
etter garden Senum like vest for sjølve Byglandsfjord. Med utgangspunkt 
i gamle foto som vi meiner kan vise senumsbåtar, var dei ganske store. 
I Gamalt or Sætesdal vert det sagt at senumsbåtane «bar seksti klyvjer 
um lag; ein eller tvo mann rodde, og so laga dei til tjellsegl” dei hadde på 
båten».'* Dei må ha vore svært viktige for transport av tyngre varer som 
ikkje utan vidare kunne kløvjast på hesteryggen, og når store volum - 
som til dømes kornvarer — skulle fraktast til gards.” 


15 Mjærum & Larsen 2013 
16 Skar 1961: 134 
17 Jansen & Ryningen 1994, bd. VIII: 291f 

Nye ordningar på 1500- og 1600-talet 


Svartedauden resulterte i store endringar i det norske samfunnet. For det 
første gjekk den organiseringa som hadde vore meir eller mindre i opp- 
løysing, og det skulle ta lang tid før det kom ei funksjonell erstatning. 

På 1500-talet skyt gardsdelinga fart og folketalet aukar. Fram mot 1650 
har setesdølane eigedomar både i Telemark, Sirdal, Tovdal, Gjøvdal og 
Åseral. Dei sender sønene sine av garde for å busetje seg der. Og nokon 
kjem den andre vegen. Giftarmåla mellom dalføra er mange og påfal- 
lande. Etter to-tre generasjonar stoppar denne kontakten av naturlege 
grunnar opp. Det var ikkje så mykje meir eigedom og jord å gjere krav på. 
Søner etterfølgde fedre på odelsgardane. Dessutan vart jorda forbetra, og 
dei gamle gardane tolde oppdeling i både tre og fire bruk. 

Tømmer vart ei viktig inntektskjelde for bøndene. Skogane langs kys- 
ten var uthogne, og handelsmennene begynte å interessere seg for det 
som måtte finnast innover i landet. 

I sør låg Flekkerøy, som på denne tida var ei av dei viktigaste ham- 
nene i landsdelen for handel med korn, og ei viktig utskipingshamn for 
setesdølane sitt tømmer. Arendal var også ladestad, og tømmer som vart 
hogge i Finndalen i Valle vart fløyta den vegen. Reisa til Arendal fylgde 
dalføra på austheia nedover mot Tovdal, Åmli eller Gjøvdal, og derfrå 
vidare til byen. 

Lensherren sat på Nedenes, og ei gong imellom kunne det vere grunn 
til å avleggje eit besøk der. Nokre gonger friviljug, til andre tider med 
tvang. Jernverka ved kysten produserte jern som bøndene var avhengige 
av å kjøpe då det vart slutt på å brenne eige jern. 

Så tidleg som på midten av 1600-talet les vi i kjeldene at også skogane 
i Setesdal begynte å tømmast for tre; underforstått tre som var salsvare. 
Oppgjeret med kjøpmannen i byen var personleg, og som hovudregel 
slik at bonden måtte take ein vesentleg del av oppgjeret i form av kjøp- 
mannsvarer. Det innebar at bonden fysisk måtte reise til Kristiansand for 
å få betaling, og for å hente heim dei varene han fekk som del av oppgje- 
ret. Nye varer som tobakk og vin hadde gjort sitt inntog i Setesdal iallfall 
så tidleg som i 1645. Det veit vi mellom anna av eit brev som vart sendt til 

Bygland det året, som fortel at Jørund Kvåle skulle få dette av ein kjøp- 
mann i Kristiansand som takk for god trelasthandel. 

Etter grunnlegginga i 1641 hadde Kristiansand på kort tid etablert seg 
som eit administrativt, økonomisk og militært sentrum i landsdelen. 
I 1682 vart også biskopen flytta over frå Stavanger. Eit viktig resultat av 
den administrative omorganiseringa, var at den ferdsla som tidlegare 
hadde gått vestover mot Stavanger, begynte å dreie meir og meir nedover 
mot Agderkysten. For bønder frå Valle sokn og nordover var turen til 
Stavanger likevel enklare når dei skulle frakte med seg tunge kløver med 
korn. Ulikt bøndene lenger sør i dalføret hadde eit fåtal av bøndene tøm- 
mer å selje, og difor var Kristiansand ikkje eit nødvendig reisemål. 

På denne tida viser kjeldene at ferdsla kunne gå til mange kantar. Til 
dømes frå ei tingsamling på Bygland i juni 1694 vart den dårlege opp- 
slutninga frå valldølane forklåra med at «denne haarde tid hafver høylig 
aarsagit dend Største dehl af dennem paa adskillige steder at omreyse, 
til deris Nærings og Opholds Erlangelse, Saa at mange er udi Skeen, 
andre i Kragerøe, Arendahl og Christiansand til Kornvahris Erlangelse». 
Kort forklart var dei utan korn, og var av garde for å skaffe nødvendig 
matforsyning.” 

Prosessen som til sist resulterte i at ferdsla meir og meir vart kanalisert 
langsetter dalføret var alt godt i gang. 


«Vejenes istandsættelse» 


I vår forstand var det ingen vegar på Agder før på 1800-talet. Der gamle 
vegtråkk framleis er synlege, er dei å sjå som 1-1% meter breie vegfar. 
Arbeidet som er gjort er dei fleste stader enkelt. Det kan vere nokre stei- 
nar å trø på over ein bekk, eller ei smal bru av halvkløyvingar. I myrar 
vart det lagt steinheller og tømmerstokkar, trandlar, for ikkje å søkkje 
nedi. I hellande terreng vart det av og til bygt opp murar der dei fylte oppi 
med sand og grus og fekk det til å verte flatare. Andre stader vart det slite 
djupe renner ned i bakken som står att mest som sår i landskapet. 


18 Jansen & Ryningen 1994, bd. VII: 254f 
19 Jansen & Ryningen 1994, bd. VIII: 304 

Så seint som rundt år 1800 var vegstellet stort sett dårleg dei fleste sta- 
der. Køyreveg mellom Christiania og Kristiansand kom så seint som i 
1805. Med det forstår vi ein veg der det var mogeleg å take seg fram med 
hest og kjerre, altså med hjulkøyretøy. 

Bartholomeus von Rummelhoff vart generalvegmeister i Kristiansand 
stift i 1790. Det var ei vanleg oppfatning at vegen langs kysten måtte prio- 
riterast, og Rummelhoff konsentrerte seg om forlenginga av Vestlandske 
Hovedvei til Stavanger. Vegar innover i landet kunne ein ikkje forvente at 
skulle ha same standard, meinte Rummelhoff. 


Dei gamle vegane var enkle. Dette er brua over elva ved Hovden ca. 1905. 


Foto: August Abrahamson. Frå Aust-Agder museum og arkiv avd. Setesdalsmuseet. 


Men sterke krefter ivra for å opne meir opp for handel med dei indre 
bygder. Stiftamtmann Levetzow var ein av dei som kritiserte manglande 
initiativ innan vegstellet. Det gjekk så langt at generalvegmeisteren klaga 
saka til det Danske Kanselli i København angåande stiftamtmannen sin 
«Paastand betreffende Vejenes Istandsættelse i Raabøydelauget»: «Jeg tro- 
ede det var min Hovedpligt som andre Vejmestere, og som Skikken er i 

andre Lande, først at istandsætte Postvejen, men her ansees det af lige 
Vigtighed med en Bøygdewej i Raabøydelauget.»” 

Den første vegstrekninga som var bygd som køyreveg i Setesdal stod 
ferdig i 1804, og er den biten mellom Evje og Byglandsfjord der det ikkje 
er muleg å kome fram med båt. Den vart bygd på vestsida av elva, frå 
Fennefoss til Gullsmedmoen. Så skjedde det ikkje meir på lang tid. 

I 1827 vart ingeniørløytnant Georg Daniel Barth Johnson utnemnd 
til vegmeister i Kristiansand stift. Johnson heldt fram der Rummelhoff 
slapp, og Vestlandske Hovedvei vart forlenga frå Lyngdal til Stavanger. 

Men det var vegen opp gjennom Setesdal som vart den viktigaste opp- 
gåva hans. Først på lista hans var Byklestigen, som i 1829 vart utbetra til 
det han sjølv kalla kjerreveg. Med det vart også Bykle sokn knytta til byg- 
dene nedanfor på ein heilt annan måte enn tidlegare. Men for den som 
skulle frakte med hest, vart det framleis ein lettare tur om ein la vegen til 
Valle over fjellet. 

Alt i 1833 la Johnson fram planar om å byggje køyreveg gjennom Setes- 
dal. Stortinget fatta vedtak om vegprosjektet i 1839. Kjøpmennene i Kris- 
tiansand støtta heilhjarta planane. Ikkje fordi dei så inderleg ønskte at 
setesdølane skulle sleppe den strabasiøse byvegen, men fordi dei så gjerne 
ville ha hand om mest mogeleg av handelen med dei indre bygder. 

Vegen stod ferdig frå Kristiansand til Valle kyrkje i 1846. Så langt tek- 
nikken gjorde det mogeleg, var det eit mål å byggje rette vegar. I denne 
perioden gjekk vegen gjerne over fjellknausar i staden for rundt dei. Ei 
rekkje mindre bruer kom på plass, men over Storstraumen i Bygland og 
Flårenden i Valle måtte dei reisande framleis be om å få ferjeskyss. 

For dølane vart turen til Kristiansand ei heilt ny oppleving: «Dø aa 
hele, Dreng, no hev eg vore til by'n aa køyrt trjå tunnuw aa stundom sat 
eg på sjave, å de” kosta alli a grand.» Aslak G. Rike hadde vore til byen 
ein gong i 1840-åra og kjøpt korntønner, og grunnen til utbrotet over- 
for grannen Dreng O. Rike var at han for fyrste gong hadde køyrt etter 
kjerreveg like frå Kristiansand til Kilefjorden.” 


20 Jansen et al. 2018: 43ff 
21 Skar 1962: 135 

Frå 1680 hadde Herefoss, no ein del av Birkenes kommune, vore ei sen- 
tral bygd i Råbyggjelaget. Der residerte både skrivar og fut, og bygda var 
reisemål for dei som var ute i offentlege ærend.” Frå 1852 var båe embeta 
plasserte i dalen. Futen budde på Hornnes der Postvegen gjekk like i 
husveggen, og skrivaren på Klepp heilt sør i Evje sokn, slik at dei som 
kom etter Postvegen måtte ha ferje over Otra. Herefoss forsvann ut av 
soga som ein sentral møtestad på Agder. 


Dampmotorane gjer sitt inntog 


Ikkje før var Postvegen teken i bruk, så begynte nokon å snakke om 
dampbåt. I 1866 sende general Oscar Wergeland i Kristiansand — bror til 
Henrik - ut ei innbyding om å stifte eit andelslag. Meininga var å kjøpe to 
dampbåtar som skulle trafikkere Kilefjorden og Byglandsfjorden. 

Dei vedfyrte dampbåtane Bjoren og Dølen kom til Kristiansand som 
«byggjesett» før jol i 1866, vart frakta opp i dalen og montert. I pinse- 
helga, 8. juni 1867, gjorde Bjoren den fyrste turen mellom Kile og Horn- 
nes. Same helg vart Dølen sett i rute på Byglandsfjorden.” 

Trafikken nedover dalen til Kristiansand auka. Ved Kile i Hægeland 
passerte vel 2500 hestar i tida frå 22. februar til 16. april i 1867. Ei større tel- 
jing gjekk over eit heilt år i 1874-75. Ved Krossen passerte det mest 41 000 
hestar det året, av desse 19 500 med lass. 

Mengda reisande indikerer at svært mykje av transporten gjekk lang- 
setter dalføret. Etter folketeljinga 1875 var det 10 092 personar som budde 
i Setesdal. Sjølv om det budde folk lenger nede i dalen, er det vanskeleg 
å tenkje seg at volumet hadde vorte så stort om ikkje svært mange av 
byreisene til dei som budde i nærliggjande område og sidedalar er talde 
med her. 


22 Jansen & Ryningen 1994, bd. VII: 174 
23 Moseid 2017: 15 

Postvegen gjorde det muleg å bruke hjulkøyretøy, og frakting av varer vart mykje 
enklare. Homme i Valle 1888. Foto: Axel Lindahl. Frå Aust-Agder museum og arkiv 
avd. Setesdalsmuseet. 


Mellom anna veit vi at bøndene i Åseral på denne tida gjerne la vegen 
om Hornnes, og derfrå drog etter Postvegen ned til byen. Då det kom veg 
ned til Sveindal, og vidare til Mandal i 1880, vart det den nye byvegen for 
åsdølane. Samstundes bad dei om å verte flytta frå Nedenes til Lister og 
Mandal amt. Dermed vart kontakten med Setesdal mykje mindre enn før. 

I tillegg til at desse tala vart bruka som grunngjeving for utbetring av 
Postvegen, vart dei også bruka som argument for å byggje Setesdalsbanen. 
Det er ingen tvil om at utbygginga av kommunikasjonar oppover dalføret 
var av den største interesse for kjøpmennene i Kristiansand. Transport av 
malm frå Evje til Kristiansand Nikkelverk var eit viktig argument. Det 
same var transport av tømmer. 

Setesdalsbanen stod ferdig til å takast i bruk i 1896. I april 1898 bestemte 
heradstyret i Valle at det skulle etablerast telefonsentralar i alle dei tre 
soknene i kommunen.” Frå då av var det, iallfall i teorien, mogeleg å ringe 
til byen om morgonen og be om å få sendt ei vare med føremiddagstoget, 


24 Valle kommune. Formannskapsprotokollar. Sak 29.4.1998. 

og vidare om bord i ettermiddagsbåten som la til ved bryggja på Gran- 
heim litt nord for Ose kl. 18.30 om ettermiddagen. 

Tida det tok frå ein bestilte ei vare til den var levert på garden, vart kraf- 
tig redusert. Som andre stader var hamskiftet i Setesdal i gang på slutten 
1800-talet, men det verkelege gjennomslaget kom ikkje før på 1900-talet. 
For eksempel bidrog enklare transport av kunstgjødsel til at det vart lagt 
større vekt på god avling på innmarka nede i dalen. Det ekstensive hau- 
stingsbruket på heiane fekk mindre betyding, men var framleis viktig så 
seint som på 1950-talet. 


Endå meir vegbygging 


Også øvst i dalen hadde det skjedd store forandringar. Nytta av å knytte 
Bykle saman med resten av dalen vart heftig diskutert, ikkje minst i Valle 
heradstyre, der mange hadde den oppfatning at vegstellet var tilstrekke- 
leg utbygd alt i 1846 med Postvegen opp til Valle kyrkje. Det som uroa 
representantane mest, var nok likevel tanken på utgiftene til vedlikehald 
av vegen. Men etter kvart måtte også heradstyret innsjå det fornuftige i å 
byggje vegen heilt fram. Grunngjevinga var enkel, men tydeleg: Det tok 
«næsten» like lang tid å reise frå Kristiansand til Valle, som dei 3 % mila 
mellom Valle og Bykle. 

Dei fyrste kommunale løyvingane kom i 1858. Kommunen tok også 
saka opp med amtet, og foreslo i 1865 at vegen til Bykle kunne opparbei- 
dast med ei bredde på 4 alen, med unntak av «de mere bekostelige Steder», 
der ein kunne greie seg med 3 alen. Det siste var akkurat halvparten av 
det lova bestemte om breidda på ein bygdeveg. Arbeidet kom i gang i 1867. 

Den største hindringa var Byklestigen, som var så «halsbrækkende 
brat», at den ikkje ein gong fortente «Navn af Ridevei, men maatte nær- 
mere betegnes som en Slags Trappe, eftersom Opstigningen skeede ved 
Hjælp af Trin». På bakgrunn av eit framlegg frå ingeniørkaptein Peter 
Rasmus Krag til vegdirektøren i 1875, løyvde Stortinget året etter pengar 
til veganlegg frå Byklestigen til Bykle kyrkje. Anlegget vart utført 1876- 
1879, og det vart sprengt ut veg i fjellsida. Då var det endeleg mogeleg for 
byklarane å setje seg på kjerra og reise på bytur utan å måtte grue seg til 

den siste etappa over Byklestigen. Med det vart også Bykle knytta mykje 
nærare til områda lenger sør.” 

Bygdene øvst i dalen, Fjellgardane, var framleis veglause. Etter Ban- 
dakkanalen, som er ein del av Telemarkskanalen, vart teken i bruk i 1892, 
var dette også ei aktuell reiserute for fjellgardsfolket. Då vart handelen 
gjort i Skien, og med båten fekk dei skyss heilt opp til Dalen. 

Med unntak av Arendalsvegen gjekk no all ferdsle nedover dalen til 
Kristiansand. Det vart meir og meir sjeldan at nokon tok seg fram til fots 
over viddene austover eller vestover. Når det galdt offentlege ærend var 
Arendal ein nødvendig by å reise til. Sjølv om vi i dag ville kalle det ein 
skikkeleg omveg, veit vi at mange valde å reise til Kristiansand fyrst, og 
derfrå take båten vidare til Arendal.” 

Ikkje før var båtane i rute før det vart sett i gong med nye trafikk- 
teljingar på Postvegen. Bakgrunnen var mellom anna påtrykk frå han- 
delsmenn i Kristiansand som ønskte argument for ei utbetring av vegen 
opp til Evje. Det er liten tvil om at dei såg på Arendalsvegen, som var 
under arbeid og stod ferdig i 1908, som ein konkurrent med tanke på 
frakt av «producterne af qvægavlen» frå Setesdal. 


Automobilar og automobilruter 


Året før Setesdalsbanen opna i 1896, kom den fyrste automobilen til Gjø- 
vik. I løpet av dei neste tre tiåra skulle alt som hadde med transport å 
gjere, gjennomgå store forandringar. 

Den fyrste bilen som kom heilt opp til Valle kom den 29. september 
1909 med Ole Iglebæk frå Kristiansand som sjåfør. Lensmann Lund i 
Valle var varsla, så folk visste når dei starta frå byen. Folk gledde seg til å 
sjå vidunderet, men dei fleste forrekna seg, for bilen kom fleire dagar før 
nokon hadde tenkt. 

Direktøren på nikkelverket på Evje, Gudbrand Henriksen, fekk seg bil 
alt i 1911 eller -12, og det må ha vore fyrste bilen i dalen. 

Men bilturane var ikkje heilt problemfrie. Bilane streva mange sta- 
der med bratte bakkar og krappe svingar. I 1911 løyvde Staten pengar til 


25 Jansen et al. 2018: 50 
26 Åkre 2017: 295f 

omlegging av vegen mellom Byglandsfjord og Valle, og alt året etter var 
arbeidet i gang. Også kommunane måtte gjeve sitt bidrag. 

Vi fekk ein samanhengande anleggsperiode med intens vegbygging 
som ikkje vart avslutta før vegen til Hovden stod ferdig i 1935, og derfrå 
vidare til Haukeli i 1939. Det som ganske fort vart eit overordna mål, var at 
vegen måtte vere god nok til å tole biltrafikk. Og då talar vi om transport 
av varer og menneske. For folk flest var eigen personbil eit utenkjeleg mål. 

Eksempel på korleis ferdslevegane gjennom generasjonar har endra seg. 
Kart frå boka «Frå postveg til riksveg», utarbeidd av Harald Tallaksen. 

Ferdsla langsetter dalen var organisert gjennom jernbanen og damp- 
båtane. Då er det kanskje ikkje så rart at den fyrste bilruta kom til å 
gå mellom Arendal og Evje. Nils Belland starta opp med faste ruter frå 
Arendal til Evje den 1. juli 1919. Den vart forlenga til Byglandsfjord i 1923, 
og etter kvart heilt til Bygland om sommaren. 

L/L Setesdal automobilrutor vart stifta 18. desember 1919, og i mai 1920 
begynte dei fyrste rutebilane å køyre. I starten trafikkerte dei strekninga 
mellom Ose og Berdalsbru i Bykle. Med andre ord tok rutebilane over 
på dampbåtbryggja på Ose eller på Granheim. Slik var det til vegen over 
Fånefjell vart lagd om i ein halvtunell rundt fjellknausen i 1923. 

Det tok også litt tid før vinterbrøytinga vart organisert. Dei gamle 
hestekøyrarane protesterte mot det nye, og var redde for å miste arbeidet. 
Og den redsla var reell nok. Men framsteget var vanskeleg å stoppe, og 
frå 1929 vart det brøytt mellom Byglandsfjord og Bygland, og frå 1931 helt 
opp til Valle. Etter at vegen til Hovden stod ferdig i 1935, var det i praksis 
heilårstrafikk frå toppen av Setesdal til Kristiansand. 

Med heilårsbrøytt bilveg og rutebilar i organisert passasjertrafikk, vart 
Kristiansand «Byen» for dei fleste, med Arendal på andre plass. Ikkje før 
privatbilismen gjorde sitt inntog på 1960-talet, og folk kunne gjere val og 
greie seg sjølve, begynte dette å forandre seg. Det var då begrepet «biltur» 
oppstod som ein realitet for folk flest, der einaste føremålet med turen var 
å ha ein fin dag.” 

Dampbåtane på Byglandsfjorden gav opp kampen med bilruta i 1930, 
og 2. september 1962 forlot siste toget Byglandsfjord stasjon. Før nedleg- 
ginga hadde det vore ein lang prosess. Mellom anna vart det bestemt at 
det som erstatning skulle byggjast ein «kompensasjonsveg». Den innebar 
omfattande omleggingar av traséen, og ei betydeleg heving av standar- 
den. I staden for å leggje vegen der naturen la til rette for det, vart det bygt 
ei rekkje nye bruer som gjorde at vegen kunne gå meir rett fram. 

Etter kvart som kompensasjonsvegen vart bygd ferdig, vart det lagt 
fast dekke. Frå slutten av 1960-talet var det lagt asfalt eller oljegrus på det 
meste av det som no heiter riksveg 9. Vårløysing og sundkøyrde vegar 
var med det eit tilbakelagt problem. Den rasfarlege strekninga rundt 


27 Jansen et al. 2018: 57f 

Fånefjellet vart løyst med ein tunell. Med den vart også problemet med 
for smal veg når dei store generatorane skulle fraktast oppover dalen i 
samband med kraftutbygginga løyst. 

Sjølv om det framleis var svingar og smale parti på vegen som gjorde at 
farten måtte senkast, fekk riksveg 9 i 2003 status som «stamveg». Statens 
vegvesen introduserte omgrepet i 1984 om det som var å sjå som hovud- 
vegen «innanfor eit distrikt eller mellom distrikt». Dette er vegar som har 
ein generelt høgare vegstandard enn andre riksvegar, sjølv om dei kan ha 
mindre trafikk. 

Med privatbilismen har folk vorte mykje meir mobile, og trafikken går 
i alle retningar. Kontakten mellom aust og vest tok seg opp då Skafså- 
vegen over til Dalen i Telemark kunne takast i bruk i 1965. Det same 
hende med Suleskarvegen over til Sirdal hausten 1990. For dei øvre byg- 
der har Stavanger på ny vorte ein viktig by. Avstanden er om lag den same 
som til Arendal, men litt lenger enn til Kristiansand. 


Nytt fylke - nye vegval? 


Frå 2020 er Aust- og Vest-Agder slått saman til eitt fylke. Det nye Agder 
er ein trekant med ytterpunkta Flekkefjord, Hovden og Risør, der ingen 
av dei to tidlegare fylkeshovudstadane ligg slik til at dei er naturlege å 
peike på som sentrale midpunkt. 

I god tid før fylkessamanslåinga er mykje godt vegarbeid utført innover 
Hovlandssdalen mellom Evje og Arendal. Sjølv om vegen til Kristiansand 
framleis er litt kortare og vegen litt beinare, er eg ganske sikker på at 
mange dølar framleis kjem til å leggje vegen over heia. 

Åseral har etter søknad i 2019 vorte godkjent som fullverdig medlem 
av Setesdal regionråd. Dermed har dei på sett og vis teke tilbake den stå- 
staden dei hadde før vegen til Mandal stod ferdig i 1880. 

Det som etter samanslåinga har vorte eit tilnærma geografisk midt- 
punkt i det nye Agder, er Evje. Om det er nok til endå ein gong å endre 
på kommunikasjonslinene i landsdelen, får vi la framtida gjeve svar på. 

Hva var det med Lillesand? 


Argumenter for valg og vraking av 
stortingsrepresentanter 1862-1931 


Berit Eide Johnsen 


Fram til fylkessammenslåingen 1. januar 2020 var Lillesand en utkant i 
Aust-Agder. I sammenheng med stortingsvalg fikk man lenge inntrykk 
av at kandidater fra denne kommunen, faretruende nær Kristiansand, 
nærmest ble regnet som «politisk spedalske». Kristian Sundtoft (Høyre) 
stilte flere ganger til valg, men fikk aldri fast plass på Stortinget. Han 
møtte bare som vararepresentant i til sammen 30 dager i årene 1965—1997.' 
I 1998 meldte han seg ut av Høyre og året etter inn i Venstre, i ren protest 
og frustrasjon over sine tidligere partifeller. Det var særlig deres mot- 
stand mot ett Agder, og marginaliseringen av Lillesand, som lå under. 
Arne Thomassen (Høyre) fikk smake den samme medisinen. Han opp- 
nådde ikke sikker plass i nominasjonsprosessen, og ble heller ikke valgt 
til stortingsrepresentant, verken i 2009, 2013 eller 2017.? «Jo lenger øst du 
har kommet i Aust-Agder, desto mer suspekt har Lillesand vært», konsta- 
terte politisk redaktør i Fædrelandsvennen, Vidar Udjus, i november 2018. 
Men han fastslo samtidig at situasjonen plutselig var blitt snudd på hodet. 
Arne Thomassen var nemlig blitt valgt til Høyres fylkesordførerkandidat. 


1 Kristian Sundtoft, stortinget.no; Kristian Sundtoft, Wikipedia 
2 Arne Thomassen, stortinget.no; Arne Thomassen, Wikipedia 
3 Udjus 2018 


Sitering av dette kapitlet: Johnsen, B.E. (2020). Hva var det med Lillesand? Argumenter for valg og 
vraking av stortingsrepresentanter 1862-1931. I Johnsen, B.E. og Vadum, K. (red.), Grenseløst Agder. Det 
som skilte og det som bandt (s. 75-103). Oslo: Cappelen Damm Akademisk. https://doi.org/10.23865/ 
noasp.111 

Ingressen på nevnte kommentarartikkel slo fast at «den første vin- 
neren av fylkessammenslåingen er allerede klar: Lillesand». Den fore- 
stående fylkessammenslåingen endret det mentale og faktiske kartet: 
Lillesand var ikke lenger i periferien av Aust-Agder, men midt i Agder. 
Både den første fylkesordføreren i det nye Agder — Arne Thomassen — og 
opposisjonslederen — Gro Bråten (Arbeiderpartiet), som inntil utgangen 
av 2019 var fylkesordfører i Aust-Agder - kommer derfra. Og Jorunn 
Lossius (Kristelig folkeparti) møter som fast vararepresentant på Stortin- 
get.* Vi må tilbake til før 1920 for å finne en tilsvarende sterk Lillesands- 
representasjon regionalt og nasjonalt. 

Hvor lenge ble Lillesand marginalisert? Kanskje allerede fra 1921, da 
en ny stortingsvalgordning endret områdets status fra relativt sentralt 
plassert i Sand krets til en utkant i Aust-Agder fylke. Muligens hadde 
også utviklingen fra valg uten politiske partier, via topartisystem til 
flere partier betydning. (Se nedenfor om valgordningen.) Og om ikke 
før, så skjedde det noe i forbindelse med åpningen av Varoddbrua i 
1956 og den nye stamveien mellom Kristiansand og Lillesand, som ble 
åpnet i 1960. Kristiansands sentrifugalkraft sugde deretter Lillesand til 
seg, noe som økte avstanden til Aust-Agders fylkeshovedstad, Arendal. 
Men på 1800-tallet og i første del av 1900-tallet var situasjonen anner- 
ledes. Da var det nemlig fullt ut mulig for en lillesander å bli valgt til 
stortingsrepresentant. 

I dette kapitlet er ikke temaet valgene fram til i dag. Det skal der- 
imot dreie seg om argumenter for valg og vraking av stortingsrepresen- 
tanter fra Lillesandsområdet i årene 1862-1931. I løpet av disse knappe 
70 årene kom det nemlig fire stortingsrepresentanter derfra. I 1862 hadde 
det gått 30 år siden den forrige stortingsrepresentanten hadde blitt valgt 
fra dette lokalområdet, gårdbruker Christen Andersen Østre Vallesverd 
(1797-1842) fra Høvåg. Han satt på Stortinget 1833-35. Noen fast repre- 
sentasjon på Stortinget har ikke nåværende Lillesand kommune (før 1962 
bykommunen Lillesand og landkommunene Vestre Moland og Høvåg) 
hatt siden 1918, det vil si de siste vel hundre årene. 


4 Jorunn Gleditsch Lossius, stortinget.no 

I april 1862 ble losoldermann Jacob Svendsen (1823—93) valgt til stor- 
tingsmann i det indirekte valget i Nedenes amt, som da ble avholdt i 
Arendal. Han ble deretter vraket flere ganger, men oppnådde å bli valgt 
for ytterligere én periode: 1874—76. De tre øvrige var skipsreder J. A. 
Henschien (1836—95), som ble valgt i det indirekte valget i Nedenes amt 
for periodene 1892-94 og 1895-97, skolebestyrer og redaktør Noan Chr. 
Gauslaa (1864-1952), som ble valgt i direkte valg i enmannskrets for tre 
perioder fra 1907 og var møtende vararepresentant 1922-31, samt havne- 
fogd Hans Thorvald Hansen (1854-1931), som møtte som vararepresen- 
tant 1911-12 Henschien var bosatt i Vestre Moland, like utenfor grensene 
til ladestedet Lillesand. De tre andre var bosatt i selve tettstedet Lillesand. 
Hansen satt bare en kortere periode på Stortinget, og representerte Fri- 
sinnede Venstre i valgsamarbeid med Høyre.* Lite er undersøkt om hans 
virke der. I det følgende vil derfor oppmerksomheten bli rettet mot de tre 
øvrige: Svendsen, Henschien og Gauslaa. 

Hva var bakgrunnen for at disse representantene ble valgt? Hvilke 
standpunkter inntok de, og hvilke interesser representerte de? Hvordan 
ble de valgt, og hvem stemte på dem? Hvordan var argumentasjonen 
på valgforsamlingene og i forbindelse med valgkampene? Hvilke riks- 
politiske saker var det som vakte særlig engasjement i lokalmiljøet, og 
hvordan virket det inn på valgene? 

I perioden 1862-1931 ble de lokale forholdene gradvis, og i langt større 
grad enn tidligere, influert av nasjonale utviklingstrekk og beslutninger. 
På sørlandskysten fulgte man derfor godt med i hva som ble diskutert og 
besluttet på Stortinget, i regjeringen og av Kongen. Det gjaldt ikke minst 
innen skipsfarten. Men bakgrunnsteppet er også den rikspolitiske pola- 
riseringen fra 1860-tallet, den som endte opp med dannelsen av partiene 
Venstre og Høyre i 1884, innføringen av parlamentarismen og utnevnelsen 


5 Hans Thorvald Hansen var skipsfører til 1903, deretter skipsreder, dampskipsekspeditør (fra 
1911) og havnefogd. Han var medlem av bystyret i 16 år fra 1908, og hadde mange kommunale 
verv. I 1912 ble han valgt til ordfører ved loddtrekning, men måtte si fra seg vervet fordi han like 
etter fikk stillingen som havnefogd. Biografiske opplysninger: Lindstøl 1914a: 338; Rosenberg 
1990: 19-20; Stangeby 2011: 6-7, 11. 

6 Stangeby 2011: 11 skriver feilaktig: «I fire år var han varamann til Stortinget og [...] møtte [...] 
stort sett alle årene [...].» Stortingsperioden var tre år, 1910, 1911 og 1912, og Hansen møtte de to 
siste årene, 1911 og 1912, under B. K. Imenæs' sykdom. Han var medlem av protokollkomiteen. 

av den første venstreregjeringen med Johan Sverdrup som statsminister. 
Andre viktige politiske saker var unionsoppløsningen og kongevalget i 
1905, samt innføringen av kvinnestemmeretten i 1913. På denne tiden var 
også avholdssaken og kirkespørsmål viktige sakskomplekser som skapte 
stort engasjement og skarpe politiske skiller. 

Mange av tidens viktige politiske spørsmål og diskusjoner vakte stort 
lokalt engasjement. Det kan vi få bekreftet når vi undersøker lokalavisene. 
I siste del av 1800-tallet ble det mer vanlig å lese aviser. Den vestlandske 
Tidende, den konservative avisen som utkom i Arendal, ble eksempel- 
vis lest av mange. Det samme gjaldt kristianiaavisen Morgenbladet. Men 
ikke minst etter at Lillesands-Posten kom ut med sitt første nummer 
9. september 1870, fulgte lokalbefolkningen med som aldri før. Denne 
venstreavisen fikk etter noen år — tilskyndet av at de politiske frontene 
tilspisset seg — sitt konservative motstykke i Lillesands Tidende (1882-84 
og 1918-21) og Lillesands Tilskuer (1886-1918). 


Valgordning og valgdeltakelse 


Før vi går nærmere inn på valg og vraking av stortingsrepresentantene 
fra Lillesandsområdet, er det viktig å ha valgordningen klart for seg. For 
det første: Det var stortingsvalg hvert tredje år til og med valget i 1936. For 
det andre: Kjøpstedene utgjorde egne valgkretser inntil 1949. I Nedenes 
amt gjaldt det Grimstad og Arendal (sammen) samt Risør. Ladestedene, 
deriblant Lillesand, utgjorde til og med valget i 1903 en felles valgkrets 
sammen med landdistriktene i amtet. For det tredje: Fram til og med 1903 
var det indirekte flertallsvalg (med valgmenn som igjen valgte stortings- 
representanter). Prinsippet var at «the winner takes it all». Med andre 
ord: Den konstellasjonen som hadde flertall, fikk samtlige stortings- 
representanter. I perioden 1906-1918 var det derimot direkte flertallsvalg 
i enmannskretser. Arendal-Grimstad (i fellesskap) og Risør valgte nå 
som før hver sin representant, mens resten av amtet var inndelt i fire 
kretser: Holt, Nedenes, Sand og Setesdal. De skulle velge hver sin stor- 
tingsrepresentant med personlig vararepresentant. Men så, fra og med 
valget i 1921, ble systemet igjen endret, denne gangen til forholdstallsvalg 

i flermannskretser. Aust-Agder fylke, som det het fra 1919, utgjorde fra da 
av én krets. Og for det fjerde: Landdistriktene i Nedenes amt valgte tre 


stortingsrepresentanter fram til 1859, og deretter fire. 


Tabell1. Valgordningen ved stortingsvalg og representasjon fra Lillesand 


1814-1903 


1906-1918 


1921-i dag 


Valg hvert tredje år 


Valg hvert tredje år 


Valg hvert tredje år til og med 
1936. Funksjonstiden endret 
til fire år i 1938. 


Indirekte flertallsvalg 


Direkte flertallsvalg i 
enmannskretser 


Forholdstallsvalg i 
flermannskretser 


I prestegjeldene/ 
herredene (inklusive 
ladestedene) ble det valgt 
valgmenn, som igjen valgte 
stortingsrepresentanter. 
Nedenes amt utgjorde én 
valgkommune. 
Kjøpstedene var egne 
valgkommuner. 


Sand krets i Nedenes 

amt bestod av herredene 
Herefoss, Fjære, Landvik, 
Eide, Birkenes, Vestre Moland 
og Høvåg samt ladestedet 
Lillesand. 

Byene var egne kretser. 


Aust-Agder fylke (fra 1919) 
var én valgkrets. 

1949: Siste stortingsvalg med 
egne bykretser. 


Jacob Svendsen: 
1862-64 og 1874-76. 


J. A. Henschien: 
1892-94 og 1895-97 


N. Chr. Gauslaa: 
1907-09, 1913-15 og 1916-18. 


Hans Thorvald Hansen: 
1911-12 (fast møtende 
vararepresentant) 


N. Chr. Gauslaa: 
1922-31 (vararepresentant, 
møtte flere ganger) 


Kristian Sundtoft: 

1965-69, 1981-85, 1993-97 
(vararepresentant, møtte i til 
sammen 30 dager) 


Arne Thomassen: 

2009-21: 
(vararepresentant, har møtt 
18 dager) 


Jorunn Gleditsch Lossius: 
2017-2021 (vararepresentant, 
har møtt fast fra januar 2019) 


Hvor mange var det som stemte? Faktum er at en svært liten andel av 
den norske befolkningen stemte ved kommune- og stortingsvalgene på 
1800-tallet. Fram til valget i 1909, da kvinner hadde begrenset stemmerett, 
var det bare menn som kunne stemme ved stortingsvalg. Først i 1913, med 
virkning fra valget 1915, oppnådde kvinner allmenn stemmerett. 

I tidsrommet 1859-82 var i gjennomsnitt bare 7,5 prosent av den norske 
befolkningen i landdistriktene, der Lillesand, Vestre Moland og Høvåg 

hørte hjemme, stemmerettskvalifiserte. Det gjaldt et litt høyere antall, åtte 
prosent, i Nedenes amt. Men bare 5,2 prosent av den norske befolknin- 
gen på landet stod i manntallet og var stemmeberettigede (4,9 prosent i 
Nedenes amt) i denne perioden. Og en enda mindre andel avla faktisk sin 
stemme: Ved stortingsvalgene mellom 1859 og 1882 gjaldt det i gjennom- 
snitt 47 prosent av de stemmeberettigede nordmenn på landet (og like 
under 50 prosent i landdistriktene i Nedenes amt). 

Fra og med 1882 var det flere stemmeberettigede og økende valg- 
deltakelse. Ved «riksrettsvalget» dette året, som mange har sett på som 
det første moderne valget i Norges historie, steg temperaturen mange 
hakk, og valgdeltakelsen var rekordhøy. Eksempelvis benyttet hele 
93 prosent av de stemmeberettigede i Lillesand og Vestre Moland seg nå 
av stemmeretten. Men det dreide seg bare om 149 menn - under tre pro- 
sent av innbyggerne. 

Vi kan anta at det først og fremst var i ladestedet Lillesand at den poli- 
tiske temperaturen var steget, og at valgdeltakelsen dermed hadde gått 
opp i 1882. Generelt var valgdeltakelsen nemlig høyere i kjøp- og lade- 
stedene enn i landdistriktene. Men til tross for dette er det i landdistrik- 
tene med ladestedene vi kan forvente de største interessekonfliktene — og 
uansett interessekonflikter av en helt annen type — enn i bykretsene. Her 
stod ladestedene mot bygdene, og kysten mot innlandet. Her stod land- 
bruksnæringen mot bynæringene - sistnevnte dominert av de maritime 
næringene. 

Hvordan slo valgordningen, valgdeltakelsen og interessekonfliktene ut 
ved valg av stortingsrepresentantene fra Lillesandsområdet? 


7 Statistisk sentralbyrå, 1895: 119. I byene skilte prosenttallene for de stemmerettskvalifiserte og de 
stemmeberettigede seg ikke vesentlig fra landdistriktene. Men en høyere andel avla sin stemme 
ved stortingsvalgene. Dette tallet varierte imidlertid sterkt. Andelen stemmeberettigede som 
avla sin stemme 1859-82 var i byene i Nedenes amt: Risør 56 %; Arendal 53 %; Grimstad 36 %. 
Andelen var vesentlig høyere i Kristiansand: 75 %. 

Jacob Svendsen 


- representant for sjøfarten og småbyen 


Den første stortingsmannen som vi skal ta for oss, 
er losoldermann Jacob Svendsen. Han ble to gan- 
ger valgt til stortingsrepresentant, og stilte til valg 
ytterligere fem ganger uten å bli valgt.* 

Svendsen vokste opp på gården Holte i Høvåg, 
som sønn av en sjømann og tidligere prisonfange 
fra krigen 1807-14. Han var selv sjømann i flere år, 
ble skipsfører bare 25 år gammel, og overtok navi- 
gasjonsskolen som faren drev på gården.’ 

På 1850-tallet var han et par år bosatt i Vestre 
Moland, før han i 1856 flyttet til Rosenberg like 
innenfor ladestedet Lillesands grenser. Her drev 
han navigasjonsskolen videre. Fra 1859 var han 
losoldermann og havnefogd i Lillesand, og året 
etter ble han innrulleringsbetjent med ansvar for 
mønstring av sjøfolk. 

I hele 35 år var Svendsen medlem av bystyret, fra 
1858 og til han døde i 1893. Dessuten var han byens 


Jacob Svendsen (1823-93). 
Foto: Stortingsarkivet. 


ordfører 1870-75 og i årene 1879-80, 1885 og 1887, samt viseordfører i de 


mellomliggende årene. Han hadde også mange andre verv.” I Lillesands 


Sparebanks jubileumshefte fra 1927, ført i pennen av en annen stortings- 


mann, N. Chr. Gauslaa, blir Svendsen omtalt som «en for offentlig virk- 


somhet sterkt interessert mann og en sjelden sympatisk personlighet, 


som må nevnes med heder i byens annaler»." 


8 Biografiske opplysninger om Jacob Svendsen bygger på Gauslaa 1927: 22; Lindstøl 1914b: 853; 


Rosenberg 1990: 18-19. 
9 Sødal 2013: 394 


10 Blant Jacob Svendsens øvrige lokale verv kan nevnes at han var valgmann, medlem av skole- 
kommisjonen og forlikskommissær. I Lillesands Sparebank hadde han flere tillitsverv fra 1858, 
både som forstander, medlem av kontrollkomiteen og medlem av direksjonen, samt som ban- 


kens formann i 1880. 
11 Gauslaa 1927: 22 

Jacob Svendsen ble altså valgt inn på Stortinget fra Nedenes amt i to 
perioder, og satt der 1862-63, 1864 (et overordentlig storting, dvs. sam- 
menkalt etter at det ordinære stortinget var oppløst) og 1874-76." I årene 
mellom de to stortingsperiodene var Svendsen i flere år suppleant (dvs. 
vararepresentant): andre suppleant 1865-66 og første suppleant 1871—73.* 

Det vi må ha i bakhodet når vi skal se på hvorfor Svendsen to ganger 
ble valgt og fem ganger vraket, er at de politiske partiene ennå ikke var 
etablert i 1860- og 70-årene. Men rikspolitikken var likevel klart splittet i 
en venstre- og høyreside. 

Etter at Jacob Svendsen i 1862 hadde vunnet den tredje av de fire stor- 
tingsplassene fra bygdene i Nedenes amt, ble han vraket både i 1865, 1868 
og 1870." Hvorfor? Lillesands-Posten, som utkom fra høsten 1870, er en 
sentral kilde til svaret på hvorfor han ikke ble gjenvalgt sistnevnte år, og 
vi kan legge til grunn at argumentene i stor grad også er dekkende for de 
foregående valgene. 

I begynnelsen av oktober 1870 stod et anonymt leserinnlegg i Lille- 
sands-Posten. Signaturen «z» bestred ikke Svendsens evner og dyktighet 
som tingmann, og ville heller ikke ha noe imot at Svendsen representerte 
amtet på tinget: «Han skilte sig vistnok godt fra sit Hverv baade i Komit- 
teen og i Thingsalen i formel Henseende.» Men «z» hevdet at det var vel- 
gernes mening at Svendsen «ikke iagttog Landdistriktets Tarv ligeoverfor 
Byinteresserne, og dette er det som har skubbet ham tilside nu tvende 
Gange, og der er nok lidet Haab om, at han nogensinde overvinder disse 
Nederlag». 

I en redaksjonell artikkel 17. november 1870 ble «Amtets Thingmænd» 
vurdert. Den som Lillesands-Posten fant «bedst skikket til at indtage Lie- 
støls Plads», var losoldermann Svendsen. 


12 Valget 8. april 1862 var til det 17. ordentlige Storting som satt samlet 1.10.1862—22.6.1863 og det 
6. overordentlige Storting som satt samlet 14.-31.3.1864. Valget 22. november 1873 var til det 23. 
ordentlige Storting som satt samlet 2.2.-6.6.1874, 1.2.-11.6.1875 og 1.2.-13.6.1876. Lindstøl 1914c. 

13 Jacob Svendsen var medlem av næringskomite nr. 2 1862-63 og tollkomiteen 1874-76. 

14 De to kandidatene som ble valgt på de første plassene i stortingsvalget for Nedenes amt i 1862, 
var gårdbrukerne H. T. Skjerkholt og O. T. Lindstøl. Losoldermann Svendsen fikk i likhet med 
ingeniørløytnant P. R. Krag 19 stemmer, men ved loddtrekning vant Svendsen den tredje og Krag 
den fjerde og siste stortingsplassen. Lindstøl 1914c: 315. 

15 —Lillesands-Posten 7.10. 1870 

Det har været til liden Ære for Amtet, at dets Valgmænd i saa lang Tid har 
kunnet udstænge denne Mand, og det turde maaske gjøre noget Indtryk, naar 
vi oplyse, at ogsaa Ueland fandt denne Handlemaade utilbørlig. Naar man 
vrager Svendsen [...] maa der med Tiden komme en Reaktion; thi det er ikke 
for stærkt sagt, at man ved en saadan Fremgangsmaade vrager Dygtigheden 
og bænker Middelmaadigheden til Høisædet. [...] I et Amt som Nedenæs, der 
har saa store Interesser paa Søen, burde dog ikke Svendsen skubbes tilside for 
rene Bænkeryttere og Stemmemaskiner, og vi forvente, at Valgmændene fra 
Kystdistrikterne ville samle sig om denne Amtets mest insigtsfulde Repræsen- 


tant for vor Skibsfart." 


Her ser vi altså at Lillesands-Posten ikke bare trakk fram Jacob Svendsen 
som en kandidat fra eget distrikt og la vekt på hans dyktighet, men også 
at han representerte kysten og hadde innsikt i skipsfarten. 

Både signaturen «z» og Lillesands-Posten redaksjonelt talte varmt for 
Svendsen, men til ingen nytte. Som bymann og først og fremst forbun- 
det med skipsfartens interesser nådde han ikke opp. I Nedenes amt stod 
kysten og småbyen mot innlandet, og sjøfartsinteressene mot jord- og 
skogbruket. Det ble fire gårdbrukere som kom til å representere Nedenes 
amt på Stortinget i perioden 1871-73.” 

Gjorde Jacob Svendsen en dårlig jobb på Stortinget? Nei, det ser ikke 
ut til at det var en vanlig oppfatning. I et leserinnlegg i Lillesands-Posten 
høsten 1870 het det: «Ved at sende Svendsen paa Thinget vil man ialfald 
have den Tilfredsstillelse ikke alene at faa høre, at Representanten har en 
Mening, men ogsaa hvordan denne Mening er.» Det må ha passet svært 
bra for skipsføreren, navigasjonslæreren, losoldermannen og havnefogden 
fra småbyen Lillesand å bli medlem av næringskomite nr. 2 på Stortinget 
i1862. Her brukte nemlig Svendsen aktivt sine erfaringer som sjømann. 

I storverket Den norske sjøfarts historie fra 1935 skriver Jacob S. 
Worm-Miller at Svendsen «bragte en sjøfrisk aand ind i odelstings- 
debatten» da emigrantloven av 1863 skulle behandles.” Et viktig spørsmål 


16 —Lillesands-Posten 17.11. 1870 

17 De fire gårdbrukerne som kom på Stortinget fra landdistriktene i Nedenes amt i 1870, var Ole 
Torjesen Lindstøl, Halvor Torjussen Skjerkholt, Nils Pedersen Igland og Knud Larsen Liestøl 
(også lensmann). Lindstøl 1914c. 

18 Worm-Muller 1935: 578-79 

var om det skulle være tillatt å frakte emigranter til Amerika i samme 
skipsrom som salt fetsild i tønner, makrell og tørrfisk. Fra fiskeeksport- 
områdene på bergenskanten og i Nordland ble det protestert heftig mot 
skjerpede krav til emballasje, som man mente ville stanse eksporten. 
Lukten var ubehagelig, ja, rent ut avskyelig, men ikke sunnhetsskadelig, 
hevdet noen. Andre talte for god ventilasjon. 

Svendsen viste til at det var ytterst ubehagelig at hundre mennesker 
befant seg i samme rom som 600 tønner sild under en storm i Atlanter- 
havet. Han skulle ønske at Lagtinget «nogensinde i en storm i 24 timer 
hadde befundet sig paa tyskendæk i et fartøi med sild og fiskeladning om 
bord». Han understreket at emigrantene ikke dro frivillig i et skip med 
fisk og sild. De hadde jo tinget overfarten uten å vite noe om den øvrige 
lasten, og når de kom til Bergen, var de ofte nødt til å gå om bord fordi 
det ikke var annet skip å få. Resultatet ble at den innskjerpede emballasje- 
bestemmelsen til slutt ble vedtatt av sunnhetshensyn. 

Høsten 1873 stilte Svendsen til valg igjen. Nå ble han valgt som fjerde 
og siste representant for bygdene i Nedenes amt, og kom på Stortinget 
for andre gang.” Lillesands-Posten rapporterte i den forbindelse at man 
«I almindelighed hører [...] udtale den største Tilfredshed med Udfal- 
det af Storthingsvalget for Nedenæs». I det relativt knappe referatet fra 
valgforsamlingen i Arendal framgår det at årsaken til tilfredsheten var 
at de utkårede var «prøvede Mænd, som under deres Virken have lagt 
for Dagen, at de ei alene interesserer sig for det offentlige Stel, men at de 
ogsaa have Kundskab og Færdighed til let og sikkert at sætte sig ind i 
nye og mere vanskelige Sager». Personlige egenskaper - kunnskaper og 
ferdigheter — ble altså sterkt vektlagt.”* 

Men gode personlige egenskaper var ikke nok. Etter to perioder på 
Stortinget — og tre mislykkede forsøk — stilte Jacob Svendsen igjen til valg 
i1876, og for siste gang i 1879 — for sjuende gang. Men han ble vraket begge 
gangene. Hvorfor? I stor grad kan det ha skyldtes de skjerpede politiske 
motsetninger mellom en konge- og regjeringstro høyreside (der Svend- 
sen befant seg) og en venstreside i opposisjon på Stortinget. Men det kan 


19 I stortingsvalget for Nedenes amt i 1873 ble lensmann L. K. Liestøl, landhandler A. T. Holm og 
gårdbruker O. T. Lindstøl ble valgt på de tre første plassene. Lindstøl 1914c: 384. 
20 —Lillesands-Posten 28.11.1873 

også forklares med valgordningen, det indirekte flertallsvalget der «the 
winner took it all». Fra Nedenes amt ble nemlig fire gårdbrukere valgt 
både for perioden 1877-79 og 1880—82. Venstresiden gjorde rent bord. 

I 1879 var statsrådssaken det mest brennende politiske spørsmålet. Det 
dreide seg om kongens veto, riksrett og motstand mot parlamentarismen. 
Svendsen hadde først, i likhet med andre representanter på høyresiden, 
stemt mot statsrådenes adgang til Stortinget. Men i 1879 uttalte han der- 
imot at de som nå ble valgt, burde stemme for statsrådssaken. Forresten 
trodde han ikke, tilføyde han, at «det burde øve nogen Indflydelse paa 
Valget, enten Repræsentanterne stemte for eller imod denne Sag; han tro- 
ede ikke der burde lægges saadan Bræt paa denne Sag, da den vilde gaa 
igjennem ligefuldt». På det tidspunktet karakteriserte han seg forøvrig 
som «liberal», noe han mente man «i Bund og Grund [kunde] være [...] 
uden at stemme for denne Sag». ” Venstrerepresentantene ville derimot 
reservere begrepet «liberal» for Sverdrups tilhengere, altså venstresiden. 

Et annet forhold var sparepolitikken. En av valgmennene uttalte i 1879 
at grunnen til at Svendsen ikke var blitt gjenvalgt i 1876, var at «Lands- 
folket var bange for, at han vilde vedblive at være for flot i Bevilgnings- 
sager. Han svarede ikke til de Begreber om Sparsommelighed, som de 
fleste af Amtets Valgmænd nærede». Det ble spesielt vist til at han hadde 
støttet bevilgninger til jernbaner. Svendsen stod altså ikke for den spare- 
politikken som særlig bondetingmennene på venstresiden representerte, 
og som på det tidspunktet hadde oppslutning fra et flertall av valgmen- 
nene i Nedenes amt. 

En tredje grunn til at han ikke ble valgt, fortsatte en annen av valg- 
mennene, var at man hadde funnet ut at han som bymann «stod altfor 
meget paa Byinteresserne mod Landdistrikterne». Etter dette konklu- 
derte Svendsen med at hans «Lyst til at komme paa Thinget var nu meget 
liden». 

Det vi kan konkludere med, er at Svendsen i stor grad representerte 
vage, upopulære og muligens uavklarte standpunkter til tidens bren- 
nende rikspolitiske sakskomplekser og stridsspørsmål. Han var med 
andre ord vinglete. Vi aner også at den politiske polariseringen som 


21 —Lillesands-Posten 4.12.1879 (etter Agderposten). Følgende sitater: samme referanse. 

foregikk i rikspolitikken og på Stortinget på 1860- og 70-tallet, på mange 
måter var i utakt med de lokale motsetningene — by og land, sjøfart og 
jord/skogbruk. Svendsen representerte klare lokale interesser — sjøfarten 
og småbyen, og var talerør for disse på Stortinget. Men i en periode da 
politikken ble polarisert, og da rikspolitiske saker fikk forrang, var et 
brennende engasjement for kysten og sjøfarten ikke tilstrekkelig til å bli 
valgt. Svendsens offentlige virke begrenset seg de følgende årene til lokale 
verv og lokalpolitikken. 


J. A. Henschien - skipsfører, reder og verftseier 


Den andre stortingsmannen fra Lillesandsområdet som ble valgt inn på 
Stortinget i perioden 1862-1931, var Johannes Andreas Henschien. Han 
ble i likhet med Jacob Svendsen valgt to ganger: høsten 1891 (for perio- 
den 1892-94) og høsten 1894 (for perioden 1895-97). I første periode stilte 
han for Moderate Venstre, og deretter for Centrum. Begge disse partiene 
inngikk fra omkring 1900 i samarbeid med Høyre.” Også han befant seg 
altså på den politiske høyresiden - men den mer moderate delen av den. 
Han var partilojal, men konsentrerte seg vesentlig om næringsspørsmål, 
særlig skipsfarten.” 

Henschien var født ved Grimstad, men vokste opp på Nedre Rome- 
rike.** Han dro tidlig til sjøs, og ble skipsfører allerede som 22-åring. 
Gjennom ekteskap med Christophila Henrikke Arentz i 1867 fikk han 
innpass i en familie med røtter tilbake til fornemme, gamle lillesands- 
slekter — Jusnæss og Steenersen. 

I 1878 gikk Henschien i land for godt og slo seg ned på Lofthus i Vestre 
Moland, like nord for Lillesand. Han arvet en ikke ubetydelig sum pen- 
ger, og investerte både i skipsrederi og skipsverft. Men dårlige konjunk- 
turer førte etter en tid til stans i skipsbyggingen. I Vestre Moland fikk 


22 Centrum var utbryter fra Venstre i 1893, og stilte til valg mellom 1893 og 1900. Partiet er ofte 
sett på som en østlandsk avlegger av Moderate Venstre. Centrum, Wikipedia; Moderate Venstre, 
Wikipedia. 

23 I Henschiens stortingsperioder var disse regjeringene: Johannes Steens første venstreregjering 
(6.3.1891-2.5.1893) og Emil Stangs andre høyreregjering (2.5.1893—14.10.1895). 

24 Biografiske opplysninger om J. A. Henschien bygger på notat v/ Kjell Rosenberg (med avskrift av 
nekrolog i Lillesands Tilskuer 5.9.1895); Lindstøl 1914: 367. 

Henschien mange verv og oppgaver.” Etter 12 år som ordfører frasa han 
seg gjenvalg i 1887. 

På Stortinget var Henschien i begge periodene medlem av nærings- 
komite nr. 2, og ble valgt til sekretær i denne komiteen i 1895. Han ble 
også medlem av Lagtinget i 1895. Men 28. august samme år døde han, 
bare 58 år gammel. I nekrologen i Lillesands Tilskuer blir han blant annet 
omtalt slik som ordfører: 


Det kan vel trygt siges, at Vestre Moland aldrig har havt en saa dyktig Ord- 
fører. Han havde en levende Interesse for Kommunens Vel, var Ordensmand i 


høi Grad, saa at intet glemtes eller forsømtes.?5 
Som stortingsmann fikk han dette skussmålet: 


Man vilde [i 1891] have en dygtig Repræsentant for Amtets vig- 
tige Næringskilde, Skibsfarten, og i denne Henseende indtog 
Henschien en meget fremskudt Stilling. Han havde sluttet sig 
til det moderate Parti, men sto forresten Høire-partiet meget 
nær. Nogen egentlig Politiker var Henschien ikke. Han gav 
sig saaledes aldrig af med at holde politiske Taler under Valg- 
tiden f.ex., og i Thinget kastede han sig sjelden ind i Debatten; 
men han havde et fornuftigt Skjøn paa Sagerne og lod sig ikke 
let paavirke ved Agitation. I Sager vedkommende Søvæsenet 
øvede han adskillig Indflydelse. 


64 valgmenn møtte i distriktsforsamlingen i Arendal lør- 


dag 21. november 1891 for å velge stortingsrepresentanter fra 
landdistriktene og ladestedene i Nedenes amt for perioden 


J.A. Henschien (1836-95). 
1892-94. J. A. Henschien ble valgt som den fjerde og siste, i — Foto: Stortingsarkivet. 


tillegg til tre høyrerepresentanter.” 


25 Blant J. A. Henschiens lokale verv og oppgaver kan nevnes at han var formann i direksjonen for 
Vestre Molands Sparebank, forlikskommissær, herredsstyremedlem og valgmann (første gang i 
1879), foruten ordfører i 12 år. 

26 Lillesands Tilskuer 5.9.1895. Følgende sitat: samme referanse. 

27 Den vestlandske Tidende 24.11.1891; Liste over stortingsrepresentanter 1892-1894, Wikipedia. 

I valgkampen høsten 1891 var ikke Henschiens kandidatur gjenstand 
for noen omfattende diskusjon i pressen. Det kan se ut som om han 
først seilte opp som offisiell kandidat et par uker før distriktsforsamlin- 
gen i Arendal, da den konservative siden 5. november holdt prøvevalg 
på valgmenn i Lillesand og Vestre Moland. Hotel Norges nye festsal ble 
tatt i bruk til dette formålet, og flere enn noen gang tidligere ved en slik 
anledning hadde møtt fram. Det var stor enighet om et kompromiss mel- 
lom den nystiftede Lillesands og Omegns moderate Venstreforening og 
Høyre, som hadde sammenfallende synspunkter i de store rikspolitiske 
sakene. De to fraksjonene fikk to valgmenn hver, og den ene av de mode- 
rate var Henschien.* 

Var sjøfolk mindre egnet som politikere enn bønder? Dette spørsmålet 
var gjenstand for en viss diskusjon forut for valget. I et anonymt innlegg 
i Lillesands Tidende 1. oktober 1891 stilte signaturen «T.» seg sterkt kritisk 
til et leserinnlegg i Kristianssands Stiftsavis, som hadde tatt til orde for at 
«Nedenæs - Kyststrøget — er langt bedre tjent med en dygtig Mand fra 
Sætersdal, end en middelmaadig fra sit eget Distrikt». Det som særlig 
stakk, var det underforståtte, nemlig at de middelmådige var sjøfolk, og at 
«Sjøfolk ikke forstaar sig paa Politik». Å oppstille «omtrent udelukkende 
Bønder» som representanter for Nedenes, «hvis fornemste Interesse og 
Livsnerve er Søfarten», oste av «overtro» og fordommer, mente «T.», og 
fortsatte: 


Man er ikke et dummere Folkefærd langs Kysten, fordi man der har havt 
Adgang til bedre Skolegang, og har faaet et lidet Pust fra det Liv, som pulserer 
udi den store Verden, og det er ikke den ufeilbarlige Betingelse for politisk 
Kløgt, at han har levet de bedste Aar af sit Liv i en Fjeldbygd, der væsentlig har 


suget sin politiske Næring af idelig Avislæsning. 


Men at det kunne være vanskelig for en sjømann å følge med i riks- 
politikken, var noe J. A. Henschien selv hadde innrømmet noen år tidli- 
gere. Da han møtte som valgmann til det forberedende møtet i Arendal 


28 —Lillesands Tilskuer 10.11.1891. 
29 Lillesands Tidende 1.10.1891. Årgangene 1887-92 for Lillesands-Posten har ikke latt seg oppspore. 

i forbindelse med stortingsvalget høsten 1879, året etter at han var gått i 
land for godt, ble han bedt om å redegjøre for sine standpunkter. Hans 
svar, slik de ble gjengitt i lokalavisen, tydet ikke på vesentlig innsikt i 
tidens store politiske stridsspørsmål. På generelt grunnlag sa han seg enig 
med de eldre «Landrepræsentanter» i de store spørsmålene. Statsråds- 
saken, derimot, «maatte han sige, han ikke forstod; men han kunne 
maaske lære at forstaa den». Hovedårsaken til hans manglende kjennskap 
til de politiske sakene som hadde vært på agendaen i årene forut, var at 
han i flere år hadde seilt til sjøs, fortalte han, og da brydde han seg verken 
om «Storthing eller Kommune og var aldeles uvidende om slige Ting»> 
Men et visst kjennskap til kommunepolitikk hadde han allerede fått, og 
ytterligere erfaring — både på lokal- og riksplan - skulle han få i fullt 
monn de kommende årene. 

Dagen før valget i 1891, 20. november, fikk Henschien en svært posi- 
tiv omtale av en lillesander i den konservative arendalsavisen Den vest- 
landske Tidende: 


Som større skibsreder og indsigtsfuld mand i søvæsenet i det hele taget har 
man i hr. Johannes Henschien i Lillesand. Opmærksomheden bør ganske vist 
rettes paa ham som en der paa en værdig saavelsom dygtig maade vil kunne 


repræsentere amtet. 


Den anonyme lillesanderen framhevet at Henschien hadde røktet sine 
verv i kommunen «med sjelden stor dygtighed», at han var «i besiddelse 
af grundige kundskaber — har sproget i sin magt baade at skrive og tale 
sikkert og let for sig» og at han var «af et nobelt Karakter og en meget 
dannet mand i sin bedste manddomsalder». Det ville være vanskelig å 
finne en annen tilsvarende dyktig tingmann.” 

Men så våknet anonyme «X», åpenbart bosatt et stykke øst for Lille- 
sand. På selve valgdagen fikk han — for det var høyst sannsynlig en mann 
- inn en liten meningsytring i arendalsavisen. Han konstaterte at alle 


30 — Lillesands-Posten 8.1.1880. (Referat fra Agderposten.) Ved dette valget fikk Henschien bare få 
valgmannsstemmer. I representant-valget fikk han én stemme, og i suppleant-valget 5 stemmer. 
Lindstøl 1914c: 422. 

31 — Den vestlandske Tidende 20.11.1891, leserinnlegg datert 17.11. 

var enige om at Nedenes amt burde være godt representert av skipsfarts- 
interesserte menn. Lillesand og Vestre Moland unte han riktig nok en 
representant, «men mere end en heller ikke». Selv om det blant de fire 
valgmennene fra Vestre Moland (inklusive Lillesand) var to skipsredere — 
Gerh. Krog foruten Henschien — burde bare Henschien komme i betrakt- 
ning, framholdt han. «X» ønsket nemlig også dyktige skipsredere med 
interesse for stortingsvervet fra den østlige delen av amtet? Med andre 
ord: En viss geografisk balanse ble her tillagt stor vekt. 

Sjøfolks egnethet som politikere kom også opp i valgkampen høsten 
1894. Den var som tidligere preget av stor avstand mellom høyre- og 
venstresiden. Unionspolitikken, som var høyt oppe på agendaen, splittet. 
I Nedenes amt var det nå som før viktig for mange at sjøfartens interes- 
ser var representert på tinget. Men «hvis radikalerne seirer», advarte 
Lillesands Tilskuer i slutten av oktober, ville det ikke bli tatt stort hen- 
syn til «Sjøfolkene og deres Interesser». Grunnen var ifølge den konser- 
vative avisen at «efter Radikalernes Sigende forstaar Sjøfolkene sig ikke 
det Gran paa Politik. Sjøfolkene kan være gode at have med til at betale 
Skatter; men til at have nogen Mening i Politiken - -, Nei, der faar de staa 
tilbage for forhenværende Statsraader og Kirkesangere!»» 

Da valgforsamlingen kom sammen i Arendal 22. november 1894 for 
å velge stortingsrepresentanter for perioden 1895-97, tilhørte 48 av de 
78 valgmennene i Nedenes amt Høyre og Moderate Venstre i valgsam- 
arbeid, og 30 Venstre. I likhet med tre år tidligere fikk høyresiden samt- 
lige representanter. J. A. Henschien, som nå stilte for partiet Centrum, 
ble innvalgt som andre representant fra Nedenes amt, mens de tre øvrige 
representerte Høyre3* Men som nevnt døde Henschien i august 1895, og 
første varamann, handelsfullmektig C. S. Aasen, rykket inn. Det endte 
derfor med at ingen av representantene fra bygdene i Nedenes amt kom 
til å representere sjøfarten i denne perioden. De øvrige var en kasserer og 
to gårdbrukere. Sjøfarten var i ferd med å forsvinne som amtets viktigste 


32 Den vestlandske Tidende 21.11.1891, leserinnlegg. 

33  Lillesands Tilskuer 25.10.1894. 

34 Disse representerte Nedenes amt på Stortinget 1895- 97 i tillegg til J. A. Henschien og hans vara- 
mann, C. S. Aasen: Kasserer Jakob Aall Bonnevie (H), gårdbruker Ole Eriksen Grændsen (H) og 
gårdbruker Nils Pedersen Igland (H). Lindstøl 1915: 525. 

næring, og det samme var stortingsrepresentantene som representerte 


næringen. 


I det følgende tiåret, 1896-1906, kom ingen stortingsrepresentanter fra 


Lillesand, Vestre Moland eller Høvåg.» Da den tredje stortingsrepresen- 


tanten fra Lillesand gjorde sitt inntog på den rikspolitiske arenaen i 1907, 


var det helt andre saker som stod på den politiske agendaen. Nå var det 


definitivt ikke skipsfarten som stod i fremste rekke. 


N. Chr. Gauslaa 
- «Lillesands almægtige Diktator» 


Noan Christian Gauslaa må kunne karakteriseres som den største stor- 


tingspolitikeren Lillesand har hatt. Han var lærer og skolebestyrer, utgi- 


ver og redaktør av Lillesands-Posten, industridrivende og 
bankmann, kommune- og stortingspolitiker. Ikke minst 
som redaktør (fra 1902) og ordfører (fra 1907) satt han med 
«bukta og begge endene». Av den konkurrerende høyre- 
avisen Lillesands Tilskuer ble han i 1908 omtalt som «Lille- 
sands almægtige Diktator». 

Han var sønn av smed og skipsreder Nils Christian 
Sørensen Gauslaa og Gusta Govertsdatter f. Tellefsen og gift 
med rederdatteren Martha Maria f. Terjesen (1864-1934). 
Noe som kan ha hatt en viss betydning for hans samfunns- 
engasjement og politiske ståsted, var at han var sønne- 
sønns sønn av lofthusmannen Halvor Kittelsen Gauslaa fra 
Herefoss. 

N. Chr. Gauslaa fikk en solid utdannelse og hadde i 
oppveksten god støtte av sin far, som gjennom flere tiår 


Noan Chr. Gauslaa (1864-1952). 


Maleri i Lillesand rådhus. Eier: 
Lillesand kommune. Foto: Roald 
Hermansen. 


35 I stortingsvalget i 1897 stilte skipsreder T. A. Birknes fra Vestre Moland for Venstre. Han ble 
valgt som 3. varamann fra Nedenes amt. Samtlige fire stortingsrepresentanter fra amtet tilhørte 
partiet Venstre. Men Birknes møtte ikke på Stortinget i denne perioden, 1898-1900. Heller ikke 
i neste stortingsperiode, 1900-03 (med stortingsvalg 1900) kom han på Stortinget. Da var han 
4. varamann for Venstre (som også denne perioden hadde samtlige fire representanter fra 


Nedenes amt). Lindstøl 1915: 548; 569-70. 


36 Lillesands Tilskuer 10.12.1908, redaksjonelt under overskriften «Lillesands Diktator», i forbin- 


delse med valg av to medlemmer til skolestyret. 

var engasjert i kommunale saker og også var ordfører (1888 og 1895). 
I 1882 begynte han å studere språk og historie ved Maribogadens skole 
i Kristiania, og i 1891 tok han lærereksamen og ble cand.philol. I årene 
1886-1900 var han lærer flere steder, før han i januar 1901 ble bestyrer 
(adjunkt, overlærer og lektor) ved det som da het Lillesand kommunale 
høiere almenskole (Middelskolen). Den stillingen hadde han i nærmere 
35 år, til august 1935. 

I Lillesand bystyre ble han for første gang innvalgt i 1905, og fra 1907 
var han ordfører sammenhengende i 30 år for partiet Venstre. I tillegg 
hadde han flere andre verv.” 

Gauslaa representerte partiet Venstre på Stortinget, valgt fra Sand krets 
i Nedenes amt 1907-09, 1913-15 og 1916-18. Han møtte også på det over- 
ordentlige (ekstraordinære) Stortinget i 1918. I den første perioden var han 
medlem av næringskomite nr. 2. I den andre perioden var han medlem av 
næringskomite nr. 1, i den tredje perioden nestformann i denne komiteen 
og 1913-18 sekretær i Odelstinget. Gauslaa var aktiv i avholdsbevegelsen i 
Lillesand, og var også formann i Stortingets avholdsgruppe 1913-15. Hele 
54 av de 123 stortingsrepresentantene var medlemmer av denne gruppen 
i Gauslaas formannsperiode. 

I stortingsperioden 1919-21 var Gauslaa ute av rikspolitikken.’ Men fra 
1922 var han i fire stortingsperioder (1922-24, 1925-27, 1928-30 og 1931-33) 
varamann for Aust-Agder fylke, som tidligere Nedenes amt nå het.» Han 
møtte da flere ganger på Stortinget for representanten Torjus Værland 


37 N. Chr. Gauslaa var blant annet skolestyreformann (1904-06), ordfører i forstanderskapet 
og formann i kontrollnemnda i Lillesands Sparebank (fra 1903), formann i direksjonen for 
Lillesand-Flaksvatnbanen (1906-07 og 1913-47) og formann i Kokkenes Brug (fra 1917). I 1927 
skrev han sparebankens 75-års jubileumsskrift. 

38 Bjørnstad 1949: 61. Ved stortingsvalget i oktober 1918 for perioden 1919-21 ble gårdbruker T. 
Aamlid (V) fra Birkenes valgt med lensmann B. Kleveland (V) fra Høvåg som varamann. De 
vant første valgomgang med henholdsvis 1508 og 1892 stemmer. I omvalget vant de med 2063 og 
2075 stemmer. Kleveland møtte ikke på Stortinget i denne perioden. Disponent G. A. Vennes- 
land fra Vestre Moland stilte også til valg med gårdbruker P. K. Grevstad som varamann for 
Høyre og Frisinnede Venstre. I første valgomgang fikk de henholdsvis 1252 og 1253 stemmer. De 
gikk videre til omvalget, og fikk 1759 og 1754 stemmer, men ble altså slått av venstrekandidatene 
Aamlid og Kleveland. 

39 Ved lov av 14. august 1918 ble inndelingsbetegnelsen «amt» endret til «fylke». 


92 


HVA VAR DET MED LILLESAND? 


(Venstre) fra Vegårshei: I 1922, 1923, 1924, 1928-30 og i 1931. I disse årene 
var han medlem av lønningskomiteen (1923, 1924), utenriks- og konsti- 
tusjonskomiteen (1928-30 og 1931), den forberedende fullmaktskomiteen 
(1930) og Lagtinget (1928-30 og 1931). 

Da lærer Aanund Tveit portretterte Gauslaa i Fylkingen i 1938, siterte 
han en høyremann: «Han ligger som en død manet over byen og kveler 
dens utvikling.» For «Gauslaa og Lillesands bystyre har ofte - kanskje 
oftest - vært det samme», fortsatte han. Dessuten eide han lokalavisen. 
«Jeg har min avis», kunne Gauslaa si, og der kom hans og Venstres menin- 
ger tydelig fram - ikke minst i avholdssaken, som stod i fremste rekke på 
den politiske agendaen, både lokalt og nasjonalt. Men selv om mange var 
uenig med ham og mislikte hans kampmetoder og den «faderlige, belæ- 
rende tonen», var hans dominerende stilling også med på å skape ro og 
fasthet. «Gauslaa-perioden» var enestående i Lillesand.” 

Da N. Chr. Gauslaa ble portrettert og intervjuet av Birger Gauslaa i 
Lillesands-Posten i forbindelse med 75-års dagen 11. oktober 1939, ble hans 
«dimensjoner, virkefelt og arbeidskraft» kommentert slik: 


Det synes reint ufattelig at han har kunnet overkommet det alt, og det — vel 
å merke — på den grundige og samvittighetsfulle måte som er egen for ham. 
Men han har overkommet det, og han sitter ennå i dag inne med en sjelden 


arbeidskraft — tross sine 75 år.” 


Han døde i 1952, 88 år gammel. 

Vi skal først stoppe opp ved stortingsvalget høsten 1906, da Gauslaa for 
første gang ble valgt. Dette stortingsvalget var det første etter at unionen 
med Sverige var oppløst. De spørsmålene som helt siden begynnelsen av 
1890-årene hadde skilt partiene fra hverandre og skapt store stridigheter, 
var dermed falt bort. Det førte til endrede og til dels uklare partigren- 
ser. Mange velgere så vel som ledende politikere — særlig på høyresiden, 


40 Torjus Værland (1868-1954) fra Vegårshei ble valgt til stortingsrepresentant sammenhengende 
i fem perioder 1919-33. Gauslaa møtte siste gang som varamann for Værland da han ble sosial- 
minister i Mowinckels andre regjering 1928-31. Torjus Værland, Wikipedia. 

41 — Fylkingen 11.2.1938, «Sørlandsprofiler», kopi i Kjell Rosenbergs privatarkiv, Lillesand kommune. 

42 —Lillesands-Posten 10.10.1939. 

men også på venstresiden — ville beholde Christian Michelsens borgerlige 
samlingsregjering.* 

I 1906 foregikk valget i Nedenes amt for første gang direkte og kretsvis. 
Sand krets — en av de fire kretsene i Nedenes amt — bestod av herredene 
Herefoss, Fjære, Landvik, Eide og Birkenes, foruten Vestre Moland, 
Høvåg og ladestedet Lillesand. 

Valgordningen med direkte valg i enmannskretser fungerte slik at 
dersom ingen av kandidatene som stilte til valg oppnådde absolutt fler- 
tall (mer enn 50 prosent av stemmene), ble det holdt en ny valgomgang 
(omvalg). Nå var det tilstrekkelig med simpelt flertall. Den nye valg- 
ordningen la opp til politisk polarisering, favoriserte de store partiene 
og innbød til valgsamarbeid. Men i Nedenes amt var partikonstellasjo- 
nene ganske oversiktlige, med to konkurrerende partier: Samlingspartiet 
(Høyre, Moderate Venstre og Frisinnede Venstre) og Venstre. 

På denne tiden var det flere enkeltspørsmål, sakskomplekser og sær- 
interesser som for mange veide tyngre enn spørsmålet om høyre eller 
venstre. De viktigste var jernbanespørsmål, avholdssak, kirkelig strid, 
konsesjonslovene (hjemfallsretten), interessene til bøndene og bygdene 
(fra 1896 organisatorisk samlet i Norsk Landmandsforbund) samt mål- 
saken. Gauslaa, som tilhørte det som gjerne ble kalt «kjernevenstre» eller 
«det rene Venstre», var opptatt av de sentrale venstresakene, ikke minst 
avholdssaken. 

I 1906 ble Gauslaa - den 42 år gamle bymannen, avholdsmannen, 
skolebestyreren, avismannen og ordføreren — valgets vinner, selv om han 
verken var målmann eller tilhørte gårdbrukerstanden. Det ser heller ikke 
ut til å ha talt synderlig til hans ugunst at han kom fra den vestre delen 
av Sand krets, selv om enkelte brukte dette som et argument mot ham. 

Avholdssaken var høyt oppe på den politiske agendaen på denne tiden, 
og kan ha hatt avgjørende innvirkning på valgutfallet. «Totalfolkets» 
landsmøte hadde nemlig vedtatt at ingen stortingskandidater kunne få 


43 Christian Michelsens borgerlige samlingsregjering - en koalisjon av deler av Venstre, Høyre, 
Moderate Venstre og Samlingspartiet — tiltrådte 11.3.1905. Den avløste Francis Hagerups regje- 
ring, som var en koalisjon av Samlingspartiet (Høyre og moderate krefter fra Venstre), Venstre 
og Høyre. Christian Michelsens regjering, Lokalhistoriewiki. 

stemmer fra deres medlemmer med mindre de klart og bindende aksep- 
terte samtlige av deres programposter. 

Før stortingsvalget i 1906 ble de konservative kandidatene og deres 
varamenn i Sand krets spurt av «Totalisternes kredsnevnd i Sands valg- 
kreds» ved formann Torjus Hanssen om «deres stilling til afholdsfolkets 
program». Venstrekandidatene N. Chr. Gauslaa og Knud T. Aamlid var 
det ikke nødvendig å spørre — de var begge profilerte totalavholdsfolk. 

Prost Karl Kobro ville som stortingsrepresentant strekke seg langt for 
å få bukt med «drikkeondet», bedyret han. Men han hadde likevel reser- 
vasjoner mot enkelte av postene på totalistenes valgprogram, og konklu- 
derte slik: «Idet jeg saaledes reserverer mig [...], vil jeg tilføie, at dersom 
afholdsfolket derfor unddrager mig sin stemme, faar de saa gjøre.» Ben- 
dix K. Imenæs var totalavholdsmann, og kunne derfor uforbeholdent si 
seg enig i og tiltre avholdsfolkets valgprogram. 

Gauslaa og Kobro gikk videre til omvalget i 1906, og totalavholdsman- 
nen Gauslaa ble som nevnt valgets vinner. På nasjonalt nivå fikk Ven- 
stre 73 av de 123 stortingsmandatene, og dermed et overveldende flertall 
(59 prosent).* To av de fire fra landdistriktene i Nedenes amt som var 
på Stortinget i perioden 1907-09, representerte Venstre, og de to andre 
Samlingspartiet.” 

Vi skal også stoppe opp ved stortingsvalget høsten 1909 (for perioden 
1910-12). Ved dette valget fikk Høyre og Frisinnede Venstre til sammen 
rent flertall på Stortinget med 65 av de 123 representantene, mens Venstre 


44 Tvedt 2017. I tillegg til Venstre og Samlingspartiet ble Sosialdemokratene (10 representanter) og 
Radikale folkeparti (4 representanter) valgt inn på Stortinget i 1906. Mandatfordelingen endret 
seg noe i stortingsperioden. 

45 Lindstøl 1915: 625-26; Stortingsvalget 1906, Wikipedia. Foruten Gauslaa satt disse på Stortinget 
fra Nedenes Amt i stortingsperioden 1907-09: gårdbruker Peder Tjøstolfsen Aas (Samlingspar- 
tiet, valgt fra Holt krets), gårdbruker Finn Blakstad (Samlingspartiet, valgt fra Nedenes krets) 
og forhenværende statsråd Lars Knutson Liestøl (Venstre, valgt fra Setesdal krets). Statsminister 
Christian Michelsens borgerlige samlingsregjering gikk av 23. oktober 1907. Jørgen Løvland (V) 
ble statsminister (samtidig som han fortsatte som utenriksminister) for en samlingsregjering, 
som satt fram til 19. mars 1908. I 1908 dannet Gunnar Knudsen en mindretallsregjering med 
støtte fra De forenede norske Arbeidersamfund. Denne venstreregjeringen satt fram til 2. febru- 
ar 1910. 

Hans Thorvald Hansen (1854- 


1931). Eier: Forfatteren. 
Foto: Roald Hermansen. 


stod tilbake med 45 og Sosialdemokratene med 11 represen- 
tanter.” I Nedenes amt hadde også Høyre og Frisinnede 
Venstre framgang og Venstre tilbakegang ved dette valget. 
Likevel gikk mandatet i to av kretsene, Holt og Setesdal, til 
Venstre. Høyre kapret derimot mandatet i Nedenes krets.” 

Hvordan gikk det i Sand krets? Her var to representanter 
fra Lillesand å finne: N. Chr. Gauslaa, som stilte til gjen- 
valg for Venstre, og skipsreder Hans Thorvald Hansen, som 
stilte for Frisinnede Venstre for første gang. I første valg- 
omgang fikk Gauslaa flest stemmer, med høyrekandidaten 
Bendix K. Imenæs fra Landvik på andreplass. I omvalget 
vant derimot Imenæs med Hansen som varamann. Som 
tidligere nevnt møtte Hansen på Stortinget i 1911 og 1912 
under Imenæs' sykdom. 

Vi skal i det følgende se nærmere på velgeroppslutningen 
og -atferden i Sand krets ved valget i 1909. Som vi har sett, 


ble Gauslaa valgt til stortingsrepresentant for perioden før, 1907-09. Han 


ble også valgt for de to etterfølgende periodene, 1913-15 og 1916-18, men 


altså ikke for 1910-12. Spørsmålene blir derfor: Hvorfor vant Høyre val- 


get i 1909? Hvorfor nådde ikke venstremannen Gauslaa opp? Kan utfal- 


let knyttes til det faktum at norske kvinner ved dette stortingsvalget for 


første gang hadde stemmerett?’ Kan årsaken ha vært at kvinnene mobili- 


serte og stemte annerledes — dvs. mer konservativt - enn mennene? 


46 


47 


48 

Liste over Norges regjeringer, Wikipedia; Tvedt 2017, 2019. I tillegg til Venstre, Høyre og Frisin- 
nede venstre ble Sosialdemokratene (11 representanter) og Radikale folkeparti (2 representanter) 
valgt inn på Stortinget i 1909. Gunnar Knudsens regjering søkte avskjed og gikk av i februar 1910, 
og ble erstattet av Wollert Konows samarbeidsregjering mellom Høyre og Frisinnede Venstre. 
Da den gikk av i februar 1912, ble den erstattet av Jens Bratlies samarbeidsregjering, som støttet 
seg på de samme partiene. Denne regjeringen gikk av i slutten av januar 1913. 

Foruten Bendix Karelius Imenæs (Høyre, valgt fra Sand krets) satt disse på Stortinget fra Nede- 
nes amt i stortingsperioden 1910-12: lærer og lensmann Tallak Olsen Lindstøl (Venstre, valgt 
fra Holt krets), gårdbruker Finn Blakstad (Høyre, valgt fra Nedenes krets) og forhenværende 
statsråd Lars Knutson Liestøl (Venstre, valgt fra Setesdal krets). 

Kvinnenes stemmerett ved stortingvalget i 1909 var begrenset: Den gjaldt nemlig bare kvin- 
ner som hadde fylt 25 år og som betalte skatt av en inntekt på minst kr. 300 på landet eller 
kr. 400 i byene, eller som levde i formuesfellesskap med en mann som betalte skatt. Kvinner som 
oppfylte disse betingelsene hadde hatt stemmerett ved kommunevalgene fra 1901. Fra og med 
stortingsvalget i 1915 (vedtatt i 1913) hadde kvinner over 25 år alminnelig stemmerett på lik linje 
med menn. Søbye & Dørum 2020. 


HVA VAR DET MED LILLESAND? 


I sin prisbelønte artikkel «De glemte kvinnevalgene» konstaterer 
historikerne Eirinn Larsen og Lars Fredrik Øksendal at dette valget var 
det store gjennombruddet for norske kvinner som politisk ressurs. Utfal- 
let av valget — seieren til Høyre og Frisinnede Venstre — kan etter deres 
oppfatning direkte forklares med kvinnestemmene. * Men hvordan og 
hvorfor stemte kvinnene annerledes enn mennene? Og hvordan utgjorde 
kvinnene en forskjell i Sand krets? 

Når det gjelder valgdeltakelsen i Sand krets, er det første vi kan merke 
oss at den nå som før var vesentlig høyere i ladestedet Lillesand enn 
på bygdene rundt. Når det gjelder kvinnenes valgdeltakelse, var også 
den høyest i Lillesand. Et oppsiktsvekkende trekk er at prosentandelen 
stemmeberettigede kvinner som stemte, var høyere enn for mennene. 
Dette slo særlig sterkt ut på grunn av et spesielt demografisk trekk. Det 
var nemlig — vesentlig på grunn av krisen i skipsfarten med påfølgende 
utflytting — langt flere kvinner enn menn hjemmehørende i Lillesand på 
denne tiden.” 

Hvorfor var kvinnenes valgdeltakelse spesielt høy i Lillesand? I hoved- 
oppgaven om stortingsvalget i Nedenes amt 1909 skriver Arna Unander 
Høegh-Omdal at dette «er ikke lett å si». Men samtidig antyder hun at 
det særlig hadde med de to kandidatene fra Lillesand som stilte i første 
valgomgang, nemlig N. Chr. Gauslaa og Hans Thorvald Hansen, å gjøre. 
Det var spesielt Hansen som profitterte på kvinnemobiliseringen. Det var 
stor aktivitet blant såkalt bedrestilte kvinner i Lillesand og Vestre Moland 
på den tiden.” 

I omvalget stod kampen mellom Gauslaa og Imenæs. Nå skjedde en 
enda sterkere kvinnemobilisering enn i første valgomgang, et trekk som 
forøvrig kan registreres over hele landet.” Antall avlagte kvinnestemmer 
i Sand krets ble nesten fordoblet. 


49 Larsen & Øksendal 2013: 564. Artikkelen ble i 2014 tildelt «HT-prisen» av Den norske historiske 
forening (HIFO) for mest nyskapende bidrag til Historisk tidsskrift i 2013. 

50 Folketellingen 1910. Folketallet i Lillesand gikk tilbake fra 1508 i 1891 til 1239 i 1910. Kvinneande- 
len var begge årene 57 %. I 1910 bodde det 705 kvinner og 534 menn i Lillesand. 

51 Høegh-Omdal 1977: 85. På følgende side er også en interessent analyse av valgatferden i Vestre 
Moland. Blant annet kopler hun mennenes svikt i frammøte i til Imenæs' manglende appell. 

52 Larsen & Øksendal 2013: 579 

Et helt fundamentalt poeng er at velgerne — i dag som i 1909, og kvinner 
så vel som menn — bruker sin stemmerett når valget oppfattes som vik- 
tig.” Velgerne i Sand krets må ha oppfattet valget, og da særlig omvalget, 
som spesielt viktig. Og mobiliseringen var kraftig i Lillesand, der både 
N. Chr. Gauslaa og Hans Thorvald Hansen var hjemmehørende. I Lille- 
sand stemte hele 84 prosent av de stemmeberettigede kvinnene, men bare 
67 prosent av mennene ved omvalget. 

Gauslaa tapte altså valget. Og det synes temmelig klart at de 1090 
kvinnestemmene i Sand krets avgjorde valget i konservativ retning. Min 
næranalyse av valget støtter konklusjonene til Larsen og Øksendal, som i 
artikkelen om «de glemte kvinnevalgene» klart og entydig konkluderer at 
mandatet ville blitt tatt av Venstre uten kvinnestemmene.>* Høyst sann- 
synlig ville Gauslaa ha kapret stortingsplassen dersom ikke kvinnene 
hadde hatt stemmerett, eller dersom de ikke hadde mobilisert så kraftig 
ved dette valget. Det gjaldt å ha kvinnetekke, noe Gauslaa åpenbart ikke 
hadde i like stor grad som sin motkandidat! 

Men det var ikke bare i Sand krets at valgutfallet sannsynligvis ville 
blitt et annet uten kvinnestemmene. Larsen og Øksendal konkluderer 
også med at Høyre og Frisinnede Venstre totalt ville ha tapt 18 mandater 
dersom bare menn hadde fått stemme i 1909. Det konservative stortings- 
flertallet ville dermed gått tapt, og Wollert Konow hadde ikke kunnet 
danne regjering.” Så viktige var kvinnestemmene i 1909. 

I 1912 kom Gauslaa tilbake på Stortinget. Han ble valgt med rent fler- 
tall i Sand krets, og det var derfor ikke nødvendig med omvalg. Stor- 
tingsvalget i oktober 1915 (for perioden 1916-18 samt det overordentlige, 
ekstraordinære storting i 1918) var siste gang Gauslaa ble valgt som fast 
representant til Stortinget, denne gangen ved omvalg. Dette valget var 
det første der kvinner hadde allmenn stemmerett på lik linje med menn. 
Nå utgjorde kvinnene et flertall av velgerne i Lillesand og Vestre Moland, 
men ikke i Høvåg. I Lillesand var kvinneoverskuddet i befolkningen som 
nevnt betydelig på denne tiden. Men Gauslaas sterke oppslutning tyder 


53 Larsen & Øksendal 2013: 574-75 
54 Larsen & Øksendal 2013: 588 
55 Larsen & Øksendal 2013: 582 

ikke på at kvinnene der i vesentlig grad stemte annerledes - dvs. mer 
konservativt - enn mennene ved dette valget. 

Da stortingsvalget ble avholdt 21. oktober 1918, bare få uker før første 
verdenskrig ble avsluttet, stilte ikke N. Chr. Gauslaa til gjenvalg. Han 
hadde stilt til valg ved samtlige fem stortingsvalg fra 1903 til og med 1915, 
og hadde sittet på Stortinget i tre av de fem periodene, i til sammen ni år. 
Men nå var han ute av rikspolitikken — enn så lenge. Han kom nemlig 
tilbake. I årene 1922-31 var han sammenhengende vararepresentant for 
Aust-Agder fylke, og møtte i lange perioder på tinget. 


Oppsummering 


I perioden 1862-1918 kom, som vi har sett, fire menn fra Lillesandsområ- 
det på Stortinget: Jacob Svendsen, J. A. Henschien, Hans Thorvald Han- 
sen og N. Chr. Gauslaa. Oppmerksomheten har vært konsentrert rundt 
de tre som satt lengst: Svendsen, Henschien og Gauslaa. Avslutningsvis 
skal vi peke på noen sentrale kriterier for å bli valgt og vraket. 

Stortingsvalgene ble raskt og tydelig politiserte fra slutten av 1860- 
årene, og det ble etablert en tydelig venstre- og høyreside på Stortinget. 
Dette ga seg også regionale utslag. Ett parti eller én partikonstellasjon 
gjorde flere ganger rent bord. Men ennå i flere år var også bosted og 
næring viktige kriterier for valg av representanter, særlig dimensjonene 
kyst-innland, by-bygd og maritime næringer i forhold til jord- og skog- 
bruksinteresser. Fram til forrige århundreskifte mente mange at det var 
svært viktig at skipsfarten var representert på Stortinget. Men etter at den 
forsvant som amtets viktigste næring, forsvant også stortingsrepresen- 
tantene som representerte den. 

Selvfølgelig spilte personlige egenskaper inn. Alle de fire stortings- 
representantene fra vårt område var også engasjert i lokalpolitikken, til 
dels i lange perioder og i mange ulike verv. To av dem hadde «politikken 
i blodet» - Henschiens far hadde vært stortingsmann, og Gauslaas far 
hadde vært ordfører. 

Både Svendsen, Henschien og Gauslaa var ordførere og ble gjenvalgt 
flere ganger, noe som er uttrykk for en enestående posisjon i lokalsam- 
funnet. Men det skal likevel ikke forstås som om de hadde allmenn 

oppslutning. Til det var de politiske motsetningene for store. Samtidig 
var det slik at rikspolitiske motsetninger ikke alltid, og til alle tider, ga seg 
direkte utslag i lokalpolitikken. Ledende rikspolitikere kunne være split- 
tende ved stortingsvalg, men samtidig samlende lokalt. Uansett hadde de 
stor innflytelse og påvirkningskraft. 

På mange måter var Gauslaa i en klasse for seg, med sine mange makt- 
posisjoner. Han skilte seg ut i kraft av å være en av ytterst få i Lillesands- 
området med høyere utdannelse. Hans erfaringer fra rikspolitikken 
hadde stor betydning for hans virke lokalt, som lærer, skolebestyrer og 
lokalpolitiker, men ikke minst som redaktør og eier av Lillesands-Posten. 
Gjennom avisen nådde hans budskap bredt ut til lokalbefolkningen. 

Det at det stilte sterke lokale kandidater ved de fleste stortingsvalgene, 
menn som også hadde en sentral posisjon i lokalpolitikken og ellers i 
lokalmiljøet, virket inn på den politiske interessen og fikk velgerne til 
valgurnene, enten de var for eller mot den lokale kandidaten. Vi har 
samtidig sett at valgoppslutningen varierte sterkt i perioden 1850-1920, 
men generelt var økende. En annen linje vi har fulgt, er utviklingen 
fra indirekte valg og få stemmeberettigede, til direkte valg og allmenn 
stemmerett for både menn og kvinner fra 1913. Kvinnestemmene hadde 
avgjørende innflytelse på valgutfallet i 1909. 

Valgene ble mer politiserte fra 1870-årene. I tiårene på begge sider av 
forrige århundreskifte var store og viktige politiske saker på den nasjo- 
nale dagsorden, og de politiske partiene stod til dels langt fra hverandre. 
Sist på 1800-tallet gjaldt det kampen om parlamentarismen, flaggsaken 
og konsulatsaken. Det gjaldt også avholdssaken, unionsoppløsningen 
og kongevalget samt kvinnestemmeretten. De nasjonale sakene var noe 
stemmeberettigede i lokalsamfunnene rundt om i landet skulle ta stilling 
til. Gauslaa var både folkeopplyser og meningsbærer, og målbar Venstres 
synspunkter i disse og en rekke andre saker. 

Hva med dimensjonen øst-vest på Agder, forholdet mellom Aust- 
og Vest-Agder fylker, og mellom byene langs kysten, særlig Arendal og 
Kristiansand? Dette er ikke forhold som har vært mulig å spore i det 
foreliggende materialet. Det kan se ut til at disse dimensjonene, og Lille- 
sandsområdets marginalisering, først ble en realitet senere på 1900-tallet. 
Hva som kan forklare det, ligger utenfor tidsrammen til dette kapitlet og 

vil kreve nærmere undersøkelser av valgene i hundreårsperioden 1920— 
2020. Men noen forklaringer, som ble antydet innledningsvis, kan vi heri 
avslutningen utdype noe: Én kan være knyttet til valgordningen. Mellom 
1906 og 1918 var det flertallsvalg i enmannskretser. Nåværende Lillesand 
kommune (den gang ladestedet Lillesand samt herredene Vestre Moland 
og Høvåg) var da ingen utkant, men et relativt folkerikt kystområde i 
Sand krets. Stortingsvalget i 1921 ble for første gang gjennomført etter 
den valgordningen vi siden har hatt: Forholdstallsvalg i flermannskretser. 
I Aust-Agder fylke ble Lillesandsområdet en utkant. En viss betydning 
kan også utviklingen fra valg uten politiske partier, via topartisystem 
(med flere stortingsrepresentanter fra hvert parti) til flere partier (og 
gjerne bare én Aust-Agder-representant fra de største partiene) ha hatt. 
Det var åpenbart ikke mulig for en lillesander å bli satt på førsteplassen 
på de største partienes lister, og dermed oppnå fast plass på Stortinget. 

Lillesands marginalisering kan også ha vært et resultat av Kristiansands 
vekst og Arendals tilbakegang, og det at vestre deler av Aust-Agder (med 
Lillesand) ble trukket mot Kristiansand med åpningen av Varoddbrua i 
1956 og stamveien mellom Kristiansand og Lillesand i 1960. Ikke minst i 
forbindelse med diskusjonen om sammenslåing av de to fylkene i tiårene 
forut for 1. januar 2020, da Aust- og Vest-Agder ble til ett Agder, ble denne 
dimensjonen aktualisert. Men da avgjørelsen først var tatt, ble Lillesand — 
både på det geografiske og mentale kartet — liggende i sentrum av det nye 
Agder. Det har allerede påvirket — og vil sannsynligvis fortsette å påvirke 
- valgbarheten til kandidater fra Lillesandsområdet. 

(i fellesskap) og Risør valgte egne stortingsrepresentanter 


101 


KAPITTEL 4 


Lillesands Tilskuer 1894—95, 1898, 1908. 
Den vestlandske Tidende 1891. 
Fylkingen 1938. 

Frivillige organisasjoner 
og regionbygging 
Et eksempel fra Agder 


Dag Hundstad 


Den 1. januar 2020 ble Aust- og Vest-Agder slått sammen til én fylkes- 
kommune. Agder er blitt én administrativ enhet. Samtidig er det ingen 
tvil om at Agder/Sørlandet eksisterte som identitetsregion også før denne 
sammenslåingen. Det er vanskelig å dokumentere regional identitet, men 
ved å bruke fylkesoverskridende organisasjoner som inngang, kan en i 
det minste kartlegge i hvilken grad landsdelen har fungert som et rele- 
vant og hensiktsmessig territorielt rammeverk for frivillig samhandling. 
Dette kan i sin tur si noe om regional tilknytning og identifikasjon. 

I dette kapitlet vil jeg undersøke hvilken rolle de fylkesoverskridende 
organisasjonene har spilt for regionbyggingen på Agder før fylkes- 
sammenslåingen. Dette spørsmålet kan jeg ikke se har vært stilt tidligere, 
og det finnes få relevante studier å bygge på. I og med at det ikke er oppret- 
tet noen database eller utarbeidet noen oversikt over det historiske orga- 
nisasjonskartet i landsdelen, må vi ty til andre analyseverktøyer. Agder 
Historielag vil bli brukt som et eksempel på en fylkesoverskridende orga- 
nisasjon. Felles historieforståelse er et grunnleggende premiss for å skape 
en regional samhørighet, og spørsmålet er da i hvilken grad historielaget 
har bidratt i regionbyggingen. Først vil jeg imidlertid introdusere noen 
sentrale begreper knyttet til regioner og organisasjoner. 


Sitering av dette kapitlet: Hundstad, D. (2020). Frivillige organisasjoner og regionbygging. Et eksem- 
pel fra Agder. I Johnsen, B.E. og Vadum, K. (red.), Grenseløst Agder. Det som skilte og det som bandt 
(s. 104-123). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

Regioner og regionbygging 


Blant norske historikere brukes oftest regionbegrepet om områder som 
er større enn et enkelt lokalsamfunn, men som ikke samsvarer med ofh- 
sielle administrative inndelinger som kommuner og fylker. En region er 
likevel et utydelig begrep, som brukes på ulikt vis i ulike fagdisipliner. 
I geografisk forstand kan dette stå for enhver form for områdeinnde- 
ling, og det finnes et utall ulike regioninndelinger. Ofte snakker man om 
homogene regioner, der inndelingen er basert på likheter av ulikt slag. Når 
det gjelder Agder, er det vanskelig å finne entydige likheter som samler 
hele regionen ut fra naturgitte eller kulturelle forhold, og regionen har 
heller ikke det en kan kalle naturlige grenser. Det var også først i 2020 
at Agder ble en administrativ region hvis vi ser på politikk og offentlig 
administrasjon. Agder kan heller ikke sies å være en funksjonell region, 
i den forstand at alle de ulike delene av regionen utfyller hverandre i en 
eller annen form for økonomisk eller sosialt system. 

Det som gir mer mening er å drøfte Agder opp mot begreper som 
identitetsregion og referanseregion. Agder — eller Sørlandet - er en geo- 
grafisk referanseenhet i kraft av å være et landsdelsnavn. Iallfall fra ca. 
1915 har dette vært en av fem norske hovedlandsdeler, slik vi ser dette 
gjenspeilet i offentligheten." Mennesker tenker seg geografiske størrelser i 
et hierarkisk system, og her kommer landsdelen inn som et mentalt refe- 
ransepunkt på et nivå mellom lokalsamfunnet og nasjonen. Er så Agder 
en identitetsregion? Her vil svaret avhenge av hvem vi spør. Det er i det 
minste en kollektiv identitet knyttet til begrepet Sørlandet, som forfatte- 
ren Vilhelm Krag introduserte i 1902. Krag var en regional poetokrat, og 
må betraktes som den mest sentrale regionbyggeren på begynnelsen av 
1900-tallet? Regionbygging kan, i analogi med begrepet nasjonsbygging, 
defineres som summen av direkte og indirekte virkemidler i utviklingen 
av et opplevd regionalt fellesskap.* Sørlandsbegrepet banet vei for en sør- 
landsk regionalisme som kulminerte i mellomkrigstiden, og som 


For en drøfting av regionbegrepet, se Hundstad 2013a: 26 ff. 
Hundstad 2013b: 110 

Hundstad 2013b: 78 ff 

Østerud 1994: 24 

resulterte i at Sørlandet ble et sterkt varemerke, knyttet til bestemte sym- 
boler og verdier 

Det vi kan kalle sørlandsfortellingen er formidlet blant annet gjennom 
kunstnerisk og litterær iscenesettelse og utvikling av sørlandskysten som 
turistdestinasjon fra mellomkrigstiden og framover. Den tyske kultur- 
historikeren Hermann Bausinger har påpekt det symbiotiske forholdet 
mellom kunstnerisk iscenesettelse og turisme, som til sammen kan skape 
sterke narrativer.” I denne prosessen blir enkelte sider ved regionen som 
betraktes som «typiske», framhevet. Andre blir sett på som ikke repre- 
sentative og marginaliseres eller ekskluderes. På denne måten skapes og 
reproduseres det den finske geografen Anssi Paasi kaller regionens for- 
ventningsstrukturer. Disse strukturene er igjen med på å organisere vår 
tenkning om de romlige sidene ved tilværelsen. 

For Sørlandets del var det kyststrekningen, det dikteren Gabriel Scott 
kalte «det egentlige Sørland», som ble framhevet.* Hverken mellom- eller 
fjellbygdene ble på samme måte skrevet inn i sørlandsfortellingen. Ser 
vi på Agder-begrepet, konnoterte dette til de administrative størrelsene 
Vest- og Aust-Agder. På den måten virket det mer geografisk inklude- 
rende, men også mindre symbolladet. Fylkesoverskridende organisa- 
sjoner har likevel både tatt sørlands- og agderbegrepet i bruk, noe som 
viser at Sørlandet også har fått funksjon av å være et landsdelsnavn, del- 
vis synonymt med Agder. Da Agder Historielag ble stiftet i 1914, var det 
imidlertid naturlig å ta i bruk agderbegrepet, som potensielt kunne virke 
mer samlende, og som hadde historiske røtter. På denne tiden var det en 
vekst i regionale organisasjoner over hele landet. 


Organisasjoner 


En organisasjon kan defineres som en kollektiv medlemsmasse som er 
bygget opp for å fremme ett eller flere formål eller verdier. Organisasjoner 
er fastere enn mange andre typer grupper. De er oftest formalisert i en 


Om den sørlandske regionalismen og regionbyggingen se for øvrig: Hundstad 2013. 
Bausinger 1998 

Paasi 1986 

Scott 1937/2010 

eller annen forstand. Det vil si at de har regler og autoritetsrelasjoner, de 
er basert på arbeidsdeling og har en eller annen form for begrensning når 
det gjelder medlemskap.’ Etter denne definisjonen kan både bedrifter og 
byråkratiske organer regnes som organisasjoner, men i det følgende vil jeg 
se bort fra disse, og konsentrere meg om frivillige organisasjoner. I dag 
ligger Norge på topp internasjonalt når det gjelder frivillig deltakelse. 
I 2018 hadde 63 prosent av befolkningen deltatt i slikt arbeid de siste tolv 
månedene. Verdien av frivillig arbeid i Norge tilsvarer nærmere 148 000 
årsverk.'* Agder Historielag er et eksempel på en frivillig, allmennyttig 
organisasjon, og et vanlig synonym for slike organisasjoner er foreninger. 

I norgeshistorien dateres organisasjonssamfunnets framvekst fra ca. 
1840. Da etablerte det seg politiske organisasjoner, yrkesorganisasjo- 
ner, økonomiske organisasjoner, kultur- og opplysningsorganisasjoner 
og organisasjoner knyttet til spesifikke ideologiske formål som misjon, 
avhold og måtehold eller filantropi. I løpet av 1800-tallet bredte organisa- 
sjonene seg til alle deler av landet, og omfattet etter hvert nesten alle sosi- 
ale lag og sektorer av samfunnslivet. Antallet nasjonale foreninger vokste 
fra 10 i 1850 til 154 i 1900." 

I en mye sitert artikkel fra 1948 framhevet historikeren Sverre Steen 
at bestemte grupper kunne bruke organisasjonene instrumentelt for å nå 
bestemte mål. Videre så han dem i relasjon til behov som staten eller eldre 
sosiale fellesskap ikke maktet eller ønsket å fylle.” Senere har Steens syn 
blitt kalt «instrument- og tomromsteorien», og har blant annet vært dis- 
kutert av historikerne Hans Try og Anders Kirkhusmo." Disse etterspurte 
blant annet lokal empiri som bakgrunn for teoriene. Det vi også kan si er 
at organisasjonene peker framover mot det sosiologen Benedict Ander- 
son kaller et forestilt fellesskap, idet de var basert på horisontale bånd og 
en viss sosial åpenhet.'* Dette gjorde at de kunne utvikle seg til brede og 
landsdekkende folkebevegelser, som avholdsbevegelsen, lekmannsbeve- 
gelsen og arbeiderbevegelsen. 


9 Berg, 2014; Steen 1948: 583; Østerberg 1997: 60 
10 Meld. St. 10 (2018-2019): 24 

11 Myhre 2020; Raaum 1988 

12 Steen 1948, se også Onarheim & Selle 1994: 6-7 
13 —Kirkhusmo 1974: 436; Try 1985: 33 ff 

14 Anderson 1983 

Generelt er 1900-tallet preget av så vel kvantitativ vekst som nydannel- 
ser av organisasjoner. En fikk både nasjonale sentralledd for eksisterende 
lokale og regionale lag, samtidig som det ble dannet paraplyorganisasjoner 
for større sektorer.” Det er forsket en del på organisasjonssamfunnets fram- 
vekst på 1800-tallet. Til sammenligning har norske historikere vært over- 
raskende lite opptatt av den generelle organisasjonshistorien fra 1900-tallet 
til i dag. Statsviteren Per Selle har imidlertid levert en rekke bidrag som 
er relevante for den moderne organisasjonshistorien.'* I min sammenheng 
har Per Selle og Per Arne Hestetuns undersøkelse av fylkes- og kretsnivået 
i organisasjoner i Hordaland i 1980-årene vært særlig nyttig.” 

Lokale organisasjoner er med på å skape romlig identifikasjon og 
tilknytning til lokalsamfunnet. Et forhold som ikke er ofret nok opp- 
merksomhet, er at organisasjonene har vært med på å knytte ulike deler 
av nasjonen sammen. Organisasjonenes hierarkiske struktur gjorde at 
de var med på å binde sammen ulike lokalsamfunn til landsdeler eller 
regioner og ulike landsdeler til en nasjon. I tillegg arrangerte de utstillin- 
ger, stevner og konkurranser som ble regionale møteplasser. De regionale 
organisasjonene var tidstypiske innslag på begynnelsen av 1900-tallet, da 
interessen for å fremme bestemte regioner og skape flere fasetter i den 
nasjonale fortellingen førte til en generelt økt interesse for det regionale.” 
Hvordan slo dette ut på Agder? Samlet de frivillige organisasjonene de to 
fylkene til et rike? 


Bruken av «Agder» og 
«Sørlandet» i organisasjonsnavn 


Først i 1919 ble fylkesnavnene Aust- og Vest-Agder introdusert. Før den 
tid var navnene Nedenes amt og Lister og Mandals amt. Selv om Agder- 
navnet ikke var offisielt, ble det likevel benyttet. Historikeren Bjørn 


15 Forenings- eller organisasjonshistorie i lokalhistoria, Lokalhistoriewiki 

16 Se bl.a. Folkestad, Christensen, Strømsnes & Selle 2015; Selle & Øymyr 1995; Wollebæk & Selle 
2002 

17 Selle & Hestetun 1990 

18 Spilling & van der Ros 1985: 25 

19 Hundstad 2015a 

Slettan har vist at navnet fra midten av 1800-tallet i økende grad ble brukt 
i ulike sammenhenger, deriblant som organisasjonsnavn.?* Dette kan en 
sei sammenheng med en allmenn nasjonal og historiserende bølge, der en 
grep tilbake til arkaiske navn. I tillegg kan bruken også fortelle om regio- 
nale ambisjoner og identitet. Ser vi f.eks. på Vest- og Aust-Agder Ung- 
domslag eller Vest- og Aust-Agder Lærerlag, kan det være rimelig å tolke 
bruken av Agder-navnet som et bevisst uttrykk for språklig nasjonalisme. 
Det samme gjelder skytterlagsbevegelsen, der navnene var henholdsvis 
Aust- og Vest-Agder Folkevæbningssamlag. Historikeren Jens Arup Seip 
betegnet denne bevegelsen som en «venstrehær».” Mer nøytralt ville 
det ha vært å bruke de offisielle navnene på amtene (henholdsvis Lister 
og Mandals amt og Nedenes amt). En mer praktisk side ved saken er at 
Agder (eventuelt Agdesiden) var det eneste naturlige fellesnavnet det var 
mulig å gripe til når en skulle omtale begge de to amtene. I tilfellet Agders 
Lodsforening (stiftet 1893), er nok bruken av Agder-begrepet grunnet i et 
ønske om et hensiktsmessig fellesnavn.” 

Som nevnt ble sørlandsbegrepet lansert i 1902. Etter relativt få år var 
navnet naturalisert, og ble brukt aktivt i ulike sammenhenger. I denne 
sammenhengen var avisene viktige, først avisen Sørlandet, som ble 
grunnlagt allerede i 1906, deretter Fædrelandsvennen, som ved å knytte 
seg til sørlandsbegrepet ville markere sine territorielle ambisjoner og bli 
en landsdelsavis. Senere gikk sørlandsbegrepet inn i hele den regionale 
og lokale pressen. Området begrepet omfatter er noe utflytende, men 
hovedsakelig brukes det om de to sørligste amtene (Lister og Mandals 
og Nedenes), som et parallelt landsdelsnavn til Agder. Av og til er likevel 
også deler av Telemark og Rogaland med.» 

Den offisielle «konfirmasjonen» av sørlandsbegrepet er gjerne satt til 
1913. Da vedtok Stortinget, etter tre år med diskusjoner, og motstand fra 
Rogaland, at den planlagte jernbanestrekningen mellom hovedstaden og 
Stavanger skulle skifte navn fra Vestlandsbanen til Sørlandsbanen. Vi ser 
også på denne tiden at det i økende grad ble grepet til sørlandsnavnet 


20 Slettan 1998: 56-57 

21 Seip 1981: 97, 194 

22 Vestmar 10.08.1896 
23 Hundstad 2013b: 95 ff 


109 


KAPITTEL 5 


i organisasjonssammenheng. Dette viser at navnet var etablert som et 
anvendelig fellesnavn, men kanskje også at en identifiserte seg med den 
sørlandske regionalismen. En av organisasjonene som var først ute med 
sørlandsnavnet var Sørlandske Fodboldkreds, som ble stiftet i 1911. Tidlig 
ute var også Sørlandets Seilforening, som ble stiftet i 1912, men denne 
organisasjonen gikk senere under navnet Agder Seilkrets. Flere organi- 
sasjoner fulgte på, f.eks. kom Sørlandets Sangerforbund i 1914. Vi kan 
altså observere at en del organisasjoner eller organisasjonsledd gjennom 
sine navn viser at de hadde ambisjoner om å dekke begge de to sørligste 
fylkene. Vi skal nå se nærmere på én av disse organisasjonene, Agder 
Historielag, der vi finner at landsdelsambisjonene i navnet ikke alltid var 
til stede i gavnet. 


Agder Historielag og 
den regionale historiekulturen?> 


På begynnelsen av 1900-tallet ble det etablert mange historielag rundt 
om i landet. Historikeren Ola Alsvik ser framveksten av den moderne 
lokalhistorien i relasjon til tre faktorer: Moderniseringen av det norske 
bygdesamfunnet med et påfølgende konserverende behov for å ta vare 
på den lokale fortida som var i ferd med å forsvinne, nasjonsbyggings- 
prosjektet og utviklingen av historiedisiplinen etter 1905, da historikerne 
kunne konsentrere seg om andre problemstillinger enn de politiske og 
nasjonale.?6 

I 1913 satte Den norske historiske forening ned en egen komité for 
lokalhistorie. Utgangspunktet for denne komitéen var ikke minst et 
kontrollbehov. Planleggingen av grunnlovsjubileet i 1914 resulterte i 
en strøm av lokalhistoriske publikasjoner, og en del av disse var på et 
nivå faghistorikerne ikke anerkjente. Dette illustrerer lokalhistoriens 
plass i et spenningsfelt mellom folkelig grasrotvitenskap og de auto- 
riserte kulturarvsdiskursene, særlig representert ved profesjonelle 


24 Hundstad 2013b: 103 ff 
25 Hvis ikke annet er angitt, er delen om Agder Historielag basert på Hundstad 2015. 
26 Alsvik 1998: 8-9 


110 


FRIVILLIGE ORGANISASJONER OG REGIONBYGGING 


kulturverninstitusjoner og universitetshistorikere.” En av komiteens 
anbefalinger når det gjaldt lokalhistorien var at en burde gå sammen i 
regionale lag. Den viste blant annet til at det forelå planer om et regionalt 
historielag i Agder. 

Da Agder Historielag ble stiftet i 1914, møttes to nye og friske feno- 
mener i tiden: Den sørlandske regionalismen, sparket i gang av Vilhelm 
Krag få år tidligere, og en sterk interesse for lokalhistorie. På Agder mani- 
festerte dette seg blant annet ved at amtmann Daniel Koren i Lister og 
Mandals amt i 1914 utgav boken Omkring Lindesnæs, som ble delt ut som 
et kulturelt visittkort til alle landets stortingsrepresentanter. Koren fram- 
hevet, i motsetning til tidligere forfattere, at Agder hadde mye av histo- 
risk verdi å by på. Han uttalte også at den historiske litteraturen skulle 
«samarbeide amtets forskjellige distrikter», slik at en kunne stå samlet og 
få større innflytelse. 

Etableringen av Agder Historielag bar preg av kristiansandsk kultur- 
elite, men det gikk likevel ikke lange tiden før det viste seg at det var 
andre miljøer som måtte bære laget. På bygdene var lærerne de kul- 
turelle matadorer, og gikk med liv og lyst inn for lokalhistorien. Den 
lokalhistoriske diskursen ble på denne tiden trukket dypt inn i norsk- 
domsrørsla og agrarnasjonalismen, og Tordenskjolds soldater gikk igjen, 
enten det var snakk om ungdomslag, mållag, avholdslag - eller historie- 
lag. Lokalhistorien skulle «binde den unge ætti til fedrejordi», slik 
historielagsmannen Jon Løyland uttrykte det. 

Fikk man så egentlig «samarbeidet landsdelen» etter Korens ønske? 
Laget ga ut sine årsskrifter, først kalt Bidrag til Agders historie, men lå 
ellers stort sett i dødvanne fram til slutten av 1920-årene. Blant lokal- 
historikerne i landsdelen var det arbeidet med bygdebøker og slekts- 
historie som fikk størst oppslutning. Historielagets medlemmer var 
også ujevnt fordelt i landsdelen. Utenom Kristiansand var det få med fra 
byene, og Arendal og distriktene østover var så å si fraværende. I 1920 
startet to lokalhistorikere fra den østligste delen av Aust-Agder, Tallak 
Lindstøl fra Søndeled og Jens Vevstad fra Gjerstad, et eget historielag for 
fylket. Begge hadde lang fartstid som medlemmer av Agder Historielag, 


27 Smith 2006: 4; se også Eriksen 1999: 14 


111 


KAPITTEL 5 


men de følte nok at et lag med tyngdepunkt i Kristiansand ble noe fjernt 
for dem. Agder Historielag gjorde flere ganger framstøt om sammen- 
slåing, men etter bare fem-seks år sovnet Aust-Agder Historielag inn. Et 
håndgripelig resultat av arbeidet var lagets skriftserie, der det utkom i alt 
åtte bind. Tittelen var Bidrag til Aust-Agders historie, et svar på Bidrag til 
Agders historie. 

Etter andre verdenskrig ønsket Agder Historielag å ekspandere mot øst. 
I 1949 fikk Aust-Agder fylkesting omvisning på Statsarkivet i Kristian- 
sand, og styret i Agder Historielag møtte da opp og ga en orientering. 
Formannen, Jon Løyland, ga uttrykk for at det mislykkede forsøket på 
å starte eget historielag for Aust-Agder viste at man burde samles i ett 
felles lag for landsdelen. Samme år ble årsmøtet i Agder Historielag lagt 
til Arendal gamle rådhus. Frammøtet var stort, og alle som hadde ordet 
mente man burde samles. Leder av Arendals Museum, Albert Ugland, ble 
valgt inn som den første arendalitt i styret. I etterkrigsårene fikk Aust- 
Agder også gjennomslag for å få en egen arkivinstitusjon, noe som hadde 
skapt mye splid etter opprettelsen av Statsarkivet i Kristiansand i 1935. 
Da Aust-Agder-Arkivet ble opprettet i 1958, ble det særskilt spesifisert 
at institusjonen skulle fremme lokalhistorisk forskning enten ved egne 
publikasjoner, eller publikasjoner i samarbeid med Agder Historielag. 

Likevel var spenningen mellom øst og vest ikke borte. Da Landslaget 
for lokalhistories årsmøte i 1964 skulle legges til Kristiansand med Agder 
Historielag som arrangør, ønsket ikke Aust-Agder-Museet og Aust-Agder- 
Arkivet å bidra. Lederen i Landslaget, den lokalhistoriske høvdingen Lars 
Reinton, ble skuffet. Han hadde selv bodd i Arendal, og han hadde betrak- 
tet det som en selvfølge at Agder Historielag representerte begge fylkene. 
I Arendal uttalte man imidlertid at man så på årsmøtet som et kristian- 
sandsarrangement, og en planlagt ekskursjon til Arendal måtte utgå. 

Fra 1970-årene utvidet Agder Historielag sitt virkefelt, og framstod 
etter hvert som en paraplyorganisasjon for historielagene i hele lands- 
delen. Laget tok initiativ til omfattende faglige prosjekter, deriblant utgi- 
velse av kildeskrifter og to bibliografier, bokverket Agders historie og 
dokumentasjon av kystkulturen. Medlemsbladet Egde ble en ny kommu- 
nikasjonsplattform, som skulle «gjøre medlemmene til en egde». Dette 
forteller om et instrumentelt syn på forholdet mellom historiebevissthet 


112 


FRIVILLIGE ORGANISASJONER OG REGIONBYGGING 


og regional identitet. Fortsatt dominerte vest-egdene blant medlemmene, 
men aust-egdene var langt bedre representert enn tidligere. Historikeren 
Hans Try, en av lagets mest markante støttespillere, uttalte i 1982 at Agder 
Historielag var ett av de få tiltakene som motvirket splittelsen i lands- 
delen. De geografiske spenningene i laget var imidlertid til stede i mange 
år, der en kunne se en tydelig konfliktakse mellom øst og vest. 

Vi forlater lagshistorikken her, men konstaterer at historielaget gjen- 
nom en rekke tiltak, som publikasjoner, seminarer og andre aktiviteter, 
lyktes å etablere «Agder-historie» som et eget felt. Én ting var å snakke 
om landsdelens felles historie i høystemte ordelag, slik Krag og andre 
regionalister gjorde på begynnelsen av 1900-tallet. Noe helt annet var 
å operasjonalisere en slik tankegang i konkrete prosjekter. Tidligere 
har vi også sett andre eksempler på organisasjoner som omfattet begge 
Agder-fylkene. Hva slags rolle spilte slike organisasjoner i forhold til lag 
og foreninger som dekket bare Aust- eller Vest-Agder fylke? 


Fylkesoverskridende organisasjoner 


Med oppbyggingen av de moderne organisasjonene fikk vi en økende 
standardisering av organisasjonsmodeller. Det ble etter hvert vanlig å 
få en nasjonal organisasjon med et regionalt mellomledd, som på ulike 
måter stod for service og kommunikasjon til lokallagene. Agder Historie- 
lag, som var medlem av Landslaget for lokalhistorie og betjente de lokale 
historielagene, er et eksempel på dette. I de senere tiårene har det vært 
vanligst at slike mellomledd har omfattet ett enkelt fylke, men tidligere 
var en organisering i mindre kretser i et fylke også utbredt. Videre viser 
eksemplene fra Agder at mellomleddet også kunne omfatte flere fylker. 

Det som slår oss når vi ser på organisasjonshistorien på Agder, er for 
det første at en hele tiden har hatt en blanding av organisasjoner som 
omfattet ett av fylkene og hele Agder. Dette gjelder alle typer frivillige 
organisasjoner, inkludert yrkesorganisasjoner. For det andre ser vi mange 
eksempler på manglende kontinuitet når det gjelder den regionale organi- 
seringen. I ulike perioder av organisasjonshistorien kunne mellomleddet 


28 Om mellomnivået i organisasjonene, se Selle & Hestetun 1990. 

både være oppdelt i kretser for Aust- og Vest-Agder eller favne hele lands- 
delen, uten at vi kan se noen klar linje i denne utviklingen. 

Et eksempel er den allerede nevnte Sørlandske Fodboldkreds av 1911. 
Allerede i 1919 ble kretsen delt mellom de to fylkene. Da spørsmålet om 
samling ble nevnt i 1929, ble det sett på som for komplisert og kostbart 
å reise fra den ene delen av Agder til den andre for å spille fotballkamp. 
I 1971 fikk en igjen en fylkesoverskridende organisasjon — Agder Fotball- 
krets.” Kommunikasjonene hadde selvsagt forbedret seg i denne peri- 
oden, men andre organisasjoner gikk i motsatt retning. Nevnte Sørlandets 
Seilforening ble i 1977 utgangspunktet for Agder Seilkrets, etter et kort 
mellomspill med egen fylkeskrets for Aust-Agder. I 1988 ble kretsen igjen 
splittet i to fylkeskretser3* Agdesiden krets av Norges Kristelige Ung- 
domsforbund ble opprettet i 1894, men allerede i 1906 ble kretsen delt i to, 
før den igjen ble samlet i 1959.” På tross av et inntrykk av diskontinuitet, 
finnes det også eksempler på det motsatte. Korpsbevegelsen i landsdelen 
blei 1931 samlet i Agder krets av Norges Landsforbund av Gutte- og Ung- 
domskorps. Denne modellen ble stående, og etter hvert ble dette faktisk 
den eneste kretsorganisasjonen innen korpsbevegelsen som ikke bygget 
på ett enkelt fylke” Ved å gå inn i enkelte organisasjoners historie kan vi 
på denne måten identifisere ulike måter å organisere seg på. For å si noe 
mer generelt om utviklingen, kan avisundersøkelser være en vei å gå. 


Avisundersøkelser 


I og med at det ikke finnes systematiske og samlende undersøkelser av det 
frivillige organisasjonslivet på Agder, kan kvantitative avisundersøkelser gi 
en indikator. Nasjonalbibliotekets digitaliserte korpus av norske aviser kan 
brukes til en rekke ulike søk som kan kartlegge omtalen av ulike fenomener» 
Omtalen kan da gi en indikasjon på omfanget av fenomenet. Korpuset inne- 
holdt på søketidspunktet (februar 2020) 2,6 millioner skannede avisutgaver. 


29 Agderposten 09.03.1929, 18.03.1929; Fædrelandsvennen 11.01.1971, 16.08.1988 
30 Fædrelandsvennen 30.03.1977, 29.08.1989 

31 Fædrelandsvennen 21.04.1959; Seland 2006: 268 

32 Ingskog 1990: 343 

33  www.nb.no 

I korpuset har jeg konsentrert meg om å søke på begrepet krets/ 
krins koblet til et geografisk navn. Slett ikke alle organisasjoner bru- 
ker krets-begrepet, men der begrepet forekommer i kombinasjon med 
områdebetegnelser, må dette antas å vise til mellomleddet av en orga- 
nisasjon. Organisasjoner som ikke bruker krets-begrepet, eller som er 
særegne for fylket/regionen eller det enkelte lokalsamfunn, blir derimot 
ekskludert.+ Slik vi har sett eksempler på, må vi også ta forbehold om at 
den geografiske betegnelsen ikke nødvendigvis er fullt ut dekkende for 
virksomheten. Navnet «Agder krets», som tilsynelatende omfatter hele 
landsdelen, kan vise seg å være bare ett av flere ulike kretsnavn i de to 
fylkene, og lag som grenser til andre fylker kan være med i nabofylkets 
krets. En må også ta med i beregningen at jo lengre søkestrengen er, jo 
større fare blir det for feil i den optiske tegngjenkjenningen (OCR). 

Med disse forbeholdene på plass kan vi gå i gang med å søke. Et søk på 
«Agder krets» får i alt 12 268 treff i aviskorpuset. Dette treffet inkluderer 
imidlertid også treff på «Vest-Agder krets» og «Aust-Agder krets». Søking 
spesifikt på de to sistnevnte begrepene får henholdsvis 3188 og 3345 treff. 
Trekker en fra disse tallene, står en igjen med ca. 5700 treff på Agder 
krets, og disse må det antas hovedsakelig refererer til fylkesoverskridende 
organisasjoner. Summeres tallene for treffene på «Vest-Agder krets» og 
«Aust-Agder krets», ser vi at disse står for 53 prosent av treffene. «Agder 
krets» får da 47 prosent, noe som antyder en noenlunde jevn fordeling 
mellom omtalen av fylkesvise og fylkesoverskridende organisasjonsledd. 
Søk på «Sørlandet krets» får 1046 treff. Summeres dette med tallene for 
«Agder krets», kommer vi opp i 51 prosent treff på fylkesoverskridende 
organisasjoner. Disse tallene synes å bekrefte at en helt fra slutten av 
1800-tallet og fram til i dag har hatt en blanding av fylkesoverskridende 
og fylkesvise organisasjonsledd på Agder. 

Ser en på frekvensen av «Agder krets» kronologisk, finner en mode- 
rat bruk fram til 1920-årene. Fra da av blir begrepet hyppig omtalt i avi- 
sene fram til 2000-tallet, da frekvensen går kraftig ned Årsaken til 
nedgangen de senere år kan være at «krets» blir generelt mindre benyttet 


34 Selle & Hestetun 1990: 28 
35 «Sørlandet krets» eller «Sørlandets krets» er vesentlig mindre benyttet enn «Agder krets», men 
får en viss oppblomstring i 1980- og 1990-årene. 

i organisasjonsnavn eller at organisasjoner med krets-inndeling har fått 
mindre oppslutning, men kan også ha sammenheng med at avisene 
generelt inneholder færre omtaler av arrangementer og andre tiltak fra 
organisasjonslivet. Hvor særpreget er så dette innslaget av fylkesoverskri- 
dende organisasjoner i norsk sammenheng? 


Sterkest landsdelsidentitet i Agder og Trøndelag 


En analogi til de to Agder-fylkene finner vi i Trøndelag. Også her har en 
et felles historisk landsdelsnavn for to fylker som uttrykker et regionalt 
fellesskap. I større grad enn på Agder har man et ubestridt landsdels- 
senter i form av Trondheim, noe som nok har gjort regionbyggingen 
mindre omstridt og enklere å operasjonalisere enn på Agder, der en fin- 
ner to konkurrerende sentra i form av byene Kristiansand og Arendal. De 
to trøndelagsfylkene ble til og med sammenslått to år før regionreformen 
i 2020. I 2005 ble trebindsverket Trøndelags historie utgitt, som Norges 
første fullstendige kronologiske landsdelshistorie. Dette forteller også om 
ambisjoner om en felles historiekultur2' 

Søkene i avismaterialet synes å bekrefte likhetene mellom Agder og 
Trøndelag. Søker en på «Trøndelag krets» i norske aviser, får en totalt 16 500 
treff. Trekker en så fra «Sør-Trøndelag krets» (2761 treff) og «Nord-Trønde- 
lag krets» (3277 treff), står en igjen med anslagsvis 10 000 treff, som en må 
anta refererer til fylkesoverskridende organisasjoner. Dette utgjør hele 63 
prosent av totalt antall treff, mot 37 prosent treff som refererer til fylkesvis 
organisering. 

Hvordan stiller dette seg i resten av landet? Er denne typen fylkes- 
overskridende organisering med nabofylker et allment fenomen? I Selle 
og Hestetuns undersøkelse av Hordaland ser vi at bare 14 av 91 organisa- 
sjoner (15 prosent) hadde slik organisering.” Hva kan avisomtalene fortelle 
om andre fylker? Her kan vi først ta en stikkprøve ved å gå til de to fylkene 
som fra 2020 utgjør Innlandet fylke, nemlig Hedmark og Oppland fylke. 
Her får en bare 1324 treff på «Hedmark og Oppland krets» (medregnet 
alternativet «Oppland og Hedmark»), og ca. 200 på «Innlandet krets». 


36 Hundstad 2012 
37 Selle & Hestetun 1990: 75 

Til sammenligning får man 10 384 treff på «Oppland krets», og 5728 treff 
på «Hedmark krets». Den fylkesoverskridende kretsen får i denne lands- 
delen bare 7,5 prosent av treffene. Søkeresultatet synes å vise at Agder og 
Trøndelag peker seg ut med et stort antall fylkesoverskridende organisa- 
sjoner sammenlignet med Innlandet. Ved å søke på andre mulige fylkes- 
overskridende konstellasjoner på norgeskartet, bekreftes dette særpreget. 


Tabell1. Avisomtale av fylkesoverskridende kretser i forhold til fylkesvise kretser 


Søkestreng - navn på fylkesoverskridende Andel av omtaler i forhold til fylkeskretser.3* 
krets** Prosent 

Trøndelag krets 64 
Agder krets? 47 
Hedmark og Oppland krets 8 
Vestfold og Telemark krets 7 
Oslo og Akershus krets” 7 
Troms og Finnmark krets 5 
Vestfold og Buskerud krets 3 
Akershus og Østfold krets 3 
Sør-Trøndelag og Møre og Romsdal krets‘? 2 
Hordaland og Sogn og Fjordane krets?” 2 
Rogaland og (Vest-)Agder krets? i 
Nordland og Troms krets 0,4 
Buskerud og Oppland krets 0,1 


38 Medregnet treff på det nynorske begrepet «krins». 

39 Det er svært få treff (under 0,1 prosent) på følgende fylkesoverskridende kretser: Hedmark + 
(Sør-) Trøndelag, Oppland + (Sør-) Trøndelag, Telemark + (Aust-)Agder, Rogaland + Hordaland, 
Nordland + (Nord-)Trøndelag, Akershus + Buskerud, Akershus + Hedmark, Møre og Romsdal 
+ Sogn og Fjordane. Som nevnt øker sannsynligheten for OCR-feil jo lenger søkestrengen er, jf. 
Møre og Romsdal + Sogn og Fjordane. Et Google-søk viser imidlertid at dette kretsnavnet så å 
si ikke får treff. En kan heller ikke utelukke alternative kretsnavn når fylkesnavnene blir såpass 
omstendelige, men i disse to fylkene synes heller kretsorganiseringen å ha foregått innenfor 
mindre enheter (gamle fogderier) i de enkelte fylkene. 

40 51 prosent medregnet Sørlandet krets. 

41 Når det gjelder utregningen av dette tallet, er det en betydelig forskjell mellom Oslo krets (32 842 
treff) og Akershus krets (5635 treff). Sammenligner vi tallene for Oslo og Akershus krets (2631) 
med Akershus krets, ser vi at 47 prosent av kretsorganisasjoner som omtales i Akershus også 
omfatter Oslo. Tilsvarende vil bare 8 prosent av kretsorganisasjonene som omtales i Oslo også 
omfatte Akershus. Oslo og Bærum krets får for øvrig 247 treff, mens det er få andre treff på kret- 
ser som omfatter Oslo men bare deler av Akershus, som Follo, (Nedre) Romerike og Lørenskog. 

42 Inkludert treff på Trøndelag og Nordmøre. 

43 Inkludert treff på Hordaland og Sogn. 

44 Inkludert treff på Rogaland og hele Agder. 

Agder og Trøndelag synes å peke seg klart ut i landssammenheng når 
det gjelder fylkesoverskridende organisasjoner. Undersøkelsen viser 
også at Agder-fylkene i stor grad har orientert seg mot hverandre, og 
ikke mot nabofylkene i øst og vest - Telemark og Rogaland. «Rogaland 
og Agder krets» får bare 66 treff, mens «Rogaland og Vest-Agder» får 
29.5 Til sammenligning får «Rogaland krets» 9233. Det virker heller ikke 
som Rogaland i denne sammenhengen har orientert seg nevneverdig mot 
Hordaland, i og med at «Rogaland og Hordaland krets» bare får 13 treff. 
Fylket synes altså å ha spilt en svært dominerende rolle for organisa- 
sjonene. Ser vi på Telemark, får «Aust-Agder/Agder og Telemark krets» 
78 treff, mens «Telemark krets» får 7725. Her får vi noe større utslag over 
fylkesgrensa nordover, da «Telemark og Vestfold krets» får 1147 treff. 
Tabellen ovenfor viser likevel at det ikke er andre fylker som er i nær- 
heten av den samme treffprosenten for fylkesoverskridende organisasjo- 
ner som Trøndelag og Agder.” 

Organisasjonsmønsteret i disse to landsdelene passer ikke inn i en 
generelt økende strømlinjeforming av organisasjoner i nasjonal sam- 
menheng, der fylkesnivået i de fleste sammenhenger sees som det «natur- 
lige» mellomnivået. Denne naturliggjøringen kan selvfølgelig ha å gjøre 
med at det er fylket som den primære regionale identiteten knyttes til. 
En annen forklaring er at de frivillige organisasjonenes rolle i større grad 
ble anerkjent som et offentlig ansvarsområde da «den nye kulturpolitik- 
ken» ble introdusert i 1970-årene. Dette har ført til at organisasjonene i 
sterkere grad har knyttet seg opp mot offentlige institusjoner, samtidig 
som fylkeskommunens nye rolle fra midten av 1970-årene virket i samme 
retning. Organisasjoner som representerte mer enn ett fylke risikerte å 
havne mellom to stoler når de gjorde seg avhengige av bevilgninger fra 
fylkeskommunen. I Selle og Hestetuns undersøkelse fra Hordaland, ble 
det således ikke registrert noen organisasjoner etablert etter 1960 som 
ikke hadde fylket som ramme.” 


45 Derimot får Agder og Stavanger krets 349 treff, som hovedsakelig synes å referere til Muham- 
medanermisjonen (nåværende Kristen Muslimmisjon). 

46 Oslo og Akershus er her et unntak — se omtale i note 41. 

47 Selle & Hestetun 1990: 79, 88-91 

Ser vi på Agder finner vi derimot at avisomtalene ikke bare tyder på 
at den fylkesoverskridende organiseringen har vært opprettholdt, men 
til og med har økt etter 1970. I perioden 1920—1969 utgjorde andelen av 
omtalene av «Agder krets» 42 prosent i forhold til «Vest-Agder krets» og 
«Aust-Agder krets», mens i perioden 1970—2019 utgjorde den 53 prosent. 
I Trøndelag finner vi riktignok en svak nedgang i samme periode (fra 66 
prosent til 60 prosent), men likevel har det her hele tiden vært flest omta- 
ler av «Trøndelag krets».** 

Den avvikende organiseringen i Trøndelag og Agder kan bunne i ulike 
strukturelle forhold, som kommunikasjonsmønstre/topografi og boset- 
ningsmønster. Vi kan også relatere det til historiske og kulturelle forhold. 
Det er påpekt at hvis en organisasjonsmodell først har «satt seg», dreier 
det seg ofte om seige strukturer som kan være vanskelige å endre.” Dis- 
kontinuiteten vi ser en del eksempler på i organisasjonene på Agder synes 
likevel å tale mot dette. Dette indikerer snarere at organiseringen ofte 
har vært gjenstand for debatt, og at landsdelen i slike sammenhenger har 
blitt oppfattet som et like relevant nivå som det enkelte fylket. Her kan 
vi igjen vise til et begrep som regional identitet (eller identifikasjon) som 
forklaringsfaktor. 

Både i Agder og Trøndelag har følelsen av historisk enhet vært uttrykt 
og forsterket gjennom det samlende landsdelsnavnet. Navnet kan sees 
som et grunnleggende regionalt symbol.” Et felles navn betyr også at 
man i denne sammenhengen ikke har hatt en barriere som kan ha vært 
med på å hindre etableringen av fylkesoverskridende organisasjoner i 
andre landsdeler. Historien har mange eksempler på at navnedebatter 
kan være intense, og derfor kan ta mye unødig energi fra en organisasjon 
eller institusjon. Dette ser vi illustrert ved den nye regionreformen, der 
navnespørsmålet har fått mye plass i debatten, men ikke i Agder eller 
Trøndelag. Bruken av landsdelsnavnet Agder, som opptrer allerede før 
fylkene fikk sitt offisielle navn, indikerer at det også har vært en identitet 
knyttet til dette navnet, og dermed til selve landsdelen. 


48 Tallene omfatter her perioden fra 1970 til 2018, da de to fylkene i Trøndelag ble sammenslått. 
49 Selle & Hestetun 1990: 76-77 
50 Paasi 1986: 125-126 

Konklusjoner 


I dette kapitlet har målet vært å demonstrere en sammenheng mellom 
frivillige organisasjoner og regionbygging. Dette er for det første demon- 
strert kvalitativt, med Agder Historielag som eksempel. Historie kan 
bygge både nasjoner og regioner, og i regionpatriotismens ånd oppstod 
det en mer eller mindre berettiget forestilling om at Agder hadde en felles 
historie, og at denne historien var et eget felt man kunne studere. Vi har 
likevel sett at det tok mange år før laget fikk fotfeste over hele landsdelen, 
til tross for ambisjonene som ble uttrykt i navnet på organisasjonen. 

Dernest har jeg gjort en kvantitativ undersøkelse som viser at fylkes- 
overskridende organisasjoner har spilt en langt sterkere rolle på Agder 
enn i andre landsdeler, med unntak av Trøndelag. De mange fylkesover- 
skridende organisasjonene illustrerer at landsdelen har vært betraktet 
som en like «naturlig» operasjonell enhet som det enkelte fylket. Dette 
kan både ha med strukturelle og identitetsmessige forhold å gjøre. Sam- 
tidig ser vi, som vist i Agder Historielags tilfelle, at organisasjonene også 
har vært med på å skape et integrert regionalt fellesskap. Selv om et med- 
lem av en lokal organisasjon kan ha et heller perifert forhold til den regio- 
nale overbygningen, vil vedkommende gjennom dette mellomnivået bli 
introdusert for medlemsblad, arrangementer og andre aktiviteter som 
presenterer og skaper møteplasser for mennesker fra hele landsdelen. 
På Agder og i Trøndelag har man hatt flere slike interfylkeskommunale 
møteplasser og fellesskap enn i andre deler av landet, noe som har gjort 
regionbyggingen, og trolig også fylkessammenslåingen, til en enklere 
prosess. 

Disse undersøkelsene får en også til å stille nye spørsmål. Hvordan 
bidro ulike organisasjoner konkret i regionbyggingen? I Agder Historie- 
lags tilfelle så vi at medlemsbladet Egde ville gjøre medlemmene til egder. 
Hadde andre organisasjoner like instrumentelle tanker om dette? Hvilke 
faktorer avgjorde om man valgte fylkesvis eller fylkesoverskridende 
organisering, og hva slags organisasjoner valgte den ene eller andre ret- 
ningen? Her kan en tenke seg mange undersøkelser som ikke bare vil 
berike den organisasjonshistoriske forskningen, men også gi oss en bedre 
forståelse av regionbygging og forholdet mellom territorium og identitet. 

«Sørlandsmesterskapet». Idrett og 
idrettsutvikling på Agder før 1970 


Nils M. Justvik 


Agder før 1970 har blitt karakterisert som idrettens mørke fastland, der 
idretten ikke ble tatt særlig høytidelig.: Det betydde ikke så mye hvor fort 
det ble løpt, eller hvor langt det ble hoppet. Vi trener og har det moro, og 
litt lærer vi etter hvert, men vi har ingen tradisjoner, het det. Bjørnstjerne 
Bjørnsons uttrykk «På det jevne, på det jevne, ikke i det himmelblå» har 
blitt benyttet for å beskrive idrettshistorien. Det hevdes riktignok at det 
ikke skorter på «menneskemateriellet» når det gjelder å nå toppnivå, og 
nettopp det viser de følgende eksemplene på fremragende prestasjoner.” 

Midt i mars 1906 møtte 30 turnere i Christiania Turnhall til uttakings- 
konkurranse for den 20 mann sterke troppen som skulle delta i de olym- 
piske leker i Athen seinere på våren Blant de 20 som tok gull til Norge i 
de første moderne olympiske leker, var to sørlendinger: kristiansanderen 
Johan L. Stumpf og arendalitten Yngvar Fredriksen.* 


1 20-årsperioden fra 1965 til 1985 kalles «Idrettsrevolusjonen», både nasjonalt og regionalt. På 
Agder flerdobles medlemstallet, gradvis større summer brukes på anleggsutbygging og idretten 
profesjonaliseres organisasjonsmessig. I tillegg kommer kompetanse stadig sterkere inn i tre- 
ningsarbeidet. Om vippepunktet på 1970-tallet, se forøvrig Justvik 2017 (Kap. 6), 2018 (Kap. 5). 

2 — Bø1956: 208-209; Jensen & Hansen 1956: 501. I det regionsvise flerbindsverket Norges bebyggelse 
er forfatterne av oversiktsartiklene om idretten i henholdsvis Aust- og Vest-Agder unisone når 
det gjelder å karakterisere Agder som idrettens mørke fastland. Alle tre er godt orientert om 
idrettshistorien, og har også vært aktive idrettsmenn. 

3 I idrettshistorien har de olympiske lekene i 1906 blitt kalt «Ekstralekene» siden de kommer uten- 
om tur, to og ikke fire år etter foregående OL. Poenget med det hele var å feire 10-årsjubileum for 
lekene i 1896. 

4 — Byklum 1958: 76-77; Line 1932: 49; Olympiastadion 2016; Raustøl 2008 


Sitering av dette kapitlet: Justvik, N.M. (2020). «Sørlandsmesterskapet». Idrett og idrettsutvikling på 
Agder før 1970. I Johnsen, B.E. og Vadum, K. (red.), Grenseløst Agder. Det som skilte og det som bandt 
(s. 124-147). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

Også frolendingen Helge Løvlands OL-gull i tikamp i Antwerpen 
i 1920 var et høydepunkt. Herefossingen Reidar Andreassen vant to 
norgesmesterskap på femmila på ski i 1958 og 1960, som den eneste fram 
til i dag. I 1960 ble han også norgesmester i friidrett på 10 000 meter bane- 
løp. Reidar Andreassen og Helge Løvland er de to eneste fra Agder som 
har mottatt en av norsk idretts høyeste utmerkelser: Egebergs ærespris, 
prisen for allsidig idrett. I 1960 ble Ole Tom Nord fra Øyslebø første og 
eneste norgesmester i hopp fra Agder, endatil som juniorhopper. 

Som «sørlandsmesterskap» betraktet tyder disse idrettsprestasjonene 
på at Aust-Agder gikk av med seieren over nabofylket i vest. Det sentrale 
spørsmålet i dette kapitlet er todelt. For det første, hvordan var det mulig 
for disse idrettsutøverene å nå så langt som de gjorde i en periode da 
idretten hadde relativt liten oppslutning i regionen og rammebetingel- 
sene var dårlige for organisert idrett? En hovedpåstand er at den orga- 
niserte idrettsbevegelsen i regionen hadde enkelte særtrekk — som små, 
tette miljøer og flere allsidige idrettsutøvere i denne perioden. 

For det andre: vi kan observere at det fantes ulikheter mellom de to 
fylkene Aust- og Vest-Agder. Hvorfor var de idrettslige miljøene i øst mer 
vitale enn i vest, selv om Arendal aldri ble en så sentral og viktig idrettsby 
i Aust-Agder som Kristiansand ble i Vest-Agder” En forklaring som 
utforskes er hvorvidt den pietistiske vekkelsesbevegelsen, som hadde sin 
storhetstid i hundreåret fra 1870, slo sterkere inn i vestlige deler av Agder 
når det gjaldt motstand mot idretten. 


Den nasjonal-patriotiske perioden 1839-1920 


Pionerfase i byene 

At de østlige delene av regionen tidlig markerte seg på idrettens område, 
kan ha sammenheng med at det også var der idretten først ble organisert, 
men da først og fremst som et byfenomen. I 1906, da det første olympiske 
gullet ble brakt både til Arendal og Kristiansand, hadde «Turnvater» 


5 Den demografiske utviklingen på Agder er interessant ved at de to fylkene i 1870 var like store 
med hensyn til innbyggertall - omkring 75 000. Hundre år senere var det 45 000 flere vestegder. 
Antall austegder hadde stått på stedet hvil. 

Joseph Stockinger vært ute av historien i tre år. Uten ham, intet gull til 
Agder i 1906. Østerrikeren og bokbindersvennen Stockinger kom til Kris- 
tiania i 1854, og dannet der den første turnforeningen i landet, før han 
høsten 1856 etablerte seg i Arendal. Tre kvart år gikk, og landets andre 
turnforening ble stiftet i Arendal 17. mai 1857. 

Det var en veloverveid beslutning å flytte til Arendal, som på den tiden 
gjennomlevde sin storhetstid. Arendal var landets største sjøfartsby med 
stor rikdom, riktignok fordelt på få hender.* Stockinger ble boende i Aren- 
dal livet ut, utøvet sitt yrke som bokbindermester, giftet seg og fikk flere 
barn. En av døtrene giftet seg med slaktermester Johan L. Stumpf, gull- 
medaljøren fra Kristiansands Turnforening, enda en i rekken av turnfore- 
ninger Stockinger etablerte eller var sterkt medvirkende til å få etablert. 

Stockinger tillegges mye av æren for at turnbevegelsen slo rot i Norge 
flere år før den nasjonale idrettsbevegelsen, Centralforeningen for Udbre- 
delse af Legemsøvelser og Vaabenbrug, ble dannet i 1861. Det er nærmest 
mytiske dimensjoner over Joseph Stockinger, som i turnkretser har fått 
tittelen «Turnsagens Fader og Forkjæmper». I Trondheim Turnforenings 
100-årsskrift, en turnforening Stockinger aldri hadde noen befatning 
med, heter det om ham: 


Ethvert virkelig eventyr har sin prins eller prinsesse. Eventyrprinsen i norsk 
turnidretts «det var en gang», satte som alle andre eventyrprinser det mål å 
vinne det halve kongerike. En fremmed fugl fra et fremmed land, en farende 
bokbindersvenn [...] som slo seg ned i et land langt mot nord hvor det så ut til å 
være godt å bo og bygge, og som sådde frø som spirte og grodde og ble til norsk 
turnidrett [...] startet ved sin innsats en kjedereaksjon som bredte seg ut over 
det ganske land [...]. Eventyret om østerrikeren Joseph Stockinger er eventyret 
om prinsen som vant det hele kongerike. Han er såmannen i norsk turnidrett, 


rydningsmannen for all norsk idrett.” 


I tillegg til å danne turnforeninger var Stockinger opptatt av organisasjon 
- kontakt og samvirke mellom turnforeningene. Kort tid etter ankomst 


6 Try 1969: 146ff 
7 Wold 1959: 7-8 

til Arendal tok han kontakt med Christiania Turnforening for at denne 
foreningen skulle sørge for kontakt mellom turnforeningene i landet. 
Resultatet av dette ble «Generalberetning om de forskjellige Turnfore- 
ningers Tilstand i Norge, afgiven af Centralforeningen i Christiania», 
datert juni 1858. Litt over et år etter dannelsen av turnforeningen i Arendal 
fantes det bare én annen forening på Agder: «Næs Værks Turnforening er 
stiftet 6te November 1857 og tæller 20 medlemmer.»* Det skulle komme 
langt flere, deriblant Kristiansands Turnforening høsten 1858, på direkte 
inspirasjon fra Arendal.” 


Av EEG 
b % Fs à 


f 0 


Chr. Fogh. O. Johannessen. Oj. Fløystad. 
Olaf Arnesen. Oskar Arnesen, J. Stockinger, CE Juell, A. Berge. 


oare 


H. P. Fløystad. Chr. Stockinger, 


Arendals Turnforenings Forturnerskab 
ved Nytaar 1888 


Organiseringen av turnbevegelsen regionalt og nasjonalt fikk først fart på 
1880-tallet. Med Stockinger som drivkraft ble Norges første særkrets for 
en idrettsgren dannet - Agdesidens Turnkrets — i Risør i 1883, samtidig 


8 Stockinger 1903. Generalberetningen er limt inn over to sider som ikke er paginert. Paginerin- 
gen før og etter er 136 og 137. 
9  Byklum 1958: 12-13 

med Risørs Turnforenings tilblivelse.” Samme år ble også en nasjonal 
turnorganisasjon forsøkt dannet, dog uten hell. Noen år seinere ble det 
gjort et nytt forsøk, som også strandet. I 1890 kom en varig, nasjonal 
særkretsorganisasjon på plass, den første i Norge. I forbindelse med de 
to første var Joseph Stockinger en sentral person, og når det gjelder den 
siste varige — Det norske Turn- og Gymnastikforbund — var han den store 
formidler til alle turninteresserte. Stockinger var redaktør for det eneste 
nasjonale idrettstidsskriftet som fantes mellom 1889 og 1993 - Norske 
Turnnotitser." Våren 1890 meldes følgende i bladet for den andre nasjo- 
nale turnfest, som skulle arrangeres i Bergen: «Oprettelsen af et norsk 
Turnforbund bliver ifølge Programmet for 2den norske nasjonale Turn- 
fest i Bergen et af de Foretagender til Turnsagens Fremme, der skal fuld- 
føres under denne Fest.»” 

Historikeren Hans Try opererer med tre bølger av foreningsdannelser 
i sin beskrivelse av organisasjonsutviklingen på 1800-tallet. Den første 
bølgen kom i 1840-årene, med dannelse av misjons- og måteholdsfore- 
ninger. Dominansen av de bedrestilte i samfunnet var tydelig i denne 
første bølgens foreninger. Stockinger kom til Norge og etablerte de første 
turnforeningene mellom den første og andre bølgen — den siste fra slutten 
av 1860-tallet og inn på 1870-tallet. Når det gjelder den sosiale sammen- 
setning i de første turnforeningene, så samsvarer dette med dominansen 
av de bedrestilte fra den første bølgen. Som vi skal se i fortsettelsen, var 
Stockinger opptatt av at også de lavere klasser skulle delta i turnøvelsene. 
Hvor sterkt han lyktes i dette, kan absolutt diskuteres. Dette er et typisk 
trekk ved den andre bølgen som Try skisserer. I begge de to første bølgene 
finner vi større sammenslutninger av foreninger, Thranebevegelsen og 
Bondevennbevegelsen, som kan ses som paralleller til Stockingers dan- 
nelse av både regionale og nasjonale bevegelser. Begge de nevnte beve- 
gelsene hadde sine blad, som også Stockinger ga ut, omkring tiden for 


10 Justvik 2018: 24 

11 Første utgave av bladet er datert juli 1889, der det nevnes at «det alle norske Idrætter omfat- 
tende, smukt udstyrede og altid interessante Organ ‘Norsk Idrætsblad”» måtte gå inn etter sju år. 
I desember 1893 kom siste nummer av bladet, og det nevnes at den vesentligste årsak var at Norsk 
Idrettsblad var igangsatt. 

12 Norske Turnnotitser, mars 1890, 263), 33 

dannelsen av det første landsdekkende turnforbundet. Denne dannelsen 
er knyttet til Trys tredje bølge i 1880-årene.” 

Turn var i utgangspunktet ikke bare legemsøvelser. Øvelsene var del 
av et større hele, der utflukter og turnfester med sang og musikk hadde 
en viktig plass. Det ble lagt vekt på naturglede, på sosialt brorskap og lik- 
het, nasjonal enhet og offervilje. Stockinger var opptatt av at alle skulle 
med. Derfor ivret han helt fra starten for at både barn, kvinner og menn 
skulle drive med turn og andre idretter. Det skortet ofte på instruktører 
i turnforeningene, og da måtte ofte kvinner og barn lide for dette. Først 
fra omkring 1890 ble det god regularitet i turnidretten for kvinnene, ikke 
bare i Arendals turnforening. 

Selv om det som oftest i Stockingers levetid var de bedrestilte som drev 
med idrett i turnforeningene, ønsket han å utbre idrettsinteressen til de 
mindre bemidlede. Høsten 1881 dro en kontingent turnere fra Arendal 
til Austre Moland for å utfordre vernepliktig ungdom «for muligens 
sammen med turnerne at forsøke sig i forskjellige legemsfærdigheder». 
17 turnere og 11 landboere deltok i øvelsene, som bestod av en rekke gym- 
nastikkøvelser samt friidrettsøvelsene høyde, lengde og kulestøt.” 

Et sentralt trekk ved turnforeningene var at de ofte ble paraplyorga- 
nisasjoner for en rekke forskjellige idrettsøvelser. Friidrettsøvelsene var, 
som nevnt ovenfor, en del av turningen, men allerede i 1862 kom fek- 
ting på programmet i Arendals Turnforening.'* Kappgang var også en 
av aktivitetene, og siden hadde skøyting sitt utgangspunkt i turnfore- 
ningen i Arendal.” Den første særidrettsklubben for skiidrett ble dannet 
under turnforeningsparaplyen i Arendal, Arendals Skiklubb, og Joseph 
Stockinger var initiativtaker. Klubben ble stiftet i 1881, og første aktivitet 
i klubben var en utflukt med en hoppkonkurranse. Så å si alle falt, «paa 
gamle Stockinger nær, der for første gang, i sit 53 Aar, var ude på ski». 

Arendals Turnforening hadde aldri fotball på programmet. Som 
vi skal se var det Froland og to utdanningssøkende derfra som hentet 


13 Try 1979: 432ff 

14 Justvik 2018: 20 

15 Norsk idrætsblad, nr. 45, 11.9.1881 
16 Justvik 2018: 33 

17 Dokkedal 2011: 6-7 

18 Stockinger 1907: 76 

fotballspillet til Aust-Agder, noen år inn på 1900-tallet. Vest-Agder var 
noe tidligere ute, på begynnelsen av 1890-tallet, med Håkon Frøstrup 
som formidler av fotballspillet inn i Kristiansands Turnforening. Etter 
en periode i England, der han drev turnskole, hadde han blitt kjent med 
«Association Football». I et brev til turnforeningen, der han forklarer 
relativt detaljert om spillet, heter det: «Jeg tillader mig herved at henlede 
den ærede turnforenings bestyrelses opmerksomhed paa et i England 
meget yndet spil, kaldet 'Football'».” 


Breddeidrett på bygdene 


Pionerfasen var først og fremst et byfenomen. I Aust-Agder kjenneteg- 
nes den videre utviklingen av idrettsbevegelsen av små, kraftfulle miljøer 
på bygdene, som ofte viste seg å være svært seiglivede. Dette aspektet er 
tydeligere i øst enn i vest, der idrettsbevegelsen i større grad ble sentrali- 
sert rundt Kristiansand. Men pionerfasen var også orientert mot bredde, 
og dette ble et vedvarende aspekt også ved bygdeidretten. 

Et eksempel på dette er Helge Andreas Løvland, gjerne kjent som «All 
round mændenes verdensmester». I 1970, da Løvland var 80 år, ga han i 
et tilbakeblikk en beskrivelse av idrettens kår på bygdene i Agder i hans 
oppvekst omkring århundreskiftet. Organisert idrett fantes ikke på byg- 
dene, bare i byene. Innen friidrett, Løvlands egen idrettsgren, fantes det 
ingen instruksjon. Guttene møttes «på løkka», drev med kappløfting, litt 
hopping og løping. Bryteren Karl Norbeck var idealet, for øvrig medlem 
av Ørnulf, samme klubb som Løvland kom til å tilhøre i hovedstaden da 
han flyttet dit i 1911.” 

Dette til tross, det var av den 20 år eldre barnevandreren og åsdølen 
Bjørgulv Torsland som hadde lært ham mye om trening. Unge Løvland 
trodde blindt på Torsland — «den beste treneren min» — og fikk fra 12-års- 
alderen en sekk med stein bundet fast til ryggen og trente, pløyde eller 


19 Justvik 2017: 63 

20 Sitatet er hentet fra overskriften til en artikkel om Helge Løvland i Norsk Idrætsblad og Sport 
1920, Julenummeret: 13. 

21 Løvland 1971: 20. Bryteren Carl Norbeck ble på grunn av sin store innsats for brytesporten i 
Ørnulf klubbens første æresmedlem. Jacobsen 1946: 16 

kjørte hestevandring sent og tidlig. Videre drev de to med allsidig trening: 
«ryggtak og armtak, fingerkrok og krokbein, håndtak og strakarmløf- 
ting, ryggløft, eller rettere sagt kast, høyde- og lengdehopp samt 'jamsis- 
hopp og løp». 

Med oppvekst på bygda hadde Helge Løvland også linjer til to andre 
bevegelser med idrett på programmet, som begge er karakteristiske 
for idretten i denne fasen. For det første var han med fra relativt tidlig 
alder i et av skytterlagene i Froland.” Helt siden dannelsen av den første 
nasjonale idrettsbevegelsen i 1861, Centralforeningen for Legemsøvelser 
og Vaabenbrug, som hadde en unionskonflikt som årsak til dannelsen, 
var skytterlagene den dominerende grupperingen. Å utvikle og utdanne 
fedrelandsforsvarere, som var et overordnet mål, ble riktignok sett på 
som noe mer enn bare å danne skytterlag og bidra til å utvikle skyte- 
ferdigheter. Skiidrett og innføring av fysisk fostring i skolen, ofte omtalt 
som «gymnastiksagen», ble sett på som viktig for framtidige forsvarere av 
landet.” Nærheten mellom turnbevegelsen og skyttervesenet var i peri- 
oder sterk, med både samarbeid og endatil dannelse av en felles organi- 
sasjon for turnforeninger og skytterlag, i Arendal som i Kristiansand.” 
Helt fra starten av hadde Centralforeningen intensjon om å sette seg i 
forbindelse med turnforeningene for å støtte disse. Like inn på 1880-tallet 
finnes en oversikt over hvilke idrettsforeninger som hadde sluttet seg til 
Centralforeningen: Av 21 foreninger var det fem fra Aust-Agder, deriblant 
turnforeningen, roklubben og skiklubben fra Arendal. Bare én forening 
var fra Vest-Agder, Kristiansandsklubben Oddersjaa.” 

Fra 1893 skiltes idrettsbevegelsens og skytterlagsbevegelsens veier ved at 
de to dannet separate nasjonale bevegelser, henholdsvis Centralforenin- 
gen for Idrett og Det frivillige Skyttervesen. Inn i det nye århundret 
arbeidet Centralforeningen hardt for at idretten også skulle utbre seg til 


22 Dannevig 1979: 588. Bilde av Helge Løvland med gevær, sammen med skytterlagskamerater i 
Froland. 

23 —Centralforeningens Årsberetning 1862: V, 1869: 22-23 

24 Byklum 1958: 18ff; Stockinger 1907: 10ff 

25 I Centralforeningens statutter fra 1861 heter det: «d. sætte sig i Forbindelse med de allerede 
oprettede Gymnastik- og Vaabenøvelses-Foreninger, samt efter Omstendigheder at yde dem 
anden Bistand.» 
Centralforeningens Årsberetning 1861: Ingen paginering, 1882: 50-51 

bygdeherredene. Ledelsen hadde innsett, som Helge Løvland, at idretten 
omkring 1900 var et byfenomen. Den første idrettsforeningen på bygda 
i Aust-Agder kom i 1895, med Dristug i Åmli. I Froland ble idrettslaget 
først dannet i 1916. Målet å utvikle og dyktiggjøre fedrelandsforsvarere 
stod fast, og dermed var allsidig idrettsaktivitet viktig for alle områder 
av landet. Ikke minst ble dette viktig for den unge, selvstendige nasjonen 
etter 1905. Centralforeningen sendte ut idrettsmisjonærer til hele landet, 
Agder inkludert. 

Kaptein Henrik Angell tok i 1906 for seg tolv steder fra Valle til Mosby, 
i tillegg til fire steder på Listalandet, altså primært de midtre og vest- 
lige delene av regionen. Han opplevde at interessen for idrett var stor, 
men i de øverste bygdene i Setesdal fikk han syn for «en idræt, som er 
saa god og smuk, at den erstatter næsten al anden, og det er ‘gangaren’ 
og 'hallingen”. I de nationale danse har man den herligste gymnastik og 
plastik». Angell noterte også momenter som kunne bidra til å bremse 
idrettsgleden. Han registrerte at emigrasjonen fra landsdelen gjorde store 
innhogg i målgruppen - ungdommen, og antok at nærmere halvparten 
av vernepliktig ungdom forlot bygdene. Dette hemmet utviklingen av 
idretten, mente Angell, som opplevde «den i enkelte bygder graserende 
pietisme [...] den slaar idræt som al anden ytring af sund, naturlig livs- 
glæde ned». På et av stedene hadde spenningen mellom det frilynte og 
det kristne ungdomslaget vært så sterk at den lokale sersjant, etter alt å 
dømme utdannet på Underoffiserskolen i Kristiansand, ikke våget å bidra 
til gymnastikkvelder.”* 

En noe tidligere rapport vitner om at idretten allerede på den tiden 
var sterkere etablert i bygdene i øst. To år før kaptein Angell foretok sin 
reise, hadde skolebestyrer Bertel A. Grimeland foretatt en tilsvarende 
reise, men denne gang også i store deler av Nedenes amt.” Idrettsengasje- 
mentet i denne delen av Agder var større enn det Angell hadde avdekket, 
ikke minst organisatorisk. I forbindelse med sitt besøk i Arendal hadde 
Grimeland motivert for dannelse av et «amtsidrætsforbund», noe han 


26  Centralforeningens Årbok 1906: 112ff 

27  Centralforeningens Årbok 1904: 83ff. Grimeland har en flere siders artikkel om temaet «Idræts- 
arbeidet og ungdomslagene» der han utdyper sitt synspunkt om hvorfor idrettsarbeidet må tas 
opp av ungdomslagene. 

mente var realistisk i nær framtid. Det gikk enda 15 år før noe slikt ble 
opprettet, og da under navnet Aust-Agder Distriktslag for Idrett. 

Ungdomslagene kom til å få stor betydning for utbredelsen av idretten 
på bygdene. Grimeland hadde vært i kontakt med frilynte ungdomslag 
og «idrætsinteresserede mænd» på flere steder i amtet. I rapporten han 
skrev etter reisen, nevner han i kursiv «idrætsinteresserede lærere». I fort- 
settelsen følger: 


Det gjælder nemlig idrætssagen mere end nogen anden sag, at har man vundet 
lærerne, saa har man ogsaa ungdommen og fremtiden. I skolen, samt i ung- 
domslagene, hvor lærerne som regel er de ledende, maa forstaaelsen for og lys- 
ten til idræt vækkes. Lærerne kan ogsaa give praktisk veiledning, og de er ikke 
ræd for at ofre tid og arbeide, hvis de interesserer sig for en sag. Karakteristisk 
nok er de idrætsinteresserede formænd i de ovenfor nævnte ungdomsforbund 


- samtlige lærere.” 


Grimeland var i Froland i 1904, og derfor taler mye for at Anders Løvland, 
Helge Løvlands far, var en av disse idrettsinteresserte lærere og formenn 
som Grimeland hadde hatt kontakt med. Anders Løvland var lærer, utek- 
saminert fra Holt seminar før læreanstalten ble flyttet til Kristiansand 
i 1877, og initiativtaker til og formann i ungdomslaget i Froland i mer 
enn 20 år fra 1900. Helge Løvlands eldste bror, Olav, var sammen med 
kameraten Anders Danielsen pionér for introduksjonen av fotballspillet i 
Nedenes amt like inn på 1900-tallet. 

Ungdomslagene tok imot budskapet fra idrettsmisjonærene Angell og 
Grimeland. De to fylkesorganisasjonene av frilynte ungdomslag meldte 
seg kollektivt inn i Centralforeningen for udbredelse av Idræt. Fram til 
reorganiseringen av idrettsbevegelsen i 1919, med dannelse av fylkesvise 
organisasjoner — Aust- og Vest-Agder Distriktslag for Idrett — utgjorde 
ungdomslagene majoriteten, med 36 foreninger og nærmere 2000 med- 
lemmer.” Vest-Agder Ungdomsforbund fikk endatil inn i sine statutter at 


28 Justvik 2018: 59-60 

29 Centralforeningens Årbok 1904: 77ff 
30 Dannevig 1979: 595-596 

31 — Centralforeningens Årbok 1906: 196 

det skulle arbeides for utbredelse av idrett > Aust-Agder Ungdomsforbund 
arbeidet også for idretten, og i 1910, da forbundet avholdt fylkesstevne på 
Herefoss, var en idrettskonkurranse del av programmet. 5 av 15 idretts- 
utøvere ble premiert; den beste av disse var 20-åringen Helge Løvland. 

Her kan en kanskje også se noe av forklaringen på den ulike utviklin- 
gen øst og vest på Agder. Spenningen mellom de frilynte og de kristelige 
ungdomslagene, som Angell påpekte, aktualiserer spenningene og stri- 
den den lavkirkelige vekkelsesbevegelsen skapte mange steder på Agder 
gjennom en hundreårsperiode fram til 1970-tallet. Perioden på 100 år 
karakteriseres av religionssosiologen Pål Repstad som «den lekmanns- 
baserte vekkelseskristendommens gyldne hundreår i lokalsamfunnene 
på Agder». Historikeren Bjørn Slettan, som har studert vekkelsene på 
Agder på 1800-tallet, forteller at forsøket på å skape harmoni mellom 
pietistene og de frilynte på Agder «mislyktes fullstendig. Istedetfor til- 
nærming ble det polarisering»; Historikeren Bjørg Seland har funnet 
tre større vekkelsesbølger i hundreåret mellom 1870 og 1970: den første 
omkring 1870, den andre omkring århundreskiftet og den tredje i mel- 
lomkrigstiden.” Den fjerde vekkelsesbølgen kom aldri, men den negative 
holdningen til idrett holdt seg for en stor del i de vekkelsesorienterte og 
pietistiske miljøene fram til 1970, og er en vesentlig årsak til idrettens 
svake stilling på Agder fram til 1970-årene. I min doktoravhandling fra 
2012 har jeg argumentert for nettopp dette. I de lavkirkelige miljøene 
på Agder var det for det første en sterk skepsis til idretten, fordi den i 
stor grad la sine arrangementer til søndagene. Videre var idrettsmiljøene 
ansett for å utgjøre en upassende og til dels farlig innflytelse på kristne 
ungdommer, der bannskap hørtes, alkohol ble benyttet og misbrukt, og 
dansen gikk over tilje til langt på natt, som det heter om fester fra idretts- 
miljøet. Det farligste ved idretten var nok at den kunne engasjere ung- 
dommene i så stor grad at den kristne tro var i fare 


32 Lande 1968: 26 

33 Repstad 2002: 99 

34 Slettan 1992: 166ff, 27ff, 127 

35 Seland & Aagedal 2008: 3761 

36 Se Justvik 2012 for holdninger til idrett på Agder 1945-2000. Det skal ikke underslås at min 
empiri i stor grad er knyttet til Kristiansands-området. 

Det er hevet over tvil at spenningene mellom de kristne miljøene 
og de mer frilynte miljøene utover på 1900-tallet kunne være strie og 
sterke på Agder. Likevel, spenningene varierte noe fra bygdesamfunn til 
bygdesamfunn, og det kan se ut til at de var sterkere i Vest-Agder enn 
i Aust-Agder. Kaptein Angell registrerte den «graserende pietismen» på 
grensa mellom fylkene og lengre vestover. Grimeland, som holdt seg i 
Aust-Agder, nevner ikke fenomenet overhodet. 


Gymnastikkundervisning i øst og vest 


Utdanningsinstitusjonene på Agder har også hatt mye å si for utbredelse 
av idretten, i særlig grad ved at det tidlig ble lagt vekt på gymnastikk. 
I øst var den i stor grad knyttet til seminaret i Holt. I vest var det under- 
offisersutdannelsen i Kristiansand som sto i sentrum. På dette feltet ble 
sistnevnte etter hvert et sterkere sentrum. Dette bidro i sin tur til å for- 
sterke forskjellene mellom en sentralisert idrett i vest og en mer desentra- 
lisert idrettsbevegelse, basert på små, kraftfulle miljøer, i øst. 

I 1839 ble Christianssands Stiftsseminarium (Holt seminar) oppret- 
tet på Holt prestegård. Det var minst tre årsaker til denne plasseringen: 
Prestegården hadde velegnede lokaler for virksomheten, den lokale prest 
Andreas Faye var dyktig både som lærer, folkeminnegransker og histori- 
ker, og i tillegg bodde den lærde Jacob Aall i nærheten.” 

Faye var styrer for skolen, og allerede i den første årsberetningen 
gjorde han oppmerksom på en sentral mangel ved studentenes liv: for lite 
bevegelse og mosjon. Ingen av lærerne ønsket å drive med gymnastikk- 
undervisning, så Faye ba derfor i den første årsrapporten myndighetene 
om lov til å anskaffe en klyvemaskin, eller å anlegge en kjeglebane. Dette 
var noe han hadde sett i Tyskland, antagelig på begynnelsen av 1830-tal- 
let, da han var på en lengre dannelsesreise i Sentral-Europa som var 
bekostet av ham selv. I 1851 ble seminarlærer Andreas Feragen «mot en 
liten betaling pålagt å drive gymnastikk med elevene i sommertiden». 
Feragen ble den første gymnastikklæreren i seminarets historie” Vi må 


37 Braadland, 2009; Stubhaug 2014: 474, 428 
38 Wivestad 1989: 122-123 

anta at dette må ha hatt en viss innvirkning på seminaristene. Selv om far 
til Helge Løvland aldri ble noen idrettsmann, var han under innflytelse 
av Feragen i årene han gikk på seminaret, 1871—73, etter all sannsynlighet 
en av mange. Ovenfor har vi sett at lærerne var viktige for å få integrert 
idrett i ungdomslagene. Verken Faye eller Feragen har fått pionerstempel 
for å være tidlig ute med å introdusere gymnastikk i seminarene. Det har 
derimot teologen, skolemannen og politikeren Nils Hertzberg (1827—1911) 
fått. Han virket nærmere 20 år etter Faye og Feragen.» 

På slutten av 1850-tallet ble det stiftet to turnforeninger innenfor Holt 
sogn, Nes Verk og Tvedestrands turnforeninger. Dette var helt i starten 
av Stockinger-perioden. Som vi har sett ovenfor var turnforeningene en 
konsekvens av Joseph Stockingers arbeid for å utbre turn. I 1877 var det 
slutt for seminaret i Holt, som ble flyttet til stiftsstaden Kristiansand. Men 
dette var ikke den eneste viktige utdanningsinstitusjonen i Kristiansand. 
For den idrettslige aktivitet i stiftsstaden, men også for idretten på Agder 
og i Telemark, betydde kanskje Underoffiserskolen vel så mye. 

I 1859 kom Josef Frantz Oscar Wergeland tilbake til sin fødeby som 
offiser. I 1868 ble han sjef for infanteribrigaden i byen. Han avsluttet kar- 
rieren som generalmajor. I Kristiansand utfoldet han et mangslungent 
arbeid innenfor byforskjønnelse, idrett og lokalpolitikk. Da Central- 
foreningen ble stiftet i 1861, var Wergeland en viktig pådriver for etable- 
ringen av Kristiansand Skytterlag. Gjennom sine publikasjoner, deriblant 
to bøker om skiløping, fikk han stor betydning for både sivil og militær 
skiløping på nasjonalt plan. I Kristiansand arrangerte han skiløp for sol- 
dater og sivile, og ble dermed en viktig pådriver for skisport i området.” 
Etter et skirenn på Sødal skal Wergeland ha arrangert fakkeltog for nær- 
mere 100 skiløpere på en islagt Otra ned til byen — «et praktfullt skue». 
Han var en sterk pådriver for etableringen av Kristiansands ski- og 


39  Pioneren for kroppsøvingsfaget var Nils Hertzberg (1827-1911), teolog, skolemann og politiker. 
Han var etter teologisk embetseksamen på begynnelsen av 1850-tallet lærer på Krigsskolen, for 
så å flytte til Asker seminar fra 1860 til 1867. Fram til 1873 var han bestyrer for Hamar Seminar. 
I denne tiden arbeidet han sterkt for gymnastikkfaget i seminarene. I 1865 tok han et kurs ved 
forløperen for Den gymnastiske Centralskole, og etter dette overtok han gymnastikkunder- 
visningen på seminaret der han arbeidet. Han fikk innredet et skur til gymnastikksal og anskaf- 
fet apparater, rifler og eksersisgevær. 

40 Norsk Skytter-Tidende 15. mars 1864. For mer om dette spesielle skiløpet, se Justvik 2017: 47-48. 

41 Leewy 1980: 160 

skøiteklubb Oddersjaa, verdens antatt eldste skiklubb, og han ble æres- 
medlem av både Oddersjaa og Kristiansands Turnforening.” 

Wergelands betydning i idrettslig sammenheng kom gjennom de for- 
skjellige konkurransene han arrangerte. Som nevnt var det både soldater, 
elever ved Underoffiserskolen og sivile som deltok i disse. Flere av solda- 
tene og de uteksaminerte fra Underoffiserskolen dro til sine hjembygder 
og ble igangsettere for idrett. Den første formannen i Vegårshei Idrettslag, 
etablert i 1902, var en av de uteksaminerte fra Underoffiserskolen.* Oven- 
for har vi sett at kaptein Angell omtalte sersjanter, etter alt å dømme med 
bakgrunn fra verneplikt i Kristiansand eller som elever ved Underoffiser- 
skolen, som ikke våget å sette i gang gymnastikkinstruksjon av hensyn 
til det kristelige ungdomslaget.** De nevnte eksemplene kjennetegnes av 
at soldatene og elevene ved Underoffiserskolen dro hjem etter endt ekser- 
sis eller skole. I mellomkrigstiden ser vi en annen tendens som er særlig 
tydelig for elevene ved Underoffiserskolen. Flere av disse — store idretts- 
talenter — returnerte ikke hjem etter endt skole. 


Mellomkrigstid og etterkrigstid 1920-1970 


Den menneskelige faktoren 

Rammebetingelsene for idretten var lenge dårlige på Agder. Desto vik- 
tigere var det menneskelige aspektet ved idrettsbevegelsen — evnen til 
å kunne inspirere og motivere. % I 1911 hadde Helge Løvland dratt til 
hovedstaden for å ta utdannelse som etter hvert ble spesialisert mot gym- 
nastikk. Utdannelsen dannet utgangspunkt for en fremragende karriere 
som idrettsutøver, der han først markerte seg nasjonalt og deretter inter- 
nasjonalt. I 1920 kulminerte dette med at han tok OL-gull i tikamp. Men 


42 Steen 1948: 287. Det kan argumenteres for at Trysilgutten er landets eldste ved at den ble stiftet 
i 1861, men da er ikke kriteriet at klubben har en sammenhengende historie uten avbrudd. Det 
kan derimot Oddersjaa skilte med. 

43 Songedal 2002 

44 —Centralforeningens Årbok 1906: 113 

45 Mye i dette avsnittet bygger på Justvik 2018: 108ff 

Løvland glemte aldri hvor han kom fra, og så lenge han levde, var han en 
viktig inspirator innen idretten i Aust-Agder.” 


Da slåtten var unnagjort på Mjølhus sommeren 1916, samlet den kjente idretts- 
utøveren Helge Løvland en del unggutter på et jorde og startet instruksjon i 
friidrett. Det samlet seg snart en flokk interessert ungdom rundt ham, og disse 


ble samme høst enige om å danne Froland Idrettslag.” 


Og både inspirasjon og godt «menneskemateriell» var det 
behov for.** Rammebetingelsene for idrett var jevnt over 
svært dårlige. Det fantes ingen idrettsplass innenfor fylket 
som kunne benyttes til kretsmesterskap i friidrett de tre 
første årene på 1920-tallet, så derfor måtte idrettsplassen i 
Kragerø benyttes. Først i 1923, da «Særkrets for Fri idræt» 
ble dannet, var Lyngmyr ved Tvedestrand opparbeidet og 
kunne benyttes. Det registreres at Holt sogn spilte en viktig 
rolle for utviklingen av idrett i mellomkrigsårene, selv om 
lærerseminaret for lengst var flyttet til Kristiansand. 
Utover på 1920-tallet sleit den nevnte særkretsen med 


et problem. Flere av de beste idrettsutøverne flyttet ut av 
Aust-Agder og begynte som elever på Underoffiserskolen. 


Olav Måmoen fra Åmli i 


Olav Måmoen og Sigurd Dahle, fra henholdsvis Åmli og 


underoffisersuniform. | 1927 ble 
Søndeled, var en del av friidrettsmiljøet i Underoffiserenes 


han norgesmester i ti-kamp - for 
Kristiansand Idrettsforening. Idrettslag og deltok i 1925 i Sørlandsmesterskapet. De to var 
nærmest et kretslag alene, og Aust-Agder Friidrettskrets' 

historiker konkluderte med følgende: «Vi slo oss sjøl!» Både Måmoen og 

Dahle meldte overgang til Kristiansand Idrettsforening, og de nådde opp til 

nasjonalt nivå i sine øvelser. Måmoen ble norgesmester i tikamp i 1927, og 

Sigurd Dahle, også allsidig som Måmoen, fikk sitt norgesmesterskap i kule. 

Før NM i 1934 ble det stilt spørsmål ved tyngden på kulene som Sigurd Dahle 


benyttet. I et par konkurranser lokalt hjemme i Søndeled oppnådde han 


46 Justvik 2018: 108, 94 
47 Østreim 2016: 11 

48 Bø1956: 209 

49 Fredriksen 1998: 23 

fantastiske resultater. Men i norgesmesterskapet var kulene kontrollveid, og 
Sigurd Dahle støtte kula 14,64 meter, nærmere meteren lengre enn nr. 2. 
«Kong Sigurd” hadde kronet sin lange karriere med et overlegent NM.» 

Olav Måmoen dro fra landet i 1931 og utdannet seg til lege og tannlege 
i Tyskland. Han kom tilbake til Norge etter krigen og bosatte seg i Oslo. 
Sigurd Dahle ble etter idrettskarrieren lærer i videregående skole. Ved 
inngangen til krigen var han friidrettslærer på Statens Gymnastikkskole, 
og fortsatte med det også etter krigen. Under krigen var han i Sverige, 
som instruktør på idrettskurs der. I 1958 kom han hjem til Søndeled for 
å overta gården, og gjennom 1960-tallet dro han rundt som instruktør 
i fylket. Hver sommer arrangerte han treningsleirer for unge gutter på 
gården, en leir som blant annet Finn Bendixen fra Lillesand dro nytte av.” 

Kristiansand med sine utdanningsinstitusjoner kan ses på som den 
store driveren for mange idrettsutøvere. Fra omkring 1970 utviklet byen 
seg videre som utdanningssentrum på Agder med opprettelse av Agder 
Distriktshøgskole. Idrettsfaglig utdanning fikk Kristiansand Lærer- 
høgskole på 1970-tallet, og denne ble videre utbygget etter fusjonen 
mellom seks utdanningsinstitusjoner til Høgskolen i Agder i 1994 og til 
Universitetet i Agder i 2007. Kristiansandsidretten har tydelig profitert på 
dette, men det har også andre deler av Agder» 


Allsidigheten og de små, aktive bygdemiljøene 


Allsidighet kan karakteriseres som en tradisjon på Agder. Stockingers 
idrettsbegrep var ikke knyttet til spesialisering, men allsidighet. Under para- 
plyen Arendals Turnforening ble det drevet en mengde idrettsaktiviteter. Fra 
slutten av 1800-tallet, da Centralforeningen for Idrett bidro med kongepoka- 
ler i regionale konkurranser, var det i den gamle klassiske kombinertidretten 
— hopp og langrenn. Mellom 1893, da Andreas Midtbø fra Holt fikk den første 
kongepokalen i kombinert på Agder, og fram til 1926, da den siste konge- 
pokalen i kombinert ble utdelt, tok austegdene åtte slike. Vestegder tok bare 
halvparten. Som sørlandsmesterskap gikk dette i Aust-Agders favør. 


50 Fredriksen 1998: 68 
51 Justvik 2018: 194-195 
52 Fjeld 2017: 548ff 

Et annet trekk ved kongepokalene i kombinert er at alle 
de fire i Vest-Agder gikk til Kristiansand og Oddersjaa. 
Kristiansand-dominansen var tydelig i vest. Slik var det 
ikke i Aust-Agder. To kongepokaler gikk til Holt, og tre til 
Songe Skiklubb. Det er et tydelig trekk at Arendalsområ- 
det ikke hadde den sentrale posisjonen som Kristiansand 
hadde. Songe, mellom Tvedestrand og Risør, ble fra 1912 
et sentralt sted for skiidrett. Østlendingen Albert Wüller 
etablerte Songe Træsliberi dette året, og ble den store driv- 
kraften for å utvikle en hoppbakke og danne en skiklubb. 
I 1923 ble Agders første norgesmesterskap — landsrenn som 


det het den gang - i hopp arrangert i Songebakken, og 
langrenn i området fra Søndeled og innover mot Vegårshei. 


gjennom hele mellomkrigstiden. skiløpere, blant annet Georg Østerholt fra Gjerstad, som 


Hans base var Songe Skiklubb, 


fikk kongepokalen i 1918. Før han i 1920 flyttet til hoved- 


men han ble den første lederen 


i Aust-Agder Distriktslag for 
Idrett fra 1919, samt leder for 


staden på grunn av jobben som takstmann i Oslo-marka, 
hadde han tatt underoffisersutdannelse. Han hadde også 


skikretsen i Aust-Agder. utdannet seg til skogtekniker på Statens skogskole på 


Kongsberg. I Oslo ble han medlem av Lyn, og deltok i flere 
renn på nasjonalt og internasjonalt nivå med gode resultater. Før Reidar 
Andreassen og Ole Tom Nord var Georg Østerholt den som nådde lengst 
innen skiidrett på Agder.» 

Vegårshei er et annet område som kan trekkes fram med hensyn til 
skiidrett etter krigen. Et sentralt moment var snøsikkerheten i dette 
området. For Ole Tom Nord var det nokså avgjørende at han hadde fri- 
billett på NSB når han skulle til Vegårshei på samlinger. Den sentrale 
personen på Vegårshei var Knut Adolf Moland, som betydde mye for 
Ole Tom Nords utvikling som hopper. Han ble lagt merke til nasjonalt. 
Molands sønn, Asbjørn, var et produkt av miljøet og vant «ungguttenes 
norgesmesterskap», Kronprinsens pokal, to år på rad, i 1952 og 1953. Han 
var jevngammel med Toralf Engan. Engan hadde aldri en sjanse mot 
Asbjørn Moland i 1953, og ble rådet til å peile seg inn på andreplassen i 


53 Justvik 2018: 59-60, 96-97 

Georg Østerholt kom fra Gjerstad der bildet er tatt, nærmere bestemt fra Storheia i 
Egddalen. Etter numrene å dømme deltok nærmere 40 hoppere, bare fem fra bygda. 
Sørlandsbanen var viktig for deltakelsen i både langrenn og hopp i Gjerstad. 


rennet: «... det nytter ikke for deg å tenke på førsteplassen. Du må hoppe 
om andreplassen.» Seinere i karrieren flyttet Asbjørn Moland fra Agder, 
og satset så hardt på utdannelse og jobb at det ble vanskelig å kombinere 
med innsats i hoppbakken. Som Georg Østerholt deltok han i nasjonale 
og internasjonale konkurranser med hederlige resultater. En niendeplass 
i den tysk-østerrikske hoppuka er ikke å forakte> 

Ovenfor har det vært mer enn antydet at de to fylkene er noe for- 
skjellige når det gjelder spenningene mellom de kristne og de frilynte 
miljøene. Songe og Vegårshei hadde store, toneangivende og veletablerte 
frikirkelige miljøer, henholdsvis Den evangelisk lutherske Frikirke og 
Guds menighet på Vegårshei. Det har ikke vært avdekket sterke spennin- 
ger mellom idretten og idrettsgrupperingene på de to stedene, men så var 
det nasjonalidretten ski som dominerte i de to bygdene. Dette nasjonale 
perspektivet skal ikke undervurderes. Flere av hopperne og langrenns- 
løperne fra området deltok flere år i nasjonalanlegget Holmenkollen. 
En informant, riktignok fra en av nabobygdene i Aust-Agder, mente at 

deltakelse i Holmenkollen fikk mye av kritikken fra konservativt kristent 
hold til å forstumme. Landsrennet i 1923, det første på Agder, ble arran- 
gert i området mellom Songe og Vegårshei og har også betydd en del i 
dette nasjonale perspektiv. Ikke minst ved at kong Håkon bivånet hopp- 
rennet i Songebakken, og kronprins Olav deltok i junior- 
klassen med hederlig resultat. Forholdene på renndagen var 
dårlige — etter flere dager med mildvær frøs bakken til, og 
«hoppbakken ble mest som blåis». Flere var bekymret for 
kronprinsens deltagelse. Da grep kongen inn: «Kan andre 
norske gutter hoppe i bakken, så kan min sønn gjøre det.» 
Det nasjonale sinnelag blir ikke mindre når slikt kommer 
ut. Det hører riktignok med til historien at Willer selv 
måtte beordre en av de lokale hopperne, Ingvald Songe, til 
å hoppe først.» 

Som vi har sett, ble Arendal aldri så sentral innenfor 


idretten i Aust-Agder som Kristiansand ble det i Vest- 
Agder. Relativt tidlig oppstod små, kraftfulle miljøer rundt 


Johanne Greibrokk, allsidig 


Fe å om i Aust-Agder. Noen av disse, som Vegårshei og Songe, 
idrettsutøver på nasjonalt nivå 


like etter andre verdenskrig, fra fikk en relativt kort blomstringsperiode for så å dø hen, 
en av de indre bygdene - Grendi. mens andre ble varige, og har holdt stand helt fram til i dag. 
Konklusjon 


Har påstandene i artikkelen om den organiserte idrettsbevegelsen regio- 
nalt fra 1839 til 1970 blitt bekreftet eller avkreftet? Er det et kjennetegn at 
miljøene var små og tette, og at det fantes flere idrettsutøvere med all- 
sidighet som ideal? Var fylkene ulike på noe vis, var miljøene i øst mer 
vitale enn i vest? Finner vi også en ulikhet mellom de to sentrale byene 
ved at Kristiansand etter hvert ble langt viktigere for idretten i Vest- 
Agder enn Arendal ble for Aust-Agder? Og var det slik at den pietistiske 
vekkelsesbevegelsen hemmet utviklingen av idretten i landsdelen, men at 
Aust-Agder ble minst hemmet? 

Demografien i de to fylkene i hundreårsperioden fram til 1970 er ulik. 
Utgangspunktet i 1870 var likt — det var omtrent like mange austegder som 
vestegder, omkring 75 000. Men gjennom hundreåret stod antall austeg- 
der på stedet hvil, mens innbyggertallet i Vest-Agder økte til omkring 
120 000. Utflyttingen fra Aust-Agder var større enn fra Vest-Agder, og 
en av konsekvensene var at bygdemiljøene i begge fylkene var små, men 
at Aust-Agders miljøer relativt sett var de minste. Utflyttingen fra Agder 
førte egdene ut av landet, og mange flyttet også til andre steder i lan- 
det for utdannelse og jobb. Allsidige Helge Løvland dro til Kristiania for 
militær topputdanning og ble værende der livet ut, men spilte en innfly- 
telsesrik rolle innen idretten i Aust-Agder. En rekke andre kunne nevnes, 
særlig fra Aust-Agder. Likevel førte ikke dette til at idrettsmiljøene syk- 
net hen og ble borte. Flere miljøer har vært nevnt, som Songe, Vegårshei 
og nettverkskommunene innen skiidrett på 1950- og 60-tallet Herefoss, 
Mykland, Åmli og Vegusdal i Aust-Agder. 

Åmli med Dristug - den eldste bygdeidrettsklubben på Agder - har 
nok den sterkeste og mest imponerende historien av disse små, vitale 
idrettsmiljøene. Dristug ble dannet i 1895 som skiklubb, og siden kom 
flere idretter, ikke minst friidrett, som under elendige baneforhold fram- 
brakte den allsidige Olav Måmoen. Dristug ble hardt rammet av skismaet 
i idretten på 1930-tallet, en sak som nesten gikk til topps i rettssystemet. 
Selv om arbeideridretten tapte saken, har den dominert resten av his- 
torien i bygda med volleyballsatsing helt til idag. Det startet som kvinne- 
idrett, med allsidige Aslaug Solheim på laget. 

Allsidighetsideal innen idretten er gjennomgående. Idretten som 
Stockinger innførte var ikke bare legemsøvelser i snever forstand, men 
innbefattet langt mer, slik som naturglede, sosialt brorskap, likhet, 
nasjonal enhet og offervilje. Dette harmonerte godt med Centralforenin- 
gens allsidighetsprogram om å danne og utvikle fedrelandsforsvarere. 
Idrett skulle inn i skolen, og skiidrett skulle vektlegges. Responsen på 
Agder blant de frilynte ungdomslagene var fulltonig. Begge fylkes- 
organisasjonene var innmeldt i Centralforeningen fram til 1919, og de 
satset på idrett. 

Fra 1839 til 1877 foregikk lærerutdannelsen i Holt. Den fysiske fostrin- 
gen av framtidige lærere kom tidlig i gang her, tidligere enn ved andre 

lærerseminarer. I 1877 ble utdanningen flyttet til stiftsstaden, som fra før 
hadde utdanningsinstitusjonen Underoffiserskolen. Egder, og i flere til- 
feller unge menn fra andre landsdeler, flyttet til Kristiansand og fikk sin 
utdannelse i byen, samtidig som deres idrettslige ferdigheter ble bedre. 
Flere av disse dro tilbake til sine hjemsteder, og ble sentrale i oppbyggin- 
gen av idrettsmiljøer der. Andre fremragende idrettsutøvere dro videre 
ut for utdannelse og jobb. Før de dro videre, bidro de til et løft for kris- 
tiansandsidretten. Austegdene Olav Måmoen og Sigurd Dahle var nær- 
mest et kretslag alene — for Vest-Agder. 

Helt fram til 1970 var Kristiansands-idretten dominerende i Vest- 
Agder. Øyslebø kan trekkes fram som et miljø som etter andre verdens- 
krig kunne gjøre stiftsstaden rangen stridig med blant annet Ole Tom 
Nord, det ektefødte barn av Sørlandsbanen. Men dette var mer unntaket 
som bekreftet regelen. Kristiansand var dominerende i Vest-Agder, mens 
de små, vitale idrettsmiljøene dominerte i Aust-Agder. Etter 1900 klarte 
ikke Arendal å dominere innen idretten. Stockinger døde i 1903. Aren- 
dal hadde ingen sentrale institusjoner som kunne trekke folk til byen. 
Kristiansand hadde endatil fått seminaret i 1877. En kontrafaktisk hypo- 
tese skal nevnes, men ikke besvares: Hva hvis Arendals-området hadde 
beholdt seminaret? Kunne det ha utgjort en forskjell? 

Hundreåret som er gjennomgått for idrettsutfoldelsen på Agder er også 
blitt karakterisert som det gyldne hundreår for den lekmannsbaserte 
vekkelseskristendommen. Fikk denne kristendomsformen innflytelse på 
idrettsutviklingen? Det har vært vist til forskning på dette området som 
forteller at denne kristendomsformen fikk innflytelse på idrettsutviklin- 
gen på Agder, en vesentlig del av det såkalte «bibelbeltet». Men de små, 
tette idrettsmiljøene i Aust-Agder har vist at det, til tross for spennings- 
forhold til vekkelsesfolket, var mulig å drive idrett på høyt og intensivt 
nivå. Funnene som er presentert i dette kapittelet kan tyde på at dette var 
enklere å få til i disse små, tette miljøene i Aust-Agder enn i Vest-Agder. 

Kjønnede hverdagsliv og 
likestillingsutfordringer på Agder 


Regionale særtrekk og 
variasjoner i landsdelen 


May-Linda Magnussen 


Helt siden Statistisk sentralbyrå (heretter SSB) lanserte sin likestillings- 
indeks i 1999, har Agder kommet dårlig ut på statistikk som har som for- 
mål å måle grad av kjønnslikestilling på ulike områder, sammenlignet 
med andre deler av Norge. Over flere år ble landsdelen faktisk rangert 
som den aller minst likestilte delen av Norge. I dag utvikler ikke SSB len- 
ger et samlemål på likestilling i kommuner og fylker. Det som nå i stedet 
kalles indikatorer for kjønnslikestilling i kommunene, levner imidlertid 
liten tvil om at Agder fremdeles har relativt store likestillingsutfordrin- 
ger på flere områder. 

I dette kapitlet presenterer jeg statistikk fra SSB som sier noe om like- 
stillingsutfordringer på Agder i dag, og bruker denne til å drøfte hvordan 
landsdelen ser ut til å skille seg fra andre deler av Norge når det gjelder 
slike utfordringer. Denne statistikken bruker jeg også til å vise og drøfte 
likestillingsvariasjoner mellom ulike deler av Agder. Jeg vil imidlertid 
også prøve å gå bak det bildet som statistikken fra SSB danner. Det betyr 
at jeg vil bruke egen og andres forskning til å reflektere rundt mulige 
årsaker til at folks hverdagsliv på Agder ser ut til å være mer kjønnede 
enn hva som gjelder for landet ellers, men også årsaker til at det ser ut til 


Sitering av dette kapitlet: Magnussen, M.-L. (2020). Kjønnede hverdagsliv og likestillingsutfordringer på 
Agder: Regionale særtrekk og variasjoner i landsdelen. I Johnsen, B.E. og Vadum, K. (red.), Grenseløst 
Agder. Det som skilte og det som bandt (s. 148—171). Oslo: Cappelen Damm Akademisk. https://doi. 
org/10.23865/noasp.111 

Lisens: CC BY-NC-ND. 

å være variasjoner innad i landsdelen når det gjelder dette. Det innebærer 
også å bruke forskning som kan synliggjøre måter å tenke rundt og orga- 
nisere menneskelig virksomhet på som har lange historiske røtter, men 
som fremdeles den dag i dag ser ut til å forme folks hverdagsliv på Agder. 
For å kunne forstå slike sosiale prosesser, trenger vi imidlertid forskning 
som går bak det øyeblikksbildet samfunnsforskning ofte bidrar til å gi. 
Bjørg Seland bruker historisk forskning som kan bidra til slik forståelse i 
neste kapittel av denne boka. 


Statistikk som viser at 
Agder er en lite likestilt landsdel 


SSBs likestillingsstatistikk dekker i dag et stort spekter av dimensjoner, 
og skal si noe om kjønnslikestilling i både familierelasjoner, utdannings- 
system, arbeidsliv og det politiske liv. De fleste indikatorene sier imid- 
lertid noe om likestillingssituasjonen i arbeidslivet. Tabellen under viser 
landets og fylkenes skårer på alle de ulike indikatorene, basert på tall 
fra 2018. SSB skriver at «for hver indikator får kommunene en skår som 
kan variere fra o, som indikerer maksimal forskjell/ulikhet mellom kjøn- 
nene, til 1 som indikerer full likestilling. Utgangspunktet er at der det 
er liten forskjell mellom kvinner og menn, tolkes dette som likestilling. 
Jo større forskjell, jo mindre likestilt» (SSB, 2019).' Det er altså kjønns- 
balanse som måles. Det vil si at fylker som for eksempel har relativt få 
kvinner i arbeidsstyrken kan få en bra skår på indikator 4, «forholdet 
mellom kvinner og menn i arbeidsstyrken», dersom også relativt få menn 
er i arbeidsstyrken — noe som gjelder for Agders del. 


1 Dette gir ikke mening for indikator 1 og 7. Her er andelen imidlertid delt på 100 for kunne ligge 
på en skala fra 0-1, som de andre indikatorene. 

Tabell 1. Skår per likestillingsindi 


kator 2018, for landet og fylker 


Indikator 1 2 3 4 5 6 7 8 9 10 11 12 
Landet 0,92 | 0,78 | 0,79 | 0,94 | 0,69 | 0,46 | 0,71 | 0,60 | 0,60 | 0,74 | 0,73 | 0,67 
Østfold 0,9 0,76 | 0,76 | 0,91 | 0,71 | 0,43 | 0,66 | 0,58 | 0,58 | 0,71 | 0,68 | 0,67 
Akershus 0,93 | 0,89 | 0,85 | 0,94 | 0,67 | 0,47 | 0,74 | 0,65 | 0,62 | 0,78 | 0,72 | 0,72 
Oslo 0,89 | 0,78 | 0,91 | 0,96 | 0,7 0,65 | 0,69 | 0,74 | 0,71 | 0,86 | 0,81 | 0,76 
Hedmark 0,92 | 0,81 | 0,7 0,92 | 0,74 | 0,45 | 0,68 | 0,56 | 0,61 | 0,68 | 0,74 | 0,65 
Oppland 0,93 | 0,8 0,69 | 0,93 | 0,73 | 0,43 | 0,7 0,55 | 0,57 | 0,69 | 0,72 | 0,64 
Buskerud 0,91 | 0,82 | 0,8 0,93 | 0,69 | 0,42 | 0,7 0,59 | 0,55 | 0,74 | 0,69 | 0,66 
Vestfold 0,91 | 0,79 | 0,8 0,92 | 0,68 | 0,43 | 0,68 | 0,59 | 0,56 | 0,72 | 0,64 | 0,68 
Telemark 0,92 | 0,7 0,73 | 0,93 | 0,7 0,4 0,66 | 0,55 | 0,53 | 0,68 | 0,7 0,66 
Aust-Agder | 0,92 | 0,71 | 0,76 | 0,94 | 0,69 | 0,41 | 0,67 | 0,57 | 0,58 | 0,69 | 0,69 | 0,65 
Vest-Agder | 0,9 0,72 | 0,76 | 0,93 | 0,67 | 0,41 | 0,69 | 0,56 | 0,55 | 0,7 0,66 | 0,65 
Rogaland 0,9 0,74 | 0,76 | 0,94 | 0,64 | 0,39 | 0,72 | 0,57 | 0,5 0,71 | 0,67 | 0,65 
Hordaland 0,93 | 0,75 | 0,78 | 0,95 | 0,68 | 0,43 | 0,72 | 0,59 | 0,6 0,74 | 0,71 | 0,66 
Sogn og 

Fjordane 0,93 | 0,78 | 0,65 | 0,96 | 0,72 | 0,44 | 0,76 | 0,51 | 0,51 | 0,63 | 0,78 | 0,63 
Møre og 

Romsdal 0,93 | 0,76 | 0,7 0,94 | 0,67 | 0,38 | 0,73 | 0,52 | 0,51 | 0,66 | 0,7 0,65 
Trøndelag 0,94 0,78 | 0,94 | 0,72 | 0,45 | 0,74 | 0,58 | 0,61 | 0,7 0,73 | 0,66 
Nordland 0,93 | 0,79 | 0,7 0,95 | 0,74 | 0,46 | 0,66 | 0,55 | 0,61 | 0,67 | 0,79 | 0,64 
Troms 0,95 | 0,74 | 0,71 | 0,95 | 0,76 | 0,54 | 0,71 | 0,58 | 0,68 | 0,67 | 0,78 | 0,67 
Finnmark 0,91 | 0,79 | 0,58 | 0,97 | 0,8 0,59 | 0,64 | 0,58 | 0,64 | 0,66 | 0,76 | 0,63 

Indikatorer 
1: Andel barn 1-5 år i barnehage 


2: Kjønnsfordeling blant kommunestyrerepresentanter 


3: Forholdet mellom kvinner og menn med høyere utdanning 


4: Forholdet mellom kvinner og menn i arbeidsstyrken 


5: Forholdet mellom menns og kvinners bruttoinntekt 


6: Forholdet mellom menns og kvinners deltidsarbeid 


7: Andel fedre som tar hele fedrekvoten eller mer av foreldrepengeperioden 


8: Grad av kjønnsbalansert næringsstruktur 


9: Kjønnsbalanse i offentlig sektor 


10: Kjønnsbalanse i privat sektor 


11: Kjønnsfordeling blant ledere 


12: Grad av kjønnsbalanserte utdanningsprogram i videregående skole 
Kilde: SSB, 2019 

Agder hadde tidligere relativt lav barnehagedekning, men har nå en 
barnehagedekning omtrent på landsgjennomsnittet. Samtidig ser vi at 
barnehagedekningen i Agder (som var to fylker i 2018) likevel ligger under 
det som gjelder for mange andre av landets fylker, og vi har grunn til å tro 
at Oslo trekker snittet ned. Når det gjelder kvinneandel i politikken ligger 
Agder klart under landsgjennomsnittet, og også under alle andre fylker 
unntatt Telemark. På kjønnsbalanse i høyere utdanning skårer Agder 
noe lavere enn landsgjennomsnittet, men her ser det ut som om Oslo og 
Akershus trekker snittet opp, og at Agder dermed ikke skiller seg så mye 
fra andre deler av landet. Når det gjelder forholdet mellom menn og kvin- 
ner iarbeidsstyrken, ser ikke Agder ut til å skille seg noe særlig ut, hverken 
i forhold til landsgjennomsnittet eller andre deler av landet. Det samme 
ser ut til å gjelde for forholdet mellom menns og kvinners bruttoinntekt. 
Flere fylker skårer bedre enn Agder her, men der er også en del som skå- 
rer omtrent likt. Når det gjelder forholdet mellom menns og kvinners 
deltidsarbeid, derimot, skårer Agder lavere enn landsgjennomsnittet, og 
også lavere enn de fleste andre fylkene. Ifølge SSBs likestillingsstatistikk 
fra 1999 og fremover er også nettopp kvinners arbeidstid den dimensjo- 
nen Agder virkelig har skilt seg fra landet for øvrig på, i den forstand at 
denne har vært betydelig kortere enn landsgjennomsnittet. Samtidig er 
det verdt å merke seg at Telemark, Rogaland og Møre og Romsdal nå skå- 
rer lavere på denne indikatoren enn det Agder gjør. 

Vi ser at andelen fedre på Agder som tar ut hele fedrekvoten eller mer 
er lavere enn landsgjennomsnittet, men at flere fylker likevel har lig- 
nende - eller lavere — skår. Når det gjelder kjønnsbalansert næringsstruk- 
tur skårer Agder også under landsgjennomsnittet. Samtidig får Agder 
nokså lik skår som en del andre fylker, og også her ser det ut som om 
Oslo drar snittet opp. Det samme ser ut til å være tilfelle når det gjelder 
kjønnsbalanse i privat og offentlig sektor. Når det gjelder andelen kvin- 
nelige ledere ser vi at Agder skårer lavere enn landsgjennomsnittet, og 
også lavere enn de fleste andre fylkene. På kjønnsbalanserte utdannings- 
programmer i videregående skole, derimot, ser det ikke ut til at Agder 
skiller seg nevneverdig fra de fleste andre delene av Norge. 

Selv om det på de enkelte likestillingsindikatorene ofte går an å finne 
andre deler av Norge som skårer nokså likt som Agder, viser tabellen over 
at agderfylkene samlet sett alltid skårer under landsgjennomsnittet — i 
større eller mindre grad. Denne tendensen har også vært tydelig siden SSB 
lanserte likestillingsindeksen i 1999. I tabellen under viser jeg noe av den 
statistikken som utgjør datagrunnlaget for utarbeidingen av skårene på 
likestillingsindikatorene som har med likestilling i arbeidslivet å gjøre. Jeg 
velger å rette oppmerksomheten særlig mot slik likestilling fordi Agder 
som nevnt, ifølge den likestillingsstatistikken SSB publiserer, særlig skiller 
seg fra landet for øvrig ved kvinners korte arbeidstid. Jeg mener også at 
likestilling i yrkesaktivitet er en særlig viktig form for likestilling, blant 
annet på grunn av de mulighetene slik aktivitet gir for inntekt og med- 
bestemmelse i viktige samfunnsinstitusjoner, samt betydningen lønnsinn- 
tekt har for tilgang til offentlige ytelser som for eksempel sykepenger og 
pensjon. Egen inntekt er utvilsomt viktig for den enkeltes handlefrihet i 
eget liv. Ikke minst mener jeg at skårene som handler om yrkesaktivitet 
og arbeidstid har sammenheng med skårene på mange andre av likestil- 
lingsindikatorene (Magnussen, Mydland & Kvåle, 2005). Da SSB laget like- 
stillingsindeksen viste det seg at nettopp lav yrkesaktivitet for kvinner var 
den indikatoren som alene hadde høyest prediksjonsverdi for lav grad av 
likestilling mer generelt (Kjeldstad & Kristiansen, 2001). 

Tabell 2. Statistikk om likestilling i arbeidslivet 2018, for landet og fylker 


Andelen Andelen Gj.snittlig | Gj.snittlig | Andel Andel Kvinne- 
menn kvinner brutto- brutto- deltidsarb. | deltidsarb. | and. blant 
20-66 20-66 år i | inntekt, inntekt, menn kvinner ledere 
år i arb. arb.st. menn kvinner 20-66 år | 20-66 år | 20-66 år 
styrken 
Landet 80,0 75,4 550300 | 382000 18,8 41,3 36,3 
Østfold 76,5 69,9 498800 351800 19,2 44,6 34, 
Akershus 82,6 77,7 632400 426100 15,3 32,7 36,1 
Oslo 79,6 76,4 624300 436100 19,3 29,5 40,5 
Hedmark 78,8 72,8 476900 353300 21,8 48,4 37,0 
Oppland 80,8 75,4 486900 357100 21,8 50,3 35,8 
Buskerud 80,9 75,5 545100 374800 17,9 42,5 34,5 
Vestfold 78,5 72,4 527600 | 360400 19,4 45,4 319 
Telemark 77,2 72,0 501700 349200 19,7 49,6 34,8 
Aust-Agder 75,4 70,7 502600 | 347000 21,3 51,8 34,3 
Vest-Agder 77,6 72,4 512500 341900 21,5 51,8 32,8 
Rogaland 81,2 76,2 600100 383600 16,8 43,7 33,6 
Hordaland 80,8 77,0 553700 375100 18,5 42,6 35,5 
Sogn og F. 82,9 79,7 509000 364200 20,1 46,0 39,2 
Møre og R. 81,4 76,3 531300 358400 18,3 47,8 34,8 
Trøndelag 80,5 75,8 514400 369800 20,1 44,8 36,6 
Nordland 79,0 75,0 496000 369000 19,5 42,4 39,6 
Troms 80,1 76,2 503800 383500 19,9 37,2 38,9 
Finnmark 77,7 75,7 471400 378100 21,4 36,2 38,2 


Kilde: SSB, 2019 


Tabellen over synliggjør blant annet den store kjønnsforskjellen i arbeids- 
tid på Agder. Det er verdt å merke seg at tabellen antakeligvis også under- 
driver disse forskjellene, siden tidligere statstikkgjennomganger har vist 
at deltidsarbeidende kvinner har kortere avtalt arbeidstid enn deltids- 
arbeidende menn, samt at dette særlig ser ut til å gjelde for Agder (Mag- 
nussen & Halvorsen, 2001; Magnussen, Mydland & Kvåle, 2005). Ikke 
minst er menns og kvinners deltidsarbeid ofte forskjellig i den forstand at 
menn i stor grad jobber deltid på vei inn i og ut av arbeidslivet, altså at de 
ofte er for eksempel studenter som har jobb ved siden av studier eller eldre 
med helseplager, mens kvinner som jobber deltid i større grad er fordelt 
på ulike aldersgrupper (Kitterød & Rønsen, 2012). 

Statistikk som viser likestillingsvariasjoner 
innad i Agder-regionen 


Jeg går nå over til å se nærmere på likestillingsvariasjon innad på Agder, 
og tabellen under er den samme som tabell 1, men nå med skårer for kom- 
munene på Agder: 


Tabell 3. Skår per likestillingsindikator 2018, for landet, agderfylker og -kommuner 


Indikator 1 2 3 4 5 6 7 8 9 10 11 12 

Landet 0,92 | 0,78 | 0,79 | 0,94 | 0,69 | 0,46 | 0,71 | 0,60 | 0,60 | 0,74 | 0,73 | 0,67 
Aust-Agder 0,92 | 0,71 | 0,76 | 0,94 | 0,69 | 0,41 | 0,67 | 0,57 | 0,58 | 0,69 | 0,69 | 0,65 
Vest-Agder 0,9 | 0,72 | 0,76 | 0,93 | 0,67 | 0,41 | 0,69 | 0,56 | 0,55 | 0,7 | 0,66 | 0,65 
Risør 0,89 | 0,76 | 0,75 | 0,95 | 0,69 | 0,45 | 0,66 | 0,53 | 0,54 | 0,63 | 0,75 | 0,64 
Grimstad 0,93 | 0,74 | 0,80 | 0,95 | 0,67 | 0,46 | 0,69 | 0,62 | 0,64 | 0,71 | 0,69 | 0,66 
Arendal 0,93 | 0,82 | 0,81 | 0,94 | 0,71 | 0,42 | 0,64 | 0,59 | 0,60 | 0,73 | 0,68 | 0,67 
Gjerstad 0,86 | 0,59 | 0,46 | 0,95 | 0,73 | 0,33 | 0,80 | 0,45 | 0,38 | 0,63 | 0,69 | 0,65 
Vegårshei 0,90 | 0,67 | 0,57 | 0,93 | 0,69 | 0,31 10,79 | 0,41 | 0,41 | 0,57 | 0,76 | 0,58 
Tvedestrand 0,94 | 0,88 | 0,73 | 0,93 | 0,67 | 0,38 | 0,63 | 0,55 | 0,49 | 0,66 | 0,63 | 0,68 
Froland 0,88 | 0,74 | 0,65 | 0,92 | 0,68 | 0,37 10,75 | 0,47 | 0,51 10,62 | 0,65 | 0,60 
Lillesand 0,93 | 0,67 | 0,76 | 0,93 | 0,69 | 0,41 10,69 | 0,57 10,58 | 0,71 | 0,63 | 0,66 
Birkenes 0,84 | 0,38 | 0,70 | 0,87 | 0,65 |0,31 10,75 10,51 10,53 10,66 | 0,63 | 0,63 
Åmli 0,83 | 0,71 | 0,55 | 0,90 | 0,70 | 0,33 | 0,63 | 0,45 | 0,62 |0,59 10,70 | 0,58 
Iveland 0,92 10,71 | 0,57 | 0,86 | 0,64 | 0,37 | 0,73 | 0,45 10,47 10,57 10,97 |0,54 
Evje og Hornnes | 0,89 | 0,67 |0,63 |0,95 10,72 10,37 10,63 | 0,56 |0,59 10,70 | 0,77 | 0,57 
Bygland 0,85 | 0,80 | 0,57 | 0,94 | 0,76 |0,47 | 0,63 |0,44 10,52 10,57 10,88 | 0,63 
Valle 0,98 |0,80 | 0,62 | 0,93 10,72 10,35 | 0,60 | 0,43 |0,43 10,50 10,77 |0,51 

Bykle 0,91 10,62 | 0,60 | 0,94 | 0,62 |0,54 | 0,50 |0,56 10,63 |0,63 | 0,64 | 0,65 
Kristiansand 0,91 10,83 | 0,85 | 0,95 | 0,68 | 0,49 |0,68 |0,64 |0,63 10,75 10,67 |0,69 
Mandal 0,92 10,80 10,73 10,93 10,65 10,40 | 0,67 | 0,56 | 0,53 |0,70 10,66 |0,65 
Farsund 0,89 10,62 10,66 10,93 10,63 10,32 |0,69 |0,44 | 0,44 | 0,66 10,76 | 0,60 
Flekkefjord 0,91 10,74 10,68 10,97 10,67 10,36 10,72 10,47 10,51 |0,60 10,70 |0,63 
Vennesla 0,90 10,81 10,61 10,90 10,66 10,33 10,69 |0,49 |0,46 |0,65 10,56 |0,59 
Songdalen 0,84 10,80 10,63 10,90 10,68 10,39 10,65 |0,52 |0,48 |0,65 10,56 |0,63 
Søgne 0,91 10,59 10,71 10,91 10,63 10,37 10,67 10,53 10,53 10,69 10,60 |0,64 
Marnardal 0,92 |0,86 |0,52 10,89 10,64 10,33 10,78 |0,40 10,38 10,50 10,55 |0,61 

Åseral 0,84 |0,59 10,51 10,94 10,67 10,34 10,67 10,40 10,44 10,56 10,76 |0,47 
Audnedal 0,86 |0,71 10,46 10,86 10,64 10,33 10,72 10,37 10,40 10,48 10,86 |0,55 

Lindesnes 0,87 | 0,57 | 0,66 | 0,91 | 0,66 | 0,43 | 0,71 | 0,46 | 0,39 | 0,65 | 0,66 | 0,59 
Lyngdal 0,92 | 0,62 | 0,65 | 0,92 | 0,65 | 0,33 | 0,69 | 0,55 | 0,46 | 0,72 | 0,72 | 0,66 
Hægebostad 0,86 | 0,67 | 0,52 | 0,92 | 0,61 | 0,34 | 0,74 | 0,39 | 0,36 | 0,55 | 0,38 | 0,47 
Kvinesdal 0,88 | 0,74 | 0,62 | 0,94 | 0,63 | 0,29 | 0,71 | 0,42 | 0,37 | 0,54 | 0,71 | 0,58 
Sirdal 0,86 | 0,63 | 0,59 | 0,97 | 0,64 | 0,36 | 0,71 | 0,47 | 0,52 | 0,58 | 0,53 | 0,64 
Indikatorer: 


1: Andel barn 1-5 år i barnehage 

2: Kjønnsfordeling blant kommunestyrerepresentanter 

3: Forholdet mellom kvinner og menn med høyere utdanning 

4: Forholdet mellom kvinner og menn i arbeidsstyrken 

5: Forholdet mellom menns og kvinners bruttoinntekt 

6: Forholdet mellom menns og kvinners deltidsarbeid 

7: Andel fedre som tar hele fedrekvoten eller mer av foreldrepengeperioden 
8: Grad av kjønnsbalansert næringsstruktur 

9: Kjønnsbalanse i offentlig sektor 

10: Kjønnsbalanse i privat sektor 

11: Kjønnsfordeling blant ledere 

12: Grad av kjønnsbalanserte utdanningsprogram i videregående skole 
Kilde: SSB, 2019 


Når det gjelder barnehagedekning, har en del bykommuner i østre deler 
av Agder den høyeste, mens en del bygdekommuner øst og vest i fylket 
har den laveste dekningen. På kjønnsbalanse i kommunestyrene er det 
igjen noen bykommuner øst på Agder, samt Kristiansand og Marnardal, 
som skårer høyest, mens en del bygdekommuner i østre og vestre Agder 
skårer lavest. Kristiansand, Arendal og Grimstad har mest kjønnsbalanse 
når det kommer til menn og kvinner med høyere utdanning, mens en del 
bygdekommuner i østre og vestre del i fylket har minst kjønnsbalanse. 
Flekkefjord og Sirdal har mest kjønnsbalanse når det kommer til menn 
og kvinner i arbeidsstyrken, mens en del bygdekommuner i østre og 
vestre Agder har minst. En del bygdekommuner i midtre og østre deler 
av Agder utmerker seg med relativt små lønnsforskjeller mellom kvinner 
og menn, mens Hægebostad og Bykle utmerker seg med høye lønnsfor- 
skjeller. Det er i det hele tatt interessant at Bykle, som ifølge den tidligere 
presenterte likestillingsindeksen kom ut som en av Norges mest kjønns- 
likestilte kommuner, nå skårer dårligere enn fylkesgjennomsnittet på 
mange av likestillingsindikatorene. Kommunen utmerker seg imidlertid 

positivt når det gjelder kjønnsbalanse i offentlig sektor og kjønnsbalanse 
i arbeidstid — og det siste vil si at kvinner i Bykle har relativt lang arbeids- 
tid, slik det også kom frem i tidligere likestillingsstatistikk fra SSB. Når 
det gjelder kjønnsbalanse i arbeidstid utmerker også Kristiansand, Grim- 
stad og Risør seg med relativt stor balanse, mens en del bygdekommuner 
i østre og vestre deler av fylket samt Farsund utmerker seg med særlig 
liten kjønnsbalanse i arbeidstid. Farsund har over lang tid vært en kom- 
mune som har utmerket seg med særlig lav arbeidstid for kvinner. 

På andelen fedre som tar ut fedrekvoten eller mer av foreldrepenge- 
perioden skårer en del bygdekommuner i øst og vest av Agder høyest, 
mens en del bygdekommuner i midten og nord i fylket skårer lavest. 
Her skårer Bykle lavest, med Valle hakk i hæl. Kristiansand, Grimstad 
og Arendal skårer høyest på kjønnsbalansert næringsstruktur, mens en 
del bygdekommuner øst og vest i fylket skårer lavest. Grimstad, Bykle og 
Kristiansand har ifølge indikatorene mest kjønnsbalanse i offentlig sektor, 
mens en del bygdekommuner i vestre deler av Agder, samt Gjerstad, skårer 
lavest. Når det gjelder privat sektor, er det ifølge likestillingsindikatorene 
Kristiansand, Arendal og Lyngdal som kommer best ut med tanke på 
kjønnsbalanse, mens Audnedal, Marnardal og Valle kommer dårligst ut. 
Iveland, Bygland og Audnedal har høyest andel kvinnelige ledere, mens 
flere kommuner vest på Agder har de laveste kvinneandelene blant ledere. 
Indikatorene viser at utdanningsprogrammene i videregående skoler i 
Kristiansand, Tvedestrand og Arendal er mest kjønnsbalanserte, mens 
utdanningsprogrammene i en del bygdekommuner vest i fylket, samt 
Valle, er minst kjønnsbalanserte. 

Statistikken nevnt over gir ikke mulighet for å konkludere når det gjel- 
der eventuelle systematiske likestillingsforskjeller mellom ulike deler av 
Agder. Likevel kan det se ut som om der er noen tendenser som også 
har blitt nevnt i andre gjennomganger (Magnussen, 2012; Magnussen & 
Halvorsen, 2001; Magnussen, Mydland & Kvåle, 2005; Senter for likestil- 
ling, 2016). Det kan se ut som om Kristiansand og en del bykommuner 
øst for Kristiansand ofte skårer særlig høyt på likestillingsindikatorene, 
mens en del bygdekommuner øst og vest i fylket — og kanskje særlig en 
del bygdekommuner i den vestlige delen av fylket — ofte skårer særlig lavt 

på likestilling. Det kan se ut som om spesielt en del av agderbyenes pend- 
lingsomland skårer særlig lavt på likestilling, mens kommunene som er 
lenger fra kyststripa skårer noe mer varierende. 

Når det gjelder kjønnsforskjeller i menns og kvinners arbeidstid, 
som jeg retter aller mest oppmerksomhet mot i dette kapitlet, har jeg i 
neste tabell rangert agderkommunene etter hvordan de skårer på like- 
stillingsindikatoren som sier noe om forholdet mellom menns og kvin- 
ners arbeidstid. Kommunene som har størst forskjell i arbeidstid mellom 
kvinner og menn, er rangert høyest. I tabellen har jeg også inkludert pro- 
sentandelen kvinner som jobbet deltid i 2018: 


Tabell 4. Skår for likestillingsindikator nr. 6 og prosentandel kvinner som jobber deltid 
2018, for landet, agderfylker og -kommuner. Rangert etter lavest skår på likestillings- 


indikator 6. 

Indikator 6: Prosentandel Indikator 6: Prosentandel 
Forholdet kvinner 22-66 Forholdet kvinner 22-66 
mellom menns | år som jobber mellom menns | år som jobber 
og kvinners deltid og kvinners deltid 
deltidsarbeid deltidsarbeid 

Landet 0,46 41,3 7. Sirdal 0,36 54,3 

Aust-Agder 0,41 51,8 7. Flekkefjord 0,36 59,5 

Vest-Agder 0,41 51,8 8. Søgne 0,37 51,3 

1. Kvinesdal 0,29 63,7 8. Iveland 0,37 62,9 

2. Birkenes 0,31 60,3 8. Evje og H. 0,37 58,6 

2. Vegårshei 0,31 61,2 8. Froland 0,37 57,7 

3. Farsund 0,32 56,7 9. Tvedestrand 0,38 57,9 

4. Åmli 0,33 60,1 0. Songdalen 0,39 53,2 

4. Vennesla 0,33 58,7 1. Mandal 0,40 534 

4. Lyngdal 0,33 579 2. Lillesand 0,41 48,6 

4. Audnedal 0,33 731 3. Arendal 0,42 48,0 

4. Marnardal 0,33 63,8 4. Lindesnes 0,43 62,8 

4. Åmli 0,33 60,1 5. Risør 0,45 57,9 

4. Gjerstad 0,33 59,2 6. Grimstad 0,46 50,5 

5. Hægebostad 0,34 71,8 7. Bygland 0,47 57,8 

5. Åseral 0,34 77,0 8. Kristiansand 0,49 46,3 

6. Valle 0,35 54,0 9. Bykle 0,54 43,4 


Kilde: SSB, 2019 

Tabellen viser at mange bygdekommuner som nevnt har den største 
forskjellen i arbeidstid mellom menn og kvinner. Vi ser også at noen 
av bykommunene vest for Mandal har stor kjønnsubalanse i arbeidstid, 
mens bykommunene fra Mandal og østover, samt setesdalskommunene 
Bygland og Bykle, kommer bedre ut. Tabellen viser i tillegg at Åseral har 
aller mest deltidsarbeid blant kvinner, med Audnedal og Hægebostad på 
andre- og tredjeplass. Bykle har, som allerede nevnt, minst deltidsarbeid 
blant kvinner. På andreplass ligger Kristiansand, etterfulgt av Arendal 
og Lillesand. 


Samfunnsforskning som kan bidra til å forstå 
hvorfor Agder er en lite likestilt landsdel 


Flere samfunnsforskere har drøftet mulige årsaker til den lave graden av 
kjønnslikestilling på Agder, sammenlignet med mange andre deler av 
Norge. Basert på en gjennomgang av statistikk og kvalitative intervjuer 
med blant annet rundt 120 norske småbarnsforeldre i heterofile parfor- 
hold i ulike kommuner på Agder” i perioden 2003-2005, var jeg med på 
en drøfting av mulige årsaker til den høye deltidsandelen blant kvinner i 
landsdelen. I rapporten fra forskningen (Magnussen, Mydland & Kvåle, 
2005) trakk jeg og mine medforfattere frem utdanningsmønstre som én 
mulig årsak. Utdanningslengde har mye å si for kvinners arbeidstid, i 
den forstand at kvinners arbeidstid ofte stiger med utdanningslengde 
(Kitterød & Rønsen, 2012), og nevnte statistikkgjennomgang viste at 
Agder utmerket seg fra landet for øvrig med å ha en lav andel kvinner 
med universitets- eller høgskoleutdanning over fire år. Gjennomgangen 
viste også at agderregionen utmerket seg med høye andeler personer på 
uførepensjon - og samtidig med en noe høy andel kvinner blant perso- 
ner på uførepensjon. Selv om dette sannsynligvis handlet mye om mulig- 
heter på lokale arbeidsmarkeder, nevnte vi også at det vi kalte «kulturelle 
faktorer» kunne spille en rolle. Dersom kvinner på Agder jevnt over er 


2 I prosjektet hadde vi også samtaler med ansatte i kommuneadministrasjonene i alle de seks 
kommunene vi intervjuet i. I Farsund intervjuet vi også representanter for lokale industri- 
bedrifter. 

mer hjem- og familieorienterte enn kvinner i andre deler av landet, og 
dersom kvinners investering i familierelasjoner generelt blir vurdert som 
mer verdifullt blant folk bosatt på Agder enn folk bosatt andre steder i 
landet, så kan dette føre til en lavere terskel for å søke om, og få innvil- 
get, uførepensjon. Blekesaune (2012) har gjort kvantitative analyser som 
nettopp kan tyde på at kvinners orientering mot det vi kan kalle en tra- 
disjonell kvinnerolle ligger bak både deltidsarbeid og høyere risiko for 
uførhet. Samtidig tyder annen forskning på at kvinners omsorgsarbeid i 
nære relasjoner, som ofte tar form av det Lilleaas kaller å være i «konstant 
kroppslig beredskap for andre» kan føre til helseplager (Lilleaas, 2003). 
Det betyr at den kjønnede arbeidsdelingen på Agder, som sannsynligvis 
er mer kjønnet enn mange andre steder i landet, også kan bidra til høye 
uføreandeler blant kvinner her — og også for menn. Lilleaas argumenterer 
nemlig for at også menns hovedansvar for familieforsørgelsen i såkalte 
kjernefamilier innebærer slitasje, og at den samlede slitasjen i slike fami- 
lier ville vært mindre dersom ulike typer ansvar var likere fordelt mellom 
mann og kvinne. 

Mens SSBs likestillingsstatistikk viser at arbeidsdelingen på de offent- 
lige arenaene på Agder er særlig kjønnet, viser en kvantitativ studie av 
likestilling i hjemmet at vi også er særlig lite likestilte på Agder når det 
gjelder husarbeid. Studien viser i tillegg at de kommunene som skårer 
høyt på den tidligere likestillingsindeksen, skårer høyt når det gjelder 
likestilling i hjemmet, også når forskerne har kontrollert for individuelle 
faktorer (Lima & Jensen, 2012). Dette siste funnet tyder på at kollektive 
måter å tenke og føle på — det vi kan kalle kultur — også har noe å si for at 
Agder skårer dårlig på likestilling. Studien til Lima og Jensen tyder i til- 
legg på at det særlig er de rurale områdene av Agder som er preget av lite 
likestilt arbeidsdeling i hjemmet, samt at denne arbeidsdelingen i såkalte 
kjernefamilier i stor grad preges av kvinnens utdanningsnivå. Mer kon- 
kret øker likestillingen i hjemmet i takt med kvinnens utdanningsnivå, 
og også slik kan likestilling på Agder handle om klasse. Samtidig finner 
Lima og Jensen at heterofile par på Agder, også etter kontroll for blant 
annet utdanning og arbeidstid, har en mer ulikestilt arbeidsdeling i 
hjemmet enn slike par andre steder i landet. Også dette peker altså mot at 

lav likestilling på Agder også handler om regional kultur, og ikke kun om 
kultur i ulike klasser. Forfatterne av studien skriver: 


I tidligere studier har regionale variasjoner i arbeidsdeling hjemme fått liten 
oppmerksomhet. Derfor er det interessant at vi finner nokså klare kontraster 
mellom tettbygde og spredtbygde strøk, og mellom ulike regioner i Norge når 
det gjelder deling av husarbeid. Det er også en klar tendens til at par bosatt 
i kommuner som skårer høyt på SSBs likestillingsindeks i gjennomsnitt deler 
barneomsorg, og særlig husarbeid, mer likt enn par som bor i kommuner med 
lav skåre på indeksen. Tendensene består i stor grad også når vi kontrollerer for 
relativ lønn og arbeidstidsdifferanse, noe som peker i retning av at forskjeller 
mellom landsdeler i liten grad skyldes lokale variasjoner i arbeidsmarkedet. Det 
er nærliggende å spørre om regionale forskjeller i likedeling hjemme snarere 
dreier seg om kulturelle forskjeller, ikke minst forskjeller i normer og forvent- 


ninger om menns og kvinners atferd og prioriteringer. (Lima & Jensen 2012, 90) 


Forskernes konklusjon er ganske lik konklusjonen i den nevnte rapporten 
fra 2005 (Magnussen, Mydland & Kvåle, 2005). Der trakk vi frem trekk 
som hadde med regionalt og lokalt arbeidsliv og barnehagedekning å 
gjøre. Vi rettet oppmerksomhet mot at Agder hadde en relativt stor andel 
ansatte i sekundærnæringer, samt at unge på Agder så ut til å ta noe mer 
kjønnstradisjonelle utdanningsvalg enn landsgjennomsnittet. Dette kan 
påvirke hvilke arbeidsplasser kvinner ser som attraktive. Både de kvan- 
titative og de kvalitative dataene som ble brukt i rapporten tydet på at 
kvinners arbeidslivsorientering og yrkesaktivitet var høyere i områder av 
agderregionen med mange arbeidsplasser som kvinner antakeligvis fant 
særlig attraktive. Vi trakk også frem at barnehagedekning og kvinners 
yrkesaktivitet så ut til å samvariere i mange kommuner: Likevel endte 
også vi opp med å legge aller mest vekt på kulturelle dimensjoner. Én 
grunn til dette var at en del statistikk tydet på kulturell annerledeshet 


3 Disse faktorene kan selvfølgelig påvirke hverandre i begge retninger: Høy yrkesaktivitet blant 
kvinner kan føre til økt yrkesaktivitet blant kvinner, men høy barnehagedekning kan også med- 
føre at kvinner øker sin yrkesaktivitet. Leiras (2006) forskning sannsynliggjør at kvinners yrkes- 
aktivitet kom før barnehagedekning i Norge, og at det altså primært har vært slik at kvinners 
økte yrkesaktivitet har drevet barnehageutbyggingen. 

på Agder. Rapporten viste til at landsdelen skilte seg ut ved lite støtte 
til partiene til venstre på den politiske aksen, ved lavt engasjement for 
likestilling, i stor utbredelse av ekteskapet som samlivsform og i høyere 
barnetall enn landet for øvrig. Vi nevnte også religiøsitet som et sannsyn- 
lig tegn på og/eller årsak til Agders kulturelle annerledeshet, og jeg deltok 
senere i en kvantitativ studie av sammenhenger mellom religiøs (kristen) 
aktivitet og likestillingsholdninger (Magnussen, Repstad & Urstad, 2012). 
Ved hjelp av surveydata fra 2008 viste vi at andelen religiøst aktive var 
markant høyere på Agder enn i andre deler av landet, samt at de religiøst 
aktive i landsdelen var betydelig mer skeptiske til likestilling enn det reli- 
giøst aktive i andre deler av landet var. Funn i studien tydet også på at det 
særlig var aktive i frikirkelige miljøer som var mest likestillingsskeptiske, 
uten at dette kunne slås fast. 

Hovedårsaken til at nevnte rapport fra 2005 endte opp med å rette 
fokus mot det som sannsynligvis er kulturelle særpreg ved Agder, var 
imidlertid de kvalitative dataene som ble utviklet i forbindelse med pro- 
sjektet som rapporten baserte seg på. Selv om informantene i studien ofte 
snakket i et språk som ved første blikk kunne se kjønnsnøytralt ut, viste 
det samlede datamaterialet at det ble gjort mer indirekte språklige kob- 
linger til kjønn og at mange av de vi intervjuet i praksis så ut til å forvente 
ganske ulike ting av menn og kvinner som foreldre. Mens kvinner ofte 
ble forventet å redusere arbeidstiden for å få «tid med barn» (Ellingsæter, 
2005), ble menns hovedforsørgeransvar ofte tatt som en selvfølge, både 
av menn og av kvinner. Sitatet under, fra et intervju med en mor bosatt 
i rurale strøk i gamle Lindesnes kommune, er representativt for slik det 
ofte ble snakket om mødres arbeidstid i intervjuene: 


Altså, vi er jo heldige, mannen min tjener jo veldig bra. Han gjør jo det. Så da 
kan jeg være noe hjemme. [...] «Guri, sånn vil ikke jeg ha det!» Sånn tenker 
jeg om de som jobber fullt. [...] Jeg har en venninne som jobber fullt. Og det 
vet jeg, at hun må jobbe, for de bygger nytt hus. Det er nok nesten ingen som 
jobber fullt altså, av mine venninner, når de har små barn. Men hva skal en 


med barn hvis en ikke skal se dem nesten? Jeg vil ikke ha det sånn, men jeg 


4 — Fra2020 inkluderer Lindesnes kommune også det som før det var Mandal og Marnardal kommuner. 

skjønner jo absolutt de som må. [...] Da han (sønnen) gikk i barnehage, da var 
der ikke mange som gikk hver dag. Men de som gikk fullt var der fra tidlig til 
sent. Huffameg (Ler). En skal jo ikke tro at det en selv gjør nødvendigvis er 


best. Men jeg skjønner jo de som må, det er ikke det. En må jo bare være glad at 


en ikke trenger å ha det sånn. (Magnussen, Mydland & Kvåle, 2005, s. 155-156) 


Spørsmålet om «hva man skal med barn hvis man nesten ikke skal se 
dem» er tilsynelatende kjønnsnøytralt, men det er ikke slik at kvinnen 
bak sitatet kjenner seg heldig — og antakeligvis moralsk overlegen - når 
hun tenker på folk («de») som jobber fullt. Det gjør hun i stedet når hun 
tenker på mødre som jobber fullt. Det samme ser ut til å være tilfelle for 
mange andre kvinner som ble intervjuet i dette prosjektet, samtidig som 
fedres arbeidstid og manglende tid med barn nesten ikke reflekteres over. 
Det er kun når fedre «jobber døgnet rundt» at deres tid brukt på løn- 
net arbeid snakkes om i negative vendinger. Samtidig viser informanten 
bak sitatet over, som mange andre informanter i dette prosjektet, forstå- 
else for kvinner som jobber fullt fordi de må, men ikke for kvinner som 
jobber fullt fordi de vil. I rapporten koblet vi dette til at mange kvinner 
som selv var hjemmeværende eller jobbet redusert, så ut til å forstå lønnet 
arbeid som penger og som en mulighet til å ha sosiale relasjoner til andre 
enn familiemedlemmer. Forstår man lønnet arbeid på denne måten, er 
det forståelig at kvinner som jobber relativt mye, også selv om de ikke 
må, forstås som egoistiske og materialistiske — noe de ofte ble i vårt data- 
materiale. De kvinnene vi intervjuet som jobbet fullt eller mer, snakket 
imidlertid i liten grad om lønnsarbeid som penger og sosial kontakt, men 
mer om slikt arbeid og den fagligheten det innebar som en viktig del av 
deres identitet — av hvem de anså seg for å være. 

At den relativt lave likestillingen på Agder også har med kjønnede for- 
ventninger til fedre i kjernefamilier å gjøre, kom tydelig frem i en kvalitativ 
studie av menns familieforsørgelse hvor jeg gjorde kvalitative intervjuer 
i perioden 2008-2012 (Magnussen, 2015). Jeg intervjuet 12 norske fedre 
som var bosatt på Sørlandet og som var eller hadde vært i parforhold med 
kvinner; og intervjuet nesten alle i flere omganger. Flere norske sosio- 


5 Alle mennene hadde også kreft eller hadde hatt kreft tidligere, siden prosjektet mitt innlednings- 
vis var en del av et større paraplyprosjekt om menn med kreft. 

loger har erklært det som gjerne kalles «forsørgermaskuliniteten» — at 
det å være en god familieforsørger forstås som en måte å være en god 
livspartner og far på — for død og begravet (se for eksempel Brandth & 
Kvande, 2003; Ellingsæter, 1998). I nevnte studie viste jeg imidlertid at 
bak et tilsynelatende kjønnsnøytralt språk gjorde de fleste av mine infor- 
manter seg til «gode menn» i både egne og andres øyne ved å gjøre mye 
og mangfoldig «forsørgerarbeid».* I sitatet under svarer en mann bosatt i 
Kristiansand på mitt spørsmål om hva han tror at heterofile kvinner som 
er på utkikk etter en far til sine fremtidige barn, ser etter: 


Begge mine koner har snakket om at de føler seg trygge hos meg, det har de, så 
det med trygghet ... Så det er klart, jeg tenker jo litt sånn ... Perspektivet blir 
liksom litt sånn ... En glemmer liksom disse materielle tingene. Det å ha en 
mann som kan gå ut på jakt og du vet ... kan komme hjem med et bytte uan- 
sett om det er dårlig jakt. Det er viktig. Og det å kunne være handy og kunne 
fikse ting og ordne ting og ikke sitte i sofaen og si «du, det kan jeg ikke greie. 
Vi må ringe etter noen». Det tror jeg er veldig viktig. Det tror jeg. (Magnussen, 


2015, S. 94) 


Som mange av de andre informantene i denne studien, gjorde informan- 
ten bak sitatet over mye fysisk, mentalt og emosjonelt «arbeid» (Smith, 
2005) for å produsere og forvalte økonomiske ressurser på måter som kom 
familien hans til gode. Også for mange andre av informantene i denne 
studien handlet dette blant annet om det arbeidet som nevnes i sitatet 
over - om å sikre og maksimere inntekt, samt å vedlikeholde, pusse opp, 
bygge på og bygge om familiens bolig og feriebolig(er) selv for å få så mye 
«hjemskaping» (Aarseth, 2008) som mulig med pengene som var til rådig- 
het. Den omfattende og mangfoldige forsørgerpraksisen til informanten 
bak sitatet over var typisk for mennene som ble intervjuet. Samtidig var 
denne informantens forståelse og italesettelse av denne praksisen utypisk. 


6  Istudien brukte jeg begreper fra Dorothy Smiths (2005) sosiologiske tenke- og gjøremåte insti- 
tusjonell etnografi. Institusjonell-etnografisk forskning starter som regel ut med å utforske et be- 
stemt «arbeid». Arbeid forstås i bred forstand — som noe folk gjør som krever tid og krefter, som 
de mener å gjøre, som gjøres under spesifikke omstendigheter, med ulike metoder og verktøy, og 
som de kanskje må tenke over (Smith, 2005, s. 151-152). 

De fleste av mennene jeg intervjuet koblet nemlig ikke eksplisitt det å 
være en god mann sammen med det å være en god familieforsørger. Mer 
typisk var det at de gjorde mye familieforsørgelse, syntes dette arbeidet 
var viktig og meningsfullt og fortalte om erfaringer som tilsa at de også 
koblet det til mannlighet, men i liten grad hadde reflektert over eller itale- 
satt familieforsørgelse som «mannlighetsarbeid» før jeg intervjuet dem. 

Familieforsørgelsen til mennene jeg intervjuet i forbindelse med denne 
studien fremstod med andre ord som kjønnet familiearbeid som i stor 
grad var taust og kroppsliggjort. Jeg mener vi har god grunn til å tro at 
også menn andre steder i Norge gjør mer slikt arbeid enn det vi gjerne 
tror — og at det også er viktigere for deres opplevelse av mannlighet enn 
det vi ofte har trodd til nå? Samtidig har vi god grunn til å tro at både 
omfanget av dette arbeidet og dets koblinger til mannlighet antakeligvis 
er større og sterkere på Agder enn mange andre steder i Norge, og at noe 
av landsdelens kulturelle annerledeshet handler om nettopp dette. 


Samfunnsforskning som kan bidra til å forstå 
likestillingsvariasjoner innad i agderregionen 


Forskningen jeg presenterte i forrige avsnitt viser at de koblingene mel- 
lom kvinnelighet og omsorgsarbeid og mannlighet og forsørgerarbeid 
som ble styrket gjennom moderniseringen av Norge (Solheim, 2007) 
fremdeles synes å ha en særlig sterk formende kraft på menns og kvinners 
hverdagsliv på Agder. Samtidig viser både statistikk og forskning at der er 


7 Årsakene til denne situasjonen er antakeligvis mange. Informanten bak sitatet over refererer til 
at en «glemmer disse materielle tingene», og jeg mener at både velstandsnivået i Norge og den 
norske velferdsstatens sikkerhetsnett bidrar til at disse tingene kan glemmes. Gullestad (2002) 
mente at «oppnådd kjønnslikestilling» utgjør en sentral del av norsk selvforståelse, og jeg me- 
ner at en dominerende likestillingsdiskurs bidrar til nevnte tilsynelatende kjønnsnøytrale språk. 
Dette gjør kjønnede forventninger vanskeligere å se enn hva som var tilfelle i 1950-årene, da 
mange kvinner primært var husmødre mens mange menn var eneforsørgere. Dette bidrar til en 
situasjon hvor vi i dag aller mest legger merke til «de andres» likestillingsutfordringer (Gullestad, 
2002). Ikke minst mener jeg at en viktig grunn til forsørgermaskulinitetens usynlighet handler 
om at den tidlige sosiologiske kvinneforskningen adopterte en forståelse av familieforsørgelse og 
lønnsarbeid som var basert i kvinners erfaringer mer enn i menns, samt at denne forståelsen ser 
ut til å ha blitt overtatt også av nordisk forskning på menn og maskuliniteter (Magnussen, 2015). 
Jeg mener at denne forståelsen aller mest ser ut til å være basert i middelklassekvinners erfaring. 

forskjeller i hvor kjønnede hverdagene til menn og kvinner i ulike deler av 
regionen er. I forbindelse med arbeidet med den nevnte 2005-rapporten 
(Magnussen, Mydland & Kvåle, 2005) utviklet jeg og mine medforfattere 
data som skulle si noe om slike variasjoner. Vi gjorde blant annet inter- 
vjuer i Farsund og Bykle - to kommuner som skåret veldig forskjellig på 
SSBs likestillingsindeks. Mens Bykle ifølge denne tidligere indeksen lå 
helt i norgesteten i likestilling, kom Farsund ut som en av Norges minst 
likestilte kommuner - og forskjellen i kvinners arbeidstid mellom kom- 
munene var veldig stor.* Ifølge statistikken fra SSB var disse kommunene 
veldig ulike når det gjaldt både kommuneøkonomi, næringsstruktur, 
arbeidsledighets- og uførhetsgrad, utdanningsnivå i befolkningen, barne- 
hagedekning, kvinneandel i befolkningen og politisk stemmegivning. 
I denne delen av kapitlet beskriver jeg nærmere forskjellene mellom disse 
to kommunene som kom frem i løpet av denne forskningen. Jeg nevner 
også noen mulige historiske forklaringer på de nevnte forskjellene mel- 
lom Bykle og Farsund, for slik å legge til rette for videre refleksjon over 
likestillingsforskjeller internt i agderregionen og deres mulige historiske 
årsaker. Disse forklaringene ble vi presentert for under forskningen, eller 
da vi presenterte denne for politikere og byråkrater i de ulike kommu- 
nene vi gjorde forskningen vår i. 

Vår gjennomgang av statistikk i forbindelse med forskningen som for- 
midles i nevnte 2005-rapport viste at Bykle kommune hadde eksepsjonelt 
høye frie inntekter sammenlignet med andre kommuner på Agder, mens 
Farsund lå rundt fylkesgjennomsnittet i daværende Vest-Agder. Den gode 
kommuneøkonomien bidro antakeligvis til at Bykle hadde en særlig høy 
andel av arbeidsstyrken ansatt i offentlig sektor. Farsund, derimot, hadde 
færre arbeidsplasser i offentlig sektor enn gjennomsnittet for Vest-Agder. 
I Bykle ble vi fortalt at kommunen i stor grad tilbød fulltidsstillinger i 
offentlig sektor. Vi ble også fortalt at barnehagene i kommunen hadde 


8 — I Bykle var faktisk flere kvinner enn menn yrkesaktive da vi skrev 2005-rapporten, noe som var 
veldig atypisk i agdersammenheng. I 2018 var Bykle fremdeles den kommunen på Agder med 
den laveste andelen kvinner som jobber redusert, mens mange bygdekommuner hadde større 
andeler kvinner som jobber redusert enn hva Farsund hadde. Farsund var imidlertid fremdeles 
en av de kommunene på Agder hvor forskjellen i menns og kvinners deltidsarbeid var høyest. 
Det var altså en av kommunene i landsdelen hvor kjønnsforskjellen i arbeidstid var størst (se 
tabell 4 i dette kapitlet). 

pedagoger i assistentstillingene sine, samt at kapasiteten til å kunne ta 
imot barn var så god at foreldre kunne søke om barnehageplass den ene 
dagen og møte opp med barnet/barna den neste. Barnehagedekningen i 
Bykle var også eksepsjonelt høy i agdersammenheng. Situasjonen frem- 
stod som veldig annerledes i Farsund. Kommunen hadde mye lavere 
barnehagedekning enn hva som var tilfelle i Bykle, og også betraktelig 
lavere enn gjennomsnittet for Vest-Agder, og vi fikk høre om en ny barne- 
hage i kommunen som hadde utlyst stillinger og fått 115 kvinnelige søkere 
til disse. I Farsund var det også flere kvinner som snakket varmt om å 
være mye hjemme med barn som fortalte at de ville tatt imot et jobb- 
tilbud fra denne barnehagen om de hadde fått det, også selv om de ble 
tvunget til å jobbe fulltid. Dette var ett av flere tegn som kunne tyde på 
at der var en del skjult arbeidsledighet i Farsund. Dette funnet viste også 
at kvinnene vi intervjuet kunne begrunne det å være hjemme med barn 
eller jobbe redusert ved å referere til «barns beste» fordi dette satte dem i 
en verdig fortellerposisjon, mens deres valg i praksis også viste tegn til å 
være formet av for eksempel mulighetene som det lokale arbeidsmarke- 
det tilbød. 

Når det kom til næringsstruktur, viste statistikken fra SSB at Bykle 
hadde langt flere arbeidsplasser innen tertiærnæringer (mye på grunn 
av vinterturisme) enn Farsund hadde, mens en mye større andel av 
arbeidsplassene i Farsund var innenfor industribedrifter. Dette betød 
antakeligvis mye for forskjellene i kvinners yrkesaktivitet mellom de to 
kommunene. I Bykle var der også et betydelig kvinneoverskudd i befolk- 
ningen, noe som var veldig atypisk sett i forhold til andre innlands- 
kommuner på Agder. Mye av dette kan antakeligvis forklares med et 
godt arbeidsmarked innenfor reiselivsnæringen i Bykle. Flere vi snakket 
med forklarte at kommunen hadde netto tilflytting, og at veldig mange 
av de som kom flyttende, kom nettopp fordi de hadde fått jobb der. Alt i 
alt så det altså ut til at Bykle hadde et lokalt arbeidsmarked med mange 
jobber som kvinner tradisjonelt har orientert seg mot, både i offentlig 
og privat sektor, mens dette ikke syntes å være tilfelle i Farsund. En slik 
konklusjon støttes også av at Farsund hadde en veldig lav kvinneandel 
i sin befolkning, ikke minst sammenlignet med andre bykommuner 
langs kysten. Det er ikke usannsynlig at få arbeidsplasser som kvinner 

tradisjonelt har orientert seg mot bidro til å gjøre Farsund til en relativt 
lite attraktiv bokommune for kvinner. De vi snakket med i kommune- 
administrasjonen i Farsund og lokal industri la selv stor vekt på mangelen 
på såkalte kompetansearbeidsplasser i kommunen når de skulle forklare 
det sterkt kjønnsdelte lokale arbeidslivet. Samlet sett har kvinner høyere 
utdanning enn menn, og utdanningsnivået blant befolkningen i Bykle 
var også betraktelig høyere enn hva som gjaldt for Farsund. Det skal også 
sies at selv om arbeidsledigheten ikke var særlig høy da vi gjorde våre 
intervjuer i Farsund, ble vi fortalt at de mange industriarbeidsplassene 
gjorde at ledigheten kunne svinge ganske mye — i tråd med internasjonale 
konjunkturer. Bykle fremstod altså også som å ha et mer stabilt arbeids- 
marked enn det Farsund hadde. Ikke minst er det grunn til å tro at der 
alt i alt ofte var forskjeller mellom å jobbe fullt i Farsund og å jobbe fullt 
i Bykle. Mye av industrien i Farsund så ut til å være preget av de mange 
utenlandske eierne. En del menn fortalte for eksempel at de måtte være 
tilgjengelige på tidspunkter hvor kollegaer i andre land var på jobb, og 
at det var upopulært å være hjemme med syke barn. Det kan tyde på en 
kultur hvor menn forventes å være i konstant kroppslig beredskap for 
jobben (Lilleaas, 2003). Representanter for Bykle kommune, på sin side, 
fortalte at de prøvde å legge til rette for fleksibilitet i form av for eksem- 
pel hjemmekontor dersom ansatte hadde syke barn. Vi vet ikke noe om 
hvordan dette forholdt seg i turistnæringen, men at kvinner utgjorde en 
så stor del av arbeidsstyrken i Bykle betød antakeligvis uansett en høyere 
toleranse for å kunne tilpasse lønnsarbeidet etter familiebehov enn hva 
som var tilfelle i Farsund. 

Samtidig som der syntes å være en del økonomiske og arbeidslivs- 
messige årsaker til at Bykle og Farsund skåret så ulikt på likestilling 
da jeg og mine medforfattere skrev nevnte rapport i 2005, var der også 
noen statistiske tegn til kulturforskjeller mellom de to kommunene. 
Mens det store innslaget av industriarbeidsplasser kunne ført til en stor 
andel stemmer til politiske partier på venstresiden av den politiske aksen 
i Farsund, var dette ikke tilfelle. I stedet utmerket kommunen seg ved 
å være den kommunen på Agder som hadde høyest andel stemmer til 
enten Høyre eller Fremskrittspartiet. Bykle, på sin side, utmerket seg 
ved å være en kommune med relativt lav andel stemmer til partier i det 

politiske sentrum og på borgerlig side, sammenlignet med andre agder- 
kommuner. Til tross for slike statistiske tegn på kulturforskjeller, var det 
likevel fascinerende å oppleve noen av disse forskjellene i intervjuene jeg 
og kolleger gjorde. Vi dro rett fra intervjuing i Farsund til intervjuing i 
Bykle, en geografisk distanse vi la bak oss ved en biltur på rundt tre timer. 
Barndoms- og morsidealene i de to kommunene fremstod imidlertid som 
fundamentalt forskjellige, og det som fremstod som selvsagt, naturlig og 
bra i den ene kommunen ble ikke en gang nevnt i den andre. Mens mange 
kvinner i Farsund for eksempel var opptatt av å legitimere at de i det hele 
tatt gjorde noe lønnsarbeid, og ikke var hjemme på fulltid, tok kvinnene 
vi intervjuet i Bykle fulltidsarbeid som en selvfølge. Flere av dem kikket 
spørrende på oss når vi spurte hvorfor de jobbet fullt — ikke ulikt mange 
menn vi stilte det samme spørsmålet til. Og mens en del kvinner i Far- 
sund snakket om foreldre (mødre) som hadde barna i barnehage på full- 
tid i harde ordelag, hørte vi ingen slike beskrivelser i Bykle. 

Diskusjonene som kom i kjølvannet av disse intervjuene, når dataene 
og våre foreløpige analyser ble presentert for kommunestyrene og byrå- 
krater i de to kommunene, handlet i stor grad om lange historiske linjer. 
I Farsund mente flere at en husmorkultur hadde «satt seg» på grunn av 
god husholdningsøkonomi historisk sett. Dette hadde etter sigende gjort 
at mange gifte kvinner, selv om mange av deres ektemenn var mye borte 
på grunn av skipsfart, slapp å ta lønnet arbeid, men i stedet viet seg til reli- 
giøst frivillig arbeid, for eksempel knyttet til misjons- og avholdssaken. 
Idealet om den funksjonsdelte kjernefamilien med hjemmeværende mor 
og eneforsørgende far — et ideal som vokste i styrke i Vesten fra midten av 
1800-tallet og stod sterkt i Norge allerede på 1920-tallet — var opprinnelig 
overklassens idealer (Haavet, 1991; Seccombe, 1993), og enkelte vi snakket 
med i forbindelse med forskningen vår omtalte Farsund som en by som 
tidligere hadde et «aristokrati» knyttet til skipsfart. 

I Bykle ble det sagt at husholdningsøkonomien før kraftutbyggingen 
var så dårlig at ingen hadde råd til å la være å jobbe, og at både menn 
og kvinner jobbet hardt på små gårdsbruk. Da kraftutbyggingen kom, 
kommunens inntekter økte enormt og det ble etablert mange stillinger 
i offentlig sektor lokalt, gikk kvinnene visstnok rett fra gårdsarbeid og 
inn i slike jobber. Dermed var der ingen husmorperiode i Bykle, mente 

flere. I tillegg mente en del informanter i Bykle, men også i Åmli, at 
agderkommunene som ligger lengst fra kyststripa er mer likestilte fordi 
disse gjennom historien ikke ble så preget av de religiøse tenkemåtene 
og praksisene som preget «bibelbeltet» langs kysten av Agder. Tidligere 
forskning har vist at det nettopp er kyststrøkene på Agder som er aller 
mest preget av religiøs (kristen) aktivitet (Repstad, 2002). I rapporten fra 
2005 spurte jeg og mine medforfattere om dette kunne være noe av grun- 
nen til at en del bykommuner på Agder hadde ganske lav yrkesaktivitet 
og arbeidstid for kvinner, sett opp mot de relativt mangfoldige arbeids- 
markedene mange av disse byene tross alt har, sammenlignet med mange 
bygdekommuner. Vi spurte også om dette kunne være en grunn til at 
byenes pendlingsomland kunne se ut til å være aller minst likestilte når 
det kom til yrkesaktivitet og arbeidstid — fordi folk i disse delene av Agder 
kanskje delte mange av de samme idealene som folk i bykommunene, 
og samtidig hadde mindre og langt mer ensidige lokale arbeidsmarke- 
der. Våre intervjuer tydet på at kvinner var mindre pendlingsvillige enn 
menn, og dette kunne i så fall også bidra til å forsterke en slik tendens. 


Avslutning 


Statistikken og forskningen jeg har gått gjennom i dette kapitlet gir god 
grunn til å tro at både regionale særtrekk ved Agder og variasjoner innad 
i landsdelen når det kommer til kjønnede hverdagsliv og likestilling har 
mye med økonomi, næringsstrukturer og arbeidsmarkeder å gjøre. Slike 
strukturerende krefter former de valgene folk tar i forhold til arbeid «ute» 
og hjemme, og vi finner også ulike idealer og praksiser knyttet til barn- 
dom, foreldreskap og familieliv i ulike sosiale lag (Lareau, 2003; Stefansen, 
2011). Samtidig tyder også statistikken og forskningen jeg har gått gjen- 
nom på at vi har god grunn til å tro at både regionens særtrekk og interne 
variasjoner har å gjøre med kulturforskjeller som ikke uttømmende kan 


9 Det skal nevnes at vi ble fortalt at der var en del kristne miljøer også i Bykle kommune. De vi 
snakket med om dette kunne imidlertid ikke se noen koblinger mellom kristen religiøs aktivitet 
og kvinners arbeidstid ved at kvinner som var aktive i religiøs aktivitet oftere enn andre kvinner 
jobbet redusert eller var hjemmeværende. I samtaler og intervjuer i Farsund kom vi ikke inn på 
religiøsitet. 

forklares med klasseforskjeller. Mye tyder på at slike kulturforskjeller 
blant annet kan ha med religiøst liv på Agder å gjøre. I neste kapittel 
skriver Bjørg Seland om nettopp dette, ved hjelp av historisk forskning. 
Samtidig bidrar Seland til å ytterligere øke kompleksiteten i refleksjonene 
rundt hva som har gjort Sørlandet til et likestillingsmessig annerledes- 
land i norsk sammenheng. Det gjør hun ved å bringe inn enda flere trekk 
ved Agder og landsdelens befolkning som kan se ut til å ha spilt en rolle 
for dette gjennom historien. 

Konservative holdninger 
til likestilling på Sørlandet: 
noen kulturhistoriske aspekter 


Bjørg Seland 


Agder skårer svakt i all statistikk som måler likestilling mellom kjønn 
i Norge. Fra den første «likestillingsindeksen» ble presentert i 1999, og 
i seinere år gjennom «indikatorer for kjønnslikestilling i kommunene», 
har denne landsdelen ligget på bunnplass.* Den som leter etter forklarin- 
ger på dette, må selvsagt vurdere et større bilde, der skiftende vilkår for 
økonomi og næringsliv har skapt de grunnleggende betingelsene. Men 
selv når hensynet til slike forhold er lagt inn i sammenligningsgrunn- 
laget, skiller Agder seg ut. Sørlendingene synes å stå for en konservatisme 
en vanskelig kan forklare uten å søke mot mindre håndgripelige faktorer, 
som kultur og mentalitet. 

Litt for ofte ser vi at religion får stå som forklaring på alt som er galt" 
i agderfylkene: Det må være den sørlandske pietismen som ennå hem- 
mer sosial endring og ønskelig utvikling. Mediene har i høy grad bidratt 
til lettbeinte fortolkninger av denne typen. Slike kjappe koplinger kan 
skygge for utsyn til et videre og mer komplekst felt av påvirknings- 
faktorer, ikke minst når det gjelder holdninger til likestilling.” Sosiolo- 


1 Referer til Statistisk sentralbyrås målesystemer, se Magnussens kapittel i denne antologien. Prak- 
tisk avklaring: 1) Statistikk det vises til, bygger på fylkes- og kommuneinndelingen før 2020; 
den gamle fylkesinndelingen er derfor lagt til grunn for omtale av regionale forskjeller i dette 
kapitlet. 2) Begrepet likestilling er i dette kapitlet gjennomgående brukt om likestilling mellom 
kjønn. 

2 Ryen 2002 


Sitering av dette kapitlet: Seland, B. (2020). Konservative holdninger til likestilling på Sørlandet: noen 
kulturhistoriske aspekter. I Johnsen, B.E. og Vadum, K. (red.), Grenseløst Agder. Det som skilte og det som 
bandt (s. 172-195). Oslo: Cappelen Damm Akademisk. https://doi.org/10.23865/noasp.111 

Lisens: CC BY-NC-ND. 

giske studier på internasjonalt plan viser like fullt at religiøst engasjement 
generelt henger sammen med konservatisme i synet på kjønnsroller? Som 
May-Linda Magnussen viser i sitt kapittel i denne antologien, har flere 
samfunnsfaglige studier i seinere tid dokumentert slike sammenhenger 
også i norsk og sørlandsk kontekst.+ 

Kjønnsperspektiver er etter hvert blitt mer integrert i historiefaglig 
forskning, men så langt har historikere vist liten interesse for det religiøse 
feltet. Noe har vi likevel å bygge på, og med tilfang fra religionssosiologisk 
og kirkehistorisk litteratur har vi et visst grunnlag for innsikt. I dette 
kapitlet vil jeg søke å utdype forståelsen av kristelige kjønnsrollemønstre 
på 1800- og 1900-tallet, og trekke noen linjer fram mot vår tid. Videre 
vil jeg vise til noen særtrekk ved sørlandsk kulturhistorie som kan bidra 
til å forklare at konservative holdninger til likestilling så sterkt har holdt 
stand nettopp i denne landsdelen. Jeg vil også knytte an til noen spørsmål 
som sosiologer på mer generell basis har stilt om religiøse kjønnsregimer 
i dagens vestlige samfunn: Hvorfor er det slik at kvinner i visse miljøer 
ennå ser ut til å ville tilpasse seg konservative normer? 


Historisk bakgrunn og sentrale begreper 


Den kristelige lekmannsbevegelsen har en historie som går tilbake til 
1790-tallet, da bondesønnen Hans Nielsen Hauge trådte fram som leder 
for en folkelig opposisjon innenfor statskirken. Etter at konventikkel- 
plakaten var opphevet i 1842, sto lekfolket fritt til å danne sine egne 
sammenslutninger på basis av den offentlige kirkens lutherske lære. Da 
Stortinget tre år seinere vedtok den første dissenterloven, lå veien åpen for 
å danne frikirkelige samfunn. 

De kulturelle bindingene var likevel så sterke at størstedelen av lek- 
folket valgte å organisere seg i frivillige organisasjoner innenfor stats- 
kirken. I første omgang var engasjementet knyttet til ytre misjon, i 
samtiden kjent som «hedningemisjon». Fra om lag 1860 vokste interessen 


3 Woodhead 2007 
De mest relevante samfunnsfaglige studiene fra Agder er publisert i Ellingsen & Lilleaas 2010; 
Magnussen & Repstad 2010; Magnussen, Repstad & Urstad 2012. Se også Magnussens kapittel i 
denne antologien. 

for indre misjon, der målet var å motvirke sekularisering og fremme en 
mer inderliggjort kristentro i Norge. Lekmannsrørsla hadde oppslutning 
i alle deler av landet, men kom på særeget vis til å prege kultur og sam- 
funnsliv i de sørlige og vestlige kystområdene. 

I en tidlig fase var lekmannsrørsla inspirert av tysk pietisme. Mot slut- 
ten av århundret kom impulsene i sterkere grad fra britiske og anglo- 
amerikanske vekkelsesmiljøer. Mens pietismen tradisjonelt hadde 
forkynt en tung og møysommelig vei til salighet, presenterte 1800-tallets 
britiske og amerikanske predikanter et frelsesbudskap som dempet trus- 
selen om Guds dom og framhevet håpet om nåde. Slik senket de terskelen 
for den enkelte som søkte vekkelsesflokkens fellesskap. Disse nyevange- 
lismens predikanter dyrket også en særlig pågående form for agitasjon. 
Med dette sporskiftet i norsk vekkelsekristendom kom også det brede 
gjennombruddet for lekmannsbevegelsen.* 

Lokalt var de kristelige foreningene organisert innenfor den kirkelige 
menigheten. Men med bedehuset som ramme for et tettere fellesskap, 
markerte lekfolket seg som en eksklusiv flokk av «rettroende». De holdt 
fast ved en pietisme de så som sannere og renere enn den trosforkynnel- 
sen kirken i alminnelighet sto for. På det lokale nivået kunne foreninger 
tilsluttet ulike misjonsorganisasjoner gå sammen om visse tiltak — eller 
de profilerte seg i mer eller mindre skarp konkurranse med hverandre” 

Begrepene lekmannsrørsla, lekmannsbevegelsen og misjonsbevegelsen 
blir i dette kapitlet brukt synonymt, som felles benevnelser for kristelige 
organisasjoner som arbeider for ytre og indre misjon.* Alle organisasjo- 
nene hadde i utgangspunktet retningslinjer som tilsa at bare menn skulle 
tilkjennes fulle medlemsretter. Gjennom 1900-tallet har de stegvis og med 
ulik progresjon også gitt kvinner stemmerett. Spørsmål om valgbarhet 


Seland 2020; Seland & Aagedal 2008 

Seland & Aagedal 2008: 29-30 

Seland 2006: 271 ff. 

De største organisasjonene er Det Norske Misjonsselskap (NMS) stiftet 1842, Det Norske Lutherske 
Indremisjonsselskap (IM) stiftet 1891, Norsk Luthersk Misjonssamband (NLM) stiftet 1891 og Det 
Vestlandske Indremisjonsforbund (DVI) stiftet 1898. DVI endret i 2000 navn til Indremisjons- 


oN av 


forbundet (ImF); IM ble i 2001 fusjonert med mindre organisasjoner i Normisjon; NLM ble 
stiftet under navnet Det norske Lutherske Kinamisjonsforbund, navneendring 1949. 

har vært mer problematisk. Enkelte misjonsorganisasjoner har ennå i dag 
formelle barrierer mot full kjønnsmessig likestilling.” 

I vår tid er «kristne organisasjoner» blitt den vanlige betegnelsen for 
frivillige sammenslutninger som uttrykkelig erklærer kristne verdier 
som fundament for sin virksomhet. I tidligere faser av lekmannsrørslas 
historie ble tilsvarende sammenslutninger omtalt som «kristelige». Når 
jeg velger å nytte den opprinnelige benevnelsen, er det fordi den har 
autentisitet for størstedelen av 1800- og 1900-tallet, og fordi det gjelder en 
avgrenset flokk av kristne, samlet om en pietistisk trostolkning. 

Både av faglige og praktiske grunner er det empiriske grunnlaget for 
denne framstillingen stort sett avgrenset til bedehuskulturen. Den har 
jo også i historisk perspektiv stått for det mest dominerende kristelige 
innslaget på Agder, som i landet for øvrig. Frikirkene — her brukt som fel- 
les benevnelse for kristne trossamfunn utenfor statskirken — får dermed 
mindre oppmerksomhet. Norsk frikirkelighet ble i hovedsak et urbant 
fenomen med særlig gjennomslag i de sørøstlige delene av landet. Vi skal 
likevel merke oss at frikirker i nyere tid ser ut til å være sterkere preget av 
konservative holdninger til likestilling enn det som er gjengs i statskirke- 
lige lekmannsmiljøer.'* 

Bedehuskulturen var utbredt over store deler av landet, så hvorfor 
skulle Agder skille seg så tydelig ut ved en kristelig kulturarv? Før vi går 
videre vil jeg pirke litt i forestillingene om Agder som 'annerledeslandet 
- For hvor avvikende var og er egentlig sørlendingene, om vi sikter langs 
andre linjer enn å sammenligne denne landsdelen med landet for øvrig? 


Agder som del av bibelbeltet 


I de samfunnsfaglige undersøkelsene om religion og kjønnsroller på Sør- 
landet, blir denne landsdelen satt opp mot gjennomsnittsverdier for lan- 
det, sett under ett. Dette skyldes nok langt på vei at engasjerte forskere 
har sørget for å framskaffe mer detaljert informasjon om forhold i agder- 
fylkene enn det som umiddelbart er tilgjengelig for andre regioner. På et 


9 Om kvinners medlemsretter i misjonsorganisasjonene, se Norseth 2007. 
10 Ellingsen & Lilleaas 2010; Magnussen & Repstad 2010 

Det norske «bibelbeltet» 


generelt plan reflekterer forskerne også over at dette 
kan føre til misvisning; de mener likevel det samlede 
materialet bekrefter bildet av Agder som landets mest 
konservative landsdel når det gjelder likestilling mel- 
lom kjønn." 

Hvordan får vi dette til å passe med at Rogaland 
historisk sett var kjerneområde og spredningssenter 
for den folkelige pietismen som også sørlendinger i 
sin tid ble grepet av?” Fra 1840-tallet hadde Stavanger 
vært hovedsete for ytre misjon. Da indremisjonen fra 
om lag 1870 fikk vind i seglene, var det «vekkelsespres- 
ten» Lars Oftedal (1838-1900) fra Stavanger som førte 
an. Gjennom bølgene av massevekkelse som gikk over 
landet fra ca. 1870 og fram til mellomkrigstiden, fikk 
lekmannsbevegelsen stadig bredere oppslutning. Med 
basis særlig i indremisjonens organisasjoner ble den 
moderne bedehuskulturen skapt. Kulturgeografiske 
kart og valgsosiologiske oversikter viser hvordan kyst- 


områdene på Sør- og Vestlandet i dette tidsrommet trer fram som det 
norske bibelbeltet.* 
Geografen Gabriel Øidne (1918-1991) har i den klassiske artikkelen 


«Litt om motsetninga mellom Austlandet og Vestlandet» skissert noen 


grunnleggende kulturtrekk som kjennetegner sør- og vestlandske kyst- 


strøk.'* Gjennom kombinasjon av ulike typer kildemateriale dokumen- 


terer han styrken i engasjementet for avholds- og misjonssaken og viser 


til visse valgsosiologiske mønstre. På Vestlandet framhever Øidne et 


skille mellom det han kaller «Den mørke kyststripa», der pietismen sto 


sterkt, og de indre fjordbygdene som sammen med østlandske fjellbygder 


11 
12 
13 
14 
15 

Ellingsen & Lilleaas 2010; Magnussen et al. 2012; Magnussen & Repstad 2010 

Fossåskaret 2015; Furre 1987 

Seland 2020; Øidne 1957/1986 

Øidne 1986 

Det empiriske materialet omfatter statistikk for stemmefordeling ved visse stortingsvalg i tids- 
rommet 1891-1953, støtte til forslaget om brennevinsforbud ved folkeavstemningene i 1919 og 
1926, samt fylkesvis fordeling av støttegaver til de største misjonsorganisasjonene året 1955. 
Øidne (1986) viser dessuten til tall for utbredelse av misjonsforeninger og kristelige blader. 

utgjorde et område preget av en mer frilynt, grundtvigiansk kristendom. 
Deto kulturene Øidne her viser til, profilerte seg gjennom konkurrerende 
folkebevegelser: den kristelige lekmannsbevegelsen og norskdomsrørsla, 
som favnet om mållag og frilynte ungdomslag. Stilt opp mot storsamfun- 
nets dominerende kultur er begge disse bevegelsene å se som motkultu- 
rell mobilisering. 

På lokalt nivå kan vi konstatere at tallet på aktive i religiøs forenings- 
virksomhet aldri var særlig høyt. For Agder er det antydet at det kunne 
dreie seg om ca. 15 prosent av befolkningen i et bygdesamfunn.” Bede- 
huset hadde likevel en sentral plass i folks bevissthet, og vekkelses- 
kristendommen fikk et gjennomslag som tenderte mot ideologisk 
hegemoni. Mange steder var det religiøse innslaget så sterkt integrert i 
felleskulturen at «[å] velja bort bedehuset var å velja bort bygda».' 

Nyere samfunnsfaglige undersøkelser viser hvordan denne kulturen 
ennå i dag preger holdninger og levesett i sør- og vestlandske kyststrøk.” 
At ikke bare Agder, men også vestlandsfylkene skårer mer eller mindre 
svakt på dagens statistikk for kjønnsmessig likestilling, styrker antakel- 
sen om at religiøst engasjement må tillegges vekt som forklaringsfaktor. 
Men Rogaland, som en gang var den folkelige pietismens høyborg i Norge, 
skårer høyere enn Agder. Her kan en anta at de omfattende endringene 
i økonomi og næringsliv som har preget nettopp denne regionen gjen- 
nom "oljealderen, også har bidratt til betydelige endringer i det allmenne 
normverket.?* 

Agder er altså del av et videre sør- og vestlandsk kulturbelte, der 1800- 
og 1900-tallets folkelige pietisme har satt tydeligere spor enn i landet for 
øvrig. Mens bibelfundert ideologi tidlig måtte vike for sekularisert rasjo- 
nalisme i den offentlige debatten om kvinners samfunnsmessige retter og 
plikter, har konservativ teologisk argumentasjon langt opp mot vår egen 
tid gitt legitimeringsgrunnlag for bedehusets kjønnsroller. 


16 Rokkan 1987: 70 ff., 116 ff., 137 ff., 219 ff. 

17 Slettan 1992: 167 ff. 

18 —Fossåskaret 2015: 45 

19 —Botvar, Repstad & Aagedal 2010; Fossåskaret 2015 
20 —Fossåskaret 2015 


177 


KAPITTEL 8 


Den tradisjonelle misjonskvinnerollen 


Kvinnene utgjorde alltid et flertall av dem som sluttet seg til lekmannsrørslas 
organisasjoner.” Både i ytre og indre misjon var de tildelt visse arbeidsopp- 
gaver. Kvinnene skulle først og fremst arbeide for å skaffe midler til misjons- 
virksomhet og til drift av organisasjonene på sentralt og lokalt nivå. Videre 
var det forventet at de stilte med frivillig innsats rundt all virksomhet på 
bedehuset, og at de fylte benkeradene i salen når lokale og tilreisende predi- 
kanter gjestet forsamlingen. Det lå også et særlig ansvar på kvinnene for å 
vise omtanke for mennesker som trengte støtte i en vanskelig livssituasjon. 

Gjennom de mange håndarbeidsforeningene de dannet på lokalt nivå 
— kjent som kvinnemisjonsforeninger — drev de salg og utlodning av egen- 
produserte søm- og strikkevarer. Slik klarte de å skaffe en hoveddel av inn- 
tektsgrunnlaget for misjonsorganisasjonene.” Disse kvinneforeningene 
kunne ha tilknytning til en bestemt misjonsorganisasjon, men ofte ser vi at 
de ønsket å dele midlene de skaffet mellom flere formål og organisasjoner.” 


Kvinneforening i Våge, Spangereid. Fotograf ukjent, sannsynlig datering 1907. 


Foto: Lindesnes Bygdemuseum/Agderbilder.no 


21 Slettan 1998: 91 

22 Seland 2009 

23 Se Tjelle 1999 om kvinnenes innsats for økonomien i Det Norske Misjonsselskap (NMS). 
24 Seland 2006: 299-300 

Det er slik vi kjenner den tradisjonelle misjonskvinnerollen: praktisk tje- 
neste i underordnede posisjoner. Men når vi ensidig fokuserer på bede- 
husregimet, glemmer vi lett at den kristelige kulturen lenge samsvarte 
med storsamfunnets allmenne kjønnsrollepraksis. En utbredt motvilje 
mot å la kvinner tre fram i offentligheten ble ganske selvfølgelig overført 
til de frivillige organisasjonenes arenaer, der talerstol og lederskap uten 
videre ble sett som mannens domene.” Så fikk nok budet om at kvinner 
skulle «tie i forsamlingen» sterkere vekt på bedehuset, der slike normer 
fortsatt ble sett som del av en gudgitt orden. 

Det er likevel verd å nevne at Det Norske Misjonsselskap (NMS) alt i 
1904 ga kvinnene stemme- og representasjonsrett — ni år før norske kvin- 
ner fullt ut ble tilkjent statsborgerlig stemmerett. På den annen side kan 
en vise til avholdsrørsla, som også var en bevegelse med sterk oppslutning 
blant kvinner. Her åpnet Det Norske Totalavholdsselskap (DNT) allerede 
på 1880-tallet åpnet for full likestilling, både når det gjaldt stemmerett og 
valgbarhet.” Hang til bokstavtro bibeltolking er nok en viktig grunn til 
at misjonsorganisasjonene sakket akterut på dette feltet. 

Ute på misjonsmarkene ble forbudet mot at kvinner fikk drive forkyn- 
nelse utfordret, og pragmatiske hensyn kunne tvinge organisasjonenes 
lederskap til å gå med på kompromisser.” Over tid ser vi en viss opp- 
myking også i den hjemlige virksomheten. Men det tradisjonelle sam- 
funnets komplementære oppfatning av manns- og kvinnerollen står ennå 
sterkt i organisasjonenes interne arbeidsdeling, og prinsippet om kvin- 
nens underordning under mannen er videreført langt opp mot vår egen 
tid. Etter hvert som allmenne moderniserinsgprosesser utfordret denne 
tenkemåten, måtte den kristelige kulturen i stadig sterkere grad framstå 
som en forskansning av foreldede rollemønstre. 

Sett i tilbakeblikk kan en spørre hvordan bedehusets kvinner kunne 
avfinne seg med et kjønnsregime som så sterkt markerte seg som avvik 
fra samfunnsutviklingen for øvrig. Hvordan formet de sine virkefelt? Var 
de faktiske grensene for handling og utfoldelse videre enn det vi i første 
omgang forestiller oss? 


25 Hagemann 1999 
26 Fuglum 1972: 116 ff., 324 
27 — Predelli 1998 

Myndige religiøse kvinneroller 


I misjonsorganisasjonenes arkiver er kvinnene nesten usynlige — unn- 
taket er regnskapsbøkene, der håndarbeidsforeningene ruver i listene 
over innkomne bidrag. 

Men bedehusets historieforvaltere har også samlet et rikt tradisjons- 
materiale som gir innblikk i lokalt foreningsliv bak de formelle organisa- 
sjonsstrukturene.** Når dette stoffet formidles i bøker og tidsskrift utgitt 
på misjonsbevegelsens egne forlag, bærer framstillingen naturlig nok 
preg av behovet for å forme et kollektivt minne som - slik sosialantropo- 
logen James Wertsch uttrykker det — kan skape en tjenlig fortid (a usable 
past).” Lest med kildekritisk distanse kan dette materialet like fullt gi 
verdifull innsikt, ikke minst om kvinnenes handlingsrom på lokalt nivå. 
For her finner vi mange fortellinger om navngitte kvinner som — nesten 
til overmål — skulle hylles og hedres. 

Med bakgrunn i denne typen minnemateriale har jeg i en tidligere 
studie skissert tre idealtypiske posisjoner misjonsbevegelsens kvinner 
kunne innta? Den tradisjonelle misjonskvinnerollen har vi alt vært inne 
på. Den var knyttet til håndarbeidforeningene og til støtte for virksom- 
heten på det lokale bedehuset. Dette var den mest alminnelige kristelige 
kvinnerollen. Men etter hvert kan vi også identifisere et mindre gruppe 
som fylte formelle eliteposisjoner. Det dreier seg dels om kvinner som 
skulle støtte mannlige misjonærer i utetjeneste, dels om lønnede verv i 
organisasjonenes hjemlige virksomhet. Da gjaldt det gjerne diakonalt 
arbeid eller sekretærtjeneste rettet mot kvinneforeninger og barnelag.> 

I tillegg møter vi en liten, men markant gruppe jeg plasserer i kate- 
gorien uformelle eliteposisjoner. Det dreier seg om kvinner som på ulike 
måter har vært framtredende i sine lokalsamfunn, selv om virksomheten 
de drev ikke var legitimert gjennom formaliserte verv. Uten å markere 


28 En sentral kilde er bokserien Kristenliv, utgitt av Norsk luthersk Misjonssamband (NLM) i peri- 
oden 1948-1965 (Bergen: Lunde & Co.). Hver bok dekker en eller flere av NLMs kretser. Selv om 
forfatterne hevder de har hatt et ønske om å formidle overlevert tradisjonen i lekmannsbeve- 
gelsen på tvers av organisatoriske grenser, ligger tyngdepunktet i NLMs miljøer. 

29 —Wertsch 2002 

30 Seland 2009 

31 Se Predelli 1998; Tjelle 1999 

seg som opposisjonelle har disse kvinnene skaffet seg et større handlings- 
rom enn hva bedehusets normer skulle tilsi. De kunne tillate seg å stille 
kritiske spørsmål til mannlige ledere; de djerveste kunne sågar utfordre 
både prest og predikant i teologiske spørsmål. En sjelden gang finner vi 
også fortellinger om kvinner som på visse vilkår har fått aksept for å opp- 
tre som predikanter. 

Det var helst ugifte kvinner som inntok slike uformelle eliteposisjoner. 
Fristilt fra arbeid og omsorg i en familie hadde de selvsagt større mulig- 
heter til å velge andre livsoppgaver, og til å vinne sosial aksept for sine 
valg. Ofte drev de sin kristelige tjeneste med bakgrunn i et yrke som ga 
dem brede kontaktflater. Det kunne for eksempel være kvinner som liv- 
nærte seg ved søm. Om de drev egen systue eller flyttet rundt til kunder i 
private hjem, kunne de kombinere praktisk arbeid med sosial omgang og 
målbevisst religiøs påvirkning. I andre tilfeller kunne det være arbeids- 
plass i en landhandel eller på et meieri som var basis. 

Både gifte og ugifte kvinner kunne gå inn i selvpålagt diakonal tje- 
neste. Ved å ta på seg pleie av gamle og syke, og ved å støtte familier og 
enkeltmennesker som av ulike grunner slet tyngre enn andre, kunne de 
over tid opparbeide velvilje og respekt for sin gjerning. Noen av disse fikk 
en nesten opphøyd posisjon i sine lokalsamfunn. Filantropisk innsats 
kombinert med en form for privat sjelesorg ser ut til å være et kjennetegn 
ved virksomheten disse kvinnene drev. 

Ibedehuskulturens fortellinger finner vi ikke sjelden omtale av «bønne- 
kvinner» — en benevnelse man brukte om kvinner man mente hadde sær- 
lige evner til å få Gud i tale. En kunne ha et forsterket håp om bønnesvar 
når disse kvinnene ba for syke, ba om god grøde i landbruket eller om 
beskyttelse for mennene som var ute på havet. En god bønnekvinne ville 
også be om at de «verdslige», de som ikke hørte til bedehusflokken, måtte 
bli ledet til omvendelse og ‘rett tro. Bønnekvinnene kunne dessuten nyte 
generell tillit som rådgivere; ofte var de anerkjent som særlig dyktige også 
i praktisk arbeid. 

Bedehusets tradisjonsformidling gir altså rom for en rekke fortellinger 
om selvstendige og sterkt motiverte kvinner som har forvaltet betydelig 
religiøs makt. Uten å opponere åpent, opptrådte de på flere vis grense- 
overskridende innenfor et regime som forfektet kvinnens underordning 

under mannen. Ettersom de ikke hadde formelle verv, er det knapt spor 
etter dem i organisasjonenes arkiver. Men bildene som tegnes, viser at 
myndige kvinneroller på visse vilkår ble idealisert i den kristelige kultu- 
rens kollektive minne. 


Status og selvbevissthet legitimert ved tro 


Vi som i dag søker innsikt i 1800- og 1900-tallets kristelige kultur, har 
nok begrensede forutsetninger for å forstå hva troen kunne bety for den 
enkelte og for opplevelsen av fellesskap i disse miljøene. I pietismens uni- 
vers var jordelivet ensidig sett som en «prøvelsens tid»; håpet lå i en tro 
som kunne bære videre til et salig etterliv. Foruten den grunnleggende 
læren om tro som adgang til frelse, var den lutherske kallsetikken og 
tesen om det «allmenne prestedømmet» sterke pilarer i bedehusets teo- 
logi? Dette var viktig tankemateriale også for kvinnenes fortolkning av 
sine livskår. 

Kallstanken forutsetter at hvert menneske er kalt av Gud til å virke i 
verden. For noen kunne det dreie seg om en spesiell innsats, men for de 
fleste handlet det om å reise en himmel over det jevne, strevsomme livet 
de var henvist til å leve. Her var det inspirasjon å hente både for det store 
flertallet av tradisjonelle misjonskvinner og for de få som tok mål av seg 
til å entre eliteposisjoner. Tesen om det allmenne prestedømmet hevder at 
den troende direkte og uten noe geistlig mellomledd kan søke Guds ord 
og bringe sin innsikt videre3* Med bakgrunn i denne læren kunne både 
menn og kvinner i lekmannsbevegelsen se seg berettiget til å utfordre 
presteskapets autoritet. 

Både fra kirkens prekestol og i bedehusets forkynnelse kunne kvin- 
ner bli framhevet som edlere skapninger enn menn. Slike budskap kom 
ikke minst til uttrykk når misjonsbevegelsens kvinneforeninger skulle 
hylles for flid og utholdenhet.” Men ikke alle kvinner føyde seg like lett 
etter tradisjonelle skjema for arbeidsdeling. Sosiologen Line N. Predelli 


32 Molland 1961: 186 ff. 
33 Molland 1961: 194-195 
34 Molland 1961: 197-198 
35 Slettan 1986: 140 

har gjennomført en studie av kvinnelige og mannlige medarbeidere i tje- 
neste for NMS i tidsrommet ca. 1870—1910. Studien, som omfatter både 
hjemme- og utetjenesten, viser et sammensatt bilde. Særlig på fremmed 
misjonsmark kunne organisasjonsledelsens kjønnsregulerte instrukser 
oppleves som et hinder i møtet med lokal kultur. Når praktisk erfaring 
på visse områder støtte an mot dette regimet, kunne ledelsen se seg nødt 
til å godta — eller i alle fall se gjennom fingrene med - at kvinner flyttet 
grenser. I andre tilfeller kunne det komme til harde konfrontasjoner 

At misjonærer i utetjeneste brakte slike erfaringer til hjemlandet, har 
nok over tid virket inn på organisasjonenes holdninger i kjønnsrelaterte 
spørsmål. Bedehuset var jo heller ikke upåvirket av storsamfunnets 
utvikling, der lovverket utover på 1900-tallet suksessivt åpnet for økt 
likestilling mellom kvinner og menn. I denne perioden ble også misjons- 
organisasjonenes virksomhet sterkere forgreinet; organisasjonsbyråkra- 
tiet vokste og ledelsen så seg i økende grad tjent med å engasjere kvinner 
til tjenester av den typen jeg tidligere har beskrevet som ramme rundt 
kvinner i formelle eliteposisjoner. 


Hva er det med Agder? 


Innenfor den langstrakte kyststripen som utgjør det norske bibelbeltet, 
vil det naturlig nok være skiftninger og variasjon vi ikke ser på grovteg- 
nede kulturkart. Er det mulig å peke på trekk ved Agder som kan forklare 
at landsdelen peker seg ut som særlig konservativ i likestillingsspørsmål? 

En anekdotisk fortelling går ut på at Gabriel Øidne etter et foredrag 
om det sør- og vestlandske bibelbeltet fikk spørsmål om hva som lå til 
grunn for det særegne ved denne kulturregionen. Øidne skal ha tenkt seg 
om så lenge at forventningene steg i salen: Var det nå man skulle få den 
altomfattende forklaringen? Da foredragsholderen endelig svarte, kom 
det kort: «Nei, dette er heilt uforklarleg!». Fortellingen poengterer den 
solide empirismen som kjennemerker Øidnes arbeid. Svaret hans - om 
det faktisk var dette han sa - må vi se som en humoristisk påminning 
om det komplekse og mangetydige som ligger i ethvert begrep om kultur. 


36  Predelli 1998 

Tilbake til spørsmålet om hvorfor nettopp Agder utmerker seg ved kon- 
servatisme i likestillingsspørsmål — En kunne være fristet til å svare som 
Øidne. Men jeg skal våge meg et steg videre, og peke på noen topografiske 
og samfunnsgeografiske strukturer som kan ha ligget til rette for en mer 
slitesterk kristenkonservatisme på Sørlandet enn det vi ser i øvrige deler 
av bibelbeltet. Før vi går nærmere inn på disse aspektene, må vi knytte an 
til det vi kan se som fellestrekk ved Øidnes «mørke kyststripe». 

Agder speiler ikke så klart det skarpe kulturskillet som Øidne fram- 
hever mellom ytre og indre bygder på Vestlandet (se ovenfor). Selv om 
pietisme og bedehuskultur også i agderfylkene fikk sterkest gjennomslag 
langs kysten, ble foreningslivet her mer variert enn det vi ser i vestlandske 
kyststrøk. Heiebygdene på Agder har også et mer bredspektret forenings- 
liv enn det Øidne finner i de indre fjordbygdene på Vestlandet. I indre 
deler av Agder har det vært mer av jevnbyrdig konkurranse mellom reli- 
giøs og frilynt foreningskultur. Dette må vi se i sammenheng med at selve 
assosiasjonsfenomenet — tilbøyeligheten til å danne frivillige foreninger 
for ulike formål — ganske seint fikk gjennomslag i disse områdene. Her 
vant lekmannsrørsla for alvor fram samtidig som den frilynte rørsla var 
på frammarsj.” 

Øidne går i liten grad inn på mulige årsaker til det kulturgeografiske 
mønsteret han dokumenterer. Han tar som utgangspunkt at de to kultur- 
regionene han kartlegger - «Den mørke kyststripa» og «Fjell- og fjord- 
Noreg» — begge representerer periferiens motkulturer i opposisjon til en 
dominerende sentrumskultur. Når det gjelder den sør- og vestlandske kyst- 
kulturen, som vi her har valgt å kalle bibelbeltet, gir han likevel tydelige 
hint om en sammenheng med næringsstrukturelle forhold. Han legger til 
grunn at jevnbyrdighet i det økonomiske disponerer for samstemmighet i 
ideologisk orientering, og dermed for enhetlig kultur. Dette er en tolkning 
som har bred støtte — eller som ofte tas for gitt — både i samfunnsfaglig og 
historiefaglig litteratur. 

I det historiske bildet er materiell egalitet et klart kjennetegn ved 
bygdeøkonomien i kyststrøkene på Agder. Her var ressursene stort sett 


37 Seland 2006: 369 ff., 392 ff.; Try 1986 
38 Seland 2020 

delt på små gårdparter, og det var knapt noen grobunn for klassekonflikt. 
Vi skal likevel merke oss visse variasjoner fra øst til vest i landsdelen. 
Mens nasjonal statistikk viser at Vest-Agder rundt 1870 var det fylket som 
hadde mest utpreget småbruksstruktur, var ressursfordelingen i land- 
bruket mer sammensatt i bygdene lenger øst. Forskjellene er likevel ikke 
større enn at Aust-Agder hadde om lag samme fordeling mellom små, 
mellomstore og større bruk som vestlandsfylket Hordaland.” 

Når det gjelder egalitet i landbruket, faller Agder altså pent inn i Øidnes 
klassifisering. Men det er andre sider ved økonomisk struktur som Øidne 
ikke berører. Ser vi etter det særegne ved Agder, er bytettheten et iøyne- 
fallende trekk. Rogaland og Hordaland har sine urbane tyngdepunkt 
i Stavanger og Bergen. Foruten Arendal og Kristiansand gir den lange 
rekken av småbyer langs Sørlandskysten en særegen samfunnsgeografisk 
struktur som skiller seg ut også innenfor det sør- og vestlandske kyst- 
beltet. Mellom byene finner vi dessuten en rekke strandsteder og uthav- 
ner med trekk av småbysamfunn.** Geografen Jon P. Knudsen gir dette 
oversiktsbildet: 


Det er de klassiske kystbyene ... beliggende i to til tre mils avstand fra hver- 
andre, med et lokalt omland av nært innland og skjærgård, et fjernere oppland 
bestående av dalfører og heier innover landet og en global arena som knyttet 
byene til det som var den viktigste næringsveien i disse byenes gullalder: han- 


del og skipsfart.” 


Her er vi ved kjernen av det som særmerker Agder: rekken av småbyer 
langs kysten, den topografiske strukturen som styrker tilknytningen 
mellom innland og kyst, den tette oversjøiske kontakten. Det her vi må 
se etter forklaringer på at den folkelige pietismen som gjennom genera- 
sjoner har preget hele bibelbeltet, fikk sterkere støttepunkt og mer varig 
innvirkning nettopp i denne landsdelen. 


39 Slettan 1998: 46-47 
40 Abrahamsen 2013; Knudsen 2002; Slettan 1998: 49 ff. 
41 Knudsen 2002: 32 

Strukturelle vilkår for kulturspredning 


Den sterke veksten i norsk lekmannsrørsle kom i kjølvannet av tre omfat- 
tende vekkelsesbølger. Den første kan tidfestes til 1870-tallet, den andre 
og mest omfattende bølgen kom rundt år 1900, den tredje i mellomkrigs- 
tiden.” Det er verd å merke seg at de første av disse bølgene i tid faller 
sammen med de mest hektiske fasene i emigrasjonshistorien. Utvandring 
og vekkelse kan ses om samtidige følger av dype sosiale endringsproses- 
ser. Men det er også klart at mye av indremisjonens framgang var inspi- 
rert av transatlantisk kulturkontakt.* 


Kontakten med USA 


Som vi alt har vært inne på, representerte den angloamerikanske nyevan- 
gelismen en vekkelseskristendom som både i budskap og form siktet mot 
å framvirke masseomvendelse. Sjøfart og emigrasjon la til rette for at sør- 
og vestlendinger ble eksponert for amerikansk revivalism i langt større 
grad enn nordmenn flest. At mange predikanter fra Sør- og Vestlandet 
selv reiste over Atlanteren for å lære, sier også sitt om spredningspotensia- 
let for amerikanisert vekkelseskristendom i Norge. Vi skal også merke 
oss at Agder hadde en høy andel utvandrere i forhold til folketallet, et 
høyt antall tilbakevendte emigranter og utbredt «Amerika-pendling» 
gjennom store deler av 1900-tallet.” Her ligger nok mye av grunnlaget 
for styrken som ennå manifesterer seg i sørlandsk kristenkonservatisme. 

Øidnes kulturgeografiske kart profilerer regionale motsetninger i et 
større bilde; de viser ikke variasjoner på lavere nivå. I vår sammenheng 
kunne vi hatt nytte av studier som avdekker variasjon langs sentrum- 
periferi-dimensjonen på region- og distriktsnivå. Anvendt på Øidnes 
kart ville slike utdypninger uten tvil vist betydelige skiftninger i kultur 
innenfor den langstrakte kyststripen som inngår i bibelbeltet, og byenes 
rolle som sentra for kulturspredning ville tre tydeligere fram. 


42 Seland & Aagedal 2008: 37 ff. 
43 Seland 2013, 2020 

44 Seland 2006: 284, 290 

45 Slettan 1998: 28 ff. 

46 Knudsen 1986 

Sørlandsbyene som religiøse sentra 


Internasjonale studier viser en sterk sammenheng mellom urbanisering 
og økende sekularisering i vestlige land. I større byer, der næringsliv og 
befolkning er mer mangfoldig enn i distriktene rundt, vil også ideologisk 
og religiøs orientering være mer pluralistisk. I kommunikasjon mellom 
by og omland vil dette forholdet i seg selv styrke sekularisering. Når det 
gjelder mindre byer, er bildet mer sammensatt. Der det er sterke religiøse 
miljøer i byen, og en viss ideologisk samforstand mellom disse miljøene 
og omgivende distrikt, vil byen i mindre grad bidra til sekularisering.” 

Trekker vi denne tendensen litt videre, er det ikke urimelig å tenke 
seg at små byer med tilsvarende kulturelle bånd til distriktene sågar blir 
aktive spredningssentra for religiøst engasjement. Når det gjelder Agder, 
ligger det nært å vise til Mandal som kjerneområde for indremisjon og 
bedehuskultur i det gamle vestfylket. Her ble det tidlig etablert en tradi- 
sjon for et årvisst stevne som «samla dei truande frå Lindesnes og heilt 
opp til Åseral og Eiken» rundt første helga i januar.” Tradisjonen for slike 
«helligtrekongermøter» ble holdt i hevd gjennom generasjoner. Histo- 
rikeren Bjørn Slettan gir dette tidsbildet fra 1870-tallet: 


I Mandal hadde dei «helligtrekongermøter» kvar 6. januar. [...] Det var guds- 
teneste, men samstundes marknadsdag og folkefest. Dei kom frå bygdene vidt 
omkring, så det var vanskar med å få inn hestar og folk for natta. Motiva for 
å samlast kunne vere så ymse; butikkane og skjenkestadene hadde og godt 
besøk. Men det var likevel det kristelege innhaldet som var sentrum i det 
heile. Den store kyrkja i byen kunne romme over 1800 menneske, men denne 


dagen var det ikkje ståplass ledig.” 


Oversjøisk kulturkontakt inspirerte også til tidlig etablering av frikirke- 
lighet. Som tidligere nevnt kom frikirkene alt i alt til å stå tallmessig svakt 
i Norge. Men Aust-Agder skiller seg alt tidlig på 1900-tallet ut med en 


47 Knudsen 1986 
48 Handeland 1948, passim, sitat: 62 
49 Slettan 1998: 91 

oppslutning langt over gjennomsnitt for riket. Her trer Arendal fram 
som sentrum for frikirkelige bevegelser. 


Styrke i organisering og tilpasning over tid 


Så langt kan vi altså peke på historisk utvikling knyttet til oversjøisk 
kontakt og byenes rolle i religiøs kulturspredning som bakgrunn for sør- 
landsk kristenkonservatisme. På et annet plan må vi framheve evnen til 
omstilling i det kristelige lekfolkets organisasjoner. Om verdigrunnlaget 
var konservativt, var lekmannsrørsla lenge i fremste linje når det gjelder 
moderne organisasjonsbygging.> 

Etter hvert som organisasjonene vokste i styrke, ble det også utviklet 
helhetlige rammer for sosial og kulturell identitet. "Barn av bedehuset” fikk 
opplæring i søndagsskole og barnelag før de gikk inn i en ungdomsfore- 
ning, og kanskje søkte seg inn på en kristelig ungdomsskole. Som voksne 
orienterte de seg i verden gjennom kristelige blader og aviser, med skjønn- 
litteratur fra kristelige forlag som avveksling og tidtrøyte. I byene kunne 
en møtes på misjonskaféer og overnatte på misjonshotell. Sommerleire og 
familiestevner bygde opp under et videre fellesskap på regionalt og nasjo- 
nalt nivå. Slik ble nye generasjoner sosialisert inn i stabile miljøer, for i sin 
tur å bidra til å forme og omforme en tidstilpasset kristelig kultur.’ 

Som historiker kan jeg bidra til å skape dypere forståelse for kultur- 
utvikling over tid, men jeg har begrensede forutsetninger for å forklare 
bakgrunnen for dagens kristenkonservatisme. Når jeg nå skal trekke trå- 
der opp mot vår egen tid, må det bli i form av spørsmål og antydninger. 
Da vil jeg først rette oppmerksomheten mot noen momenter i de sam- 
funnsfaglige studiene vi kan se som tidstilpassede uttrykk for tendenser 
vi kjenner fra tradisjonell kristelig kultur. 

Ett moment som innbyr til kommentar, er inntrykket av at en konser- 
vativ minoritet synes å ha en moralsk autoritet når det gjelder sørlendinge- 
nes syn på likestilling. Dag Ellingsen og Ulla-Britt Lilleaas minner om at de 


50 Knudsen 1994: 145 ff., 160 ff.; Slettan 1998: 313 
51 Gundersen 1996; Seland 2006: 221 ff., 255 ff. 
52 Seland 2006: 240-241, 401 ff. 

konservative alt i alt er i mindretall, også på Sørlandet, men at det like fullt 
synes som om disse får prege regionens identitet i større grad enn «antall 
og andel skulle tilsi» Her ligger det nært å peke på en parallell i den 'klas- 
siske bedehuskulturen, i det jeg har omtalt som minoritetens ideologiske 
hegemoni: Om antallet som jevnlig var aktive i religiøse foreninger aldri var 
høyt, hadde den pietistiske vekkelseskristendommen likevel et så sterkt grep 
om folk at denne trosforståelsen kom til å prege det allmenne normverket. 

Videre vil jeg reflektere rundt funn som viser mer utbredt likestillings- 
konservatisme i frikirkelige samfunn enn i statskirketilknyttede mil- 
jøer.*+ Her må vi vel også være oppmerksom på at kategorien statskirkelige 
miljøer, som de aktuelle studiene viser til, nok er mer sammensatt enn en 
først tenker seg. Denne kategorien omfatter både den lavkirkelige bede- 
huskulturen, med sin orientering mot bokstavtro bibeltolkning, og mer 
kulturåpne, folkekirkelige miljøer. Om det statistiske materialet hadde 
gitt mulighet til å skille ut lavkirkelige miljøer, ville forskjellen mellom 
disse og den frikirkelige kategorien kanskje ikke vært så stor? 

Om det likevel holder stikk at de frikirkelige utmerker seg ved konser- 
vatisme, er det naturlig å peke på den generelle bakgrunnen Agder har, 
med tidlig etablering og forholdvis sterk utbredelse av frikirkelighet. Her 
kan en også legge til at oppslutningen om frikirkesamfunn i seinere tid 
har økt betydelig i denne landsdelen, også i områder som omfattes av det 
gamle Vest-Agder fylke> Den som ser seg litt rundt på Sørlandet, vil 
nok også få et inntrykk av at flere frikirkemiljøer har lykkes godt med 
tiltak og aktivitetsformer som appellerer til barn og unge, og at de skaper 
attraktive sosiale arenaer ikke minst for barnefamilier. Det er rimelig å 
tenke seg at dette er en profil som fører til nyrekruttering nettopp blant 
ungdom og unge voksne. 

Om det faktisk er slik at de mest framgangsrike frikirkemiljøene særlig 
rekrutterer fra yngre alderssegmenter, er dette en tendens det er interes- 
sant å holde opp mot den tendensen som Ellingsen og Lilleaas avdekker 
i sin studie fra 2010: At unge sørlendinger ser ut til å være mer «like- 
stillingstradisjonelle» enn sine jevnaldrende i resten av landet. 


53 Ellingsen & Lilleaas 2010, sitat: 95 
54 Ellingsen & Lilleaas 2010; Magnussen et al. 2012; Magnussen & Repstad 2010 
55 Magnussen & Repstad 2012 

Konservative kjønnsregimer i moderne kontekst 


Vårt blikk på den klassiske bedehuskulturens kjønnsregime viste et mer 
mangfoldig spekter av kvinneroller enn det vi forbinder med den tra- 
disjonelle misjonskvinnerollen. Også her var det plass til kvinner som 
ønsket et utvidet handlingsrom. Det krevde nok sitt av personlig styrke 
og sosiale evner; men så lenge disse kvinnene ikke utfordret det formelle 
regimet, ble de møtt med velvilje og respekt. Fram til langt ut på 1900-tal- 
let var det jo heller ikke noe påtakelig press verken på bedehuset eller i det 
allmenne samfunnet fra kvinner som strakte seg etter formelle verv. Her 
var det 1970-tallets «nyfeminisme» som skapte vannskillet. 

Etter hvert som religiøse begrunnelser for kvinners underordning har 
tapt legitimitet i vestlige land, er det naturlig å spørre hvorfor kvinner fort- 
satt velger å slutte seg til eller bli værende i kristne miljøer som begren- 
ser deres handlingsrom. Det fins ennå sekter der det kan stå om aksept 
for prevensjon. Men langt oftere ser vi at også kristenkonservative miljøer 
langsomt tilpasser sitt normverk til storsamfunnets standard når det gjel- 
der både manns- og kvinneroller. Abortspørsmålet, homofilt samliv og nye 
muligheter for bioteknologiske inngrep er fortsatt omstridt. Men ellers kan 
vi konstatere at liberaliserte holdninger vinner fram når det gjelder arbeids- 
deling i hjemmet og kvinners adgang til utdannelse og lønnet arbeid.5 

Gitt den historiske kontakten mellom amerikanske og norske 
vekkelsesmiljøer, er det fristende å spekulere over betydningen av slike 
forbindelser i dag. Religionssosiologiske studier viser at uvilje mot å til- 
passe seg et liberalt syn på kjønnsmessig likestilling er en sentral faktor 
i den kristenkonservative bevegelsen i dagens USA.” Vi vet også at ame- 
rikansk innflytelse har vært særlig sterk i frikirkelige miljøer.” Om det 
fortsatt er bærekraft i båndene mellom norske frikirker og amerikanske 
søstersamfunn, ville det være naturlig å spørre om også dette har vært 
med på å prege sørlendingenes holdninger til likestilling i konservativ lei. 

Religionssosiologer som studerer konservative forsamlinger i dagens 
USA, skiller mellom ulike former for tilpasning og motivasjon blant 


56 Magnussen & Repstad 2010; Woodhead 2007. Se også Magnussens kapittel i denne antologien. 
57 Woodhead 2007 
58 —Bloch-Hoell 1973 

kvinner som er underlagt tradisjonelle kjønnsregimer. Mens man i 
enkelte forsamlinger uten videre innordner seg det normverket som gjel- 
der, ser en at kvinner i andre miljøer aktivt utvider sitt eget handlings- 
rom. Det betyr ikke at de utfordrer det hierarkiske hovedmønsteret som 
krever underordning under mannen. Det betyr heller ikke at de vegrer 
seg for de typiske kvinneoppgavene de er tildelt innenfor fellesskapet. 
De stiller også tallsterkt og lojalt på den felles søndagsgudstjenesten som 
ledes av en mannlig pastor. Men på ukedager kan de samles til egne kvin- 
nemøter, som på sett og vis fungerer som en parallell organisasjon. 

Den formelle begrunnelsen for disse sammenkomstene kan gjerne 
være bibelstudier. Men det som betyr mest for deltakerne i slike 'kvinne- 
menigheter, er tilgangen til en sosial arena som byr på meningsfulle 
samvær, og som blir ramme for et fellesskap preget av gjensidig støtte og 
sympati. Her deler kvinnene erfaringer og drøfter problemer knyttet til 
familieansvar, barneoppdragelse, ekteskapelig samliv, helse, arbeidsplass 
og alt en ellers står oppe i av dagliglivets utfordringer.* 

Slike kvinnefellesskap er til nå lite undersøkt i norsk kontekst. Men vi 
vet jo at de fins, og at de er viktige for kvinner, både i konservative og mer 
liberale religiøse forsamlinger. De som søker denne typen fellesskap, vil 
i varierende grad være åpne for storsamfunnets ideelle likestillingskrav, 
men det er grunn til å tro at de jevnt over har en grunnholdning som 
pålegger kvinner et særlig ansvar for hjem og familie. 

I nyere tid ser vi også at slike holdninger koples til en mer allmenn 
samfunnsdebatt, der det reises kritikk mot økende effektivitetskrav i 
arbeidslivet, familier i «tidsklemme» og institusjonalisering av barns 
oppvekst.” Da er det kort vei til holdningene Ellingsen og Lilleaas avdek- 
ker i sin studie fra 2010: Et tradisjonelt kjønnsrollemønster på Sørlan- 
det kan legitimeres ved ønsket om «det gode liv» - et liv der en finner 
ønsket balanse mellom arbeid og fritid, og der en prioriterer familieliv og 
omsorg for barn. 


59 Woodhead 2007 

60 Woodhead 2007 

61 Se f. eks. Vestly 2011, 2013. (Vestly er i inneværende valgperiode representant for Partiet De 
Kristne (PDK) i Kristiansand bystyre og i Agder fylkesting.) 

Sluttord 


Utgangspunktet for dette kapitlet er samfunnsfaglige studier som viser at 
Agder ligger på bunnplass i alle målinger som gjelder likestilling mellom 
kjønn i Norge. Ettersom en ikke kan peke på spesielle årsaker knyttet til 
økonomiske og næringsstrukturelle forhold, stiller samfunnsforskerne 
spørsmål om en mulig sammenheng med landsdelens pietistiske kultur- 
arv. Som historiker ser jeg dette spørsmålet som invitasjon til en ganske 
krevende dyst. 

Det sier seg selv at kulturell innflytelse aldri fullt ut kan kartlegges. 
Skal vi i det hele tatt forsøke å finne forklaringer på dagens konserva- 
tisme, må det være i form av utprøvende refleksjon. Jeg har sett det som 
viktig å minne om at Agder inngår i et mer omfattende sør- og vestlandsk 
kystbelte, der religion i sterkere grad enn i landet for øvrig har preget 
kultur og samfunnsliv. Videre har jeg trukket noen linjer gjennom den 
folkelige pietismens historie i Norge, med særlig vekt på innflytelsen 
fra angloamerikansk vekkelseskristendom. Som bakgrunn for spørs- 
mål knyttet til likestillingsproblematikk, har jeg skissert et bilde av det 
tradisjonelle bedehusets kjønnsregime. Her modellerer jeg den typiske 
misjonskvinnerollen, men viser også at bedehusets kvinner kunne for- 
valte betydelig uformell makt. 

Når det gjelder angloamerikansk innflytelse har jeg pekt på grunn- 
leggende strukturelle vilkår som la til rette for særlig tett kulturkontakt 
mellom Sørlandet og USA. Med blikk for kulturspredning innenfor 
landsdelen, har jeg framhevet samfunnsgeografiske betingelser knyttet 
til den tette rekken av småbyer som kjennetegner sørlandskysten. Gjen- 
nom handel og skipsfart ga sørlandsbyene vide horisonter for oversjøisk 
kulturkontakt, samtidig som de kystnære bygdene ble preget av bynær 
beliggenhet. 

Tett kontakt med amerikansk revivalism ga ikke bare impulser til den 
brede lavkirkeligheten, den inspirerte også til tidlig etablering av frikirke- 
lighet på Sørlandet. Religionssosiologiske studier viser for øvrig at visse 
frikirker har hatt en betydelig vekst i nyere tid. Med bakgrunn i historiske 
tendenser har jeg lagt vekt på spørsmålet om hvor sterkt amerikanske 
impulser slår inn i dagens sørlandskultur. I denne sammenhengen har 

jeg bl.a. vist til sosiologiske studier som avdekker en påtakelig motstand 
mot kjønnsmessig likestilling blant kristenkonservative i USA. 

Så hvor langt kommer vi med spørsmålet om sammenheng mellom 
pietisme og konservative holdninger til likestilling på Sørlandet? Om 
kristendomsforståelsen er myknet i kantene og de allmenne sekularise- 
ringsprosessene går sin gang, gir den religiøse kulturarven ennå en dyp 
klangbunn for sørlendingenes livsvalg og verdisyn. Ettersom sørlands- 
pietismen i så høy grad har hentet næring fra amerikanske vekkelses- 
miljøer, er det gode grunner for å følge dette sporet også i samtidsstudier 
av holdninger til likestilling i denne landsdelen. 

«East is East and West is West, 
and never the twain shall meet.» 


Et skråblikk på fylkessammenslåingen 


Finn Holmer-Hoven 


Jeg har valgt et udødelig Kipling-sitat som tittel på dette kapitlet, som 
en beskrivelse av den politiske tilstanden i Agder før fylkessammen- 
slåingen. Men jeg kunne også ha innledet med et tema fra Charles 
Dickens” bok A tale of two cities — overført til Kristiansand og Arendal - 
hvor begge kunne ha blitt vugge for en ny tid. Begge opplevde stagnasjon 
og nedgangstider. Den ene klarte å komme seg ut av shippingkrise og 
lavkonjunktur, og skapte seg et nytt næringsgrunnlag. Den andre forble 
lojal til tradisjonene, og stagnerte. 

Sett fra min posisjon — dels som observatør, dels som aktør — til kran- 
gelen mellom agderfylkene i 50 år, er fusjonen fra nyttår 2020 et tidsskille 
av historiske dimensjoner. 

Det store og avgjørende spørsmålet er om noen hundre års konflikt 
og konkurranse mellom Arendal og Kristiansand lar seg viske ut gjen- 
nom et stortingsvedtak om fylkessammenslåing. Enkelte har fremstilt 
fylkessammenslåingen som en begivenhet på høyde med Bismarcks 
samling av Tyskland. Andre har sammenliknet det med en tragedie på 
linje med Titanics undergang - i hvert fall hvis vi skal tro tidligere stor- 
tingsrepresentant Ingebjørg Godskesen, før Frp sendte henne i eksil som 


1 Rudyard Kipling: «The Ballad of East and West», Magazine, desember 1889 


Sitering av dette kapitlet: Holmer-Hoven, F. (2020). «East is East and West is West, and never the twain 
shall meet.» Et skråblikk på fylkessammenslåingen. I Johnsen, B.E. og Vadum, K. (red.), Grenseløst 
Agder. Det som skilte og det som bandt (s. 196-201). Oslo: Cappelen Damm Akademisk. https://doi. 
org/10.23865/noasp.111 

valgobservatør i Albania. Og det er dem som har sammenliknet fusjonen 
med en fremtidig sammenslåing av Nord- og Sør-Korea. 

Sammenslåingen ble vedtatt i Aust-Agder fylkesting i desember 2017 med 
to stemmers overvekt — ikke nettopp en overveldende velkomst for den nye 
fylkeskommunen. Vedtaket utløste 77 kommentarer på Agderpostens nett- 
side, hvor ordet forræderi var blant skjellsordene. Det sier litt om stemnin- 
gen i øst-fylket når fylkesfusjonen blir vedtatt med knappest mulig flertall. 

Det er denne mistilliten den nye, sammenslåtte fylkeskommunen nå 
må forholde seg til og bearbeide. Den største utfordringen vil bli å for- 
ene Kristiansand og Arendal — to byer som har ligget i en århundrelang 
kamp om funksjoner, posisjoner og status. Arendal var — og er fortsatt 
- handelsborgerskapets by. Handelsstandens sangforening er fortsatt en 
betydningsfull sosial institusjon i byen. Og mens de ledende næringslivs- 
navn i Kristiansand de siste tiårene har vært griindere som Bjarne Skeie 
og Einar Øgrey, Rasmussenkonsernet og bedrifter som National Oilwell, 
Aker Kværner, Elkem Solar og Glencore Nikkelverk (tidligere Falcon- 
bridge) - er det kjøpmennene Ottersland og Syrdalen som skinner over 
Arendals økonomiske firmament. Som gammel samfunnsviter synes jeg 
fortsatt å fornemme sosiale klasseforskjeller i Arendal — holdt levende 
av det arendalske handelsaristokrati — som vi ikke lenger finner i andre 
norske byer, og heller ikke lenger i Kristiansand, hvor selv klubbforenin- 
gen Klubben er blitt en varmestue og et skjenkested for parvenyene. 

La meg bare nevne som et apropos en hendelse som bekrefter det aren- 
dalske handelsaristokratis utøvende makt i Arendal. For noen år siden 
var kjøpmann Ottersland villig til å bevilge 25 millioner til en kreft- 
robotmaskin (da Vinci) til Sørlandet sykehus. Men det var på vilkår av at 
maskinen ble plassert på sykehuset i Arendal, som verken har eller hadde 
personell til å betjene den. Sykehuslegene protesterte, og viste til at skulle 
den ha noen funksjon, måtte den plasseres og betjenes av kreftlegene i 
Kristiansand. Men sykehusets styreformann gav etter for kjøpmannens 
krav - og nå reiser kreftleger fra Kristiansand frem og tilbake til Arendal 
for å betjene vidunderet etter kjøpmann Otterslands anvisning. 

Min tidligere kollega på gamle Agder distriktshøgskole, historikeren 
Hans Try, som skrev et bind av Cappelens norgeshistorie, var også opptatt 
av konfliktene mellom Arendal og Kristiansand i et historisk perspektiv. 

Han trakk linjene helt tilbake til 1641, da Christian Quart gav den nye 
byen han grunnla på Sanden — Kristiansand — kjøpstadsprivilegier. Aren- 
dal, som til da hadde vært den største handelsbyen mellom Tønsberg og 
Stavanger, ble underlagt kjøpstaden Kristiansand, til stor forbitrelse for 
arendalittene som måtte ha borgerbrev fra Kristiansand. Selv om Aren- 
dal fikk kjøpstadsprivilegier i 1723, måtte borgerne i Arendal betale skatt 
til Kristiansand til midten av 1800-tallet. Det er klart at slikt skaper ondt 
blod, sinne og frustrasjoner gjennom generasjoner — og det var, ifølge 
Hans Try, kimen til den evigvarende konflikten og kivingen mellom 
Kristiansand og Arendal helt opp til vår tid. 

Men kivingen mellom Arendal og Kristiansand har vært mer enn en 
bykamp. Det er en grunnleggende landsdelskonflikt som har preget Sør- 
landet og agderfylkene i over 100 år, og som har bidratt til at vi som lands- 
del har blitt oversett og neglisjert i storting og styringsverk — ødeleggende 
for vår vekst og utvikling. Det har vært en regional lidelseshistorie hvor 
tid, krefter og ressurser har vært ødet på en destruktiv kamp fylkene og 
byene imellom. 

Haugesund bestrider ikke Stavangers posisjon som regionhoved- 
stad, Steinkjer bestrider ikke Trondheims posisjon som Midt-Norges 
hovedstad. Bergen er Vestlandets hovedstad og Tromsø Nord-Norges. 
Men Norges femte største by har ingen selvfølgelig status som Sørlan- 
dets hovedstad. Kristiansand må kjempe med Arendal for hver region- 
hovedstadsfunksjon som skal plasseres eller utvikles. Samtidig taler ikke 
befolkningsutviklingen til Arendals fordel. Mens Grimstad hadde en 
befolkningsøkning på 30 prosent i perioden 2010 til 2018, og Kristiansand 
26 prosent, var Arendals befolkningsvekst i denne perioden bare 13 pro- 
sent. Selv Mandal, som lenge har ligget i en bakevje i Agder, hadde en 
økning på nær 18 prosent. 

Å fremstille Sørlandet som en egen politisk enhet i distriktspolitisk for- 
stand, i likhet med Vestlandet, Trøndelag og Nord-Norge, hadde lenge ikke 
rot i virkeligheten. For vi har stort sett kranglet innbyrdes med oss selv. 


By har stått mot by og bygd mot by. Det er til syvende og sist den dypere årsak 
til at Sørlandet har stått i stampe og sovet sin Tornerosesøvn så lenge. Og det 


er vel grunnen til at det aldri har stått makt bak dets krav. 

Nei, dette er ikke sitat fra en lederartikkel i Fædrelandsvennen anno 2019, 
men Vilhelm Krags betraktninger om Sørlandet og sørlendingene i 1919.” 
Han var jo også en brennende samfunnsrefser som tok et kraftig oppgjør 
med holdningene i de sørlandske by- og bygdesamfunn i sin tid. 

Sammenslåingen av agderfylkene i dag bringer tankene hen på etab- 
leringen av Sørlandsforeningen i 1919. Det var en historisk enestående 
politisk konstruksjon i norsk sammenheng, som etter hvert omfattet byer, 
kommuner og fylkene fra Boknafjorden i Rogaland til Telemark. Forenin- 
gens formål var å samarbeide på tvers av fylker og kommuner om felles 
oppgaver og løsninger. Og dens fremste oppgave var å realisere Sørlands- 
banen, som var den siste store infrastrukturinvesteringen i landsdelen før 
E18-utbyggingen mellom Grimstad og Kristiansand 90 år senere. 

Sørlandsforeningen ble dannet i entusiasmens rus, og ble ledsaget 
av Vilhelm Krags høystemte optimisme: «Lenge lå tusmørket over det 
store, skjønne land. I dag lysner det liksom. Er det kanskje morgenen som 
gryr?» Dette skriver Vilhelm Krag i avisen Tidens Tegn på Sørlandsfore- 
ningens stiftelsesdag i Arendal. 

Jostein Andreassen er den som har satt seg mest inn i Sørlandsfore- 
ningens liv og levnet. I Fædrelandsvennen hadde han en kronikk i anled- 
ning 100-årsdagen for foreningens stiftelse, 15. oktober 1919. Foreningen 
ble stiftet i Arendals rådhus. Og innbydere var 108 ordførere, tre fylkes- 
menn, 14 borgermestre, Sørlandets presseforening, 44 institusjoner innen 
kommunikasjon og næringsliv samt hele 50 representanter for sørlands- 
pressen. Initiativtagerne var Vilhelm Krag og hans fetter, borgermester i 
Kristiansand og nyutnevnt fylkesmann i Aust-Agder, Thomas Knudtzon. 

Men etter åtte år gikk det ad undas med foreningen. Den ble oppløst i 
1927, som følge av indre splid og uenighet. I dag forbauser det oss ikke at 
det var Arendal som brøt ut og var en av årsakene til splittelsen. Vilhelm 
Krag trykket artikkelen «Jorda er sur» i Tidens Tegn, som et bittert opp- 
gjør med brustne illusjoner om et sørnorsk fellesskap.* «Verre enn stei- 
nen og flinten i fjellet er nok flinten i menneskenes sinn - naboniddet, 
småligheten, hele rasens råtne skavank.» Det var Vilhelm Krags hilsen 


2 Tidens Tegn, 14. oktober 1919 
3 Tidens Tegn, 14. oktober 1919 
4 Tidens Tegn, 5. desember 1926 

til sørlendingene og arendalittene før han trakk seg tilbake til Havbukta 
i Ny-Hellesund. 

Jeg nevner denne historien fordi det er det eneste forsøket på en 
slags sammenslutning eller et slags samarbeid mellom agderfylkene før 
fusjonsvedtakene i 2017. Og etter fusjonen av agderfylkene er elefanten i 
rommet fortsatt Arendal. Konflikten mellom Arendal og Kristiansand vil 
ligge som en permanent skygge over ett Agder. Og det er jo et skrøpelig 
utgangspunkt for en vellykket fusjon at den ble reddet med to stemmers 
overvekt i Aust-Agder fylkesting. 

Der står vi nå, med et nytt agderfylke som ingen vet hvordan vil fun- 
gere. En forsmak på hva vi har i vente er krangelen om arbeidsplasser, 
lokaliseringer og kompensasjoner. Det hører selvsagt med til slike fusjo- 
ner. Men det hører til sjeldenhetene at Aust-Agders fylkesrådmann 
forlangte at hans ansatte skulle ha et halvt hundre tusen kroner i lønns- 
kompensasjon for å pendle til Kristiansand — nær det dobbelte av hva 
norske soldater fikk i krigssonetillegg i Afghanistan. Så her taler vi om en 
symbolsk krigssone. 

For å gjøre fylkesfusjonens absurditeter komplett: Fylkesmannen i 
Agder skal lokaliseres til Arendal, mens fylkeskommunens admini- 
strasjon skal lokaliseres i Kristiansand. Men fordi det er flere ansatte i 
fylkeskommunene enn hos fylkesmannen, skal dette balanseres ved at 
deler av fylkeskommunens ansatte i Aust-Agder fortsatt skal bli værende 
i Arendal. 

Men konflikten mellom øst og vest på Agder er ikke bare en fylkes- 
sak eller en bykonflikt. Konflikten skjærer på langs gjennom Aust-Agder, 
hvor det går et mentalt og politisk skille ved Kaldvellfjorden mellom Lille- 
sand og Grimstad. Som gammel avismann registrerer jeg at regionaviser 
som Stavanger Aftenblad, Bergens Tidende, Adresseavisen og Nordlys 
har en relativt jevn dekning i sine nedslagsfelt. Ikke så for Fædrelands- 
vennen i agderfylkene. Her sank avisens husstandsdekning fra 60 prosent 
i Lillesand til fem-seks prosent i Grimstad, og enda mindre i Arendal. 
Et uttrykk for skismaet i Agder var at enstemmige kommunestyrer i 
grensekommunene Lillesand, Birkenes, Iveland samt Evje og Hornnes 
søkte overgang til Vest-Agder i 2010, og lot spørsmålet bli avgjort ved 
folkeavstemninger ved kommunevalget i 2011. Et overveldende flertall av 

velgerne stemte ja til fylkesskifte. Saken ble behandlet i Stortinget i 2013, 
som avviste grenseovergangene, selv om resten av Aust-Agder ville ha fått 
flere innbyggere enn Finnmark før fylkessammenslåingen. 

Hva er det vi samler i ett Agder? Drar vi vestover mot mitt fødested, 
Farsund, og videre til Lista og Flekkefjord, finnes det ingen identifika- 
sjon eller fellesskapsfølelse med Arendal og aust-egdene. For dem er det 
et distrikt og en landsdel som er like fjern som Hårjedalen og Jåmtland. 
Mange av innbyggerne i vestfylket har sterkere tilknytning til Brooklyn 
enn til Arendal og Aust-Agder. Du kan fortsatt treffe på mennesker på 
Lista som har fartet frem og tilbake til Brooklyn, men som aldri har satt 
sine ben i Arendal. 

Så fylkesordfører Arne Thomassen og den politisk nye agderregionen 
står foran en formidabel oppgave når de skal prøve å skape en felles iden- 
titet for ett Agder — fra Åna-Sira til Gjerstad. 

Min spådom er at den type konflikter vi opp gjennom årene har opp- 
levd - fra hvor et legehelikopter skal stasjoneres til hvilket sykehus som 
skal ha ansvaret for tarmkreftoperasjoner og karkirurgi — vil prege og 
forsure den politiske debatten på Agder i overskuelig fremtid. Anerkjen- 
nelsen av Kristiansand som fylkes- og regionhovedstad tror jeg ligger 
lysår inn i fremtiden — om det er i den retning det ligger. 

Da er det bare å ønske de fylkeskommunalt ansatte god tur fra Aren- 
dal til Kristiansand, med et smusstillegg som tilsvarer fem lønnstrinn i 
statens regulativ. 

«East is East and West is West, and never the twain shall meet.» Så 
gjenstår det å se om det er dette Kiplingsitatet som best vil beskrive det 
fremtidige, sammenslåtte Agderfylket. 

